
CARTEA I 


Convins că este permis să lauzi un om care nu mai 
există, pentru că moartea ne scutește de orice motiv, de 
orice suspiciune, inclusiv în ce privește lauda, nu mă voi 
teme să plătesc aici tribut corect de elogii prietenului meu, 
Cosimo Rucellai, al cărui nume nu mi-l pot arninti fără să 
Jăcrimez. El avea toate calitățile pe care cineva le-ar dori 
pentru un prieten și pe care patria le cere fiilor săi. Cred 
că nu este nimic mai frumos, cu excepția vieții, decât a te 
sacrifica de bunăvoie pentru 'prieteni.' Și nimic nu este 
prea greu atunci când dorești să faci totul, când nu pre- 
cupețești nimic pentru a face ceva pentru patrie. Declar 
că printre oamenii pe care i-am cunoscut și frecventat nu 
am întâlnit pe altcineva care să mă entuziasmeze și să mă 
înflăcăreze mai mult atunci când erau relatate faptele mari 
și frumoase. Singurul regret pe care și la exprimat pe pa- 
tul morții a fost acela de a le mărturisi prietenilor că moare 
în propriul pat, tânăr și lipsit de glorie, fără ca în cariera 
lui să se fi putut remarca printr-un serviciu deosebit. El 
aprecia că nu ar fi nimic de zis despre el, cu excepția fap- 
tulur că a fost un prieten fidel. Dar în lipsa faptelor lui, aș 
putea, alături de alți câțiva care l-au cunoscut bine; să de 
pun mărturie, cu toată convingerea, pentru strălucitele 
sale calități. Numai că-norocul i-a cam fost potrivnic, în 
așa măsură, încât nu a putut să ne transmită câteva amin- 
tiri ale spiritului său delicat: a lăsat mai multe scrieri și, 
printre altele, o culegere de versuri erotice cu care a co- 
chetat în tinerețe, fără a avea un subiect real al dragostei, 

ci numai pentru a-și ocupa timpul până în momentul când 
norocul i-ar fi putut orienta spiritul spre cugetări mai înalte. 
Din scrierile sale se poate vedea cu cât succes știa să-și 
exprime gândurile și ce nume ilustru și-ar fi câștigat în 
poezie, dacă aceasta ar îi rămas singurul obiect al studi- 
ilor sale. 

Moartea însă mi-a răpit acest prieten atât de drag, 
așa că nu pot să-i compensez pierderea decât ocupân- 
du-mă de memoria sa, atât timp cât este vie, reamintin- 
du-mi acele trăsături care îl remarcau sau așcuțimea spi- 
ritului său, înțelepciunea gândurilor sale. Din acest punct 
de vedere, cel mai recent lucru pe care l-aș putea evoca 
este discuția pe care a avut în grădina sa cu Fabrizio 
Colonnna, unde acesta vorbea cu atâta pricepere despre 
arta războiului și unde Cosimo se remarca prin întrebări 
atât de fericite și pline de sens. Fram prezent la această 
discuție, împreună cu câţiva dintre prietenii noștri. Şi nu 
m-am hotărât să o scriu pentru că acei prieteni ai lui Co- 
Simo, care au fost, ca și mine, martori, să-și reaminteas- 
că de talentul și virtuțile sale. Ceilalți prieteni ai săi vor 
regreta faptul că nu au fost acolo pentru a se bucura de 
înțelepciunea lecţiilor pe care le dădea nu numai în ce 
privește arta militară, dar și asupra vieții civile, unul din- 
tre oamenii cei mai luminați ai secolului. 

Fabrizio Colonna, la înapoierea în Lombardia, acolo 
unde el luptase glorios mult timp pentru regele Spaniei, 
a trecut prin Florența, unde s-a oprit pentru câteva zile 
spre a-l'vizita pe marele duce și a-i revedea pe câțiva din- 
tre gentilomii cu care fusese în legătură cândva. Cosimo 
a decis să-l invite în grădina sa nu atât pentru a face să 
strălucească măreția sa, cât spre a-l avea mai mult timp 
alături, pentru a discuta cu el. Credea că nu trebuia să 
lase să-i scape ocazia de a culege diverse informații asu- 
pra importantelor probleme ce făceau obiectul constant 
al preocupărilor sale, pe care le aștepta de la un aseme- 
nea om. Fabrizio acceptă această invitație. Mulţi dintre 
prietenii lui Cosinzo s-au adunat acolo, printre care, Za- 

nobi Buondelmonti, Batista Della Palla și Luigi Almanni, 
toți fiind tineri și foarte dragi lui Cosimo, pasionați de ace 
lași obiect de studiu ca și el. Nu voi aminti aici nici me- 
ritele și nici calitățile lor atât de rare. Fi ni le dovedesc 
din plin, cu strălucire, în fiecare zi. Fabrizio a fost primit 
cu toate onorurile casei, în condițiile date. 

Îndată după terminarea prânzului, ei s-au ridicat de 
la masă și s-au bucurat de toate plăcerile sărbătorii, dis- 
tracție căreia oamenii mari, ocupați cu cele mai înalte 
cugetări, nu-i acordă, de obicei, decât foarte puţin timp, 
iar Cosimo, mereu atent la subiectul principal pe care și-l 
propune, a profitat de excesul de căldură (erau în cele 
mai lungi zile ale verii) pentru a-și conduce prietenii în 
partea cea mai retrasă și mai umbroasă din grădina sa. 
Ajunși acolo, unii dintre ei s-au așezat pe iarbă, alții pe 
scaunele aflate sub arborii stufoși. Fabrizio găsea a fi în- 
cântător acest loc. El aprecia în mod deosebit unii din- 
tre copacii pe care îi era greu să-i recunoască. Cosimo 
le-a spus însă: „O parte dintre acești copaci vă sunt, poate, 
necunoscuți; nu trebuie să vă mirați, căci unii dintre ei 
erau mai căutați de antici decât sunt de către noi“ Le-a 
spus denumirile acestora și le-a povestit cum bunicul său, 
Bernardo, se ocupase personal să-i crească. „M-am gân- 
dit deja la ce o să spuneți, replică Fabrizio; acest gust al 
bunicului dumneavoastră și locul acesta îmi amintesc 
de unii prinți ai regatului Napoli care au aceleași gusturi 
și cărora le place acest gen de copaci.“ Apoi se opri câteva 
clipe, ca și când ar îi fost nehotărât dacă să continue sau 
nu. „Dacă nu mi-ar fi teamă că aș răni pe cineva, adăgă el, 
în cele din urmă, v-aș spune părerea mea în această pri- 
vință. Dar mă adresez unor prieteni. ar ceea ce vreau să 
spun este numai de dragul conversației și nu pentru a 
jigni pe cineva. O, ar fi fost mult mai bine, mi se pare, să-i 
imităm pe antici în vigoarea lor bărbătească și în auste- 
ritatea lor, decât în luxul și în moliciunea lor; în ceea ce 
ei practicau sub arșița soarelui și nu în ce făceau la um- 
bră! La antichitatea pură, de început, cea dinainte de a fi 

fost coruptă trebuie să apelăm pentru a regăsi morala. Și 
aceasta pentru că patria a fost pierdută atunci când roma- 
nii au căpătat astfel de gusturi“ Cosimo i-a răspuns (pen- 
tru a evita însă repetarea plicticoasă a formulelor „el zise“, 
„el îi raspunse“, vom folosi, în continuare, numele inter- 
locutorilor). 

CosIMo. Aţi deschis discuția pe care o doream. Vă 
conjur să-mi vorbiți în deplină libertate, pentru că numai 
așa îmi voi permite să vă întreb. Şi dacă în întrebările sau 
în răspunsurile mele iert sau condamn pe cineva, aceasta 
nu va fi cu vreo intenție din partea mea și nici pentru a 
scuza sau a acuza, ci numai pentru a afla adevărul de la 
dumneavoastră. 

FABRIZIO. Aș fi încântat să vă spun tot ce știu în legă- 
tură cu cele ce m-ați întreba. Veţi judeca voi dacă spun 
adevărul. In rest, aștept întrebările voastre cu cea mai 
mare plăcere. Acestea îmi vor fi utile, în măsura în care 
ele vor putea primi răspunsul meu. Cel care știe să între- 
be, ne dezvăluie puncte de vedere și ne oferă o mulțime 
de idei care, fără acesta, nu ne-ar fi niciodată cunoscute. 

Cos. Revin la ce ziceaţi lâ început, precum că buni- 
cul meu și prinții voștri napolitani ar fi făcut mai bine să-i 
imite pe antici în vigoarea lor bărbătească decât în moli- 
ciunea lor. Aș vrea să-l scuz aici pe bunicul meu, iar pe 
ceilalți îi las în seama voastră. Nu cred că în timpul lui 
să fi existat un alt om care să fi detestat mai mult ca el 
moliciunea și să î iubit mai mult această austeritate pe 
care voi o elogiați. Dar el simțea că n-ar fi putut să prac- 
tice el, personal, aceste virtuți, nici să le impună copiilor 
săi, îritr-un secol atât de corupt, încât cel care și-ar per- 
mite să se delimiteze de uzanțele curente ar fi ridiculi- 
zat de oricine. Faptul că un om, după exemplul lui Dio- 
gene, s-ar tăvăli gol prin nisip în arșița din mijlocul verii 
sau ar face același lucru iarna, pe zăpadă sau gheață lar 
face să fie considerat nebun. Cel care vrea să-și crească 
copiii la țară, precum spartanii, să-i pună să doarmă afară, 

să meargă cu capul și cu picioarele goale și să se scalde 
iarna în apa rece pentru a deveni mai rezistenți la durere, 
pentru a le slăbi dragostea de viaţă și a le inspira dispre- 
țul față de moarte, nu numai că ar fi ridiculizat, dar ar fi 
privit mai mult ca un animal feroce decât ca un om. Dacă 
astăzi cineva ar trâi numai cu legume, precum Fabricius 
și ar disprețui bogățiile, el nu ar fi lăudat decât de un nu- 
măr foarte mic de oameni și nu ar fi imitat de nimeni. Așa 
că, bunicul meu, speriat de ascendența moravurilor actu- 
ale, nu îndrăznea să îmbrățișeze moravurile antice și s-a 
mulțumit să-i imite pe antici numai în ceea ce nu putea 
isca un scandal prea mare. 

FABR. Din acest punct de vedere, ai deplină dreptate 
să-l scuzi pe bunicul tău și ai făcut-o perfect. Dar propun 
să evocăm mai puțin aceste moravuri dure și austere, de- 
cât uzanțele mai ușoare, mai conforme modului nostru 
de viață actual, pe care orice cetățean dotat cu o oarecare 
autoritate le-ar putea introduce în țara sa, fără a fi pedep- 
sit. Îi voi cita din nou pe romani. Trebuie să revenim me- 
reu la ei. Dacă se analizează cu atenție instituțiile și mo- 
ravurile lor, se vor remarca multe lucruri ce ar putea face 
ca acestea să fie resuscitate ușor într-o societate ce nu ar 
fi totuși coruptă. 

Cos. Aș putea să vă întreb la ce ar î bună imitarea 
lor? 

FABR. Ar trebui, ca și la ei, să fie onorată și recompen- 
sată virtutea, să nu fie deloc disprețuită sărăcia, cetățenii 
să fie îndemnați să se iubească între ei, să înlăture facți- 
unile, să prefere avantajul comun binelui lor personal și, 
în fine, să se practice alte virtuți similare ce sunt foarte 
compatibile cu timpul nostru. Nu ar î dificil să fie inspi- 
rate astfel de sentimente, dacă, după ce ar fi bine gândite, 
li s-ar adăuga mijloace veritabile de execuţie. Acestea sunt 
atât de frapant de reale, incât ar fi la îndemâna chiar și a 
unor spirite foarte obișnuite. Cel care ar obține un astfel 
de succes ar planta copaci la umbra cărora și-ar petrece, 

mai bine decât la. umbra acestora, cele mai fericite zile 
ale sale. 

Cos. Nu vreau să dau o replică la ceea ce aţi zis. Să se 
pronunțe cei ce sunt în stare să aibă o părere în acest sens. 
Dar, pentru a-mi clarifica mai bine îndoielile, mă voi adre- 
sa ție, cel care îi acuzi atât de vehement pe acei contem- 
porani care, în momente importante ale vieţii, neglijează 
să-i imite pe antici și te voi întreba de ce, dacă tu crezi că 
această neglijență ne-ar face să ne abatem de la adevărata 
cale, tu nu ai încercat deloc să aplici câteva dintre uzan- 
țele acelorași antici în domeniul artei războiului, care este 
meseria ta, în care ai dobândit o reputație atât de mare. 

FABR. lată-ne ajunși acolo unde doream. Ceea ce am 
zis până acum nu ă făcut decât să ducă la această proble- 
mă, ceea ce am și urmărit. Aș putea scăpa de voi cu o 
scuză, dar pentru că timpul ne permite, vreau ca, spre sa- 
tisfacția voastră și a mea, să tratez mai aprofundat acest 
subiect. Cei care se gândesc să facă ceva, trebuie mai în- 
tâi de toate să dispună de mijloacele necesare pentru a 
fi în măsură să acționeze cu prima ocazie. Şi cum aceste 
decizii trebuie luate cu prudenţă, discret, cei care le:iau 
nu poi î acuzaţi de neglijență, dacă nu au ocazia să le a- 
ducă la îndeplinire. Și dacă în cele din urmă ocazia apare, 
iar ei tămân pasivi, se apreciază fie că deciziile lor nu sunt 
suficiente, fie că nu există deloc. Și cum, după părerea 
mea, nu am avut niciodată ocazia să-mi fac cunoscute de- 
ciziile pe care le-am pregătit pentru a reda armatele insti- 
tuției lor antice, nimeni nu mă poate acuza că n-am făcut 
nimic. Mi se pare că această scuză ar fi suficientă pentru 
a răspunde reproșului vostru. 

Cos. Da, dacă aș fi fost sigur că ocazia nu s-a ivit nici- 
odată. 

FARR. Cum, de fapt vă puteţi îndoi că ocazia mi s-ar 
fi oferit sau nu, vă pot întreține îndelung, pentru că aveți 
bunătatea să mă ascultați, în legătură cu măsurile pregă- 
titoare ce trebuie luate, cu tipul de ocazie ce trebuie să 

se prezinte, obstacolele ce se ridică în fața unor astfel de 
măsuri și împiedică ivirea ocaziei. În fine, vreau să vă ex- 
plic, deși pare contradictoriu, cât de dificilă și, în același 
timp, cât de ușoară este o astfel de treabă. 

Cos. Nu ar fi nimic mai plăcut pentru mine și pentru 
prietenii mei. Și dacă dumneavoastră nu obosiţi să ne vor- 
biți, noi cu siguranță nu vom înceta să vă ascultăm. Dar, 
întrucât sper că această discuție va fi lungă, vă cer per- 
misiunea să mă ajutaţi să o asigur. Noi vă rugăm antici- 
pat să ne permiteți să vă inoportunăm cu întrebările noas- 
tre, iar dacă uneori vom îndrăzni să vă întrerupem... 

FABR. Sunt încântat, Cosimo, pentru întrebările pe 
care mi le pui tu și tinerii tăi prieteni. Tinereţea voastră 
trebuie să vă deschidă apetitul pentru arta militară și să 
vă facă mai condenscendenți față de opiniile mele. Bă- 
trânii cu capul alb și sângele rece sau nu le place deloc 
să audă vorbindu-se despre război ori sunt incorigibili în 
prejudecătile lor. Fi își închipuie că ceea ce ne aduce la 
starea în care suntem sunt timpurile corupte și nu institu- 
țiile proaste. Așa că, întrebați-mă fără teamă. V-o cer eu, 
pentru a avea mai întâi timp să respirăm un pic și pentru 
că mi-ar plăcea să nu las nici o îndoială în mintea voastră. 

Revin la ce ziceați, că în materie de război, care este 
meseria mea, nu aș fi adoptat nici o metodă a anticilor. 
La aceasta răspund că războiul făcut ca profesie nu poate 
fi practicat corect de către particulari, niciodată. Războ- 
iul trebuie să fie numai treaba guvernelor, republicilor 
sau regatelor. Niciodată un stat bine constituit nu per- 
mite cetățenilor săi sau propriilor supuși să-l desfășoare 
pentru ei înșiși și, în fine, niciodată un om de bine nu-l va 
îmbrățișa ca fiind o profesie deosebită. Aș putea deci, să-l 
privesc ca pe un om de bine pe cel care se dedică unei 
profesii care îl antrenează, dacă vrea să fie util în mod 
constant, pentru violență, jaf, perfidie și pentru o mulți- 
me de alte vicii care îl transformă în mod obligatoriu în- 
tr-un om rău! Or, în această materie nimeni, mare sau mic, 

nu poate evita acest pericol, pentru că viciile respective 
nu sunt cultivate în timp de pace nici de unii, nici de alții. 
Pentru a le alimenta, a le face să se manifeste, cei răi sunt 
obligați să acționeze ca și când nu ar fi pace. Sigur, aceste 
două moduri de a fi nu convin deloc omului de bine. De 
aici se nasc furturile, asasinatele, violențele de tot felul pe 
care astfel de „soldaţi“ și le permit atât asupra inamicilor, 
cât și asupra prietenilor lor. Pentru a înlătura pacea, șefii 
lor recurg la mii de trucuri pentru a face ca războiul să du- 
reze, iar atunci când pacea se instalează, în cele din urmă, 
obligaţi fiind să renunțe la soldele lor și la practicarea apu- 
căturilor lor obișnuite, ei adună o bandă de aventurieri și 
jefuiesc fără milă ținuturi întregi. 

Vă amintiți acea epocă teribilă pentru Italia când, la 
terminarea războiului care a lăsat fără solde o mulțime 
de soldați, aceștia s-au constituit în bande și au pornit să 
pună biruri pe castele și au răvășit țara, fără a putea fi o- 
priți? Aţi uitat că după primul război punic soldații carta- 
ginezi s-au strâns sub ordinele lui Mathon și ale lui Spen- 
dion, doi șefi creaţi special de ei și care au atras Cartagina 
într-un război mult mai periculos decât cel pe care abia 
îl terminaseră cu romanii? lar în vremea părinților noștri, 
Francesco Sforza pentru a-și menține pe timp de pace 
o existență onorabilă, nu numai că i-a bătut pe milanezii 
care îl țineau în solda lor, dar le-a luat și libertatea, insta- 
urându-se ca suveran al lor. 

Așa s-au comportat.toți soldaţii din Italia, care au fă- 
cut din război singura lor profesie. Iar dacă nu toți au de- 
venit duci de Milano, aceștia nu sunt mai puțin respingă- 
tori, pentru că ei au făcut aceleași crime, fără însă a do- 
bândi aceleași avantaje. Sforza, tatăl lui Francesco, a for- 
țat-o pe regina Giovanna să se arunce în brațele regelui 
Aragonului, părăsind-o imediat și lăsând-o fără apărare 
în mijlocul inamicilor. Nu exista alt motiv decât satisface- 
rea ambiției lui,.de a obține de la ea contribuții cât mai 
mari sau chiar de a-i prelua statele. Braccio a încercat prin 
mijloace similare să pună mâna pe regatul Napoli. Și ar 

fi reușit, dacă nu ar fi fost învins și ucis la Aquila. Toate 
aceste dezordini s-au produs numai pentru că acești oa- 
meni au făcut din război unica lor meserie. Nu există oare 
pe la voi un proverb care vine în sprijinul părerilor mele 
care zice că „Războiul face valorile, iar pacea le face să 
dispară“? Așa se face deci, că atunci când un individ care 
trăia numai de pe urma războiului a pierdut acest mijloc 
de existență, dacă nu are suficientă tărie pentru a se con- 
verti în om de onoare, sub imperiul necesităţii, este obli- 
gat de nevoie să iasă la drumul mare, iar justiția este obli- 
gată să-l spânzure. 

Cos. Mă faceți să disprețuiesc aproape această me- 
serie a armelor, pe care o credeam cea mai frumoasă și 
cea mai onorabilă ce poate fi practicată. Așa că aș fi ne- 
mulțumit de tine, dacă nu ai remarca-o în sufletul meu. 
Fără asta, nu voi ști cum să justific gloria lui Cezar, Pomm- 
pei, Scipion, Marcellus și a atâtor altor generali romani, 
al căror renume i-a plasat, s-ar putea spune, alături de zei. 

FABR. Permiteți-mi să vă prezint cele două propuneri 
ale mele: una — că un om cinstit nu poate să îmbrățișeze, 
ca profesie, meseria armelor; cealaltă — că o republică sau 
niște regate constituite cu înțelepciune nu le-au permis-o 
niciodată cetățenilor sau supușilor lor. În legătură cu prima 
dintre aceste propuneri nu mai am nimic de adăugat. O 
să vă mai vorbesc însă de cea de-a doua. 

Dar mai întâi o să răspund observaţiei tale. Desigur, 
nu ca oameni de bine, ci ca războinici pricepuți și între- 
prinzători și-au câștigat o faimă atât de mare Cezar, Pom- 
pei și aproape toți generalii apăruți după primul război 
punic. Însă cei care i-au precedat au meritat gloria atât 
pentru virtutea, cât și pentru abilitatea lor. De unde pro- 
vine această diferență? Aceasta constă în faptul că aceș- 
tia nu făceau din război unica lor meserie, iar ceilalți, din 
contră, i se dedicau în întregime. Atâta timp cât Repu- 
blica se menține pură, niciodată un cetățean puternic nu 
va ajunge să se servească de meseria armelor pentru a-și 

menține autoritatea pe timp de pace, nesocotind toate legi- 
le, sărăcind provinciile, tiranizându-și patria și supunând-o 
voinței sale. Niciodată un cetățean din ultimele clase ale 
poporului nu va îndrăzni să-și încalce jurământul militar, 
să-și mărească averea pe seama altora, să sfideze autori- 
tatea Senatului și să participe la atentate contra libertății, 
numai spre a putea trăi tot timpul din meseria armelor. În 
primele timpuri, generalii, satisfăcuți de onorurile trium- 
furilor, reveneau cu plăcere la viața privată. Simplii soldaţi 
renunțau la arme cu o plăcere chiar mai mare decât cea 
din momentul când le luaseră, și-și reluau ocupațiile obiș- 
nuite, fără a fi putut concepe că ar putea trăi de pe urma 
armelor și din prăzile de război. 

Poate fi citat un mare și memorabil exemplu, cel al 
lui Aflius Regulus, cel care, fiind general al armatelor 
romane din Africa, după ce i-a zdrobit aproape complet 
pe cartaginezi, cerea Senatului permisiunea de a se în- 
toarce să-și cultive pământurile pe care fermierii le ruina- 
seră. De aici rezultă destul de clar că, dacă și-ar fi făcut 
din război o meserie, dacă s-ar fi gândit să-l facă util pen- 
tru el însuși, el nu ar fi cerut niciodată, având la dispozi- 
ție atâtea provincii bogate, să se întoarcă la a-și lucra pro- 
priile pământuri. Mai ales că el ar fi putut câștiga zilnic 
mai mult decât valora întreaga sa moștenire. 

Dar acești oameni virtuoși, care nu făceau din război 
singura lor profesie nu se alegeau decât cu oboseala, pe 
ricolele și gloria. Si o dată însărcinați cu această prețioasă 
misiune, ei nu mai voiau decât să se reîntoarcă la cămi- 
nele lor spre a trăi acolo conform profesiei lor obișnuite. 
Comportarea soldaților simpli pare să fi fost la fel. Ei pă- 
răseau și reluau această misiune fără dificultate. Nu mai 
fuseseră,deloc sub arme? Ei bine, se înrolează voluntar, 
Erau angajaţi? Nu cereau decât să-și primească conce 
diul. 

Aș putea susține acest adevăr cu mii de exemple, „dar 
nu voi cita decât un fapt: unul dintre cele mai mari privi- 
legii pe care poporul roman le acorda unui cetăţean era 

acela de a nu fi forțat să se înroleze împotriva voinţei sale. 
Așa că, pe timpul zilelor bune ale Romei, care au durat 
până la fraţii Grahi, nu a existat nici un soldat care să fi 
făcut din război o profesie și nu conta faptul că în armata 
lor nu exista decât un număr foarte mic de supuși răi, care 
erau aspru pedepsiți. Un stat bine constituit trebuie deci 
să ordone cetățenilor săi însușirea artei războiului ca pe 
un exercițiu, un obiect de studiu în timp de pace. Iar, pe 
timp de război, ca o problemă de necesitate și ca pe o oca- 
zie de a dobândi gloria. Dar numai Guvernul o poate exer- 
cita ca meserie, așa cum făcea cel al Romei. Orice par- 
ticular care are un alt scop în-caz de război este un rău 
cetățean. Qrice stat care se conduce după alte principii 
este un stat prost alcătuit. 

Cos. Sunt pe deplin satisfăcut de tot ce ați spus și îmi 
place mult concluzia dumneavoastră. Dar eu cred că ea 
nu este valabilă decât pentru republici. Mi se pare că ar fi 
greu.de aplicat la monarhii. Sunt înclinat să cred câ unui 
rege îi place să se înconjoare cu oameni preocupați nu- 
mai de război. 

FABR. Nu, fără îndoială. O monarhie bine orânduită 
trebuie, din contră, să evite din toate puterile o aseme- 
nea stare de lucruri, care nu servește decât pentru a-l 
compromite pe rege și decât pentru a crea agenţi ai ti- 
raniei. Și să nu-mi vorbiţi de monarhiile actuale, întrucât 
v-aș răspunde că acestea nu sunt bine orânduite. O mo- 
narhie bine orânduită nu-i conferă regelui puteri nelimi- 
tate, mai puțin în ce privește armata. Numai în acest do- 
meniu este nevoie de implicare directă, de o voință unică. 
În rest însă, un rege nu trebuie să facă nimic fără un con- 
siliu. Iar acest consiliu trebuie să vegheze pe lângă mo- 
narh să nu se constituie o categorie de oameni care, pe 
timp de pace, să dorească permanent războiul, pentru că 
nu ar putea trăi fără război. 

Aș dori însă să mă opresc puțin asupra acestui aspect 
și să mă refer nu la o monarhie perfectă, ci la una din cele 
care există în prezent. Și susțin că într-un astfel de caz, 

regele trebuie să se teamă de cei care nu au altă mese- 
rie decât pe cea a armelor. Fără îndoială, forța unei ar- 
mate constă în infanteria ei. Şi dacă un rege nu-și con- 
duce armata în așa fel, încât pe timp de pace infanteria 
să nu dorească a se lăsa la vatră pentru ca oamenii să-și 
practice profesiile respective, acel rege este pierdut. Cea 
mai periculoasă infanterie este cea care nu are altă me- 
serie decât războiul. Căci un rege care a folosit-o o dată 
este nevoit sau să facă mereu război sau să o plătească 
permanent, ori să-și asume riscul de a se vedea depose- 
dat de Statul său. Este imposibil să faci mereu război, la 
fel și să plătești permanent, așa că nu rămâne decât pier- 
derea Statului. Așa că romanii, atâta timp cât și-au păs- 
trat înțelepciunea și virtutea nu au permis niciodată, așa 
cum am mai spus, ca cetățenii să facă din război unica 
lor meserie. Aceasta nu că nu-i-ar fi putut plăti oricând, 
căci erau mereu în război, dar în felul acesta ei înlăturau 
pericolele ce le genera profesia permanentă a armelor. 

Cu toate că circumstanțele nu se schimbau, oamenii 
se schimbă continuu. Ei își reglau în așa fel timpul pen- 
tru serviciul militar, încât în interval de 15 ani legiunile 
să fie complet primenite. Ei nu voiau decât oameni în floa- 
rea vârstei, între 18 și 35 de ani. In această perioadă a 
vieții, în care picioarele, brațele și ochii se bucură de ace- 
eași vigoare. Și ei nu așteptau ca soldatul să-și piardă pu- 
terile și să fie atins de insubordonare, așa cum se prac- 
tica în perioada coruptă a republicii. 

August și apoi Tiberiu, mai ahtiați de propria autori- 
tate decât de ce ar fi putut fi util pentru Republică, au fost 
cei care au început să dezarmeze poporul roman, pentru 
a-l putea supune mai ușor și să mențină permanent ace- 
eași armată la frontierele Imperiului. Apreciind că acest 
mijloc nu ar fi fost suficient spre a subjuga poporul și Se- 
natul, ei au mai creat și o Armată Pretoriană, cantonată 
permanent sub zidurile Romei, pe care astfel o dominau. 
Facilitatea pe care ei o acordau cetățenilor trimiși sub 

arme, aceea de a-şi face meseria armelor ca unica lor pro- 
fesie a generat insolența soldățimii, care devine astfel te- 
roarea Senatului și care a făcut atâta rău împăraților în- 
șiși, legiunile i-au înghițit pe mulţi dintre ei, imperiul ajun- 
gând la discreţia capriciilor lor. Au fost chiar cazuri când 
existau mai mulți împărați creați de diferite armate. Și 
care a fost rezultatul acestor dezordini? Mai întâi dezmem- 
brarea Imperiului și apoi căderea lui. 

Regii, preocupați de securitatea lor, trebuie deci să-și 
formeze infanteria din oameni care, în momentul războ- 
iului să se consacre de bunăvoie serviciului în armată, din 
dragoste față de aceștia, dar care la instaurarea păcii să se 
întoarcă cu mai mare plăcere la vetrele lor. În acest scop, 
trebuia ca ei să folosească oameni ce puteau trăi și din altă 
meserie decât cea a armelor. Un rege trebuie să vrea ca 
la sfârșitul războiului marii săi vasali să revină la guverna- 
rea supușilor, gentilomii săi să-și cultive pământurile, in- 
fanteria să practice diversele ei meserii și ca fiecare din- 
tre ei să facă de bunăvoie războiul pentru a avea pace și 
să nu încerce să tulbure pacea pentru a avea război. 

Cos. Raționamentul tău mi se pare a fi foarte bine 
structurat. Totuși, întrucât tinde să-mi răstoarne toate 
ideile pe care le-am avut până acum în acest sens, măr- 
turisesc că mai am încă unele îndoieli. Văd deci, un mare 
număr de seniori, de gentilomi și de alți oameni de cali- 
tatea ta care trăiesc, pe timp de pace, de pe urma talen- 
telor lor militare și care primesc un tratament princiar 
din partea republicilor. Văd, de asemenea, că o mare parte 
dintre soldați rămân să fie folosiți pentru apărarea orașe- 
lor și cetățenilor. Mi se pare deci că pe timp de pace fie- 
care poate găsi mijloace de subzistență. 

FABR. |mi este greu să cred că ai putea avea o astfel 
de opinie. Căci, presupunând că nu există nici o obser- 
vaţie de făcut asupra acestei uzanțe, micul număr de sol- 
daţi folosiţi în locurile de care vorbeai, ar fi necăjiţi, dacă 
te-ar contrazice. Cam care ar fi raportul real dintre infan- 

teria care se cere la război și cea din timp de pace? Mai 
întâi, garnizoanele ordinare din orașe și cetăţi se dublea- 
ză în timp de război. Lor li se adaugă soldaţii menținuți 
în campanie. Toate aceste trupe reprezintă un număr con- 
siderabil de oameni de care trebuie să ne debarasăm în 
timp de pace. În ce privește numărul redus de trupe ce 
rămân pentru paza Statului, regatul tău și papa Iulian au 
făcut cunoscut faptul că nu se tem de oamenii care nu au 
altă meserie în afară de război. Insolenţa lor te-a obligat 
să-i îndepărtezi și să preferi în locul lor pe elveţienii care, 
născuți într-un regim al legii și selecționați după princi- 
pii reale de către Statul însuși, trebuie să inspire mai multă 
încredere. Să nu mai spui deci că pe timp de pace orice 
militar poate găsi un mijloc de subzistență. 

În ce priveşte problema-menținerii pe timp de pace a 
cuirasierilor, împreună cu soldele lor, este ceva mai greu 
de rezolvat. Dar, dacă ne gândim bine, vom vedea că acest 
obicei este funest și contrar principiilor. Aceștia sunt, în 
fond, oameni care au ca meserie războiul și care produc 
cele mai mari dezordini într-un Stat, dacă sunt în număr 
suficient. Dar dacă sunt ceva mai puțin numeroși pentru 
a putea forma o armată, ei nu comit tot răul de care ar fi 
în stare. Asta nu înseamnă că uneori nu ar putea fi foarte 
periculoși, aşa cum dovedește ceea ce am relatat despre 
Francesco și despre Sforza, tatăl său, și despre Braccio 
de Peruza. Susţin deci că acest obicei de a plăti oameni 
de arme este respingător, funest și generator de nume- 
roase abuzuri. 

Cos. Ai vrea să-i elimini? Ori dacă îi folosești, cum 
crezi că i-ai menține? 

FABR. Ca trupe de ordonanță; nu ca în sistemul fran- 
cez care este la fel de periculos ca al nostru și câre nu 
face altceva decât să le alimenteze insolența, ci în mani- 
era anticilor, care își formau cavaleria din slujitorii pro- 
prii, care în timp de pace își exercitau profesiile obișnuite. 
Dar, înainte de a termina această discuţie, mă voi explica 

mai pe larg în această privință. Repet deci că dacă astăzi 
această parte a trupelor trăiește din meseria armelor, este 
un fapt ce se datorește degr. adării instituțiilor noastre mi- 
litare. În ce privește tratamentul pe care-l rezervăm gene 
ralilor noștri, susțin că este o măsură foarte dăunătoare. 
O republică înțeleaptă nu ar trebui să se încredințeze ori- 
cui, iar în timp de război să aibă generali numai din rân- 
dul cetățenilor proprii. lar pe timp de pace să-i oblige să 
revină la profesia obișnuită. 

Unrege prudent nu trebuie, de asemenea, să acorde 
un alt tratament generalilor săi, atâta timp cât aceștia nu 
iau îndeplinit o misiune importantă și să-i recompenseze 
pentru serviciile făcute pe timp de pace. Și, pentru că m-ai 
citat ca exemplu, îmi voi permite să vorbesc despre mine. 
Războiul nu a fost niciodată meseria mea; meseria mea 
este să-mi conduc slujitorii și să-i apăr. De aceea eu tre- 
buie să iubesc pacea și să știu a face război. Recompen- 
sele și stima regelui meu nu sunt atât prețul talentelor 
mele militare, cât cel plătit pentru sfaturile mele, de care 
el a beneficiatpe timp de pace. Orice rege înțelept și care 
vrea să guverneze prudent n-ar trebui să-și dorească pe 
lângă el decât astfel de oameni. La fel de periculos pen- 
tru el este ca cei din jurul lui să fie adepți mai mult ai păcii 
decât ai războiului. 

Nu mai am nimic de adăgat la primele mele propu- 
neri; dacă ce am zis nu vă este suficient, nu văd cum v-aș 
convinge. Dar vedeţi deja câte dificultăți sunt pentru a re 
veni la disciplina celor vechi în armata noastră. Și câte 
precauții trebuie să ia în acest scop un om înțelept și na- 
tura împrejurărilor în care poate spera șă aibă succes. 
Aţi înțelege mai ușor toate aceste adevăruri, dacă ai pu- 
tea accepta fără emoție comparaţia ce o fac între insti- 
tuţiile vechi și cele din vremea noastră. 

Cos. Discuţiile tale înțelepte au făcut să crească plă- 
cerea de a te asculta. Te rugăm mult ca, după ce îți vom 
fi mulțumit pentru tot ce am învăţat, să ne spui ce ţi-a mai 
rămas de zis. 

FABR. Întrucât vă face plăcere, voi începe prin a trata 
această problemă, abordând-o pornind chiar de la princi- 
pii. Scopul oricărui guvern care vrea să facă război este 
să poată susține o campanie împotriva oricărui inamic și 
să învingă în luptă. Deci trebuie pusă pe picioare o arma- 
tă. Pentru aceasta trebuie găsiți oameni, repartizaţi, an- 
trenați pe unități și mari unități, cazați și învățați să reziste 
inamicului, fie în marș, fie pe câmpul de luptă. Din aceste 
diverse aspecte constă talentul pentru un război de cam- 
panie, cel mai necesar și cel mai onorabil. Celui care știe 
să dea o bătălie i se iartă toate greșelile pe care le-ar fi 
făcut deja în comportarea sa militară. Dar cel căruia i-a 
fost refuzat un astfel de dar, oricât ar fi el de recoman- 
dat pentru alte domenii, nu va termina niciodată în mod 
onorabil un război. O victorie desființează efectul celor 
mai proaste operații, iar o înfrângere poate face să eșu- 
eze planurile cele mai înțelepte și mai coordonate. 

Primul lucru necesar în război fiind găsirea oameni- 
lor, trebuie să ne ocupăm, în primul rând, de ceea ce se 
cheamă „recrutare“ și pe care eu aș numi-o „elită“, pen- 
tru a folosi un termen mai onorabil, consacrat și de an- 
tici. Cei care au scris despre război voiau ca soldații să 
fie selecționați din țările temperate, singurul mijloc, spu- 
neau ei, de a avea oameni înţelepţi și întreprinzători, pen- 
tru că în țările calde oamenii au prudență fără curaj, iar 
în țările reci. au curaj fără prudență. Acest sfat ar fi bun 
pentru un prinț care ar putea fi stăpânul întregii lumi și 
și-ar putea recruta soldații de oriunde din lume. Dar cum 
eu vreau să stabilesc aici reguli care să fie folositoare tu- 
turor guvernelor, mă limitez a spune că orice stat tre- 
buie să-și completeze trupele din propria țară, fie ea cal- 
dă, temperată sau rece, n-are importanță. Anticii ne oferă 
o mulțime de exemple care atestă că soldații buni se fac 
cu o bună disciplină, în orice țară; ea suplinește defectele 
naturii și este atât de puternică, pe măsura legilor sale. 
A lua soldați din afara propriei țări nu se poate chema 

„elită“. Acest cuvânt presupune că dintr-o provincie pot 
fi aleși oamenii cei mai pokriviți serviciului militar, cei care 
vor să mărșăluiască, dar-și din cei care nu o vor. Nu veți pu- 
tea face această „elită“ decât în zonele care vă sunt supuse. 
În țările care nu vă aparţin nu puteți obliga pe nimeni, ci 
trebuie să vă mulțumiți cu oameni de bunăvoință. 

Cos. Dar dintre acești oameni de bunăvoință ar putea 
fi luaţi unii și lăsaţi alții. Acest mod de recrutare ar putea 
fi totuși considerat „elită“ 

FABR. Într-un fel, ai dreptate, dar dacă ești atent la toate 
viciile unui asemenea mod, vei vedea că nu mai este vorba 
de „elită“. Mai întâi, străinii care se înrolează voluntar sub 
drapelul tău, departe de a fi cei mai buni sunt, din contră, 
cei mai răi supuși din țară. Dacă undeva sunt oameni de 
zonorați, leneși, fără religie, desfrânați, nesupuși autori- 
tății părintești, oameni pierduţi, ahtiați după jocuri de no- 
roc și dedati tuturor viciilor, aceștia sunt acei care ar vrea 
să se dedice meseriei armelor. Astfel de moravuri con- 
stituie tot ce poate fi mai rău pentru o armată, o instituţie 
adevărată și înțeleaptă. Când astfel de oameni se prezintă 
la tine în număr mai mare decât ai nevoie, poți să alegi, 
dar fondul fiind rău, aceasta nu înseamnă „elită“, ci re- 
crutare de soldați. Din astfel de oameni sunt compuse 
în prezent armata Italiei și alte armate, cu excepția celei 
a Germaniei. Pentru că în alte țări nu este vorba de o au- 
toritate a suveranului, ci de simpla voințăa celui care face 
recrutările. Or, te întreb dacă într-o armată formată prin 
astfel de metode ar putea fi intronată disciplina anticilor? 

Cos. Deci de partea cui ar trebui să fim? 

FABR. [i-am spus; să fie aleși sub autoritatea unui su- 
veran, dintre supușii statului. 

Cos. Şi crezi că ar fi ușor de introdus disciplina antică 
în rândurile unor astfel de oameni? 

FABR. Fără îndoială, dacă într-o monarhie ei sunt co- 
mandaţi de suveran sau chiar de către un simplu senior; 
sau într-o republică, de către un cetățean investit cu titlul 
de general. Astfel este greu să se realizeze ceva pozitiv. 

Cos: De ce? 

FABR. Vă voi spune la momentul potrivit, deocamdată 
este suficient. 

Cos. Întrucât această „elită“ nu trebuie făcută decât 
în propria țară credeti că ar fi preferabil ca soldatii să pro- 
vină de la oraș sau de la țară? 

FABR. Tot ce s-a scris despre arta militară arată că sunt 
preferați oamenii de la țară, ca fiind mai robuști, mai re- 
zistenţi la oboseală, mai obișnuiți să trăiască sub cerul 
liber, să înfrunte arșița soarelui, să prelucreze fierul, să 
sape o groapă și să poarte coase, în fine, mai îndepăr taţi 
de orice fel de viciu. lată care ar fi părerea mea în aceas- 
tă problemă. Întrucât există soldați pedeștri și soldați că- 
lare, aș vedea ca primii să fie aleși de la ţară, iar ceilalţi 
de la oraș. 

Cos. Și la ce vârstă i-ați angaja? 

FABR. Dacă aș avea de format o întreagă armată, i-aș 
lua între 17 și 40 de ani. Și numai la 17 ani, dacă ar fi ne- 
voie numai de recrutări pentru completare. 

Cos. Nu prea înțeleg această diferență. 

FABR. O să-ți explic. Având de constituit o armată în- 
treagă, într-o țară unde ea nu ar exista, aș fi obligat să iau 
orice bărbat de vârsta militară, adică să fie în stare să poată 
face o instrucție despre care o săţi vorbesc în curând. 
Dar într-o țară în care o astfel de armată ar exista, aș pu- 
tea să nu iau, pentru împrospătare, decât bărbați de 17 
ani, pentru că ceilalți ar fi fost deja selecționați și înro- 
laţi. 

Cos. Văd că aţi vrea să faceți o miliție de genul celei 
constituite în Toscana? 

FABR. Așa este. Dar aș înarma-o, aș antrena-o, i-aș da 
șefi; în fine, aș organiza-o într-un mod care nu există la 
Voi. 

Cos. Ești de acord deci cu miliția noastră? 

FABR. De ce vrei să o blamez? 

Cos. Asta pentru că mulți oameni luminaţi au bla- 
mat-o. 

FABR. A spune că un bărbat luminat care blamează mi- 
liția voastră ar însemna ceva contradictoriu. Un astfel de 
bărbat poate să aibă reputația de luminat, dar aceasta este 
o nedreptate ce i se face. 

Cos. Puţinul succes de care s-a bucurat ne-a format 
despre ea o părere proastă. 

FABR. Fii atent, aceasta s-ar putea să nu fie greșeala 
ei, ci a noastră și sper că până la sfârșitul acestei discuții 
o să dovedesc acest lucru. 

Cos. Imi face o mare plăcere; dar, mai întâi, vreau să 
vă spun de ce este acuzată, pentru a o justifica în mod 
complet. Se spune că fie nu poate face nici un serviciu 
și atunci a te încrede în ea înseamnă ruinarea statului, 
fie că, din contră, ea este în stare să-și facă treaba, dar 
în mâinile unui șef avizat ar putea deveni un mijloc al ti- 
raniei. Sunt citați romanii, care și-au pierdut libertatea cu 
propriile arme. Este citată Veneţia și regele Franţei. Pri- 
ma, pentru a nu se supune unuia dintre cetăţenii săi, fo- 
losește trupe străine. Iar regele Franţei și-a dezarmat po- 
porul, pentru a conduce fără vreo rezistență. Dar cel mai 
mult îngrijorează inutilitatea ei. Şi aceasta din două mo- 
tive: lipsa sa de experienţă și constrângerile serviciului. 
La o anumită vârstă, niciodată nu te poți obișnui cu exer- 
ciţiile militare, iar constrângerile nu au generat vreodată 
soldați buni. 

FABR. Toţi cei care furnizează astfel de motive nu au, 
după părerea mea, decât o viziune îngustă. Și este ușor 
de dovedit acest lucru. Miliția voastră ar fi, se spune, inu- 
tilă. Dar eu susțin că nu există o armată pe care să poți 
conta mai mult decât pe cea a propriei țări și că nu există 
alt mijloc de a o organiza decât cel pe care vi-l propun. 
Și pentru că nu este contestat, ar fi inutil să mă opresc 
mai mult asupra lui. Acest adevăr este demonstrat de 
toate faptele ce rezultă din istoria popoarelor antice. Se 
vorbește de in-experiență și de constrângere: fără îndo- 
ială, lipsa de experienţă nu prea dă curaj, iar constrânge- 
rea creează nemulțumiri. Dar aș scoate în evidență că, 

dacă soldații voștri sunt bine înarmați, bine antrenați și 
bine folosiţi, ei vor dobândi încet, încet experiență și cu- 
raj. În ce priveşte constrângerea, trebuie ca cei ce vor ar- 
mata sub autoritatea suveranului nu au în vedere ca ser- 
viciul să fie făcut cu forța, dar nici pe baza propriei voințe. 
Deplina libertate ar oferi inconvenientele despre care am 
vorbit deja; nu ar mai exista „elita“ și s-ar putea ajunge la 
aceea că puțini bărbați s-ar mai prezenta. Un exces de con- 
strângere ar putea produce efecte la fel de negative. Tre- 
buie deci să se aleagă o cale de mijloc, la o aceeași dis- 
tanță atât de excesul de constrângere, cât și de excesul 
de libertate. Trebuie ca respectul pe care îl inspiră suve- 
ranul să-l domine pe soldat. Trebuie ca acesta să-i mai re 
ducă sentimentul față de inconvenientele vieții militare. 
De aici rezultă un astfel de amestec între constrângere și 
voință, incât nu va fi nimic de temut în ce privește unmă- 
rile nemulțumirii. 

Nu spun că această armată nu ar putea fi învinsă; ar- 
matele.romane, chiar și cea a lui Hanibal, au fost învinse. 
Și ar putea fi organizată în așa fel'o armată pentru a o pu- 
tea feri pentru totdeauna de înfrângere? Oamenii voștri 
luminaţi nu ar trebui să dea asigurări că miliția voastră ar 
îi inutilă, pentru că a fost învinsă de câteva ori; dar pu- 
tând învinge, putând fi și învinsă, trebuie, în primul rând, 
căutate cauzele acelor înfrângeri și remediate. Și astfel ei 
ar putea să-și dea seama, după ce vor reflecta la cele con- 
statate, că nu miliția ca atare trebuie acuzată, ci imperfec- 
țiunile din organizarea ei. 

În ce privește teama de a vedea cum o astfel de in- 
stituție ar oferi unui individ mijloacele de a răsturna liber- 
tatea, răspund că armele oferite de lege și de constituție 
cetăţenilor sau supușilor nu au generat niciodată pericole, 
ci adesea le-au prevenit; că republicile se mențin mult mai 
mult atunci când dispun de arme decât când sunt dezar- 
mate. Roma.a trăit liberă patru sute de ani și era înar- 
mată; Sparta — opt sute de ani. Alte republici, lipsite de 
acest ajutor, nu au putut să-și păstreze libertatea mai mult 

de patru sute de ani. Unei republici îi trebuie arme. Atunci 
când nu le are, ea trebuie să le închirieze din străină- 
tate, ceea ce este foarte periculos pentru autoritatea pu- 
blică; ele sunt foarte ușor de pervertit. Un cetățean puter- 
nic poate să pună repede mâna pe ele. Rămâne un câmp 
larg de utilizare, pentru că sunt folosite numai pentru o- 
primarea unor oameni dezarmați. De altfel, doi inamici 
sunt mai de temut decât unul singur. Și orice republică 
ce se folosește de trupe străine se teme atât de străinul 
pe care îl plătește, cât și de propriii cetățeni. Dacă vrei să 
analizezi realitatea acestor temeri, amintește-ți ce ţi-am 
spus despre Francesco Sforza. Cea care, din contră, nu-și 
folosește decât propriile arme nu are a se teme decât de 
propriii cetățeni. Fără a mai recurge la alte argumente, 
îmi este de ajuns să spun că nimeni nu a întemeiat o re- 
publică sau o monarhie fără a încredința apărarea cetă- 
țenilor din propria țară. 

Dacă venețienii s-ar fi dovedit tot atât de înţelepţi în 
acest domeniu ca și în ce privește alte instituții ale lor, 
ei ar fi putut cuceri lumea. Ei sunt cu atât mai de neînțe- 
les, cu cât primii lor legislatori le-au pus armele în mâini. 
Neavând de la început nici o posesiune pe continent, ei 
și-au ținut toate forțele pe mare, unde au avut un curaj 
uimitor, mărindu-și prin propriile arme un adevărat impe- 
riu al patriei lor. Numai.că, obligați să-și apere Vicenza, 
au fost puși în situația de a lupta pe uscat, dar în loc să în- 
credințeze comanda trupelor unuia dintre concetățenii 
lor, l-au angajat pe marchizul de Mantua. Această hotă- 
râre nefericită i-aoprit la jumătatea drumului și i-a împie- 
dicat să se ridice la acel nivel înalt al puterii la care puteau 
aspira. Poate că abilitatea lor pe mare li se părea atunci 
un obstacol în calea succesului lor în războiul terestru. 
Dacă acesta a fost motivul comportării lor, era efectul 
unei neîncrederi puțin înțelepte. Un amiral obișnuit să 
se lupte și cu vânturile și cu flotele și cu oamenii va de- 
veni mult mai ușor un general de uscat, unde numai oa- 
menii opun rezistență, decât ar ajunge amiral un general 

de uscat. Romanii învățau să lupte și pe mare și pe uscat. 
Așa se face că atunci când a survefit primul război con- 
tra cartaginezilor, a căror putere navală era atât de redu- 
tabilă, ei nu au angajat nici greci, nici spanioli, care erau 
antrenați pe mare, ci au încredințat apărarea Republicii 
propriilor cetățeni, pe care i-au trimis să lupte pe uscat, 
unde au învins. Dacă motivul venețienilor era să evite 
ca unul dintre concetăţeni să atenteze la libertatea lor, 
această teamă era totuși lipsită de temei. Căci, fără a mă 
repeta în ce am mai spus în acest sens, este evident că 
aproape niciodată vreunul dintre cetățenii puși în frun- 
tea forțelor lor navale nu a uzurpat tirania într-un oraș 
situat în mijlocul mării, deci cu atât mai puţin era de te- 
mut ca un astfel de pericol să provină din partea unui ge- 
neral de uscat al lor. Ar fi trebuit să se gândească la fap- 
tul că nu armele din mâinile cetățenilor erau cele care 
inspirau proiectele tiraniei, ci numai proastele instituții; 
și, fiind atât de norocoși având o bună guvernare, nu ar 
fi webuit să se teamă de arme. A fost deci o hotărâre ne- 
fericită pentru gloria și adevărata lor fericire. În ce pri- 
vește celălalt exemplu citat, este sigur că a fost o mare 
greșeală a regelui Franței faptul că nu și-a pregătit po- 
porul pentru război. Nimeni, dacă lasă la o parte orice 
prejudecată, nu poate să nu recunoască faptul că acesta 
a fostunul din viciile acestei monarhii și una din princi- 
palele cauze ale slăbiciunii sale. 

Intrând într-o discuție prea lungă, m-am depărtat pro- 
babil de subiectul meu; dar voiam să răspund observaţi- 
ilor tale și să-ți dovedesc că un stat nu-și poate întemeia 
securitatea decât pe propriile arme; că aceste arme nu pot 
fi bine organizate decât sub forma milițiilor și, în fine, că 
nu este decât o modalitate de a forma o armată într-o ţară 
și de a instaura disciplina militară în rândurile acesteia. 
Dacă te-ai gândit cu atenție la instituţiile prirnilor regi ai 
Romei și mai ales la Servius Tullius, ai vedea că institu- 
ţia de clasă nu era decât o miliţie ce oferea mijloacele de 
a constitui o armată în cel mai scurt tirhp, pentru apăra- 
rea Statului. 

Dar pentru a reveni la „elita“ noastră, repet că, dacă 
aș avea de recrutat pentru o ar mată, veche nu aș alege 
decât soldaţi de 17 ani. Dacă însă aș fi obligat să creez 
una nouă, aș lua oameni de toate vârstele, între 17 și 40 
de ani, pentru a mă putea folosi de ea imediat. 

Cos. Deosebitele lor meserii anterioare vor influența 
asupra alegerii recruților tăi? 

FABR. Autorii despre care vorbeam admit unele deo- 
sebiri. Ei nu vor nici păsărari, nici pescari, nici bucătari, 
nici din cei care s-au consacrat unor meserii infame și, 
în general, nici un om ce se ocupă cu artele de lux. Ei ce- 
reau lucrători, fierari, gardieni, grăjdari, măcelari, vână- 
tori și alți oameni cu profesii similare. În ce mă privește, 
eu nu aș ține seama deloc de meseria lor, nici de utili- 
tatea lor; m-aș limita să analizez serviciile ce le pot oferi 
personal. Acesta este motivul pentru care oamenii de la 
țară, obișnuiți să lucreze pămâritul, sunt cei mai folositori 
dintre toţi. Nici o altă meserie nu este mai căutată în ar- 
mată. Apoi, ar fi foarte folositor să ai un număr mare de 
fierari, tâmplari, grăjdari și pietrari. Este nevoie de me- 
seriile lor într-o mulțime de situații și este foarte avan- 
tajos să ai soldați care să poată oferi un dublu serviciu. 

Cos. Cum se pot deosebi oamenii care sunt și care 
nu sunt apți pentru serviciul militar? 

FABR. Nu vorbesc aici decât despre maniera de a se- 
lecționa o miliție nouă, pentru a forma apoi o armată, dar 
vom discuta și de „elita“ pentru refacerea unei miliții vechi. 
Capacitatea, aptitudinile unui soldat se apreciază fie pe 
baza experienței, dacă au mai făcut serviciul militar, fie 
după împrejurări. Nu se poate aprecia meritul oamenilor 
noi, care nu au fost niciodată sub arme. Şi aproape toate 
milițiile nou-formate sunt în această situație. În lipsa ex-, 
perienței, trebuie recurs la împrejurări, care se judecă 
după vârstă, după profesie și după fizicul individului. Am 
vorbit despre primele două calități. Rămâne să o anali- 
zăm pe cea de-a treia. Unii distinși militari, printre care 

și Pyrhus, vor ca soldatul să fie înalt. Pentru alții este su- 
ficientă agilitatea, aceasta fiind și părerea lui Cezar. Agi- 
litatea se apreciază după conforimația și aspectul plăcut 
al soldatului. Ochii vii și neastâmpărați, gât nervos, piept 
larg, mușchii brațelor bine conturați, degete lungi, pân- 
tece plat, fese rotunde, picioare și mâini uscate sunt cali- 
tăți cerute de acești autori. Ele sunt necesare pentru a 
desemna un soldat agil și viguros, principalul lucru care 
contează. Dar, mai presus de orice, trebuie acordată cea 
mai mare atenție moralei soldatului. FI trebuie să aibă 
onoare și înțelepciune, altfel poate deveni un instrument 
de dezordini și principiu de corupție. Niciodată nu se aș- 
teaptă ceva pe cinste şi niciodată nu se speră a găsi vir- 
tuți la un om lipsit de educație și abrutizat de viciu. 
Pentru a te face să înţelegi importanța acestei „elite“, 
cred că este necesar să vă explic mai întâi în ce fel consu- 
ii romani, la intrarea în serviciu, procedau la formarea le- 
giunilor romane. Războaiele continue ale Romei făceau 
ca aceste legiuni să fie permanent compuse din soldați 
vechi și noi, ceea ce lăsa consulilor cele două modalități 
despre care am pomenit: experiența, în alegerea solda- 
ților vechi și împrejurările, în cazul alegerii unora noi. 
Și aici trebuie remarcat că aceste recrutări se foloseau 
fie pentru a înrola imediat, fie pentru a-i antrena și a-i men- 
ține gata de serviciu atunci când ar fi necesar. Nu am vor- 
bit și nu voi vorbi decât despre aceștia din urmă; scopul 
meu este să vă arăt cum se poate forma o armată undeva, 
unde nu a existat deloc miliție și deci nici un fel de ar- 
mată care să poată fi îndată folosită în campanie. Căci, 
în țările unde există obișnuința de a constitui armate sub 
autoritatea suveranului, noii recruți pot fi trimiși imediat 
în război, așa cum se practica la Roma și cum se practi- 
că astăzi în Elveţia. Dacă în noile formaţiuni se folosesc 
mulți soldați noi, există și o mulțime din ceilalți, formați 
prin exerciții militare. Amestecaţi, ei formează o trupă 
excelentă. Numai atunci când împărații au început să men- 

țină permanent armatele în cantonamentele ei au insti- 
tuit, așa cum se vede în Viața lui Maxim, maiștri instruc- 
tori pentru tinerii soldați, care erau numiți Tirones. În- 
trucât Roma era liberă, exercițiile aveau loc în oraș și nu 
în cantonament. Tinerii care erau ocupați mult timp cu 
acestea, obișnuiți deja cu toate demonstrațiile de război 
simulat, nu se speriau deloc de războiul veritabil, când 
trebuiau să-și părăsească vetrele. O dată abolite aceste 
exerciții, împărații au fost obligați să le înlocuiască prin 
mijloace despre care am vorbit deja. Am ajuns, în fine, 
la modul de încorporare al romanilor. 

În momentul în care consulii însărcinaţi cu toate ope- 
rațiile militare își preluau funcțiile, prima lor-grijă era să-și 
constituie armatele. ] se dădeau fiecăruia câte două le- 
giuni de cetățeni romani, care reprezentau o adevărată 
forță. Pentru a forima aceste legiuni ei numeau douăzeci 
și patru de tribuni militari, câte șase pentru fiecare legi- 
une. Aceștia aveau funcții relativ similare cu cele ale co- 
mandanților de batalion de azi. Ei îi adunau pe toți cetă- 
țenii rorhani în stare să poarte arme și îi repartizau pe tri- 
bunii fiecărei legiuni. Apoi trăgeau la sorți tribul unde a- 
veau să înceapă „elita“. În acest trib erau aleși cei mai buni 
patru soldați. Dintre acești patru soldați, unul era ales de 
tribunii primei legiuni; dintre cei trei rămași, era ales unul 
de către tribunii celei de-a doua legiuni, dintreceilalți doi 
— unul era ales de tribunii celei de-a treia legiuni, iar ulti- 
mul mergea la legiunea a patra. Consulii alegeau apoi alți 
patru soldați. Dintre aceștia, unul era ales de tribunii le- 
giunii a doua, dintre cei trei rămași — unul mergea la le- 
giunea a treia, apoi dintre ultimii doi unul mergea la legi- 
unea a patra, iar celălalt la legiunea întâi. Consulii alegeau 
încă patru soldați. De data aceasta selecția începea cu le- 
giunea a treia și succesiunea continua până când alegerea 
se termina și legiunile erau complecte. Aceste formațiuni, 
așa cum am spus deja, puteau fi constituite pe loc, pentru 
că ele erau compuse, în cea mai mare parte, din oameni 


28 NICCOLO MACHIAVELLI 





obișnuiți cu războiul adevărat și toți fuseseră antrenați în 
război simulat. Această „elită“ se putea face deci fie pe bază 
de experiență, fie de conjunctură. Dar când este vorba de 
organizat o miliție nouă, care să fie folosită numai în vi- 
itor, alegerea nu se poate face decât în funcție de vârsta 
și fizicul indivizilor. 

Cos. Recunosc adevărul tuturor spuselor tale. Dar, 
înainte de a merge mai departe, vreau să pun o întrebare 
la care m-ai făcut să mă gândesc atunci când îini vorbeai 
despre „elită“ și spuneai că nu putea să se aplice celor 
antrenați deja pentru serviciul militar, ci se făcea numai 
pe bază de conjunctură. Unul dintre principalele repro- 
șuri pe care le-am auzit la adresa miliției noastre este a- 
cela că ar fi prea numeroase. Se pretinde că ar trebui 
formată o structură mai mică ce ar fi mai vitează și mai 
bine selecționată. Cetăţenii ar fi mai putin obosiţi și li s-ar 
putea da o soldă mică ce i-ar satisface și le-ar asigura su- 
punerea. Aș dori să cunosc părerea ta în această privință 
și ce mod de alegere ai adopta într-un caz sau altul. 

FABR. Numărul mare este fără nici o îndoială, mai si- 
gur și mai util decât cel mic. Mai bine zis, este imposibil 
să formezi undeva o miliție bună, dacă nu este mare nu- 
meric. Va fi ușor de desființat orice s-ar sustine împotriva 
acestei păreri. Un număr mic ales dintr-o mare mulțime, 
ca în Toscana, de exemplu, nu înseamnă deloc căvoi aveți 
soldați mai siguri și mai bine aleși. Dacă la alegere vreți 
să procedați după experienţă, ar fi, de la început, foarte 
puțini pentru a putea să apreciați. Foarte puțini care să 
4 fost în război și dintre aceștia foarte puţini se vor com- 
porta în așa fel încât să fie preferați altora. Într-o astfel 
de țară trebuie deci să se r enunțe la criteriul experiență 
și să se rămână la cel al conjuncturii. Redus la astfel de 
mijloace, va trebui să mă gândesc bine atunci când îmi 
vin douăzeci de tineri cu aspect plăcut, pe ce bază îi pot 
lua pe unii și să-i resping pe alții. Pentru că nu știu care 
va merge cel mai bine, va fi de înțeles, sper, că mă voi 

înșela mai puțin dacă îi voi păstra pe toți pentru a-i înar- 
ma și pregăti și voi face o alegere mai sigură dacă, după 
ce i-am pregătit și antrenat mai mult timp, voi cunoaște 
care sunt cei mai vioi și mai curajoși. Este deci o mare 
greșeală să alegi de la început dintr-un număr mic pen- 
tru a fi mai multă siguranță. 

În ce privește reproșul de a obosi țara și pe cetăţeni, 
sustin că miliția, oricât de imperfectă ar fi organizarea ei, 
nu-i obosește cu nimic pe cetățeni, pentru că nu-i rupe 
de la munca lor, nu-i îndepărtează deloc de la treburile 
lor și nu-i obligă decât să se adune în zilele de sărbătoare 
pentru a face exerciții. Această practică nu poate fi dău- 
nătoare nici țării, nici locuitorilor. Ea va fi chiar utilă pen- 
tru tineri. În loc să- -și petreacă zilele de sărbătoare la ca- 
baret, într-o trândăveală rușinoasă, ei vor face un amu- 
zament din aceste exerciții militare, care constituie un 
spectacol frumos, totdeauna plăcut tineretului. 

Mai rămâne să vorbesc despre propunerea de a plăti 
o miliție mai putin numeroasă și de a te asigura astfel de 
bunăvoința ei și de supunerea ei promptă. Consider că, 
în această privință, nu puteți reduce în așa măsură numă- 
rul miliției voastre, încât să fiți în stare să asiguraţi per- 
manent o soldă care să 6 satisfacă. Dacă vreți să formați 
o miliție de 5000 de oameni și să-i acordați un tratament 
care să o satisfacă, nu-i puteți plăti lunar mai puțin de zece 
mii de ducați. Constat apoi că un astfel de număr nu a- 
junge pentru a forma o armată și că nu există un stat care 
să poată suporta o astfel de cheltuială. Pe de altă parte, 
această soldă nu ar putea satisface miliția voastră și-să o 
țină permanent operativă. Nu ar fi deci decât o depășire 
a cheltuielilor, fără nici o sporire a forțelor şi nu veți ob- 
ține nici un nou mijloc de a vă apăra sau de a întreprinde 
ceva considerabil. Dacă măriți cheltuielile sau miliția, veți 
spori dificultatea -de a plăti. Dacă o reduceți pe una sau 
pe cealaltă, nu veți face decât să sporiți nemulțumirile sau 
neputința voastră. A dori deci să institui o miliţie plătită 


30 NICCOLO MACHIAVELLI 





permanent, înseamnă ceva inutil sau imposibil. Fără în- 
doială, trebuie să vă plătiți miliția, dar numai când o trimi- 
teți la război. În fine, pr esupunând că o astfel de instituție 
ar fi uneori deranjantă pe timp de pace, pentru recruți, 
ceea ce eu nu am în vedere, Statul ar fi generos compen- 
sat prin toate avantajele ce le-ar obține; căci această mili- 
ție nu i-ar oferi nici o securitate. 

În concluzie, a dori ca această trupă să fie mai mică 
pentru a o putea plăti sau din alte motive despre care mi-ai 
relatat este o eroare foarte gravă. Ceea ce îmi confirmă 
o dată în plus, părerea este faptul că miliția voastră s-ar 
reduce numeric de la o zi la alta, datorită unei mulțimi de 
obstacole de care se vor lovi soldații voştri. Și o veți ve- 
dea cum se reduce aproape la zero. În fine, având o mili- 
ție numeroasă veți putea, la nevoie, să reduceți sau să vă 
măriți armata activă. Va trebui, de altfel, să vă servească 
și de forțe reale și de reputaţie pe care o conferă astfel de 
forțe. Or, numărul contribuie sigur la această reputație. 
Adaug, în plus, că obiectivul miliției fiind să-i menţină pe 
cetățeni antrenați, dacă nu înrolați decât un mic număr 
de pe tot cuprinsul ţării, ei vor fi atât de departe de locul 
de pregătire, încât nu-i veți putea aduna fără a le provoca 
un adevărat prejudiciu. Dacă veți renunţa la exerciții, mi- 
liția voastră va deveni oricum inutilă, așa cum vă voi de- 
monstra. 

Cos. Sunt foarte satisfăcut de maniera în care ai re- 
zolvat problema mea. Dar îmi mai rămâne o îndoială pe 
care te rog să mi-o lămurești. Detractorii miliției pretind 
că această mulţime de oameni înarmați nu ar fi pentru o 
țară decât sursă de tulburări și dezordini. 

FABR. Voi demonstra că această părere nu este decât 
o greșeală. Acești cetățeni înarmați nu pot provoca de- 
zordini decât în două feluri: sau atacându-se unii pe alţii, 
ori atacând pe ceilalți cetățeni. Este însă ușor de parat un 
astfel de pericol, atâta timp cât instituția însăși nu este sin- 
gurul remediu. În ce privește teama de a se ataca unii pe 

alții, susțin că armele și șefii le sunt dați pentru a înăbuși 
tulburările și nu pentru a le genera. Dacă țara în care pre- 
tindeți că înființați miliția este atât de pașnică, încât nimeni 
nu poartă arme și atât de unitară, încât nu există nici șef, 
nici partid, această instituţie o va face războinică, mai re- 
dutabilă pentru vecini, fără a mai provoca dezordini. Căci 
legile bune impun ordine oamenilor înarmați, dar și ce- 
lorlalți. Or, acest respect poate fi alterat, dacă șefii voștri 
nu sunt prima cauză. Și să-ți spun ce măsuri trebuie luate 
pentru a evita acest pericol. Dacă, din contră, țara este ne- 
pregătită de război și dezmembrată de facțiuni, numai a- 
ceastă instituție poate să-i redea liniștea. Armele și șefii nu 
sunt decât impotriva cetățenilor respectivi. Acestea ar fi 
inutile împotriva inamicului extern, Ele nu ar servi decât 
pentru a alimenta dezordinea. Prin instituția noastră ar- 
mele devin utile, iar șefii instaurează ordinea. Dacă vreun 
cetățean este cumva ofensat, el se poate adresa șefului său 
de partid care, pentru a-i mentine reputaţia, îl îndeamnă 
nu la împăcare, ci la răzbunare. Șefii pe care îi creăm noi 
au o conduită total opusă. Noi înăbușim orice sămânță 
de disensiune și pregătim mijloacele de reconciliere. Ast- 
fel țările unde locuitorii sunt uniți, dar lipsiți de vigoare, 
scapă de moliciține și își mențin pacea. Din contră, sta- 
tele unde domnește confuzia și dezordinea își văd cetă- 
țenii unindu-se și transformând în avantaj comun această 
ferocitate a moravurilor ce nu născuse până atunci decât 
tulburări. 

Ai mai vorbit de un alt pericol: acela ca cetățenii înar- 
mați să-i oprime pe cei care nu au arme. Dar acest rău nu 
poate surveni decât cu voia șefilor care îi conduc. Pen- 
tru a-l preveni trebuie împiedicaţi acești șefi să capete o 
autoritate prea mare asupra trupelor lor. Această auto- 
ritate se obtine he în mod natural, fie prin accident. In ce 
privește primul caz trebuie stabilit ca niciodată un cetă- 
țean să nu comande pe recruții din provincia în care s-a 
născut; în al doilea caz, trebuie ca instituția voastră să fie 

astfel organizată, încât în fiecare an șefii să treacă de la 
un comandament la altul. O autoritate prelungită asupra 
acelorași oameni face ca între ei și șefii lor şă se nască 
o unitate intimă ce nu poate fi decât dăunătoare pentru 
suveran. Dacă ne întoarcem la istoria asirienilor și a ro- 
manilor, vom vedea cât de utile sunt pentru state aceste 
mutării și cât de dăunătoare sunt atunci când nu se fac. 
Primul dintre aceste imperii a dăinuit o mie de ani fără 
tulburări și fără război civil și această situație fericită s-a 
datorat mutărilor constante prin care generalii erau tri- 
miși an de an dintr-o provincie în alta. Pe de altă parte, 
obișnuinta funestă de a menține permanent în aceleași 
provincii armatele romane și pe șefii lor a fost singura 
cauză după stingerea familiei lui Cezar, a atâtor războaie 
civile, a atâtor conspirații urzite împotriva împăraților de 
către generalii romani. Dacă unii dintre acești primi îm- 
părați sau dintre cei care le-au urmat cu atâta glorie, cum 
a fost Adrian, Marc Aureliu, Severus și alții ar fi avut pre- 
vederea de a institui astfel de mutări în imperiu, ei ar fi 
întărit statul și i-ar fi prelungit existența. Generalii ar fi avut 
mai puține ocazii de revoltă, iar împărații ar fi fost mai pu- 
țin subiecte de suspiciune. La moartea acestora, Senatul 
ar fi avut mai multă influență asupra alegerii succesorilor 
și alegerea ar fi fost mai bună. Dar nici exemplele bune, 
nici cele rele nu pot distruge obișnuințele periculoase, 
cum ar fi ignoranța sau lipsa de grijă ce au fost răspân- 
dite printre oameni. 

Cos. Mi se pare că te-am cam făcut să ieși din subiect 
cu întrebările mele. Am părăsit modalitatea de „elită“ pen- 
tru a examina alte propuneri; dacă nu mi-am cerut încă 
scuze pentru aceasta, merit reproșurile tale. 

FABR. Deloc. Aceste diverse abateri erau necesare. 
Pentru că planul meu era de a trata avantajele miliției, pe 
care mulți o contestă, a trebuit să încep prin a respinge 
toate obiecțiile lor, căci miliția trebuie să se bazezepe re 
crutarea propusă de mine, respectiv pe „elită“. Dar îna- 
inte de a trata alte părți, vreau să vorbesc despre „elita“ 

cavaleriei. Anticii îi luau dintre cei mai bogați, având în 
vedere atât vârsta, cât și calitatea. Fiecare legiune numă- 
ra trei sute de cavaleri, așa că în fiecare armată consu- 
lară cavaleria romană nu depășea șase sute de oameni. 

Cos. Ai face o miliție de cavalerie, pregătită pe timp 
de pace și destinată a fi folosită în răzbe”? 

FABR. Sigur că da, dacă statul nu vrea decât soldați 
care îi aparțin și nu oameni care fac din război unica lor 
meserie. 

Cos. Și cur i-ai selecționa? 

FABR. l-aș imita pe romani: i-aș lua dintre cei bogaţi, 
le-aș da șefi ca în prezent și aș avea grijă să-i înarmez și 
să-i antrenez. 

Cos. Crezi că ar fi util să li se dea soldă? 

FABR. Da, dar numai suma necesară fiecăruia pentru 
a-și hrăni calul; căci nu trebuie ca cetățenii să se plângă 
de o creștere excesivă a impozitelor. Deci trebuie să se 
plătească numai pentru cal și pentru întreținerea lui. 

Cos. Cam la ce valoare numerică vă gândiţi și ce arme 
ar avea? 

FABR. Ai trecut la o altă problemă: voi spune totul la 
timpul potrivit. Trebuie să-ți explic mai întâi cum trebuie 
înarmată și pregătită pentru luptă infanteria. 


CARTEA A DOUA 


FABRIZIO. Când ai făcut rost de soldați, trebuie să-i 
înarmezi. În acest scop, trebuie să examinăm armele ce 
le foloseau anticii și să le preluăm pe cele mai bune. Ro- 
manii împărțeau infanteria lor în cea cu soldați cu arma- 
ment ușor, care se numeau „veliți“. Sub această denumi- 
re erau grupați prăștierii, arcașii și aruncătorii de suliță. 
Cei mai mulți dintre veliți aveau capul acoperit și purtau 
un mic scut rotund. Acestea constituiau întregul lor echi- 
pament defensiv. Fi luptau în afara formațiilor și la o anu- 
mită distanță de soldații cu armament greu. Aceștia aveau 
o cască ce le ajungea până la umeri, o armură ale cărei 
benzi le ajungeau până la genunchi, brățări și jambiere 
pe braţe și pe picioare și un scut lung de doi coți' și lat 
de unul. Acest scut era acoperit cu un cerc de fier, spre 
a putea rezista loviturilor și dublat cu un altul din același 
metal, pentru a nu se uza când era târât pe pământ. Ar- 
mele lor ofensive erau o sabie agățată în partea stângă, 
lungă de un cot și jumătate, un stilet în dreapta și o lance 
în mână, care se numea pilum și pe care o aruncau asu- 
pra inamicului la începutul luptei. Acestea erau armele 
cu care romanii au cucerit lumea întreagă. 

Știu că unii dintre scriitorii vechi puneau în mâinile 
soldaților romani, în afară de armele pe care le-am de- 
scris, o suliță sub formă de spic, dar eu nu înțeleg cum 
putea fi mânuită de către un om care își ținea scutul a 


1. 1 cot (măsură antică) = cca 60 cm. 

cărui greutate nu-i permitea să-l folosească doar cu o sin- 
gură mână. Această armă, de altfel, nu ar fi fost de nici un 
folos în formație. Era posibil să fie folosită numai în pri- 
mul rând, unde putea să fie folosită pe lungimea ei, ceea 
ce nu se putea face în formaţie. Trebuie ca un batalion, 
așa cum voi preciza vorbind despre evoluțiile militare, să 
tindă permanent să-și strângă rândurile, ceea ce, în ciuda 
unor inconveniente, oferă totuși un pericol mult mai mic 
decât dacă ar fi lăsate spații largi. Așa că toate armele 
mai lungi de doi coți devin inutile în grămadă. Deci, dacă 
ești înarmat cu o astfel de suliță pe care vrei să o mânu- 
ieşti cu două mâini, în ipoteza că nu ai fi împiedicat de 
scut, la ce ți-ar folosi o-astfel de suliță, dacă inamicul este 
peste tine? Din contră, dacă o ţii cu o singură mână, pen- 
tru a folosi și scutul, n-ai putea-o ține decât de la mijloc, caz 
în care partea din spate a suliței este atât de lungă, încât 
rândul ce te urmează elimină orice posibilitate de a o pu- 
tea folosi. Pentru a te convinge că romanii nu aveau nici 
un avantaj de la astfel de sulițe sau cel puţin că nu se ser- 
veau de ele, nu ai decât să citești povestirile despre lupte 
ale lui Tit-Liviu, el nu vorbește aproape deloc despre ele. 
Spune numai că după ce aruncau lănciile, soldații puneau 
mâna pe săbii. Deci o să lasla o parte sulițele și o să mă 
refer la săbii, ca arme ofensive ale romanilor, la scut și la 
alte echipamente despre care am arătat că le foloseau pen- 
tru apărare. 

Armele ofensive ale grecilor nu erau deloc așa de 
grele ca cele ale romanilor; ca arme ofensive, ei aveau 
mai multă încredere în suliță decât în sabie. Mai ales ma- 
cedonenii, care purtau sulițe lungi de 10 coți, numite sa- 
rissa, cu care desfăceau rândurile inamicului și mențineau 
strânse propriile falange. Unii autori susțin că ei purtau 
și scut; dar eu nu-mi imaginez cum puteau să folosească 
în același timp cele două arme. Nu-mi amintesc, de alt- 
fel, ca în descrierea pe care Paul Emile o face bătăliei 
contra perșilor, el să menționeze și scuturile. E] nu vor- 
bește decât de sarissa și de obstacolele teribile pe care 

ele le reprezentau pentru romani. Cred căfalangele mace- 
donene erau ceva similar aproape cu ceea ce reprezintă 
pentru noi batalioanele de elvețieni, a căror principală tă- 
rie constă în sulițele lor. 

Infanteria romană era împodobită, printre altele, cu 
panașe, care le dădea un aspect mai important și mai te- 
ribil. În primele timpuri ale Romei, cavaleria purta un scut 
și o cască, restul corpului fiind fără apărare; ea avea ca 
arme ofensive o sabie și o suliță lungă și subțire, având 
fier la unul din capete. Această suliță îl împiedică pe că- 
'lăreț să-și țină strâns scutul, se rupea pe timpul luptei și 
îl lăsa dezarmat, expus loviturilor. Dar această cavalerie 
a preluat repede armele infanteriei, cu diferența că scu- 
tul ei era pătrat și mai scurt, sulița era mai solidă și cu am- 
bele capete acoperite cu fier. În felul acesta, atunci când 
se rupea, cavalerul mai putea folosi bucata rămasă. Aces- 
tea sunt, repet, armele cu care romanii au cucerit lumea. 
Iar superioritatea lor poate fi apreciată după succesele 
care le-au pus în valoare. Tit Liviu le-a menționat adesea 
în istoria sa. Atunci când compară cele două armate ina- 
mice, vom vedea că de fiecare dată ei își încheie astfel pa- 
ralela: „Dar romanii i-au depășit prin valoarea lor, prin fe- 
lul armelor și prin disciplina lor“. Din acest motiv, eu apre- 
ciez mai mult armele învingătorului decât pe cele ale în- 
vinsului. 

Mai rămâne să vorbesc acum despre ai noștri. Infan- 
teria are ca arme defensive o armură de fier, iar pentru 
ofensivă o lance lungă de nouă coți și o sabie, al cărei vârf 
este mai mult rotund decât ascuţit. lată deci care sunt ar- 
mele obișnuite ale infanteriei de azi. Un mic număr au 
spatele și brațele acoperite, dar nu și capul. Cei care sunt 
astfel înarmaţi poartă în loc de lance o halebardă, a cărei 
coadă de lemn, după cum știi, este lungă de trei coți, iar 
capul de fier are formă de secure. Printre ei se află puș, 
cașii care, prin focul lor, înlocuiesc efectul prăștiilor și ar- 
baletelor celor din vechime. 

Nemţii și elveţienii au fost primii care și-au înarmat 
soldaţii în felul acesta. Aceștia din urmă, săraci fiind și 
mândri de libertatea lor, erau și sunt încă obligați per- 
manent să reziste ambiţiei prinților germani, care puteau 
întreține cu ușurință o cavalerie numeroasă. Dar sără- 
cia elvețienilor nu le permitea acest mijloc de apărare și, 
obligaţi să lupte pe jos împotriva unor inamici călare, au 
fost nevoiţi să recurgă la sistemul militar al anticilor, sin- 
guru] care putea, după părerea tuturor oamenilor lumi- 
nați, să asigure avantaje pentru infanterie. Ei au căutat 
arme capabile să-i apere în fața impetuozităţii cavaleriei 
și au reluat sulița care poate nu numai să susțină cu suc- 
ces efortul cavaleriei, dar și să o pună în derută. Superi- 
oritatea acestor arme și a acestei discipline le-a inspirat 
nemților convingerea că cincisprezece sau douăzeci de 
mii de oameni ai acestei națiuni nu s-ar fi temut să atace 
cea mai numeroasă cavalerie. Și timp de 25 de ani ei au 
avut deseori dovada că așa este. În fine, toate avantajele 
oferite acestor instituții s-au manifestat prin exemple atât 
de puternice, încât după invazia lui Carol al VIII-lea în Ita- 
lia, toate națiunile s-au grăbit să le imite, iar armata spa- 
niolă a câștigat o mare reputaţie în felul acesta. 

Cos. Pe cine preferi, din acest punct de vedere, pe 
nemți sau pe romani? 

FABR. Pe romani, desigur. Dar vreau să-ți dezvălui 
avantajele și inconvenientele celor două sisteme. Infan- 
teria germană poate opri și învinge cavaleria: nefiind de- 
loc încărcată cu arme, ea este mai mobilă și se consti- 
tuie mai repede în formaţie de luptă. Pe de altă parte însă, 
lipsită de arme defensive, ea este expusă atât de la dis- 
tanță, cât și din apropiere, la toate loviturile. Ea este ne- 
folositoare în războiul de asediu și în orice luptă în care 
inamicul este hotărât să se apere cu toate forțele. Roma- 
nii știau la fel de bine ca nemții să sprijine și să respingă 
cavaleria și, protejați complet de armură, ei erau la adă- 
post de lovituri, atât de la distanță, cât și din apropiere, 

scuturile lor fac ca șocul lor săfie mai dur și le permite să 
suporte mai ușor șocul inamicului. În aglomerație, ei se 
puteau servi cu mai mult succes de sabie decât nemții de 
sulița lor. Și dacă aceștia, din întâmplare, sunt înarmați 
cu o sabie, neavând sens, aceasta le devine aproape inu- 
tilă. Romanii, având corpul acoperit și putându-se adă- 
posti sub scut, atacau fără prea mari pericole. Singurul 
inconvenient al armelor lor era greutatea acestora și obo- 
seala purtătorului. Dar ei suportau cu răbdare, fiind an- 
trenați pentru orice situație, obișnuiți cu ore lungi de mun- 
că aspră. Iar obișnuința face totul suportabil. 

Nu uita însă că infanteria are a se lupta atât cu infan- 
teria, cât și cu cavaleria și că ea devine inutilă nu numai 
dacă nu poate sprijini cavaleria, dar și dacă, fiind în stare 
să reziste acesteia, ea este inferioară unei alte infanterii 
mai bine înarmate și mai disciplinată. Or, în prezent, dacă 
îi compari pe nemți cu romanii, vei recunoaște că primii 
au, așa cum am mai arătat, mijloacele de a respinge Cava- 
leria, dar își pierd toate avantajele dacă urmează să lupte 
cu o infanterie la fel de disciplinată și înar mată ca roma- 
nii. Deci între cele două naţii ar fi acea diferență că ro- 
manii ar putea învinge și infanteria și cavaleria, iar nemții 
numai cavaleria. 

Cos, Aș dori ca în sprijinul părerii tale să-mi oferi câ- 
teva exemple speciale, pentru a înțelege mai bine ade- 
vărul. 

FABR. Ai văzut destul de des în istorie cum infanteria 
romană a învins o cavalerie numeroasă și niciodată nea- 
junsurile armelor lor sau superioritatea celor ale inami- 
cului nu au expus-o a fi învinsă de trupe pedestre. Dacă, 
de fapt, armele lor ar fi fost imperfecte, ar fi rezultat fie 
ca, întâlnind un inamic superior sub acest aspect, ei ar fi 
fost opriți în cuceririle lor sau că și-ar fi abandonat pro- 

riul sistem militar și l-ar fi adoptat pe cel al inamicului. 
în nsă cum nimic din toate acestea nu s-a întâmplat, tre- 
buie să presupunem că ei aveau avantaj din acest punct 
de vedere, față de toate celelalte popoare. 

Nu este deloc același lucru cu infanteria germană. 
Ea a fost învinsă totdeauna când a avut de luptat cu trupe 
pedestre disciplinate și egale în ce privește curajul. Iar 
aceste înfrângeri s-au datorat, de fiecare dată, numai ar- 
melor ei. Felippe Visconti, duce de Milano, fiind atacat 
de 18 mii de elvețieni, a trimis împotriva acestora pe ge- 
neralul său, contele Carmagnola. Acesta le-a ieșit în în- 
tâmpinare cu șase mii de cai și câțiva infanteriști și dacă 
le-ar fi căzut în mână, ar fi fost învins, cu mari pierderi 
pentru ai săi. Carmagnola a observat acest lucru și, fiind 
un om abil și-a dat seama de superioritatea armelor ina- 
micului, de avantajul lor în cavalerie și de inegalitatea de 
forțe în infanterie. Şi-a repliat deci trupele și a pornit din 
nou la atac contra elvețienilor, dar, în apropiere de aceș- 
tia, el și-a descălecat oamenii și a angajat astfel lupta. Toţi 
elvețienii au fost nimiciți, mai puțin vreo trei mii care, vă- 
zându-se în situația de a fi măcelăriți, au depus armele și 
s-au predat prizonieri. 

Cos. Care a fost cauza acestui dezavantaj teribil? 

FABR. V-am spus deja. Dar, întrucâtnu ați înțeles bine, 
o să vă explic. Infanteria germană, așa cum am denron- 
strat puțin mai sus, aproape că nu are arme de apărare, 
iar pentru ofensivă nu are decât sulița și sabia. Cu aceste 
arme și în formaţia de luptă obișnuită ea a pornit să atace 
inamicul. Dar acesta era acoperit cu arme de apărare, iar 
oamenii lui Carmagnola descălecaseră, iar el personal, cu 
sabia în mână, s-a repezit în rândurile acestei infanterii, 
neavând altă grijă decât să se apropie la o lungime de sa- 
bie când se lupta fără nici un pericol. Lungimea suliței 
îi împiedica pe nemți să o folosească împotriva inamici- 
lor care îi înghesuiau și atunci puneau mâna pe sabie, dar 
aceasta le era inutilă în lipsa-armelor de apărare, împo- 
triva unui inamic acoperit în fier. Cântărind avantajele și 
dezavantajele celor două sisteme, se va vedea că solda- 
tul fără arme de apărare este pierdut fără replică, în timp 
ce celălalt nu are decât să reziste la primul șoc și să pa- 
reze primul vârf de suliță, ceea ce nu este prea greu, fiind 

îmbrăcat în fier. Căci batalioanele cese reped înainte (veți 
înțelege mai bine acest motiv atunci când vă voi explica 
cum le orânduiesc în luptă), ei trebuie, obligatoriu, să a- 
jungă a da piept cu inamicul; și dacă atunci câțiva din pri- 
mele rânduri sunt uciși sau trântiți de inamic cu sulițele, 
cei care rămân sunt suficienți pentru a învinge. lată mo- 
dul cum a făcut Carmagnola un astfel de măcel printre 
elveţieni, cu atât de puţine pierderi dintre ai săi. 

Cos. Trebuie ținut seama de faptul că trupele lui Car- 
magnola erau formate din cuirasieri care, deși pedeștri, 
erau totuși acoperiți cu fier, ceea ce le-a asigurat victoria. 
Sunt deci înclinat să cred că pentru a obine un astfel de 
succes, infanteria ta ar trebuie să fie echipată la fel. 

FABR. Nu-ţivei menţine prea mult această părere, dacă 
o să-ți amintești ce ţi-am spus despre armele romanilor: 
că un pedestru ce are câpul acoperit cu fier, pieptul apă- 
rat de armură și de scut, picioarele și mâinile de aseme- 
nea acoperite este mai pregătit să se apere împotriva în- 
țepăturilor de suliță și să intre printre ele decât un cuira- 
sier pedestru. Vreau să mai citez un exemplu modern. Di- 
ferite unități spaniole de infanterie au fost debarcate din 
Sicilia în regatul Napoli, pentru a merge să-l degajeze pe 
Gonzalves, asediat în Baletta de către francezi. Seniorul 
de Aubigny a plecat să le întâmpine cu cuirasierii săi și 
circa cinci mii de infanteriști germani. Nemţii i-au inter- 
ceptat și cu lănciile coborâte au str ăpuns rândurile spa- 
niolilor. Dar aceștia plini de agilitate și apărându-se doar 
cu micile lor scuturi s-au repezit în rândurile germanilor 
pentru a lupta cu săbiile. Și după ce au făcut un măcel gro- 
zav, au dobândit o victorie totală. Oricine știe câți nemți 
au pierit în bătălia de la Ravena și aceasta s-a petrecut din 
același motiv. Infanteria spaniolă s-a năpustit de la început 
la atac asupra celei germane și ar fi distrus-o în întregime, 
dacă nu ar fi fost salvată de cavaleria franceză, dar aceas- 
ta nu i-a împiedicat pe spanioli să se retragă în mod ono- 
rabil, fără a lăsa să li se rupă rândurile. Concluzionez că 


Arta războiului 41 





o infanterie bună trebuie să poată să respingă atât trupe 
pedestre, cât și călare. Iar acest avantaj ţi-l poate asigura, 
așa cum am mai zis, numai armele și disciplina. 

Cos. Care ar fi armele pe care le-ai da infanteriei tale? 

FABR. Aș lua armele romanilor și ale nemților. Și ju- 
mătate i-aș înarma ca pe romani, iâr cealaltă jumătate ca 
pe nemți. Aș vrea ca din șase mii de infanteriști, pe trei 
mii să-i dotez cu scuturi romane, două mii cu sulițe și o 
mie — cu puști germane. Aș plasa sulițele în fruntea ba- 
talioanelor sau pe flancul în care m-aș aștepta să fiu lovit 
de cavalerie și aș folosi soldații înarmaţi cu săbii și scu- 
turi pentru a-i sprijini pe sulițași și astfel voi asigura victo- 
ria. Cred că o infanterie astfel dispusă ar avea azi un avan- 
taj cert asupra oricăreia alta. 

Cos. Dar destul despre infanterie; în ce privește ca- 
valeria, aș vrea să știu dacă preferi modul nostru de a o 
înarma sau pe cel al anticilor? 

FABR. Șeile cu mânere și scările, necunoscute antici- 
lor, dau astăzi călăreților o ținută pe cal mult mai Solidă 
ca altădată. Cred chiar că armele valorează mai mult. Și 
mă gândesc că șarja unui escadron greu de jandarmi este 
mult mai greu de suportat decât cea a cavaleriei antice. 
-Mi se pare, totuși, că nu ar trebuie să se facă prea mult caz 
de această armă, oricum nu mai mult ca altădată. Exem- 
plele pe care ți le-am dat dovedesc că, în timpul nostru, 
ea a suferit eșecuri rușinoase și așa va fi mereu, ori de 
câte ori ea va ataca o infanterie înarmată și ordonată așa 
cum arătam mai sus. Tigran, rege al Armeniei opunea ar- 
matei lui Lucullus o sută cincizeci de mii de cavaleriști, 
din care o mare parte, numiţi catafracți erau înarmați ca 
și cuirasierii noștri. Lucullus avea cel mult șase mii de in- 
fanteriști. Tigran, văzând acest număr redus, ar fi zis: „Uite, 
cam mulți cai pentru o ambasadă“. Dar când au venit în: 
contact, el a intrat în derută. Istoricul ce ne-a transmis de- 
taliile acestei bătălii îi condamnă pe catafracți. „Ei nu erau 
de nici un folos, zice-el, având fața acoperită ei nu puteau 

nici să-l vadă, nici să-l atace pe adversar dacă se răstur- 
nau, greutatea armelor îi împiedica să se ridice și nu mai 
erau în stare să se apere“ 

Susţin deci că preferința pe care popoarele sau regii 
o acordă cavaleriei față de infanterie este o garanție a 
slăbiciunii lor și îi expune la tot felul de dezastre. Italia, 
în ultimul timp, a dovedit acest lucru. Ea a fost jefuită, ru- 
inată și furată de străini, numai pentru că nu a ținut de- 
loc seama de milițiile sale pedestre și a acordat toată în- 
crederea trupelor călare. Fără îndoială, trebuie să ai ca- 
valerie, dar nu ca forţă de bază, ci ca una secundară a ar- 
matei. Fa este foarte utilă, necesară chiar pentru a merge 
în cercetare, să-cutreiere și să răvășească țara inamicu- 
lui, să-l sperie și să-l zăpăcească pe inamic, să-l țină mereu 
în alarmă, să-i intercepteze proviziile. Dar în lupte și în 
războiul de campanie (obiectiv important al războiului și 
principalul scop al armatei), ea nu poate aduce servicii 
veritabile. Ea nu este utilă decât pentru a-l urmări pe ina- 
micul intrat în derută și nu poate contrabalansa impor- 
tanța infanteriei. 

Cos. Te rog să-mi lămurești câteva îndoieli. Cum s-a 
ajuns ca Parţii, care nu luptau decât călare, să împartă cu 
romanii imperiul mondial? Cum poate infanteria să re- 
ziste cavaleriei? De unde provine forța uneia și slăbiciu- 
nea celeilalte? 

FABR. V-am spus deja, sau cel puţin asta a fost inten- 
ţia mea, că sistemul meu de război nu depășește granițe- 
le Europei. Aș putea astfel să mă lipsesc a-ți da dreptate 
în legătură cu ce s-a întâmplat în Asia. Aș vrea totuși să 
vă spun că armata Partilor era total diferită de cea a ro- 
manilor. Prima era numai de călăreţi, care se repezeau a- 
supra inamicului la grămadă și în dezordine, într-o mani- 
eră foarte variată și incertă de luptă. Romanii, din contră, 
luptau aproape toți pedestru și se îndreptau în rânduri spre 
inamic. Unul sau altul dintre popoare învingea în funcție 
de faptul dacă spațiul era îngust sau deschis. În primul 

caz, romanii erau cei învingători, iar celălait — parții, a că- 
ror armată găsea multe avantaje în ţara pe care o aveau 
de apărat. Erau câmpii vaste, la o mie de mile distanță 
de mare, udate de fluvii aflate la distanțe de trei-patru zile 
de marș unul față de altul și care aveau orașe și locuitori 
situate la mari distanțe. In această țară, protejată de o ca- 
valerie foarte activă, care azi era văzută într-un loc, iar poi- 
mâine reapărea la cincizeci de mile de acolo, arinata ro- 
mană, încetinită de greutatea armelor sale și de ordinea 
de marș, nu putea face un pas fără a întâmpina perico- 
lele cele mai mari. lată cauza superiorității cavaleriei par- 
ților, a ruinării armatei lui Crassus și a pericolelor întâm- 
pinate de cea a lui Marc Antoniu. 

În rest, așa cum am zis, intenția mea nu este să dis- 
cut despre armatele din afara Europei, ci mă voi limita 
să vă vorbesc despre instituţiile grecilor și romanilor și 
despre instituţiile actuale ale nemților. Revin deci la o altă 
întrebare a ta. M-ai întrebat prin ce artă sau valoare natu- 
rală infanteria este superioară cavaleriei. IMai întâi, cava- 
leria nu poate merge peste tot, ca infanteria. Și dacă tre- 
buie schimbată formaţia de luptă, ea nu poate executa 
comanda la fel de repede ca infanteria. Adesea este ne- 
cesar ca înainte de a întoarce, să meargă în bretelă; să 
cabreze când se oprește sau să se oprească în mijlocul 
marșului. Toate aceste evoluţii, fără îndoială, vor fi exe- 
cutate cu mai multă precizie de către infanterie decât de 
cavalerie. O trupă călare, pusă în dezordine de șarja ina- 
micului, nu revine decât cu greu în formaţie, deși această 
ciocnire s-ar putea să fi rămas fără succes. A nu avea in- 
fanterie deloc este un dezavantaj. Se poate întâmpla și ca 
un cal lipsit de vioiciune să fie încălecat de un om între- 
prinzător sau un cal vioi, de un om lipsit de inimă, o ast- 
fel de nepotrivire putând duce la dezordini în formaţie. 
Nu trebuie deci să ne mirăm dacă un pluton de infante- 
riști oprește adesea o șarjă de cavalerie, întrucât calul 
este un animal sensibil, care cunoaște pericolul și nu se 

expune de bunăvoie. Și dacă te gândești la forța care îl îm- 
pinge sau la forța care îl oprește, vei vedea că aceasta din 
urmă este cu mult mai puternică decât prima. Este îm- 
pins de un pinten și este oprit de aspectul sulițelor și al 
săbiilor. Așa că s-a văzut foarte des, atât la antici cât și 
la moderni, cum un pluton de infanterie rămâne de neîn- 
vins în fața cavaleriei. Să nu-mi spui că impetuozitatea cu 
care este mânat calul face ca ciocnirea să fie mai teri- 
bilă și să-l facă mai sensibil la pinten decât la aspectul su- 
lițelor; căci îndată ce el începe să priceapă că trebuie să 
pătrundă printre aceste vârfuri de suliță, încetinește cursa 
cu de la el putere și dacă se simte înțepat, se abate ime- 
diat spre dreapta sau spre stânga. Dacă vrei să te con- 
vingi, fă un cal să alerge spre un zid, cât de tare poţi, vei 
obține cel mult o clătinare a capului. Și Cezar, având de 
luptat cu Helveţii în Galia, a coborât de pe cal și a ordo- 
nat ca toată cavaleria să descalece. EI a mai ordonat să 
fie îndepărtați caii, considerându-i mai buni pentru curse 
decât pentru luptă. 

În afara unor obstacole naturale pe care le întâmpină 
cavaleria, comandantul unei unități de infanterie trebuie 
să aleagă totdeauna acele drumuri care prezintă mari di- 
ficultăți pentru cal. Și rareori se întâmplă să nu-și poată 
proteja trupa prin simpla stare a terenului. Dacă traver- 
sează coline, el nu are a se teme de acea impetuozitate 
despre care vorbeai; dacă merge peste câmpii, putine 
sunt locurile care să nu aibă păduri sau plantații în care 
să se poată adăposti. Nu există crâng sau râpă care să 
nu oprească această impetuozitate. Și dacă terenul este 
plantat cu viță de vie sau cu algi pomi, el devine imprac- 
ticabil pentru cavalerie. Şi la fel este în ziua bătăliei: cel 
mâi mic obstacol face inutilă orice umpetuozitate a unei 
șarje de cavalerie, În rest,;vreau să vă amintesc, în aceas- 
tă privință, faptul că aveau atâta încredere în superiori- 
tatea tacticii lor și a armelor lor încât, dacă în ziua luptei 
aveau de ales între un loc dificil, care i-ar fi privat de im- 

petuozitatea cavaleriei, dar le-ar fi permis să efectueze 
liber toate evoluţiile sau un alt teren uniform care să le 
facă mai redutabilă cavaleria, dar să le și lase mijloace de 
a evolua după gustul lor, ei îl preferau totdeauna pe acest 
din urmă câmp de bătaie. 

Noi i-am imitat și pe antici și pe moderni pențru a ne 
înarma infanteria. Acum este momentul. să trecem la 
exerciții. Vom analiza ce cereau romanii de la infanteria 
lor înainte de a o introduce în luptă. Oricare ar fi alege- 
rea și armele unui soldat, aceste exerciţii ar trebui să fie 
principalul obiect al grijilor tale, altfel nu vei avea nici un 
rezultat util. Trebuie să le apreciem sub trei aspecte. Tre- 
buie: 1. să-l fortifice pe soldat pentru oboseală, să-l obiș- 
nuiască să suporte toate greutățile, să-i confere agilitate 
și pricepere; 2. să-l învețe să mânuiască armele; 3. să-l 
instruiască în a-și păstra locul în formație, fie în depla- 
sare pe drum, fie peste câmp, fie în luptă. Iată cele trei 
operații principale ale unei armate. Dacă aceasta merge, 
cantonarea sa, formația ei de luptă sunt reglate ordonat 
și metodic, generalul ei este stimat, chiar dacă activitatea 
lui nu este încoronată cu o victorie. 

Legile și uzanțele au impus astfel de exerciţii în toate 
republicile antice, fără a neglija vreun aspect. Pentru a-i 
face pe tineri agili, ei sunt antrenați să alerge; pentru a-i 
face mai îndemânatici — îi antrenează să sară; pentru a-i 
face mai puternici — îi pune să lupte sau să scoată pari 
din pământ. Aceste trei calități sunt indispensabile unui 
soldat. Dacă este agil, ajunge înaintea inamicului pe o po- 
ziție importantă, îl surprinde, atacându-l când se așteaptă 
mai puțin, îl urmărește cu vigoare când a intrat în derută. 
Dacă este îndemânatic, el știe să evite o lovitură ce îi este 
destinată, să sară un șanț, să ridice un parapet. Dacă este 
puternic, își poartă mai bine armele, îl împinge mai vigu- 
ros pe inamic și rezistă mai bine la eforturi. Pentru a-l for- 
tifica față de slăbiciuni, este antrenat să care greutăki. 

Nimic nu este mai util decât o astfel de pregătire; ade- 
sea, într-o expediție importantă, soldatul în afară de ar- 

mele sale, este obligat să-și poarte proviziile pentru mai 
multe zile și dacă nu este antrenat pentru o astfel de obo- 
seală, el cedează. Și atunci nu va mai putea nici să evite 
pericolul ce-l paște, nici să obțină o victorie completă. 

În ce privește mânuirea armelor, iată care erau exer- 
cițiile anticilor. Ei îi puneau pe tineri să poarte arme de 
două ori mai-grele decât cele normale, iar în loc de sa- 
bie le dădeau un baston cu plumb, cu mult mai greu; apoi, 
fiecare tânăr bătea în pământ un par care trebuia să ră- 
mână la trei coți deasupra și să fie destul de solid pentru 
a nu fi rupt sau răsturnat de loviturile ce le putea primi. 
Pe acest par trebuia să se antreneze ca împotriva unui 
inamic, repezindu-se cu scutul asupra lui și lovindu-l cu 
bastonul. EI levea sus, ca și când ar fi vizat capul sau fi- 
gura, sau jos, la „coaste“ și la „picioare“. Se arunca apoi 
înapoi, apoi din nou înainte. Avea grijă să se acopere în 
același timp cu lovirea inamicului. Aceste arme false fiind 
foarte grele, armele veritabile li se păreau a fi foarte ușoa- 
re, în momentul când intrau în lupta adevărată. Romanii 
voiau ca soldații lor să lovească cu vârful și nu cu tăișul, 
căci considerau că era o lovitură mai eficace, greu de pa- 
rat, că îl descoperea mai putin pe soldat și putea fi efec- 
tuată de mai multe ori decât „tăierea“ 

Să nu fii surprins că anticii intrau în astfel de detalii 
mărunte, căci dacă acestea sunt ținute în mână, nici un 
avantaj, oricât de mic, nu este de neglijat și să știi că au- 
torii lor le acordau o astfel de atenţie, cum poate nici eu 
nu aș fi făcut-o. Anticii credeau că cel mai de dorit lucru 
pentru o republică era să dispună de un număr cât mai 
mare de oameni antrenați să mânuiască armele. De alt- 
fel, greșelile care se fac în alte domenii se pot corecta ade- 
sea; însă cele ce se fac în război sunt sancţionate ime- 
diat. Să adăugăm că arta scrimei dă mai mult curaj solda- 
tului; nimeni nu uită ce a învățat cu prețul unui exercițiu 
îndelungat. Anticii doreau deci ca cetăţenii lor să se obiș- 
nuiască cu orice fel de exercitiu militar. Îi îndemnau să 

arunce asupra parului de care vorbeam sulițe mai grele 
decât cele normale. Acest exerciţiu le conferea o mai mare 
precizie în aruncare, dar le fortifica și mușchii brațelor. 
Printre altele, ei mai învățau să tragă cu arcul și cu praș- 
tia. Pentru aceste exerciții erau stabiliți maiștri, așa că a- 
tunci când tinerii lor erau aleși pentru război, ei erau deja 
soldați, atât prin curaj, cât și prin pregătirea lor militară. 
Nu le mai rămânea decât să învețe să mărșăluiască în for- 
maţie sau să-și mențină deprinderile pe timpul deplasării 
și în luptă. Ei se pot integra repede cu vechii soldați, de- 
prinși de mult timp cu astfel de lucruri. 

Cos. Ce exerciții ai ordona astăzi pentru trupele tale? 

FABR. Mai multe din cele despre care am vorbit. I-aș 
pune să alerge, să lupte, să sară, i-aș obosi sub greuta- 
tea armelor mai grele decât cele obișnuite; i-aș pune să 
tragă cu ărcul și arbaleta, la care aș adăuga pușca, armă 
nouă, devenită foarte necesară. l-aș obişnui cu astfel de 
exerciţii pe toți tinerii din ţara mea, în mod deosebit și cu 
mai multă grijă chiar pe cei care i-aș selecționa pentru 
război, activitate căreia i-aș consacra toate zilele de săr- 
bătoare. Aș vrea, de asemenea, ca ei să înveţe să innoate, 
exercitiu foarte util pentru soldat. Nu totdeauna sunt va- 
poare sau poduri peste fluvii și, dacă armata ta nu știe să 
înnoate, ea va fi lipsită de o mulțime de avantaje și ocazii 
de succes. Acesta era motivul pentru care romanii își an- 
trenau iinerii pe Câmpul lui Marte, situat pe malurile Ti- 
brului. Când erau sfârșiți de oboseală, ei se aruncau în 
fluviu pentru a se destinde și îl treceau înnot. Aș ordona 
de asemenea, ca și anticii, să se facă exerciţii speciale pen- 
tru cei ce ar fi destinaţi cavaleriei, prin care să învețe nu 
numai cum se conduce un cal, dar și cum să se menţină 
călare, în așa fel încât să nu fie jenat în folosirea întregii 
sale forte. Anticii pregăteau cai de lemn pentru aceste e- 
xerciții, cai de lemn pe care tinerii lor încălecau înarmați 
și fără arme, fără nici un ajutor și în toate felurile. Așa că, 
la cel mai mic semn al generalului cavaleria era gata ime- 
diat și la următorul semnal era deja călare. 

Aceste diverse exerciții erau foarte ușoare pentru an- 
tici și nu există nici azi republică sau monarh care să nu-și 
poată obișnui la fel de ușor tinerii cu pracicarea lor. Do- 
vada se poate vedea în câteva orașe de pe râul Ponant, 
unde ele se practică în mod curent. Acolo toți cetățenii 
sunt împărțiți pe diferite trupe, fiecare dintre acestea pur- 
tând numele armelor pe care le folosesc în război, adică 
suliță, halebardă, arc și pușca și de aici sulițași, halebardi- 
eri, arcași și pușcași. Fiecare locuitor trebuie să declare 
în ce trupă vrea să intre. Toţi cei care din diverse motive 
— vârsta sau alte impedimente = nu sunt apți pentru răz- 
boi, făceau obiectul unei alegeri de oameni la fiecare trupă, 
unde deveneau jurați. Aceștia, în zilele de sărbătoare, sunt 
obligați să mânuiască arme al căror nume îl purtau. Ora- 
șul dă fiecărei trupe un loc pentru exerciţii, iar cheltuie- 
lile necesare sunt suportate de aceia care nu se numără 
printre jurații trupelor respective. Este oare imposibil să 
facem și noi cum se face în orașele respective? Dar lipsa 
noastră de prevedere ne orbește și nu ne lasă să vedem 
ce avem de făcut. Aceste exerciții le dădeau anticilor o in- 
fanterie excelentă și asigură și azi celor de pe râul Genoa 
o superioritate asupra infanteriei noastre. 

Anticii își antrenau soldaţii fie acasă, ca în oraşele de- 
spre care am vorbit sau în cadrul armatelor, cum făceau 
împărații, din motive despre care am vorbit mai sus. Pen- 
tru noi, din contră, noi nu vrem să ne antrenăm soldaţii 
în orașele pfroprii. Nu o putem face în armată, pentru că 
nu sunt supușii noștri și nu avem dreptul să le ordonăm 
alte exerciții decât pe cele pe care ei le acceptă de bună- 
voie. lată cauza dezordinii din armată, a slăbirii constitu- 
țiilor și a extremei slăbiciuni a monarhiilor și republici- 
lor, mai ales în Italia. Dar să revenim la subiect. 

V-am relatat despre diversele exercitii necesare sol- 
datukui; dar nu este destul să-l fortifici față de oboseală, 
să-i dai vigoare, agilitate și îndemânare, mai trebuie ca el 
să învețe să-și cunoască locul în formație, să-și recunoască 

drapelele şi sunetele instrumentelor militare, să se supu- 
nă vocii comandanților și să facă tot ce trebuie, fie că se 
oprește, se retrage, se repede înainte, luptă sau mărșălu- 
iește. Dacă el nu este format în spiritul acestei discipline 
cu toată grija posibilă, niciodată nu va fi-o armată bună. 
Căci nu este nici o îndoială că oamenii valoroși, dar fără 
ordine, sunt la fel de slabi ca oamenii timizi, dar discipli- 
nak: disciplina înnăbușă teama $i dezordinea face ca va- 
Joarea să devină inutilă. Pentru a putea înțelege mai bine 
explicațiile pe care vreau să vi le dau, trebuie, mai întâi, 
să vă arăt modul în care fiecare națiune, organizându-și 
armata sau milițiile prin formarea diferitelor corpuri ce se 
găsesc peste tot și care, dacă nu poartă același nume, au 
un număr de soldaţi relativ egal. Aceste corpuri au între 
6 și 8 mii de oameni: Astfel de corpuri au primit numele 
de „legiune“ la romani, „falange“ la greci și „regimente“ 
în Franța; la elveţieni, singurii care au mâi păstrat o um- 
bră din vechea disciplină, ele au fost botezate cu un nume 
care în limba lor are înțelesul de „brigadă“ Fiecare nați- 
une a împărțit acest corp în diferite batalioane, fiecare 
având o organizare proprie. Aceasta este denumirea cea 
mai familiară pe care o voi folosi și eu, împrumutând, de 
asemenea, atât regulile anticilor, cât și pe cele moderne, 
pentru a atinge scopul ce mi l-am propus. Așa cum roma- 
nii își împărțeau legiunile, compuse din șase mii de oa- 
meni, în zece cohorte, eu voi împărți brigada noastră în 
zece batalioane și o voi forma din șase mii de pedeștri. 
Fiecare batalion va avea patru sute cincizeci de oameni, 
din care patru sute cu armament greu și cincizeci cu ar- 
mament ușor. Din cei patru sute, trei sute vor purta scut 
și sabie și se vor numi „scutieri“, ceilalți, înarmaţi cu su- 
lițe, se vor numi „sulițași simpli“; cei înarmați ușor vor 
fi cincizeci de infanteriști cu puști, arbalete, halebarde 
ușoare și scuturi rotunde, cărora le voi da numele antic 
de „veliți“ Deci cele zece batalioane vor avea trei mii de 
scutieri, o mie de sulițași și cinci sute de veliți care, în 

total, fac patru mii cinci sute de infanteriști. Și, cum afir- 
mam că brigada noastră are șase mii de oameni, trebuie 
să mai adaugăm încă o mie cinci sute la cei despre care 
am vorbit deja. Dintre aceștia, o mie vor purta sulițe și 
vor fi numiți sulițași speciali, iar ceilalți cinci sute vor fi 
veliți speciali. În felul acesta, jumătate din infanteria mea 
va fi compusă din scutieri, iar cealaltă jumătate — din su- 
lițași și alti. Voi numi câte un comandant la fiecare bata- 
lion, precum și câte patru centurioni și patruzeci de de- 
curioni. La cei o mie de sulitași speciali voi numi trei co- 
mandanți de batalion, zece centurioni și o sută de decu- 
rioni; laveliţii speciali — doi comandanți de batalion, cinci 
centurioni și cincizeci de decurioni. Va fi un comandant 
de brigadă și fiecare batalion-va avea un drapel și o mu- 
zică. Astfel, o brigadă va fi.compusă din zece batalioane, 
trei mii de. scutieri, o mie de sulițași și o mie de sulițași 
speciali, cinci sute de veliți și cinici sute de veliți speciali, 
în total șase mii de oameni, dintre care o mie cinci sute 
de decurioni, 15 comandanți de batalion cu 15 muzici și 
15 drapele, cincizeci și cinci de centurioni, zece coman- 
danți de veliți și, în fine, un comandant de brigadă, cu dra- 
pelul și muzica sa. Voi repeta de mai multe ori acest cal- 
cul, pentru a nu face confuzii când voi vorbi despre dis- 
punerea brigăzilor și armatelor. 

Orice republică și orice monarhie care vrea să-și pre- 
gătească cetățenii pentru război trebuie să-i înarmeze și 
să-i organizeze în acest fel. Și după ce i-a împărțit în atâ- 
tea brigăzi câte necesită țara, dacă vrea să-i antreneze pe 
formații, este suficient să o facă pe rând, batalion cu ba- 
talion. Deși numărul de oameni ce compun fiecare din 
aceste corpuri nu poate forma o armată adevărată, totuși 
fiecare dintre ele poate învăţa tot ce trebuie să facă la răz- 
boi. Sunt două feluri de manevre într-o armată: cele pe 
care le face fiecare individ într-un batalion și cele ale fie- 
cărui batalion împreună cu celelalte. Orice om care a fost 
instruit în prima formă nu va vedea nici o greutate în cea 

de-a doua. Dar nu va reuși în aceasta din urmă, dacâănu a 
făcut primele manevre. Fiecare batalion poate învăța sin- 
gur să-și mențină formația în orice condiții de mișcare și 
de teren, să intre în formație de luptă și să distingă sune- 
tele muzicii, care transmite diferite comenzi pentru luptă. 
Trebuie ca această muzică, ca și sifleea pentru galere, să 
le spună soldaților tot ce au de făcut; dacă trebuie să se 
oprească sau să înainteze ori să se retragă sau să o ia în- 
tr-o anumită direcție. Atunci când o trupă știe să-și păs- 
treze formaţia fără a intra în dezordine la orice mișcare 
sau la orice teren, când cu ajutorul muzicii poate să înțe- 
leagă, orice comandă a șefilor și să revină imediat la pri- 
ma poziție, ea învață destul de repede, împreună cu ce- 
lelalte batalioane, toate manevrele pe care trebuie să le 
execute diferitele corpuri ale unei armate numeroase. 
Cum aceste ultime exerciții sunt foarte importante, 
s-ar putea ca, în timp de pace, brigada să fie întrunită o 
dată sau de două ori pe an și să i se dea forma unei arma- 
te complete, se va asigura în mod corespunzător frontul, 
flancurile și rezerva de armată și va fi antrenată astfel, timp 
de câteva zile, prin lupte simulate. Or, cum un general dis- 
pune totdeauna armata sa în așa fel încât să poată lupta 
cu inamicul pe care îl vede sau pe care îl presupune, el 
trebuie să-și pregătească armata pentru cele două situ- 
ații; el trebuie să intre în bătălie la jumătatea drumului, 
dacă este nevoie și fiecare soldat să știe ce are de făcut 
în caz de atac dintr-o parte sau din alta. În măsura în care 
l-ai pregătit astfel, el trebuie să știe să treacă la acțiune; 
cum trebuie să se retragă, dacă este respins și cine tre- 
buie să-l înlocuiască în acest caz; trebuie instruit să se su- 
pună drapelului, muzicii, vocii comandantului său și să se 
obișnuiască în așa măsură cu aceste lupte simulate, încât 
să le dorească pe cele reale. Nu numărul de viteji contea- 
ză, ci superioritatea disciplinei, cea care face ca o armată 
să fie întreprinzătoare. Dacă m-aș afla în primele rânduri 
și aș cunoaște din timp unde ar trebui să mă retrag dacă 

sunt respins și cine este însărcinat să mă înlocuiască, a- 
tunci, sigur fiind de sprijin imediat, voi lupta cu mai mult 
curaj. Dacă aș fi în rândurile din spate, înfrângerea celor 
din față nu m-ar afecta, căci m-aș aștepta la așa ceva și aș 
dori-o chiar, pentru că retragerea primilor ar face ca vic- 
toria să fie opera mea. 

Aceste exerciții sunt indispensabile pentru o armată 
nouă și necesare chiar pentru o armată veche. Deși ro- 
manii erau obișnuiți cu astfel de lucruri încă din copilărie, 
se vedea totuși cum generalii lor îi puneau să facă repe- 
tiţii înainte de a înfrunta inamicul. Flavius Iosif relatează 
în istoria sa cum, obligate fiind să vadă mereu aceste exer- 
ciții ale armatelor romane, numeroasele vivandiere care 
însoțeau cantonamentele ajungeau să știe foarte bine să 
meargă și să lupte în formație și aduceau astfel servicii 
foarte mari în momentul bătăliei. Dacă însă înființezi o ar- 
mată cu soldaţi noi, fie pentru a-i trimite imediat în luptă, 
fie pentru a o menţine pregătită pentru orice eventuali- 
tate, toate speranțele ți-ar fi năr-uite fără aceste exerciții 
continue, atât pe batalioane, cât și pe armată în întregul 
ei. Această instruire fiind indispensabilă, trebuie să avem 
o grijă deosebită să o asigurăm celor care nu o au și să o 
menţinem acolo unde ea există: s-au văzut generali din- 
tre cei mai buni care acordau o grijă excesivă atingerii 
acestui dublu scop. 

Cos. Mi se pare că aceste considerente te-au cam în- 
depărtat de subiect; vorbești deja despre o armată com- 
plectă și de o luptă, fără să fi spus ceva despre modul de 
instruire pentru batalioane. 

FABR. Ai dreptate; predilecţia mea pentru regulile an- 
tice și amărăciunea mea de a le vedea atât de neglijate 
constituie cauza acestor abateri. Dar revin la subiectul 
meu. Lucrul cel mai important în exerciţiile batalioane- 
lor, așa cum am mai spus deja, este de a ști să le mențin 
în formaţie. Pentru a reuși aceasta, trebuie exersat mult 
timp această manevră, cunoscută sub numele de „mel- 
cul“ Cum batalionul nostru are patru sute de infanteriști 

cu armament greu, vom regla aceste exerciții în conse- 
cință. Astfel, voi face 80 de rânduri a câte 5 oameni și prin- 
tr-un marș accelerat sau încetinit le voi face, ca să zic așa, 
să se unească sau să se desfacă între ele, fără a se ames- 
teca. Dar acest exercițiu trebuie făcut și mai puţin poves- 
tit, iar dacă este întrerupt mai mult timp devine inutil. Toţi 
cei care au văzut o armată cunosc acest exercițiu al că- 
rui rost este de a-i obișnui pe soldați să-și menţină locul 
în formaţie. 

Acum este vorba de a pregăti un batalion pentru luptă; 
se poate proceda aici în trei modalități diferite: 1. făcân- 
du-l foarte strâns, pe două careuri; 2. formând un careu, 
al cărui front să fie în colțuri; 3. lăsând în mijlocul careu- 
lui un spaţiu liber. Prima dintre aceste manevre se exe- 
cută în două maniere: una este prin dublarea rândurilor: 
rândul doi se include în primul, iar rândul patru intră în 
rândul trei, patru în cinci și așa mai departe. În felul aces- 
ta, în loc de 80 de rânduri pe cinci oameni se ajunge la 40 
pe 10. Vei face și a doua oară această operațiune și vei 
ajunge la o formaţie de 20 pe 20. Și astfel batalionul tău 
va forma aproape două careuri. Deoarece, deși vor fi tot 
atâția oameni pe o parte și pe cealaltă, fiecare soldat atin- 
gând cotul vecinului său, în timp ce cel aflat în spate este 
la o distanţă de cel puțin doi coţi, batalionulva fi aproape 
dublu pe adâncime decât pe lărgime. Cum voi mai avea 
de vorbit despre diferitele părți ale batalionului sau arma- 
tei, să-ți amintești că dacă voi zice capul sau frontul, a- 
ceasta înseamnă partea din față a unei armate; coada va 
însemna spatele; flancuri — părțile laterale. Nu includ în 
formație pe cei cincizeci de veliți ai batalionului; în mo- 
mentul când este constituit, ei se plasează pe cele două 
flancuri. & Ă 

lată și o altă manieră de a aranja un batalion. Întrucât 
este mult mai utilă decât prima, o voi prezenta mai pe larg. 
Cred că nu ai uitat numărul de soldați, de comandanți și 
de arme care compun un batalion. Obiectivul acestei ma- 
nevre este, așa cum am mai zis, de a ajunge la dispozitivul 

de douăzeci de rânduri a douăzeci de oameni, cu cinci rân- 
duri de sulițași în faţă, iar în spatele lor — 15 rânduri de 
scutieri. În față sunt doi centurioni, alți doi sunt în spate 
și îi înlocuiesc pe ofițerii numiți la romani „tergi ductores“, 
comandantul de batalion se află în primele cinci rânduri 
formate din sulițași și următoarele 15 formate din scuti- 
eri. Pe fiecare latură o formației se află câte un decurion, 
care își comandă și propria „escuada“: cel din stânga îi 
comandă pe cei zece oameni aflați în dreapta lui, iar cel 
din dreapta — pe cei aflaţi în stânga lui. Cei cincizeci de ve- 
liți sunt dispuși pe flancuri și în spatele batalionului. lată 
acum ce trebuie făcut pentru ca un batalion ce se află în 
marș să treacă imediat în formaţie de luptă. Soldaţii tăi 
se află dispuși pe optzeci de rânduri a cinci oameni. Îţi vel 
plasa veliții în față sau în spate, n-are importanță, pentru 
că ei sunt în afara formaţiei. Fiecare centurion are în spa- 
tele lui douăzeci de rânduri, dintre care primele cinci sunt 
formate din sulițași, iar celelalte — din scutieri. Coman- 
dantul de batalion, împreună cu drapelul și muzica, între 
sulițașii și scutierii celui de-al doilea centurion. EI înlocu- 
iește în formaţie trei rânduri de scutieri. Douăzeci de cen- 
turioni se află la stânga rândurilor primului centurion, alți 
douăzeci — la dreapta rândurilor ultimului centurion. Nu 
trebuie uitat că'decurionii care îi comandă pe sulițași tre- 
buie să poarte suliță, iar cei care îi comandă pe scutieri — 
să poarte scuturi. Dacă vrei, în această situatie, ca forma- 
ţia să intre în dispozitiv de luptă pentru a face față inami- 
cului, va trebui oprit primul centurion cu cele douăzeci 
de rânduri ale sale; cel de-al doilea centurion continuă să 
meargă, cu ocolire spre dreapta'și ajunge la flancul stâng 
al primelor douăzeci de rânduri, aliniindu-se cu centuri- 
onul oprit. Cel de-al treilea centurion continuă să meargă 
și, ocolind spre dreapta, ajunge în flancul stâng al rându- 
rilor deja oprite; cel de-a! patrulea face exact aceeași miș- 
care și imediat doi centurioni părăsesc frontul batalionu- 
lui și merg în spate și batalionul se află astfel dispus în 

formaţia de luptă despre care vorbeam. Veliții se răspân- 
desc pe flancuri, așa cum explicam la prima operațiune. 

Prima manevră se numește „dublarea în linie dreaptă“; 
cea de a doua — „dublare pe flanc“ Cea dintâi este mai 
ușoară, cealaltă este mai ordonată, mai sigură și mai ușor 
de adaptat la situație. În prima, ești obligat să ţii seama 
de număr: din cinci să faci zece, din zece să faci douăzeci, 
din douăzeci — patruzeci. Dublând astfel, în linie dreaptă, 
nu poate fi opus inamicului un front de cincisprezece, două- 
zeci, treizeci sau treizeci și cinci de oameni. Trebuie să te 
conformezi numarului ce rezultă din dublare. Și se ajunge 
foarte des la situația ca, dacă o acțiune cere să opui ina- 
micului un front de șase sau.opt sute de oameni, recurge- 
rea la „linia dreaptă“ te aruncă în dezordine. Prefer deci 
cea de-a doua manevră și trebuie ca prin obișnuință și 
exercițiu, dificultățile să fie depășite. 

Repet că este mult mai important ca toți soldaţii să 
știe să-și recunoască locul în formaţie și să și-l mențină 
fără confuzie, fie în cursul exerciţiilor, fie într-un marș for- 
țat, în înaintare și în retragere în terenurile cele mai di- 
ficile. Un soldat bine instruit în acest sens este un soldat 
disciplinat, deși el nu a văzut niciodată inamicul și poate 
fi considerat un soldat vechi. Dar, din contră, un soldat 
inabil la aceste exerciţii, chiar dacă se află la cea de-a mia 
luptă, trebuie privit ca un recrut. lată mijlocul de a aduce 
în formăţie de luptă un batalion care mărșăluiește în rân- 
duri strânse, dar lucrul cel mai important, adevărata di- 
ficultate care necesită mai multe studii și practică, prin- 
cipalul obiectiv final în atenția anticilor este de a ști să re 
dispună imediat batalionul dacă intervine un anumit ac- 
cident, fie de teren, fie inamicul, care l-a pus în dezordine. 
În acest scop trebuie: 

1. Să doteze batalionul cu semnale de regrupare; 

2. Să dispună soldații în așa fel, încât fiecare să se men- 
țină în același rând cu ceilalți. Dacă un soldat, de exem- 
plu, a fost la început în rândul doi, el trebuie să rămână 

mereu acolo, nu numai în același rând, dar chiar pe ace- 
lași loc. Semnalele de regrupare sunt foarte necesare din 
acest punct de vedere: mai întâi, trebuie ca drapelul să 
aibă un caracter destul de distinct pentru a fi ușor de re- 
cunoscut în mijlocul batalioanelor. Trebuie apoi ca un co- 
mandant de batalion și centurionii să poarte panașe di- 
ferite de la unii la alţii, foarte ușor de recunoscut. Dar ceea 
ce este mai important este ca decurionii să fie vizibili; 
acest lucru era urmărit cu atâta consecvență de către ro- 
mani, încât fiecare dintre decurionii lor își purtau numă- 
rul pe coif, fapt pentru care erau numiți „Primus Pilum“, 
„secundus“ etc. Dar aceasta nu le era încă de ajuns. Fie- 
care soldat avea pe scut numărul rândului și al locului pe 
care.îl ocupa în rând. Totul fiind astfel vizibil și obișnuiți 
să-și păstreze locul, este ușor ca în mijlocul celei mai mari 
dezordini să refaci rapid formaţia. Îndată ce drapelul este 
fixat, centurionii și decurionii își pot găsi dintr-o privire 
locul; și dacă fiecare, menținând distanțele obișnuite se 
plasează la dreapta sau la stânga, soldatul, ghidat de prac- 
tică și de semnalele de regrupare își reia imediat postul. 
Este ca la un butoi, pe care, dacă i-ai marcat doagele, îl 
poți reface ușor și aproape imposibil acest lucru, dacă nu 
le-ai marcat. Toate aceste comenzi sunt foarte ușor de 
învăţat în exerciţii, se însușesc foarte repede și se uită 
greu. Căci soldaţii vechi sunt acolo pentru a-i instrui pe 
cei noi și întregul popor le-ar putea învăța în scurt timp, 
devenind astfel foarte experimentat în meseria armelor. 

Este și mai util să obișnuiești batalionul să se întoar- 
că într-o clipă, în așa fel încât flancurile sau coada să de- 
vină capul formației, iar capul să devină flanc sau coadă. 
Nimic mai ușor: este suficient ca fiecare om să se întoar- 
că spre partea care i se ordonă și acolo va fi totdeauna 
capul batalionului. Trebuie observat că dacă se face în- 
toarcerea spre flanc, rândurile își pierd distanța. Când în: 
toarcerea este la stânga împrejur, diferența nu este sesi- 
zabilă la întoarcerea spre flanc (la dreapta sau la stânga), 


PLANȘA Nr. 1 


Această planșă reprezintă un bata- 
“lion în marș în momentul în care 

soldații nu mai sunt lipiți, ceea ce constituie un viciu ma- 
jor al formației unui batalion. Trebuie deci ca practica și 
judecata lor să-i înveţe să se apropie din nou. Acesta este 
numai un mic inconvenient pe care ei îl pot înlătura. Ceea 
ce este însă mai important și are mult mai multă practi- 
că este să faci ca un întreg batalion să se întoarcă în așa 
fel, încât să pară o masă solidă; în acest scop, trebuie ape- 
lat atât la uzanță, cât și la abilitate. Dacă vrei, de exem- 
plu, să întorci batalionul la stânga, îi vei opri pe cei care 
sunt la stânga, le vei ordona celor de pe centru să reducă 
pasul în așa fel, încât cei din dreapta să nu fie obligați să 
alerge; fără această precauție, formaţia intră într-o mare 
dezordine. 

Se întâmplă adesea ca atunci când o armată este în 
marș, batalioane care nu sunt în față să fie atacate din 
flancuri sau din spate; și în această situație un batalion tre- 
buie să se întoarcă imediat spre flanc sau spre spate. Pen- 
tru ca o astfel de manevră să se poată executa și în ace- 
lași timp batalionul să rămână în formaţie de luptă, trebuie 
să-și aibă sulițașii,pe flancul spre care trebuie să' se în- 
toarcă, iar decurionii, centurionii și comandantul de ba- 
talion să rămână pe locurile lor. În acest caz, dacă batali- 
onul este pe 80 de rânduri a câte cinci oameni, toți su- 
lițașii vor fi dispuși în primele douăzeci de rânduri. În ce-i 
privește pe decurioni, vei plasa cinci în primul rând și cinci 
în ultimul. Celelalte șaizeci de rânduri, acestea sunt for- 
mate din scutieri și formează trei centurii. Primul și ulti- 
mul rând al acestor centurii sunt compuse din decurioni: 
comandantul de batalion, drapelul și muzica se dispun la 
mijlocul primei centurii de scutierii, iar centurionii — în fața 
ȘI în spatele fiecărei centurii. În acest dispozitiv, dacă vrei 
să-l ai pe sulițași în flancul stâng,vei dispune centuriile 
în formație de luptă la flancul drept; dacă vrei să ai su- 
lițașii în flancul drept, vei avea batalionul în formație de 
luptă la flancul stâng; astfel batalionul mărșăluiește cu toți 
sulițașii pe un flanc, toți decurionii în față și în spate, cen- 
turionii în față, iar comandantul de batalion — în centru. 

Dacă apare inamicul și trebuie întâmpinat din flanc, se 
ordonă soldaților să se întoarcă spre partea unde se află 
sulițașii și batalionul se va afla exact în formaţia de luptă 
pe care am stabilit-o; toți sunt pe locurile stabilite, cu ex- 
cepția centurionilor, care se vor plasa imediat la locul lor, 
fară nici o dificultate. 

Dacă pe timpul marșului batalionul are a se teme de 
un atac din spate, trebuie să-și dispună rândurile în așa 
fel, încât la trecerea în formaţie de luptă sulițașii să se afle 
în spate; și pentru aceasta, nu este altceva de făcut, decât 
ca sulițașii să fie dispuși în ultimele cinci rânduri ale fie- 
cărei centurii, în loc să vă plasați în primele cinci rânduri. 
În rest, se va păstra formaţia obișnuită și manevra este 
aceeași. 

Cos. Ai zis, dacă îmi amintesc, că obiectivul acestor 
exerciții este de a pregăti batalioanele în cadrul armatei 
și de a le armoniza astfel între ele. Dar dacă se întâmplă 
ca acești patru sute cinci zeci de infanteriști să fie anga- 
jați într-o acțiune specială, cum i-ai dispune? 

FABR. Comandantul lor trebuie să se gândească atunci 
unde este mai util să-și plaseze sulițașii, ceea ce nu va de- 
ranja deloc dispoziiivul stabilit. Deși scopul manevrelor 
este, de fapt, să pregătească un batalion pentru a ști să 
lupte într-o manieră generală, el poate fi la fel de util în 
orice acțiune specială. Dar explicându-vă celelalte două 
modalități de a pregăti un batalion pentru luptă, așa cum 
v-am prevenit, vă voi putea răspunde mai bine la întreba- 
re. Dacă uneori s-a recurs la aceste două manevre, a fost 
numai în situația că batalionul a acționat izolat de toate 
celelalte. 

Pentru a dispune un batalion în formaţie cu vârfuri, 
trebuie ca cele optzeci de rânduri de cinci oameni să râ- 
mână așa. Dar în spatele unui centurion vei plasa două- 
zeci și cinci de rânduri din câte doi sulițași și trei scutieri, 
primii la stânga, ceilalți la dreapta; în spatele primelor cinci 
rânduri, în celelalte douăzeci, vor fi douăzeci de centuri- 
oni, între sulițași și scutieri; decurionii care poartă sulițe 

rămân cu sulițașii din primele cinci rânduri din cele două- 
zeci. După cele douăzeci și cinci de rânduri vin: 1. un cen- 
turion urmat de cincisprezece rânduri.de scutieri; 2. co- 
mandantul batalionului, muzica și drapelul, urmați de alte 
cincisprezece rânduri de scutieri; 3. în fine, un al treilea 
centurion urmat de douăzeci și cinci de rânduri fiecare 
compus din trei scutieri la stânga și doi sulițași la dreapta, 
iar în ultimele douăzeci de rânduri sunt plasați douăzeci 
de centurioni, între sulițași și scutieri, cel de-al patrulea 
centurion încheie formația. Acum, cu rândurile astfel aran- 
jate, dacă vrei să ai un batalion cu două vârfuri, îl vei opri 
pe prinnul centurion cu cele douăzeci și cinci de rânduri 
care îl urmează. Cel de-al doilea centurion continuă să 
meargă ocolind spre dreapta, pe flancul drept, cu cele două- 
zeci și cinci de rânduri ale sale, iar când ajunge la înălți- 
mea ultimelor cincisprezece rânduri ale primului, se o- 
prește. Comandantul batalionului ocolește, de asemeni, 
spre dreapta acestor cincisprezece rânduri de scutieri și 
se oprește la aceeași înălțime; cel de-al treilea centurion 
cu cele douăzeci și cinci de rânduri ale sale și cel de-al pa- 
trulea, care îl urmează, se deplasează pentru a se posta 
pe flancul drept al acestor rânduri de scutieri. Dar ei nu 
se opresc la același nivel, ci continuă să înainteze, până 
când ultimul său rând va fi aliniat cu ultimul rând de scu- 
tieri. Apoi centurionul care a condus primele cincispre- 
zece rânduri de scutieri își ia locul și merge în colțul stâng 
al spatelui batalionului. Se va ajunge astfel la un batalion 
pe 15 rânduri a douăzeci de oameni, cu două vârfuri de 
fiecare parte a frontului batalionului, fiecare format din 
câte zece rânduri a cinci oameni. Între cele două vârfuri 
va rămâne un spațiu în care ar putea intra ușor zece oa- 
meni. Acolo va fi-comandantul batalionului, la fiecare vârf 
va fi un centurion, iar în fiecare colț din spate, de aseme- 
nea va fi câte un centurion, iar pe cele două flancuri, câte 
două rânduri de sulițași și un rând de decurioni. Aceste 
două vârfuri servesc pentru a acoperi artileria și baga- 
jele. Veliţii se răspândesc pe flancuri, alături de sulițași. 


PLANȘA Nr. 2 


Această planșă prezintă modul de a 
pune în formaţie de luptă un ba- 
talion care se teme a fi atacat din 
flancuri pe timpul marșului. 

Pentru a forma o „piață“ în acest batalion cu vârfuri, 
trebuie luate ultimele opt rânduri din cele cincisprezece 
rânduri a douăzeci de oameni și duse la nivelul celor două 
vârfuri, care vor deveni astfel ultimele ale „pieței“. Acolo 
vor fi plasate bagajele, comandantul de batalion și drape- 
lele, dar nu și artileria, care va fi trimisă, în acest caz, în 
față sau pe flancurile batalionului. Această manevră este 
utilă atunci când trebuie să se treacă prin locuri suspecte. 
Totuși, rămâne preferabilă formaţia unui batalion fără „vâr- 
furi“ și fără „piaţă“. Deși, atunci când trebuie să pună la 
adăpost oameni fără apărare, este foarte necesar batali- 
onul cu vârfuri. 

Elveţienii au și mai multe formații de luptă. Una din- 
tre acestea are formă de cruce. Ei își pun astfel la adăpost 
pușcașii, într-unul dintre spațiile formate între brațele cru- 
cii. Dar cum toate aceste manevre sunt bune numai în ac- 
țiuni speciale, iar singurul meu scop este de a pregăti mai 
multe batalioane să lupte împreună, este inutil să vorbim 
aici despre asta: 

Cos. Mi se pare că înțeleg foarte bine sistemul tău de 
instruire pentru soldaţii din aceste batalioane, dar cred 
că, dacă îmi amintesc bine, în afară de cele zece batali- 
oane mai ai în brigada ta o mie de sulițași speciali și cinci 
sute de veliți speciali. Nu-i instruiești și pe ei? 

FABR. Da, fără îndoială și cu cea mai mare grijă. Pe 
acești sulițași îi instruiesc pe companii, la fel ca pe bata- 
lioane și i-aș folosi mai curând pe aceștia în acțiurii spe- 
ciale, când ar fi vorba de o escortă, de a obliga ţ tara ina- 
mică să plătească şi de alte operații similare. În ce-i pri- 
vește pe veliți, i-aș instrui pe loc, fără a-i aduna. Întrucât 
ei sunt destinați să lupte în afara formaţiei, este inutil să 
fie adunaţi și puși să facă exerciții împreună. Este sufi- 
cient ca ei să fie bine instruiți prin exerciții speciale. 

Trebuie deci, și nu pot să nu mă repet, ca soldații ba- 
talioanelor să fie instruiți cu grijă să-și mențină locul în 
formație, să-și recunoască poziția, să se replieze dacă ina- 
micul sau terenul i-a pus în dezordine. Când au căpătat 

această aptitudine, este ușor să înveți un batalion ce po- 
ziție trebuie să ocupe și care sunt operațiile sale în ca- 
drul armatei. Orice republică sau orice monarhie care 
va acorda întreaga grijă și va face toate eforturile pentru 
a dispune de o armată atât de organizată și să fie sigură 
că prin astfel de exerciții va dispune permanent de sol- 
dați excelenți, superiori celor ai vecinilor, destinaţi să im- 
pună și nu să accepte legea. Dar, așa cum v-am spus deja, 
dezordinea guvernelor noastre nu ne-a oferit decât indi- 
ferență și dispreț pentru aceste instituții. Așa s-a ajuns să 
avem armate foarte proaste și, chiai dacă există șiunii co- 
mandanți sau soldaţi care au cu adevărat competență, le 
este imposibil să ne dovedească acest lucru. 

Cos. Ce atelaje ai vrea să urmeze fiecare dintre aceste 
batalioane? 

FABR. Mai întâi, nu voi permite niciunuia dintre cen- 
turioni sau dintre decurioni să se deplaseze călare, iar co- 
mandantului de batalion, dacă ține neapărat, îi voi da un 
catâr și un cal. I-aș da două furgoane, câte unul fiecărui 
centurion și două pentru trei decurioni. Căci îmi propun 
să-i cazez împreună, așa cum voi arăta mai jos. Fiecare 
batalion va avea astfel treizeci și șase de furgoane care vor 
căra mai întâi toate corturile și ustensilele de bucătărie, 
securile și țărușii necesari campamentului. Restul de ba- 
gaj va fi purtat, dacă oamenii nu sunt prea încărcați. 

Cos. Nu mă îndoiesc de utilitatea comandanțiloi- pe 
care îi ai la fiecare batalion, dar nu te temi că atâția comaân- 
danți pot duce la provocarea confuziei? 

FABR. Așa ar fi, dacă nu ar depinde toți de un singur 
comandant. Această dependență face ordinea, căci altfel, 
cu tin număr atât de mare de ofițeri ar fi imposibil să con- 
duci un batalion. Căci acesta este ca un zid care, înclinân- 
du-se în toate părțile, are nevoie mai curând de un mare 
număr de stâlpi mai subțiri, decât de câțiva stâlpi foarte 
solizi, căci toată forța unuia dintre acești stâlpi nu poate 
impiedica zidul să cadă pe o anumită distanță. Trebuie 
deci ca într-o armată, printre zece soldați să se găsească 

unul care, fiind mai a mai curajos sau cel puțin mai au- 
toritar, care săi mobilizeze și să-i dispună pentru luptă prin 
curajul său, prin vorbele sale și prin exemplul propriu. Ceea 
ce probează cât de necesare sunt într-o armată cele de mai 
sus, ca ofițerii, drapelele și muzica este faptul că le găsim 
și la noi, dar fără ca noi să tragem învățărnintele necesare. 
Dacă se vrea ca decurionii să facă toate serviciile ce se 
așteaptă de la ei, trebuie ca fiecare dintre ei să-și cunoască 
bine soldaţii, să doarmă și să facă de gardă cu ei, să lupte 
în aceleași rânduri. În felul acesta ei se servesc de regulă 
și de ialoane pentru a menține rândurile drepte și strânse, 
iar dacă se întâmplă ca acestea să se rupă, ei le pot reface 
de îndată. Dar subofițerii noștri de azi nu sunt buni decât 
să primescă o soldă cât mai mare și să facă ceva serviciu. 
La fel este și cu drapelele, care nu mai sunt folosite în scop 
militar, ci numai la paradă. Anticii, din contră, le foloseau 
ca ghid și semn de raliere. Când se oprea, fiecare, instruit 
fiind asupra locului pe care trebuie să-l ocupe față de dra- 
pel, se întorcea imediat acolo; dacă drapelul era în miș- 
care sau oprit, ei se mișcau sau se opreau. Trebuie deci 
ca o armată să aibă mai multe corpuri diferite și fiecare 
corp să aibă drapelul său și semnalele sale, aceasta fiind 
modalitatea de a-i da mișcare și viață. 

Soldaţii trebuie să urmeze drapelul, iar drapelul — mu- 
zica. Dacă aceasta este bine dirijată, ea conduce armata; 
fiecare soldat, potrivindu-și pașii după ritmul muzicii își 
menține mai ușor locul în formaţie. Astfel, anticii aveau 
în armatele lor flaute, fluiere și alte instrumente perfect 
acordate. Așa cum un dansator nu-și greșește niciodată 
pașii dacă respectă măsura, o armată care îi acordă ace- 
eași atenție se menţine totdeauna în ordine. Anticii mo- 
“dificau tonalitatea, după cum voiau ca soldații să fie furi- 
oși, calmi sau să le oprească elanul. Stilul doric inspira 
constanță; stilul frigian -— furia. Se spune că Alexandru, 
auzind din întâmplare, pe când era la masă, ritmul frigian, 
s-a repezit imediat să-și ia armele. Trebuie redescoperite 

toate aceste modalități și, dacă se vor întâmpina unele 
dificultăți, totuși ele trebuie mai puțin atribuite celor care 
instruiesc armata prin comenzi. Fiecare le poate modifica, 
dar soldatul trebuie să-și obișnuiască urechea să le dis- 
tingă corect. Astăzi muzica nu este bună decât să facă zgo- 
mot. 

Cos. Aș dori să-mi explici de ce instituțiile militare au 
ajuns să fie atât de disprețuite azi, de ce sunt privite cu 
atâta indiferență și urmate cu atât de puțină ordine? 

FABR. Îţi voi răspunde cu plăcere la întrebări. Ştii că 
printre militarii renumiți se numără un mare număr din 
Europa, puțini în Africa și mai puțini în Asia. Cauza aces- 
tei diferențieri este că aceste două părți ale lunii nu au 
cuprins decât una sau două monarhii mari și foarte pu- 
ține state republicane, pe când în Europa existau câteva 
regate și un mare număr de republici. Oamenii nu devin 
superiori și nu-și desfășoară talentele decât dacă sunt fo- 
losiţi și încurajați de către suveranul lor, fie acesta mo- 
narh sau republică. Acolo unde sunt mulți suverani, se 
nasc și foarte mulți oameni mari. Aceștia se răresc atunci 
când sunt puțini suverani. În ce privește Asia, după ce sunt 
pomeniți Ninos, Cyrus, Artaxerxe și Mithridate, mai ră- 
mân foarte puţini generali care să merite a fi citați. Dacă 
lași la o parte ceea ce este ascuns în noaptea antichității 
egiptene, în Africa nu vei avea de menționat decât pe Mas- 
sinissa, Jugurtha și pe generalii cartaginezi, dar numă- 
rul lor este destul de mic,.dacă îl compari cu tot ce a pro- 
dus Europa. Aceasta a dat naștere la o mulțime de.oameni 
mari, al căror număr ar fi și mai mare, dacă i-am putea a- 
dăuga pe toți cei pe care vicistitudinile timpurilor i-au con- 
damnat la uitare. Căci meritul este cu ătât:mai cunoscut, 
cu cât sunt mai multe state obligate de necesitate sau de 
vreun interes major să-l încurajeze cu adevărat. 

Asia nu a oferit decât puțini oameni mari, deoarece, 
unită fiind aproape în întregime.sub un singur imperiu, 
imensitatea ei a menținut-o cel.mai adesea în pace și a 

împiedicat orice eforturi ale vreunui geniu întreprinză- 
tor. La fel s-a întâmplat în Africa, cu excepția Cartaginei, 
unde au apărut câteva nume ilustre. Căci trebuie recu- 
noscut faptul că apar mult mai mulți oameni mari într-o 
republică, decât într-o monarhie: în prima este onorat me- 
ritul, în cealaltă — teama; în prima meritul este încurajat, 
în cealaltă se încearcă a fi înăbușit. 

Europa, din contră, plină de republici și monarhii, tot- 
deauna neîncrezătoare unele față de altele, era obligată 
să-si mențină instituții militare cât mai puternice și să le 
acorde onoruri marilor căpitani de oști. Grecia, în afară 
de Macedonia, număra astfel o mulțime de republici, care 
produceau, toate, oameni foarte mari. Italia era locuită de 
romani, samniți, etrusci și gali cisalpini. Galia, Germania 
și Spania erau împărțite într-un mare număr de republici 
și monarhii. Și dacă, în comparație cu Roma, nu cunoaș- 
tem decât un număr foarte mic de eroi, ar trebuie să acu- 
zăm pentru asta parțialitatea istoricilor care, cel mai ade- 
sea sclavi ai întâmplării, nu-i celebrau decât pe învingă- 
tori. Dar nu trebuie să ne îndoim că la etrusci și samniți 
au fost o mulțime de generali care, înainte de a fi învinși, 
au luptat o sută cincizeci de ani împotriva romanilor. Pu- 
tem spune că la fel a fost și în Galia și Spania. Dar această 
glorie pe care istoricii o refuză indivizilor, ei o oferă în în- 
tregime popoarelor, cărora le proslăvesc până la entuzi- 
asm dârzenia în a-și apăra libertatea. 

Dacă este adevărat că numărul de oameni mari de- 
pinde de numărul de state, ar trebui trasă concluzia că, 
dacă acestea dispar, numărul de oameni mari scade, pe 
măsura reducerii numărului de ocazii pentru a-și exer- 
cita capacitatea. Întrucât Imperiul Roman s-a mărit și a 
distrus toate statele din Europa și Africa și din cea mai 
mare parte din Asia, nu amai rămas loc pentru merite de- 
cât pentru Roma și oamenii mari au devenit destul de rari, 
atât în Europa, cât și în Asia. Cum nu mai exista virtute 
decât în această capitală a lumii, primul germene al co- 
rupției a antrenat corupția în întreaga lume, iar barbarii 

au răvășit fără milă un imperiu care stinsese virtuțile al- 
tor state, fără să și le fi păstrat pe ale sale. 

Fărâmiţarea provocată imperiului de această revăr- 
sare a barbarilor nu a favorizat ca antica virtute militară 
să se mențină în Europa. Mai întâi, nu se revine ușor la 
instituţii căzute în desuetudine. De aceasta ar trebui acu- 
zate și noile moravuri introduse de către religia creștină. 
Nu mai era atâta nevoie de a rezista în fața inamicului. 
Așa că învinșii erau mașacrați sau acceptau o viață mize- 
rabilă, într-o sclavie permanentă. Orașele cucerite erau 
jefuite sau locuitorii erau alungați, după ce li se luau toate 
bunurile. Aceștia erau împrăștiați în cele patru vânturi și 
nu erau mizerii pe care cei învinși să nu fie obligați a le su- 
porta. Orice stat, înspăimântat de atâtea necazuri, și-ar fi 
ținut permanent armata în activitate și ar acorda mari ono- 
ruri oricărui militar remarcabil. Astăzi toate aceste temeri 
nu mai există, în cea mai mare parte. Viața învinșilor este 
aproape totdeauna respectată, ei nu sunt ținuți mult timp 
prizonieri și își recapătă foarte ușor libertatea. Un oraș 
poate foarte bine să se revolte de douăzeci de ori, el nu 
este niciodată distrus. Locuitorii își păstrează toate pro- 
prietățile și singurul lucru de care s-ar putea teme este 
să fie obligati a plăti o contribuţie. Așa că, ei nu vor tre- 
bui să se supună instituțiilor militare și să suporte obo- 
seala exerciţiilor pentru a scăpa de pericole de care nu 
se mai tem. De altfel, diferitele părți ale Europei numără 
un număr mic de suverani, dacă facem comparaţia cu ce 
era altădată. Într eaga Franță era supusă unui singur rege, 
Spania — altuia, iar Italia nu era foarte divizată. Statele mici 
trec de partea învingătorului, iar statele puternice, din 
motive pe care le voi dezvălui imediat, nu au a se teme de- 
loc de o ruinare completă. 

Cos. S-au văzut însă, în ultimii douăzeci și cinci de ani, 
orașe jefuite și state distruse. Acest exemplu ar trebui să 
fie o lecţie pentru alții, pe care îi face să simtă nevoia de 
a reveni la vechile instituții. 

FABR. Așa este. Dar să observăm că printre orașele 

ce au fost jefuite nu a fost niciodată vreo capitală ci nu- 
mai câte un oraș de mâna a doua. A fost Tortona și nu 
Milano, Capua și nu Napoli, Brescia și nu Veneţia, Ra- 
vena și nu Roma. Aceste exemple nu schimbă deloc sis- 
temul guvernanților. Ele nu au alt efect decât să le inspire 
o mare dorință de a se despăgubi pe seama contribuabi- 
lilor. Ei nu vor să se supună neplăcerilor cauzate de exer- 
cițiile militare. Ei priveau toate acestea ca fiind inutile sau 
ca niște lucruri de la care nu așteptau nimic. In ce-i pri- 
vește pe cei care și-au pierdut puterea, de ale căror exem- 
ple trebuie să ne ferim, ei nu mai au mijloacele de a-și re- 
para erorile. Așa că unii renunță la aceste instituții din ne- 
putință, alții din ignoranță și lipsă de voință. 

Eu pot, ca o dovadă a adevărului opiniei mele, să-ți 
citez Germania. Virtutea ei militară este întreținută de 
numărul mare de state pe care le cuprinde și tot ce este 
bun azi în armatele noastre le datorăm lor. Preocupate 
de puterea lor, aceste state au fost cele care au respins 
sclavia, știind astfel să-și păstreze autoritatea și conside- 
rația. lată cauzele ce mi se par a explica indiferența ară- 
tată astăzi față de talentele militare. Nu știu dacă vei găsi 
rezonabile cele de mai sus și dacă te vei mai îndoi în a- 
ceastă privință. 

Cos. Nu, deloc. Lucrul este perfect demonstrat. Te 
rog numai, pentru a reveni la subiectul nostru principal, 
să-mi spui în ce manieră ţi-ai armoniza cavaleria cu aces- 
te batalioane, la ce număr s-ar ridica și, în fine, ce coman- 
danți și ce arme le-ai oferi? 

FABR. Să nu te miri dacă ţi s-ar părea că aș fi uitat a- 
ceastă parte a subiectului meu. Am două motive pentru 
a nu vorbi decât foarte puţin despre asta: primul este că 
forța reală a unei armate constă în infanteria ei; cel de-al 
doilea este că, totuși, cavaleria noastră este mai puțin proas- 
tă decât infanteria noastră și că, dacă ea nu este superi- 
oară celei a anticilor, dar ea îi este comparabilă. În rest, 
am vorbit deja despre maniera de a o instrui. Referitor 
la armele ei, nu aș schimba nimic din ce este utilizat as- 

tăzi, atât pentru cavaleria ușoară, cât și pentru cuirasieri. 
Aș vrea numai ca și cavaleria ușoară să fie în întregime 
dotată cu arbalete, în combinaţie cu un număr de puș- 
cași. Deși în operațiile obișnuite ale războiului aceștia ar 
părea destul de inutili, ei sunt totuși destul de folositori 
atunci când este vorba de a-i speria pe țărani și de a-i pune 
să menţină o trecere ce se dorește a fi menţinută. Ei au 
mai multă frică de o pușcă decât de douăzeci alte arme. 

În prezent, este vorba de a stabili la ce valoare tre- 
buie să se ridice cavaleria. Întrucât imităm legiunile ro- 
mane, nu aș da la fiecare brigadă decât trei sute de oa- 
meni pentru cavalerie, din care 50 cuirasieri și 250 de ca- 
valerie ușoară; fiecare dintre aceste două categorii va avea 
un comandant de escadron, cincisprezece decurjoni, o 
muzică și un drapel. Aș da câtecinci furgoane pentru zece 
cuirasieri și câte două furgoane pentru zece oameni din 
cavaleria ușoară; la fel ca cele de la infanterie, ele vor 
căra corturile, ustensilele de bucătărie, securile și țărușii 
și alte bagaje, dacă mai rămâne loc. Și să nu critici aceas- 
tă regulă pe care eu o impun, pe motiv că astăzi acești cui- 
rasieri au patru cai după ei, căci acesta este un mare abuz. 
În Germania, cuirasierii nu au decât un cal, iar un furgon 
deservește douăzeci de oameni, pentru a le căra baga- 
jele. Cavaleria romană nu avea nici ea Suită. Ea caza lângă 
ea numai pe Triari, care ajutau la pansarea cailor. Este o 
uzanță pe care am putea-o imita, așa cum am dat de în- 
țeles când vorbeam despre campare. Și am avut marele 
neajuns de a neglija exemplul pe care ni-l oferă romanii 
și pe care ni-l dau astăzi nemții. 

Cele două escadroane catre ar face parte din brigadă, 
ar putea să se întrunească uneori împreună cu batalioa- 
nele și să se instruiască împreună pentru un război mai 
mic, pentru a învăța să se recunoască la nevoie. Dar des- 
tul despre acest subiect. Este vorba să punem o armată 
în situația de a da piept cu un inamic pe care să-l învingă. 
Acesta este scopul oricărei armate și al preocupărilor de 
o instrui. 


CARTEA A III-A 


Cosimo. Pentru că schimbăm tema, rog ca altcineva 
să fie însărcinat a pune întrebări. Mă tem ca la sfârșit să 
nu fiu tratat ca fiind un trufaș. Este un neajuns pe care 
nu l-aș putea suporta. Așa că abdic și transmit autorita- 
tea mea aceluia dintre amici care ar dori să o preia. 

ZANOBI. Am dori foarte mult ca tu să continui; dar pen- 
tru că tu dorești altfel, desemnează totuși pe succesorul 
tău. 

Cosmo. Las această grijă în seama lui segnor Fabri- 
ZI0. 

FABRIZIO. Mă ocup cu plăcere de această misiune și 
vă voi propune să urmăm metoda venețienilor, care dă- 
deau totdeauna cuvântul celui mai tânăr. Războiul este 
o treabă a celor tineri și ei sunt cei mai în măsură să vor- 
bească despre el, căci ei sunt cei mai capabili să-l ducă 
la bun sfârșit. 

Cos. Deci'este rândul tău, Luigi. Sunt încântat să te 
văd luându-mi locul și sper că nu va fi vreun nemulțumit 
de un astfel de interlocutor. Dar să nu mai pierdem tim- 
pul și să revenim la subiectul nostru. 

FABR. Pentru a asigura cele mai bune mijloace spre a 
organizao armată în luptă, trebuie mai întâi să vă explic 
care era metoda grecilor și romanilor în acest domeniu. 
Întrucât scriitorii din antichitate vă oferă toate clarifică- 
rile pe care le-aţi putea dori, voi lăsa deoparte multe de- 
talii și mă voi lega numai de diferitele aspecte ce mi se 

pare a fi util să le imităm astăzi, pentru a ridica sistemul 
nostru militar la un anurmit nivel de perfecțiune. Așa că 
îmi propun să vă arăt cum trebuie organizată o armată 
pentru luptă, să fie pusă în situația de a susține o luptă 
adevărată și să exerseze în lupte simulate. Cea mai mare 
greșeală pe care o pot face cei care organizează o armată 
pentru luptă este de a nu constitui decât un singur corp 
și să se aștepte ca victoria să constea în succesul unui sin- 
gur atac. Cauza acestei greșeli este că se neglijează me- 
toda anticilor de a include într-o linie de armată încă o li- 
nie, singurul mijloc de a asigura primul corp de luptă, de 
a-l apăra și a-l înlocui. Este un avantaj pe care romanii nu 
l-au lăsat să le scape. Ei împărțeau fiecare legiune în Has- 
tiari, Principes și Trianii. Hastiarii (sulițașii) care formau 
primul corp de bătaie, aveau rândurile strânse și solide, 
în spatele lor veneau Principes (principi), ale căror rân- 
duri erau puțin depărtate și în fine, urmau triarii, care păs- 
trau o distanţă atât de mare între rânduri, încât la nevoie, 
îi puteau primi între ei și pe hastiari și pe principi. Armata 
romană avea, în afară de cei de mai sus, prăștieri, arcași 
și alți soldați cu arme ușoare care nu erau încadrați în for- 
maţie, dar care erau dispuși în fața armatei, între infante- 
rie și cavalerie. Acești soldați angajau lupta și, dacă învin- 
geau, ceea ce se întâmpla rar, își consolidau victoria. Dacă 
erau respinși, se retrăgeau prin flancurile armatei sau prin 
intervalele lăsate în acest scop și se dispuneau în spate. 
Atunci avansau sulițașii care, pentru că aveau spate, se 
retrăgeau încet în rândurile principilor și întăriți astfel, re- 
luau lupta. Dacă erau din nou învinși, se retrăgeau cu toții 
în rândurile triarilor și reuniți într-o masă unitară, avansau 
din nou spre inamic și dacă erau din nou respinși, nu mai 
aveau cum să reia din nou lupta. Cavaleria era pe flancu- 
rile armatei și avea rolul a două aripi ale corpului. Ea lupta 
mai mult călare, dar adesea, la nevoie, lupta și pe jos, cu 
infanteria. Această metodă de a se reconstitui de trei ori 
succesiv pe timpul luptei trebuia să ducă la o armată aproa- 
pe invincibilă. Căci trebuia ca norocul să o părăsească de 

trei ori la rând și ca inamicul să aibă o mare superiori- 
tate de forțe și de curaj pentru a-și menţine de atâtea ori 
avantajul. 

Falanga grecilor nu avea această metodă de a relua 
lupta. Deși ea număra mai mulți comandanți și rânduri 
de soldaţi, ea nu se constituia decât într-o formație unică 
de luptă. Rândurile nu se repliau ca la romani, unele în- 
tre celelalte, ci soldaţii se înlocuiau individual, cum o să 
explic mai jos. Când falanga formată din rânduri, să zicem, 
de câte cincizeci de oameni în adâncime, ajungea la ina- 
mic, primele șase rânduri ale acesteia puteau lupta simul- 
tan, căci lănciile lor, numite Sarrises, erau atât de lungi, 
încât ajungeau toate în contact cu inamicul. Așa că, dacă 
un soldat cădea mort sau rănit pe timpul luptei, era ime- 
diat înlocuit de cel din rândul doi, care era în spatele lui, 
acesta de cel din rândul trei și așa mai departe, golul fi- 
ind astfel umplut, iar ultimele rânduri se epuizau treptat, 
primele rămânând permanent complete. Astfel, prin aceas- 
tă dispunere a falangei era mai posibil ca mai curând să 
fie nimicită, decât să fie risipită, densitatea ei făcând-o a- 
proape imobilă. 

Romanii începuseră prin a imita falanga greacă și își 
organizaseră similar legiunile lor, la început. Dar ei s-au 
scârbit curând de această metodă și și-au divizat legiunile 
în diferite corpuri, adică în cohorte și manipuli. Ei credeau, 
așa cum am mai remarcat, că o armată ar avea cu atât mai 
multă forță, cu cât ar avea mai multe impulsuri diferite, 
ar număra mai multe formațiuni diverse, fiecare având 
propria mișcare și viața sa specială. 

Astăzi, elveienii imită întocmai falanga grecilor. Ei 
constituie, la fel, batalioane solide și dense și se compor- 
tă la fel în luptă. În fața inamicului ei ÎȘI plasează batali- 
oanele în linie sau, dacă se dispun pe eșaloane, o fac nu- 
mai pentru ca primul batalion să se poată retrage în rân- 
durile celui de-al doilea. lată deci care este formația lor 
de luptă, care le permite să se sprijine reciproc. Ei dispun 
un batalion în față și un altul în spate, ușor spre dreapta 

primului în așa fel, încât dacă acesta ar avea nevoie de 
sprijin, el să-i poată veni în ajutor. Un altreilea batalion se 
află în spatele primelor două, la o bătaie de pușcă. Aceas- 
tă distanță mare face ca, dacă primele două sunt învinse, 
să le rămână suficient spațiu pentru a se retrage, iar al 
treilea spre a înainta, fără a se ciocni unii de alții, căci o 
mare mulțime dezordonată nu poate fi pusă în formaţie 
ca o trupă mai redusă. Din contră, formaţiile mai puţin 
numeroase și bine constituite care formau o legiune ro- 
mană se întrepătrundeau reciproc și astfel se sprijineau 
reciproc. lar ceea ce dovedea superioritatea romanilor 
față de cea actuală a elveţienilor este faptul că de fiecare 
dată când legiunile romane au avut de luptat cu falangele 
greceșii, ele le-au distrus în întregime. Căci această ma- 
nieră a romanilor de a-și reface armata și de relua lupta, 
împreună cu natura armelor lor aveau efecte mult mai 
sigure decât soliditatea falangei grecești. 

Având de format o armată după aceste exemple, mi-am 
propus să folosesc arme și manevre atât ca cele ale fa- 
langelor grecești, cât și ca cele ale legiunilor romane. De 
aceea voi avea în brigada noastră două mii de sulițași, care 
vor avea armele falangei macedonene și trei mii de scuti- 
eri cu săbii, armele romanilor. Aș împărți brigada în zece 
batalioane, așa cum romanii își împărțeau legiunea în zece 
cohorte. Aș vrea să am, ca și ei, veliți, adică soldaţi înar- 
maţi ușor, care să angajeze lupta. Formaţia noastră de 
luptă, ca și armele sunt împrumutate de la cele două po- 
poare, fiecare batalion având în față cinci rânduri de su- 
lițași, restul rândurilor fiind formate din scueri. Cu fron- 
tul armatei mele pot angaja cavaleria inamicului și să-i 
desfac batalioanele de infanterie, pentru că în prima cioc- 
nire eu am, ca și el, sulițașii cu care să-l opresc și ime- 
diat în spate — scutierii, pentru a-l învinge. 

Dacă sunteți atenți la această formaţie de luptă, o să 
vedeți că toate armele sunt atât de bine dispuse, încât își 
pot produce efectul, căci sulițașii sunt foarte necesari îm- 
potriva cavaleriei, dar și contra infanteriei, înainte de a 

se angaja lupta corp la corp, după care devin inutili. Pen- 
tru a remedia acest ultim inconvenient, elvețienii dispun 
în spatele a trei rânduri de sulițași un rând de halebardi- 
eri. Ei vor ca astfel să asigure spațiu pentru sulițași, dar 
nu este de ajuns. Sulițașii noștri care se află în față, în timp 
ce scutierii sunt în spate, sunt folosiți pentru a întâmpina 
cavaleria și, la începutul acţiunii, să desfacă rândurile in- 
fanteriei și să o dezorganizeze. Dar când lupta se strânge 
și ei devin inutili cedează locul scutierilor și săbiilor care 
pot fi mânuite mai ușor în cea mai strânsă luptă corp la 
Corp. 

LuIGI. Suntem nerăbdători să știm cum ţi-ai dispune 
pentru luptă armata formată din soldaţi dotați cu armele 
pe care le-ai menționat. 

FABR. Aici voiam să ajung. Mai întâi, ar trebui să știți 
că într-o armată romană obișnuită, denumită armata con- 
sulară, nu erau decât două legiuni de cetățeni romani, for- 
mate din circa șase sute de cavaleriști și unsprezece mii 
de infanteriști. În afară de aceștia, se mai conta pe un nu- 
măr similar de cavaleriști și infanteriști trimiși de aliații 
lor. Aceste ultime trupe erau împărțite în două corpuri, 
unul numit aripa dreaptă, celălalt — aripa stânga. Nicio- 
dată această infanterie auxiliară nu depășea, ca număr, 
infanteria legiunilor. Cavaleria era însă mai numeroasă 
decât cea romană. Cu această armată de douăzeci și două 
de mii de oameni de circa două mii de călăreți un consul 
trebuia să reziste în fața oricărui inamic și să-și facă toate 
treburile. Dar dacă trebuia să oprească un inamic foarte 
periculos, cei doi consuli își uneau armatele. 

Mai trebuie remarcat faptul că în cele trei situații prin- 
cipale în care se poate găsi o armată, respectiv în marș, 
în staționare sau pe câmpul de luptă, romanii își plasau 
totdeauna legiunile lor în centrul armatei. Prin aceasta, 
ei voiau, așa cun o să explic mai târziu, când voi trata a- 
ceste subiecte principale, să țină împreună cât mai mult 
posibil trupele al căror curaj le inspira cea mai mare în- 

credere. În rest, această infanterie auxiliară, trăind per- 
manent lângă legiuni, formate în aceeași disciplină și res- 
pectând aceeași formaţie de luptă, făceau aproape aceeași 
treabă. Astfel, pentru că se cunoștea formaţia de luptă a 
unei legiuni era cunoscută și cea a întregii armate. Expli- 
când deci cum își împărțeau romanii o legiune pe trei linii 
de luptă, fiecare dintre acestea putând-o îngloba pe cea- 
laltă, v-am făcut cunoscută dispunerea generală a întregii 
lor armate. 

Pentru că vreau să iimit formaţia de luptă a romani- 
lor, voi considera două brigăzi ca și când ar fi două legi- 
uni; dispunerea lor va fi aceeași cu cea a oricărei arinate, 
căci, dacă există un număr mult mai mare de trupe, nu 
ai altceva de făcut, decât să întârești rândurile. Este foarte 
util, ered, să vă spun din câți oameni este formată o bri- 
gadă, să vă repet că este formată din zece batalioane, să 
vă explic câţi ofițeri are, cum este înarmată, ce sunt su- 
lițașii și veliții obișnuiți, sulițașii și veliții speciali, toate 
acestea vi le-am expus cu claritate și v-am prevenit că vi 
le voi aminti, ca un lucru indispensabil pentru rațiunea 
manevrelor noastre. Cred că astfel voi putea avansa, fără 
a mă mai opri. 

Eu plasez cele zece batalioane ale unei brigăzi la stân- 
ga armatei, iar pe cele ale celeilalte brigăzi — la dreapta. 
Cele zece batalioane din stânga ar fi dispuse astfel: cinci 
batalioane în față, dispuse în linie și distanțele între ele 
la patru coți. Ele ocupă astfel un spaţiu larg de o sută pa- 
truzeci și unu de coți, pe o adâncime de patruzeci de coți. 
În spatele acestor cinci batalioane voi dispune alte trei, 
la o distanță de patruzeci de coți; două dintre aceste batali- 
oane se vor alinia cu ultimele două din cele cinci, celă- 
lalt — pe centru. În felul acesta, cele trei batalioane vor ocu- 
pa un spaţiu cu aceeași lărgime şi pe aceeași adâncime 
ca primele cinci, cu deosebirea că acestea din urmă au 
între ele intervale de numai patru coți, iar cele trei au în- 
tre ele spaţii de treizeci și trei de coți. În fine, în spatele 

celor trei batalioane le voi dispune pe ultimele două la o 
distanță egală, de patruzeci de coţi, fiecare aliniat la dreap- 
ta și la stânga primelor două linii, separate astfel între ele 
la nouăzeci și unu de coți. Toate aceste batalioane dis- 
puse în această manieră, ocupă deci un front de o sută 
patruzeci și unu de coți și o adâncime de două sute de 
coți. La o distanță de douăzeci de coți aș aseza pe flancul 
stâng al acestor batalioane pe sulițașii speciali, dispuși pe 
o sută patruzeci și trei de rânduri a câte șapte oameni 
care ar acoperi întregul flanc stâng al celor zece batali- 
oane dispuse așa cum v-am explicat. Celelalte patruzeci 
de rânduri care mai rămân servesc pentru a păzi bagajele 
și tot spatele armatei, dispus în coada formației. Decu- 
rionii și centurionii își vor menține locurile obisnuite, iar 
dintre cei trei comandanți ai sulițașilor, unul va fi în za 
altul în centru și al treilea, ca strângător de rânduri — 
spate. E] va îndeplini funcţiile lui Tergi-Ductor al roma- 
nilor, pe care aceștia îl plasau în spatele armatei. 

Dar revin în față armatei, unde voi plasa, în stânga, 
pe sulițașii speciali și pe veliții speciali, care constau, așa 
cum am zis, din cinci sute de-oameni. Ei vor ocupa un spa- 
țiu de patruzeci de coţi. Alături, tot în stânga, sunt cuira- 
sierii, care se întind pe un spaţiu de o sută cincizeci de 
coți și, în fine, cavaleria ușoară, care va ocupa și ea ace- 
lași spaţiu. Eu aș lăsa veliţii în jurul batalioanelor respec- 
tive, în intervalele ce separă un batalion de altul, ar fi, pen- 
tru a spune așa, la ordinele acestor batalioane, căci eu nu 
prea prefer să-i plasez sub sulițașii speciali. În orice caz, 
voi hotărî soluția în functie de împrejurări. Din aceleași 
considerente, comandantul de brigadă va fi fie în prima 
linie, fie în cea de-a doua linie de batalioane, fie în față, 
în-e sulițașii speciali și primul batalion din stânga. EI va 
avea alături treizeci-patruzeci de oameni de elită, destul 
de inteligenţi spre a executa bine un ordin neprevăzut și 
destul de viteji spre a rezista unei lovituri a inamicului. 
Lângă el vor fi muzica și drapelul. 

Aceasta este formația de luptă în care voi dispune bri- 
gada din stânga, adică jumătate din armată. Ea va avea 
o lățime de cinci sute unsprezece coți și o adâncime de 
două sute, așa cum am mai spus. Nu am inclus, în aceas- 
tă ultimă măsură, detașamentul de sulițași speciali care 
păzesc atelajele și care se întind pe circa o sută de coți. 
Voi dispurie exact la fel și brigada din dreapta, lăsând în- 
tre cele două un spațiu de trei sute de coți, unde voi plasa 
câteva piese de artilerie, iar în spatele acesteia — pe ge- 
neralul comandant, cu muzica și drapelul general. Vor fi 
cel puțin două sute de oameni de elită, cei mai mulți pe- 
deștri, printre care se vor afla zece oameni gata să exe- 
cute orice ordin, fiecare fiind astfel înarmat, încât să poată 
fi atât călare, cât și pe jos, după nevoie. 

Pentru a ataca poziții fortificate, armata are nevoie de 
numai zece tunuri, care să aibă proiectile de cincizeci de 
livre. În Campanie, le-aș folosi mai mult pentru apărarea lo- 
cului de staționare decât pe timpul luptei. Aș vrea ca restul 
artileriei să aibă proiectile mai repede, de zece, decât de 
cincisprezece livre. Aș plasa-o în fața armatei, dacă terenul 
nu este destul de sigur pentru a o putea ţine pe flancuri, în 
așa fel încât să nu fie nici o teamă din partea inamicului. 

Această formație deluptăseamănă atât cu falanga grea- 
Că, dar și cu legiunea romană. Capul împănat cu sulițași, 
este format din rânduri strânse și poate astfel remedia, 
ca, în cazul falangei, pierderile din primele rânduri cu oa- 
meni.din spate. Pe de altă parte, dacă este respinsă în așa 
fel, încât rândurile sale să fie dezorganizate, ea se poate 
retrage în intervalele din linia a doua a batalioanelor pla- 
sate în spate, refăcând astfel un singur corp solid, care se 
oprește din nou și reia lupta cu inamicul. Iar dacă este res- 
pinsă din nou, se repliază în linia a treia și reia lupta. În 
felul acesta armata respectivă se menține în luptă atât în 
felul grecilor, cât și al romanilor. 

În rest, ce s-ar putea infagina mai puternic ca o astfel 
de armată, care este pe toate părțile asigurată din plin cu 

comandanți și cu arme, care nu prezintă nici o parte slabă, 
cu excepția spatelui unde sunt atelajele, dar unde are to- 
tuși o întărire formată din detașamentul de sulițași spe- 
ciali. Inamicul nu poate ataca nici un punct care să nu fie 
pregătit pentru luptă. Căci susțin în continuare că spatele 
nu are a se teme de vreun pericol. Nu există inamic care 
să aibă forțe atât de numeroase pentru a ataca din toate 
direcțiile. Căci într-un astfel de caz nu ai mai intra în cam- 
panie contra lui. Presupunând că ar fi de trei ori mai pu- 
ternic și că are o bună organizare pent-u luptă, el va slăbi 
încercând să vă înconjoare. lar dacă reușiți să-l străpun- 
geți într-un punct, îi veţi nărui întregul dispozitiv. Dacă 
se ajunge să-i fie pusă în derută cavaleria, care era mai 
puternică decât a voastră, rândurile de sulițași pe care îi 
aveți de jur împrejur îi vor opri orice efort. Ofițerii sunt 
astfel dispuși, încât pot primi și transmite ușor ordinele. 
Intervalele ce separă fiecare batalion și fiecare rând de 
soldați nu numai că ușurează retragerea în caz de eșec, 
cum am arătat, dar lasă și spaţii libere pentru cei care au 
misiunea de a transmite ordinele generalului. 

V-am spus că armata romană avea circa douăzeci și 
patru de mii de oameni, deci acesta va fi și numărul de oa- 
meni pentru armata noastră. Și așa cum auxiliarii romani 
imitau formaţia de luptă și felul de a lupta al legiunilor, așa 
și trupele reunite în cele două brigăzi ale voastre ar tre- 
bui să se orienteze după ele. Formaţia de luptă pe care 
am prefigurat-o trebuie să vă orienteze în această privință. 
Căci dacă dublaţi numărul de batalioane sau pe cel al sol- 
daților armatei, nu aveți decât să dublaţi rândurile de ba- 
talioane și de soldați. Astfel, în loc de zece batalioane, veți 
dispune în stânga douăzeci sau veți întări rândurile de sol- 
dați. Natura inamicului și a terenului vă vor indica ce anu- 
me trebuie să faceți. 

LuiGl. În realitate, segnor Fabrizio, mi se pare că văd în 
fața ochilor armata ta. Ard de nerăbdare să o văd în reali- 
tate. Nu aș vrea, pentru nimic în lume să fiți aici un Fabius, 
ca tu să menții distanța față de inamic și să rămâi în apă- 

rare. Cred că m-aș teme mai mult de tine decât s-a temut 
poporul roman de Fabius. 

FABR. Fii fără grijă în această privință. Dar nu auziți 
deja bubuitul tunurilor? Ale noastre au tras fără a produce 
prea mari pierderi inamicului. Veliţii speciali și cavaleria 
ușoară și-au părăsit poziția și grăbindu-se cât pot, scoțând 
strigăte puternice, se reped cu furie asupra inamicului. Ar- 
tileria acestuia a tras o singură salvă, care a trecut peste 
capul alor noștri, fără a le face vreun rău. Pentru a nu mai 
apuca să tragă încă o dată, cavaleria și veliții noștri năvă- 
lesc asupra ei cu rapiditate, iar inamicul înaintează spre 
ea pentru a o apăra, așa că artileria rămâne inutilă de am- 
bele părți. Adrnirați curajul și disciplina trupelor noastre 
ușoare, antrenate pentru luptă prin exerciții îndelungate 
și pline de încredere în armele ce-i urmează. Iată-le cum, 
cu pas măsurat, consolidată de cuirasieri, înaintează spre 
inarnic. Artileria noastră, pentru a face loc, se retrage în 
intervalele din care au ieșit veliții. Generalul este acolo 
și îi însuflețește pe soldați, promițându-le o victorie si- 
gură. Veliții și cavaleria ușoară se retrag în părți, pentru a 
încerca să dezorienteze flancurile inamicului. S-a intrat 
în contact. Cu ce îndrăzneală și cât de tăcuţi au suportat 
ai noștri ciocnirea cu inamicul! Generalul a ordonat cuira- 
sierilor să o sprijine fără a șarja și să nu se depărteze de- 
loc de liniile infanteriei. Aţi văzut cavaleria noastră ușoară 
căzând peste o companie de pușcași care voia să ne atace 
prin flanc și cavaleria inamică alergând în ajutorul ei, așa 
că, prinsă între cele două cavalerii, ea nu mai poate să-și 
folosească armele și se retrage în spatele batalioanelor lor? 
Dar sulițașii au împins inamicul cu furie și infanteria este 
deja atât de aproape, încât ei nu mai sunt de nici un folos. 
Fideli instituţiei lor, ei se retrag încetprintre scutieri. Acum, 
o trupă apreciabilă de cuirasieri inamici i-a respins pe ai 
noștri care, conform regulii pe care le-am prescris-o, s-au 
pus la adăpostul sulițașilor speciali și acolo îl înfruntă din 
nou pe inamic, îl respinge, dobor ând pe mulți dintre ei. 

Sulițașii primelor batalioane, o dată retrași printre rân- 
durile de scutier, le permite acestora să intre în luptă și 
vedeți cu ce dârzenie, cu câtă ușurință și siguranță îl lo- 
vesc ei pe inamic. Ați remarcat că, pe timpul luptei, rându- 
rile sunt atât de strânse că greu ar putea cineva să mânu- 
iască sabia. Adversarii luptă cu furie, dar înarmaţi numai 
cu o suliță sau cu o sabie, dintre care una este prea lungă 
iar cealaltă ineficientă în faţa unui inamic bine cuirasat, 
unii cad uciși sau răniți, iar alții o iau la fugă; flancul lor 
stâng este deja în derută, cel drept o să-l urmeze curând 
și victoria este a noastră. Nu-i așa că a fost o luptă reu- 
șită? Ar fi fost și mai reușită, dacă aș fi putut-o realiza în 
practică. Aţi remarcat că nu an fi avut nevoie nici de li- 
nia a doua, nici de a treia. A fost suficientă prima pentru 
a învinge. Nu mai am decât să mă pun la dispoziția voas- 
tră și să vă răspund la întrebări și să fac unele clarificări, 
dacă mai aveţi nevoie. 

Luicl. Ţi-ai urmărit victoria cu atâta vioiciune, că ră- 
mân încă în admirație și atât de copleșit, că nu pot să spun 
că mi-ar mai fi rămas ceva îndoieli. Acum, având toată în- 
crederea în abilitatea ta, nu mă voi teme să-ți pun toate 
întrebările. Spune-mi, mai întâi, de ce nu lași artileria să 
tragă decât o singură dată? De ce o trimiți imediat atât 
de repede în spatele armatei, fără a o mai putea menți- 
ona? Mi se pare și că dispui după bunul tău plac de arti- 
leria inamicului, făcând-o să tragă prea sus, ceea ce s-ar 
putea foarte bine să se întâmple? Dar dacă, din întâmpla- 
re, ceea ce se poate uneori, cred, ea va lovi în plin trupele 
tale, ce remediu ai împotriva acestui pericol? Și pentru că 
am început să vorbim despre artilerie, aș vrea să epuizăm 
acest subiect, pentru a nu mai reveni asupra lui. Am auzit 
adesea disprețuindu-se formația de luptă și armele antici- 
lor, ca fiind de o slabă factură și chiar total inutile împo- 
triva artileriei care bate orice tip de anmă și răstoarnă rân- 
durile cele mai dense. De aici ar rezulta că este o nebunie 
să stabilești o formație de luptă ce nu poate fi păstrată mai 

mult timp contra unor astfel de atacuri și să te obosești 
a purta arme ce nu te pot apăra. 

FABR. Reflecţiile tale, care îmbracă mai multe teme 
necesită un răspuns ceva mai amplu. Este adevărat că 
nu mi-am lăsat artileria să tragă decât o dată și am stat 
la îndoială chiar și pentru aceasta și iată de ce: este mai 
puțin important să-l lovești pe inamic decât să te asiguri 
împotriva loviturilor lui. Pentru a profita de efectul arti- 
leriei, nu este alt mijloc, decât de a te menține în afara 
bătăii acesteia sau să te închizi în ziduri sau în adăpos- 
turi, dar acestea trebuie să fie foarte rezistente. Un ge- 
neral care se hotărăște să lupte nu se poate însă închide 
între ziduri sau în adăposturi, nici să rămână în afara bă- 
tăii artileriei. Așa că trebuie, dacă nu o poate evita, să facă 
în așa fel, încât să sufere cât mai puțin, pentru aceasta 
singurul mijloc fiind a căuta să o capturezi imediat. Tre- 
buie deci să te năpustești rapid asupra ei, cu o mișcare 
rapidă și nu în masă și cu pas măsurat; viteza de mișcare 
nu permite inamicului să mai tragă o dată, iar rândurile 
fiind rărite, vor fi atinși mai puţini soldați. Dar acest mij- 
loc este inaplicabil pentru o trupă în formație de luptă. 
Dacă ea merge repede, se dezorganizează, iar dacă îna- 
intează cu rândurile rărite, îi oferă inamicului posibilita- 
tea de a o rupe. 

Așa că mi-am organizat armata în așa fel încât să evit 
aceste două inconveniente. Am plasat pe flancuri o mie 
develiți, recomandându-le să alerge alături de cavaleria 
ușoară spre artileria inamicului de îndată ce a tras arti- 
leria noastră. Nu se va mai trage o dată din partea noas- 
tră, pentru că nu aș aveatimp pe care să-l ofer inamicului. 
Același motiv, care m-ar putea împiedica să trag prima 
oară, mă vă împiedica și a doua oară, căci de data aceasta 
inamicul ar putea să tragă primul. Or, pentru a face inu- 
tilă artileria inamicului nu este alt mijloc decât să o ataci. 
Dacă inamicul o abandonează, o capturezi tu; dacă vrea 
să o apere, va avansa, în ambele cazuri artileria devenind 
inutilă. 

Mi'se pare că aceste motive nu ar avea nevoie să fie 
susținute cu exemple, dar anticii ne oferă câteva. Vent: 
dius, când era gata să intre în contact cu Parăii, a căror 
forță consta în săgețile lor, i-a lăsat să vină până sub în- 
tăriturile taberei sale înainte de a dispune armata în for- 
mație de luptă, hotărât să angajeze lupta imediat, fără să 
le lase timp să-și lanseze săgețile. Cezarrelatează că în- 
tr-o luptă pe care a avut-o cu galii a fost atacat cu atâta 
furie, încât soldaţii săi n-au avut timp să arunce cu sulița 
după obiceiul roman. Este deci evident că pentru a te pro- 
teja, în campanie, de efectul unei arme care trage de de- 
parte, nu ai altceva de făcut, decât să alergi cât mai repe- 
de pentru a o captura. 

Mai este și un alt motiv să mă îndrept spre inamic 
fără a lăsa să tragă artileria proprie. O să râdeți, dar asta 
nu mi se pare că aș disprețui-o. Nimic nu poate răspândi 
mai mult dezordinea într-o armată, decât pierderea vizi- 
bilității. Armate foarte viteze au fost adesea puse în de- 
rută pentru că au fost deranjate de praf sau de soare. Or, 
nu este beznă mai densă decât în fumul artileriei. Așa că 
eu cred că ar fi mai înțelept să-l lași pe inamic să se obo- 
sească singur, decât să-i ieși în întâmpinare fără să vezi 
nimic. Așa că nu voi lăsa ca artileria mea să tragă sau, pen- 
tru a nu fi condamnat, având în vedere marea reputație de 
care se bucură această armă nouă, aș plasa-o pe flancu- 
rile armatei, pentru ca fumul său să nu-i orbească pe sol- 
dați, acesta fiind lucrul cel mai important. Pentru a do- 
vedi cât de temut este acest pericol, poate fi citat Epami- 
nondas care, vrând să tulbure vizibilitatea inamicului care 
venea să-l atace, a pus cavaleria sa.ușoară să galopeze în 
fața acestuia. Ea a ridicat astfel nori de praf care i-au or- 
bit pe lacedermonieni și l-au făcut victorios pe Epaminorn- 
das. 

Îmi reproșați că aș conduce după bunul meu plac lo- 
viturile artileriei inamice, făcându-le să treacă peste capul 
infanteriei mele. Vă răspund că loviturile artileriei grele, 

cel mai adesea, fără nici o îndoială, nu-și ating ținta. In- 
fanteria are o înălțime atât de mică, iar această artilerie 
este atât de dificil de manevrat, încât dacă ridici foarte pu- 
țin țeava tunului, lovitura trece pe deasupra capului, dacă 
o cobori puțin, lovitura va lovi pământul și nu va mai a- 
junge la țintă. Și mai gândiți-vă că cea mai mică denive- 
lare de teren, cel mai mic tufiș, cea mai mică ridicătură 
dintre tine și artilerie îi anulează orice efect. În ce priveş- 
te cavaleria și mai ales pe cuirasieri, care sunt mai masivi 
și mai strânși decât călărimea ușoară, sunt mai ușor de 
atins. Dar acest pericol poate fi evitat, ținându-i în spatele 
armatei, până când artileria termină de tras. 

Este adevărat că puștile și artileria ușoară produc mai 
multe pagube, dar sunt ușor de evitat când se intră în con- 
tact. Și dacă prima ciocnire costă viața câtorva soldați, a- 
cesta este un sacrificiu indispensabil. Un general bun și 
o armată vitează nu trebuie niciodată să se teamă de un 
sacrificiu individual, ci de o nenorocire generală. lar el- 
veţienii ne sunt exemplu: ei nu refuză niciodată lupta din 
teamă de artilerie și pedepsesc cu moartea pe oricine ar 
îndrăzni ca, din acest motiv, să părăsească formația și să 
dea semne de frică. Astfel că artileria mea este rețrasă în 
spatele armatei după prima salvă, cu scopul de a lăsa libe- 
ră trecerea batalioanelor și nu voi mai pomeni de ea, pen- 
tru că este oricum inutilă din momentul începerii luptei. 

Aţi mai spus că mulți oameni privesc armele și for- 
mațiile de luptă ale anticilor ca fiind de un ajutor inutil îm- 
potriva violenţei artileriei. Dar după voi, se pare că mo- 
dernii ar fi găsit o formaţie de luptă și arme care ar fi de 
un anumit folos contra artileriei. Dacă știți acest secret, 
v-aș fi recunoascător dacă mi l-ați spune. Nu am văzutni- 
mic de acest fel până acum și mă îndoiesc că se va face o 
astfel de descoperire vreodată. Dar aș vrea ca acei oa- 
meni să mă înveţe pentru ce infanteria noastră poartă as- 
tăzi o cuirasă sau un pieptar de fier; de ce cavaleria este 
acoperită cu același metal. Aș vrea să știu, de asemenea, 
de ce elveţienii, initându-i pe antici, fac batalioane dense, 

de șase sau optmii de oameni și de ce toate celelalte po- 
poare le-au urmat exemplul. Această formaţie de luptă ex- 
pusă totuși la fel de mult 'efectelor artileriei, ca și orice alt 
dispozitiv împrumutat de la antici. Nu știu ce ar putea răs- 
punde acești oameni. Dar dacă îi întrebaţi pe militarii cu 
judecată, vă vor spune, mai întâi, că ei își poartă armele 
nu pentru că acestea i-ar apăra contra artileriei, ci pen- 
tru-că îiapără contra arbaletelor, sulițelor, săbiilor, pietre- 
lor și tuturor celorlalte arme pe care inamicul le-ar putea 
îndrepta spre ei. Ei vă vor spune apoi că merg în rându- 
rile lor strânse ca elvețienii, pentru a putea să respingă in- 
fanteria cu mai multă vigoare, să susțină cu ușurință ca- 
valeria și să-i facă inamicului cât mai multe greutăți, atunci 
când acesta vrea să-i rupă. 

Se vede deci că o armată are a se teme de alte peri- 
cole decât cel al artileriei și contra acestor pericole se 
pot apăra cu armele și dispozitivele pe care le-am:preci- 
zat. Rezultă că salvarea este cu atât mai sigură, cu cât ea 
are arme mai bune și cu cât rândurile sale sunt mai dense 
și mai strânse. Așa că această opinie despre care vorbiți 
este o dovadă de lipsă de experiență sau de gândire. Dacă 
astăzi cea mai slabă dintre armele anticilor, respectiv su- 
lița, dacă cea mai puțin importantă dintre instituțiile lor — 
formația de luptă a elvețienilor asigură o forță atât de mare 
armatelor noastre și le asigură o superioritate atât de 
mare, de ce s-ar crede că toate celelalte arme și institu- 
ţii ale lor nu ar fi de nici un folos? Dacă, în fine, nu sun- 
tem opriți de pericolul artileriei strângând rândurile, ca 
elvețienii, ce altă instituție a anticilor ar putea spori aces- 
te pericole? Nu mai este nimeni care s-ar teme de artile- 
rie. Dacă artileria inamică nu mă împiedică să-mi fac ta- 
băra în fața unui punct tare de unde ea să mă bată în sigu- 
ranță unde, apărată fiind de ziduri, să nu o pot captura și 
de unde să tragă salve repetate asupra mea, pentru ce dar 
să mă tem de ea în câmp, unde îini este ușor să o captu- 
rez imediat? Cred deci că artileria nu este deloc un ob- 
stacol pentru proiectul de a reînvia în armată instituții și 

virtuți ale anticilor. Și vă voi dezvălui întreaga mea gân- 
dire în acest subiect, dacă nu v-am spus deja multe despre 
asta, dar nu voi repeta ceea ce v-am spus deja. 

LUIGI. Noi am reţinut foarte bine toate ideile tale de- 
spre artilerie. În ultimă instanță, opinia ta este că ar tre- 
buie, dacă te afli în câmp, în prezența inamicului, să alergi 
spre tunuri, pentru a le captura, dar am o observație în 
acest sens. Mi separe că inamicul și-ar putea plasa artile- 
ria pe flancurile armatei sale, în așa fel încât să te lovească 
fără a se teme de atacurile tale. Cred că îmi amintesc că 
în formația ta de luptă lași între batalioane o distanță de pa- 
tru coți și de douăzeci între batalioane și sulițașii speciali. 
Dar dacă inamicul și-ar dispune armata în felul acesta și 
și-ar pune artileria în aceste intervale, mi se pare că ar 
putea să-ți facă mult rău fără a se teme de ceva pentru că 
tu nu ai putea pătrunde între rândurile sale spre a-i cap- 
tura tunurile. 

FABR. Obiecţia ta este perfect adevărată și nă voi stră- 
dui să o rezolv sau să preîntâmpin acest pericol. V-am spus 
deja că aceste batalioane fiind mereu în mișcare, fie în 
luptă, fie în marș, au tendința normală de a se strânge. Ast- 
fel, dacă reduceți puţin intervalele unde vă plasați artile- 
ria, batalioanele 'se vor restrânge repede în așa fel, încât 
ea nu va mai avea spațiu pentru a acționa. Dacă, pentru 
a evita acest neajuns veți lărgi mai mult intervalele, veți 
cădea într-un pericol și mai mare, căci inamicul poate pă- 
trunde pe acolo, capturând și artileria, provocând și dezor- 
dine în formație. În rest, trebuie să știți că este imposibil 
să ai artileria în formație, mai ales că ea este transportată 
pe roți, țeava fiind îndreptată în sens invers celui în care 
ar trebui să tragă. Dacă sunteți obligați să mergeţi și în ace- 
lași timp să trageți, va trebui să vă întoarceți artileria, ope- 
rație care ar cere un spațiu, încât numai cincizeci de fur- 
goane de artilerie ar dezorganiza o întreagă armată. Este 
deci obligatoriu ca artileria să fie ținută în afara formaţiei 
și acolo poate fi atacată, așa cum am arătat. 

Dar aș vrea să mai presupun că această artilerie ar 
putea fi plasată în interiorul formației și că s-ar găsi o so- 
luție de mijloc întrepericolul de a o restrânge în așa fel, 
încât artileria să nu mai aibă efect sau de a o deschide în 
așa fel, încât inamicul să poată străpunge formaţia. Sus- 
țin că și în acest caz îți poți proteja armata lăsând inter- 
vale prin care ghiuleaua să poată trece fără a provoca da- 
une. Acesta este un mijloc foarte simplu, căci dacă ina- 
micul vrea ca artileria sa să fie în siguranță, el o poate 
plasa la capătul intervalelor-formaţiei sale, iar pentru a 
nu-și lovi propriii soldați, va trage numai pe o singură di- 
recţie. Atunci s-ar vedea însă care este directia lovituri- 
lor, care vor fi evitate, făcându-li-se loc să treacă. Regulă 
generală: totdeauna trebuie lăsat să treacă ceea ce nu poți 
opri, așa cum făceau anticii față de elefanți și de carele 
de foc. 

Îmi închipui, sunt sigur chiar că vi se pare că am aran- 
jat și am câștigat bătălia după bunul meu plac. Dar vă re- 
pet că este imposibil ca o armată organizată și înarmată în 
felul acesta să nu dea peste cap din prima ciocnire orice 
armată dispusă ca armatele noastre moderne care, cel 
mai adesea, nu au decât o formaţie de luptă, nu au scu- 
tieri și sunt atât de iipsite de apărare, încât nu pot rezista 
în fața unui inamic care le presează din apropiere. Actu- 
ala formaţie de luptă este atât de defectuoasă, încât dacă 
batalioanele se dispun într-o singură linie, ai obține o ar- 
mată fără nici o adâncime. Dacă, din contră, sunt unul în 
spatele altuia, în așa fel încât nu-și pot întrepătrunde re- 
ciproc rândurile, totul este confuz în armată și ea cade 
ușor pradă dezordinii. Deşi aceste armate sunt divizate 
în trei corpuri — avangarda, corpul de luptă și ariergarda 
— aceste compartimente nu sunt utile decât pe timpul mar- 
șului sau în câmp deschis. Dar în luptă întreaga armată 
atacă deodată și așteaptă ca norocul să-i vină de la destin. 

LuiGI. Mai am de făcut încă o observație. În lupta ta, 
cavaleria ta, respinsă de cavaleria inamică, se retrage în 

spatele sulițașilor speciali și cu ajutorul lor face față ina- 
micului și îl pune în derută. Cred că sulițașii pot înfrunta 
cavaleria, așa cum zici, dar numai în batalioane solide și 
dense, ca cele ale elvețienilor. Dar în armata ta ai în față 
numai cinci rânduri de sulițași și șapte pe flancuri, așa că 
nu văd cum sunt în stare să înfrunte cavaleria. 

FABR..Deși v-am explicat deja că în falanga macedo- 
neană numai șase rânduri pot acționa simultan, trebuie 
să știți și că într-un batalion elveţian, chiar dacă este for- 
mat din o mie de rânduri, nu sunt niciodată mai mult de 
patru sau cinci rânduri care pot acţiona. Sulițele, fiind 
lungi. de nouă coți, din care unul și jumătate este ocupat 
de mână, celor din primul rând le mai rămân șapte coți 
și jumătate de suliță; la rândul doi, în afară de lungimea 
ocupată de mână, se mai pierde un cot și jumătate prin 
intervalul care separă un rând de altul, deci nu rămân 
decât șase coți de suliță; celui de-al treilea rând îi rămân, 
din același motiv, numai patru coți și jumătate, celui de-al 
patrulea — trei, iar celui de-al cincilea — un cot și jumătate. 
Celelalte rânduri nu naai pot lovi deloc, așa că servesc nu- 
mai pentru a înlocui primele rânduri, așa cum am spus, 
a le întări. Dacă cinci rânduri de elvețieni opresc cava- 
leria, pentru ce ai noștri n-ar putea-o face, pentru că ei 
au în spate alte rânduri care îl susțin și îi sprijină, cu toate 
că nu au sulițe? În ce privește rândurile de sulițași spe: 
ciali pe care îi plasez pe flancurile armatei și care vouă 
vi se par prea subțiri, este ușor să formezi un batalion pă- 
trat care să aibă pe flancuri două batalioane din ultima 
linie de bătaie. De acolo, ei ar putea să se plaseze în ca- 
pul sau în coada armatei și să susțină cavaleria, dacă a- 
ceasta se află în nevoie. 

LUIGI. O să ai totdeauna aceeași formaţie de luptă, în 
toate ocaziile? 

FABR. Nu, fără îndoială. O voi schimba conform na- 
turii terenului, în funcție de natura și numărul de inami- 
ci, așa curni voi arăta printr-un exemplu, înainte de a ter- 
mina această discuție. Eu v-am propus această formație 

de luptă nu ca fiind superioară altora, deși, în fapt, ea ar 
fi excelentă, ci pentru a vă servi ca regulă în ce privește 
diferitele dispuneri pe care le-aţi putea adopta. Nu există 
știință care să nu aibă principiile sale generale, care sunt 
baza diverselor sale aplicaţii ce se fac conforim acesteia. 
Ceea ce vreau să vă conving însă cu toată tăria este că o 
armată nu trebuie dispusă niciodată în așa fel, încât pri- 
mele rânduri să nu poată fi susținute de cele din spate, căci 
o astfel de greșeală poate face inutilă cea mai mare parte 
a armatei voastre și să o pună în imposibilitatea de a în- 
vinge, în cazul că veți întâmpina o oarecare rezistență. 

LuiGl. Trebuie să-ți vorbesc despre o idee ce mi-a ve- 
nit în această problemă. În formaţia ta de luptă plasezi cinci 
batalioane în cap, trei în centru și două în coadă. Eu cred 
că ar trebuie făcut exact invers și că o armată ar fi cu atât 
mai greu de dat peste cap, cu cât inamicul, pe măsură ce 
înaintează, ar întâmpina o rezistență tot mai viguroasă. 
Dar pe sistemul tău, armata ta s-ar dovedi tot mai slabă, 
pe măsură ce inamicul avansează. 

FABR. Dacă vă amintiţi că triarii care compuneau cea 
de-a treia linie a legiunii romane nu erau mai mulți de 
șase sute de oameni și în ce fel erau ei dispuși în această 
atreia linie, veți ține ceva mai puțin la ideea voastră. Acesta 
este exemplul după care mi-am plasat în linia a treia două 
batalioane care totalizează nouă sute de infanteriști, do- 
rind ca în felul acesta să-i imit pe romani în domeniul res- 
pectiv, am plasat în primele linii mai curând prea mulți, 
decât prea puțini soldați. Acest exemplu ar putea fi sufi- 
cient. Dar vă dau dreptate. Eu am asigurat primei linii a 
armatei soliditate și densitate, pentru că aceasta este cea 
care înfruntă ciocnirea cu inamicul, este cea care nu are 
a primi pe nimeni în rândurile sale și care, deci trebuie 
să fie foarte bine garnisită cu soldaţi, deoarece rezistența 
sa față de lovitura inamicului depinde de felul cum sunt 
rândurile sale. Linia a doua care, înainte de a înfrunta lo- 
vitura inamicului, este în situația de a o primi pe prima în 

rândurile ei, fapt pentru care are intervale mari, fiind deci 
mai puțin numeroasă. Căci, dacă ar fi egală sau superioară 
numeric față de prima linie, ar fi obligată fie să nu lase nici 
un interval, ceea ce ar crea confuzie, fie să strice alinie- 
rea, ceea ce ar deregla formația. De altfel, este o greșea- 
lă să se creadă că, cu cât inamicul pătrunde în brigadă, 
cu atât o găsește mai slabă. Aceasta deoarece el nu poate 
ataca niciodată linia a doua, atâta timp cât aceasta nu se 
unește cu prima. Astfel, centrul, departe de a fi mai slab, 
îi opune inamicului o forță mai mare, pentru că acum 
sunt două linii care luptă împreună. La fel se întâmplă și 
atunci când se ajunge la linia a treia, dar acolo nu sunt nu- 
mai cele două batalioane proaspete, ci întreaga brigadă 
cu care trebuie să dea piept. Această a treia linie, înainte 
de a trebui să primească un număr mare de soldaţi tre- 
buie să fie mai puțin numeroasă și să prezinte intervale 
mai mari. 

LUIGI. Sunt foarte satisfăcut de această explicație, dar 
permite-mi încă o întrebare. Cum se poate ca primele cinci 
batalioane care se retrag între cele trei din linia a doua 
și apoi cele opt- între cele două din ultima linie să fie, în- 
tr-unul sau în celălalt caz, cuprinse în același spațiu cu 
cele cinci? 

FABR. Mai întâi, că nu este același spațiu, căci primele 
cinci batalioane sunt separate între ele prin intervale care 
vor fi ocupate atunci când se unesc cu următoarele linii. 
Mai rămâne și spațiul ce separă p brigadă de alta și ba- 
talioanele față de sulițașii speciali. Toate aceste intervale 
oferă un spațiu destul de mare. De altfel, batalioanele nu 

„ocupă același spațiu atunci când sunt dispuse în coloană, 
înainte de luptă sau când au suferit pierderi, întrucât ele 
vor încerca atunci fie să-și disperseze rândurile, fie să le 
strângă. Ele se vor dispersa atunci când frica le obligă 
să o ia la fugă și se vor strânge, atunci încearcă să se sal- 
veze nu prin fugă, ci printr-o rezistență viguroasă. Nu ui- 
taţi nici că în: momentul când lupta este angajată, primele 

cinci rânduri de sulițași trebuie să se retragă prin batali- 
onul lor spre coada armatei, spre a lăsa loc în luptă scu- 
tierilor și apoi ca ei, deși inuțili în luptă corp la corp, pot 
fi folosiți în mod util de către general. Așa că spaţiile ce 
au fost pregătite pentru toate rândurile pot foarte bine să 
cuprindă restul soldaților. Iar dacă nu ajung flancurile ar- 
matei nu sunt ziduri, ci oameni. Ele se pot să se extindă 
și să se dea la o parte, spre a lăsa spaţiul necesar. 

LuiGI. Rândurile de sulițași speciali pe care le-ai pla- 
sat pe flancurile armatei trebuie ca, atunci când primele 
batalioane se retrag în linia a doua, să rămână pe poziţii, 
formând astfel două vârfuri ale armatei sau să se retragă 
în același timp cu batalioanele? Şi apoi ce vor avea de fă- 
cut, pentru că în spatele lor nu sunt rânduri care să-i poa- 
tă primi? 

FABR. Dacă inamicul nu-i atacă atunci când forțează 
batalioanele să se retragă, ei pot rămâne pe poziții și să 
atace inamicul din flancuri. Dar dacă acesta îi atacă, ceea 
ce este de presupus, în cazul că este destul de puternic 
pentru a respinge celelalte batalioane, trebuie să se re- 
tragă și ei. Nimic mai ușor pentru ei, deși nu au în spate 
rânduri care să-i primească: ei trebuie numai să-și duble- 
ze rândurile, cel din față intrând în următorul, așa cum 
am mai explicat când am vorbit despre modul de a du- 
bla rândurile. Trebuie observat că pentru a face retrage- 
rea prin dublarea în linie, trebuie urmată o cale diferită 
de cea pe care v-am arătat-o. V-am spus că rândul doi se 
integrează în primul, cel de-al patrulea în al treilea și așa 
mai departe. În acest caz nu trebuie început cu primele 
rânduri, ci cu ultimele, așa că prin dublare rândurile nu 
înaintează, ci se retrag. 

În rest, pentru a răspunde anticipat la toate obiecțiile 
pe care mi le-aţi mai putea face asupra luptei mele, vă re- 
pei că în tot ce o săvă spun, nu am decât două obiective 
în vedere, respectiv-să vă învăţ a ordona o armată și să 
o instruiți. În ce privește dispozitivul de luptă, cred că îi 

înțelegeţi foarte bine. În legătură cu instruirea, trebuie 
să adunaţi cât veți putea mai mult batălioanele, cu scopul 
ca ofițerii lor să le instruiască în efectuarea acestor ma- 
nevre despre care vom mai vorbi. Dacă datoria soldatu- 
lui este să cunoască toate exercițiile batalionului, cea a 
ofițerului este să se instruiască în toate manevrele gene- 
rale ale armatei și să se obișnuiască să execute bine ordi- 
nele generalului. Trebuie ca el să știe să instruiască împre- 
ună mai multe batalioane o dată și să le stabilească imediat 
pozițiile. În acest scop, fiecare batalion trebuie să poarte 
în mod cât mai vizibil numere diferite. Acest număr fa- 
cilitează transmiterea ordinelor generalului și îi dă mai 
multe posibilități, atât lui câi și soldaţilor, să se recunoas- 
că mai bine. Brigăzile trebuie, de asemenea, să poarte un 
număr pe drapelul lor-principal. Trebuie deci să se știe 
bine atât numărul brigăzii dispuse în stânga și în dreapta, 
cât și pe cel al diverselor batalioane dispuse în cap, în cen- 
tru și așa mai departe. 

Numerele trebuie să servească atât ca semnale, cât 
și pentru desemnarea gradelor la nivelul armatei. Primul 
grad, de exemplu, va fi cel de decurion, următorul — co- 
mandantul a cincizeci de veliți, al treilea — centurionul, al 
patrulea — comandantul batalionului unu, cel de-al cinci- 
lea — comandantul batalionului doi, cel de-al șaselea — co- 
mandantul batalionului trei și așa mai departe, până la cel 
de-al zecelea batalion, al cărui comandant este imediat. 
inferior comandantului de brigada. Și nu se poate ajunge 
la acest ultim grad decât trecând prin toate celelalte. Și 
cum, în afara diferiților ofițeri menționați, mai sunt trei co- 
mandanți ai sulițașilor speciali și doi ai veliților speciali, 
cărora le-aș acorda gradul de comandant al batalionului 
unu și nu m-ar deranja deloc faptul că sunt șase ofițeri cu 
același grad, pentru că va fi o mai mare competiție pen- 
tru obținerea gradului de comandant al batalionului doi. 
Astfel, fiecare ofițer, cunoscând bine poziția batalionului 
său, din momentul în care drapelul i-a fost fixat, așa că la 

primul sunet de trompetă toată armata va fi pe poziție. 
Trebuie ca o armată să exerseze destul de des să intre 
imediat în formaţie de luptă și pentru aceasta este nece- 
sar ca în fiecare zi și chiar de mai multe ori pe zi să se 
exerseze ruperea $ și refacerea formației, până se ajunge 
ca aceste mișcări să se efectueze foarte repede. 

LUIGI. În afară de număr, ce însemne ai mai vedea 
puse pe drapele? 

FABR. Drapelul general trebuie să poarte stema su- 
veranului, altele pot purta aceiași stemă, „câmpul“ fiind 
diferit, sau modificând stema chiar, după plac. Acest as- 
pect este. indiferent, atâta timp cât drapelul poate servi ca 
semn de adunare. Dar să trecem la cel de-al doilea exer- 
cițiu. Atunci când armata este în dispozitiv de luptă, ea 
trebuie obișnuită să se pună în mișcare cu pas măsurat 
și să-și păstreze formaţia. 

Cel de-al treilea exercițiu are ca scop pregătirea ar- 
matei pentru toate manevrele de luptă. Artileria să se re- 
tragă după prima salvă și să se regrupeze în spate; veliții 
speciali să înainteze din vreme și apoi să se retragă după 
o luptă simulată; primele batalioane, dacă sunt respinse, 
să se retragă în intervalele liniei a doua și apoi în cea de-a 
treia şi după aceea fiecare să revină pe poziția sa. Trebuie 
ca armata să se obișnuiască astfel cu toate aceste mane- 
vre, care să devină familiare tuturor soldaţilor, acesta fiind 
un avantaj pe care practica li-l va dovedi mai devreme 
sau mai târziu. 

Prin cel de-al patrulea exercițiu, armata trebuie să în- 
veţe a cunoaște ordinele date cu ajutorul muzicii și al dra- 
pelului, căci ordinele date prin viu grai nu vor avea nevoie 
de un alt mijloc de comunicare pentru a putea fi auzite. 
Dar pentru a înțelege câtă importanță are ca ordinele care 
nu sunt date prin viu grai să fie transmise cu ajutorul mu- 
zicii, cred că trebuie să vă vorbesc despre muzica antici- 
lor. Lacedemonienii, după Thucidide, foloseau flautul. Ei 
credeau că sunetele acestuia erau cele mai potrivite pen- 
tru a face ca armata lor să fie făcută să mărșăluiască în 

cadență și cu calm. Cartaginezii, din același motiv, folo- 
seau fluierul la începutul luptei. Aliates, regele Lidiei, in- 
trodusese în armata sa atât flautul, cât și fluierul, dar Ale- 
xandru cel Mare și romanii foloseau muzica de trompete. 
Ei credeau că aceste instrumente stimulau cel mai mult 
curajul soldaților și îi îndârjeau în luptă. În ce ne privește 
pe noi, care am împrumutat armele de la greci și de la 
romani, îi imităm și în ce privește repartizarea instrumen- 
telor militare. Așa că voi plasa toți trompeţii lângă gene- 
ralul comandant. Acest instrument este cel mai potrivit 
pentru a însufleți armata și se aude cel mai bine în mij- 
locul celor mai violente zgomote. Pe lângă comandanții 
de batalion și de brigăzi voi plasa flaute și tamburine care 
vor cânta nu ca în armata noastră actuală, ci așa cun se 
cântă la o petrecere: generalul comandant va face cunos- 
cut prin diferite sunete de trompetă când trebuie să se 
facă haltă, să înainteze sau să se retragă, când trebuie să 
tragă artileria sau să înainteze veliții speciali și, în fine, 
toate manevrele generale ale armatei. Toboşarii vor re- 
peta aceste comenzi și cum acesta este un exercițiu foarte 
important, ar trebui repetat cât mai des. Cavaleria va avea, 
de asemenea, trompete, dar mai puțin puternice și cu su- 
net diferit faţă de cel al generalului corhandant. lată deci 
ce am avut săvă spun despre dispozitivul de luptă și de- 
spre diversele exerciții ale armatei. 

LuiGI. Nu am să-ți fac decât o observaţie.. Cavaleria 
ușoară și veliții speciali angajează lupta cu furie și sco- 
țând sunete puternice, în timp ce restul armatei avansea- 
ză spre inamic în mare tăcere. Te rog să-mi explici moti- 
vul acestei diferențe pe care nu prea am înțeles-o. 

FABR. Vechii căpitani aveau o părere diferită asupra 
acestei probleme: atunci când se ajunge în contact cu ina- 
micul este necesar să se dea asaltul cu strigăte puternice 
sau să se meargă încet și în tăcere? Această ultimă me- 
todă menține mai bine formaţia și permite să fie mai bine 
auzite ordinele generalului. Cealaltă incită mai mult avân- 
tul soldaților. Și cum aici sunt două avantaje importante, 

i-aș pune pe unii să mărșăluiască scoțând sunete puter- 
nice și pe alții în tăcere. Eu nu cred ca strigătele continue 
să fie utile. Ele împiedică să se audă comenzile, ceea ce 
reprezintă un mare pericol. Și nu este de presupus că-ro- 
manii ar fi mai strigat şi după prima ciocnire. În istorie 
se văd adesea aserțiuni și discursuri ale generalilor lor 
care i-au readus în formaţie pe soldații care o luaseră deja 
Ja fugă și se schimbase dispozitivul de luptă în mijlocul 
bătăliei, ceea ce ar fi fost imposibil de realizat, dacă vo- 
cea generalului ar fi fost acoperită. 


CARTEA A IV-A 


LuicI. Pentru ca o victorie atât de onorabilă să fie câș- 
tigată sub ordinele mele, cred că este prudent să nu mă 
bazez pe noroc. Acesta este prea mobil și prea capricios. 
Așa că, la rândul meu, renunţ la dictatură, și dorind să 
respect regula noastră, de a fi înlocuit de cel mai tânăr 
dintre noi, îi las lui Zanobi grija de a-ţi pune întrebări. 
Este o onoare sau mai bine spus o grijă pe care el o va 
accepta cu plăcere. Mai întâi pentru a-mi face plăcere, 
apoi pentru că este mai vrednic decât mine și nu se va 
teme să preia această sarcină, deși are atât șansa să fie 
învins cât și pe cea de a fi învingător. 

ZANOBI. Voi face ceea ce doriți, deși aș fi preferat să 
rămân simplu ascultător și să vă mărturisesc că mi-au plă- 
cut mai mult întrebările voastre decât cele care îmi vin 
mie în minte, în spiritul celor ascultate pe timpul acestei 
discuții. Dar, senior Fabrizio, noi te-am făcut să-ți pierzi 
timpul, și ne cerem scuze, că te plictisim cu complimen- 
tele noastre. 

FABR. Din contră, mi-ați făcut o mare plăcere bombar- 
dându-mă, rând pe rând, cu întrebări. In felul acesta, învăţ 
să vă cunosc dispoziţiile și înclinațiile voastre. Dar aveți 
ceva observații de făcut în legătură cu subiectul de care 
ne ocupăm? 

ZAN. Am două lucruri să-ţi cer înainte să greci mai de- 
parte. Mai întâi, cunoști și o altă modalitate de a dispune 
o armată și apoi, ce precauții trebuie luate de un general 

înainte de a angaja lupta și ce trebuie să facă el dacă în 
mijlocul acțiunii survine un eveniment neprevăzut? 

FABR. Mă voi strădui să vă dau satisfacție. Dar vă pre- 
vin că nu voi răspunde separat la cele două întrebări, căci 
adesea ce voi spune în legătură cu una din ele se va pu- 
tea aplica și celeilalte. V-am repefat deja că v-am propus 
un dispozitiv de luptă ce permite orice modificare cerută 
de natura inamicului sau a terenului, deoarece inamicul 
și terenul sunt singurele elemente caretrebuie să deter- 
mine ordinele voastre. Dar să nu uitaţi că nimic nu este 
mai periculos decât să lărgiţi frontul armatei voastre în 
detrimentul unor forțe foarte numeroase și sigure. Tre- 
buie preferat dispozitivul în adâncime și mai puţin larg, 
în locul unui dispozitiv subţire, pe front prea larg. Atunci 
când aveți forțe inferioare celor ale inamicului, trebuie 
să căutați în altă parte compensaţiile necesare, fie spriji- 
nindu-vă pe un curs de apă sau o mlaștină, pentru a evita 
învăluirea sau să vă adăpostiţi în tranșee, cum a făcut Ce- 
zar în Galia. 

În general, trebuie să te întinzi sau să te restrângi con- 
form forțelor de care dispui sau celor ale inamicului. Dacă 
inamicul este inferior, trebuie să fie căutate câmpii întinse, 
mai âles când trupele sunt bine instruite nu numai pen- 
tru învăluire, ci și pentru a-și desfășura liber formaţia. 
În locuri accidentate ȘI dificile, unde formaţia nu poate 
să se menţină nu se poate obţine nici un avantaj din so- 
liditatea ei. Așa se face că romanii preferau totdeauna 
câmpiile și evitau terenurile denivelate. Dar dacă trupele 
voastre sunt rnai slabe numeric și prost instruite, trebuie 
alese poziții care să fie în avantajul unor forțe reduse sau 
în care să nu vă temeţi de mai proasta instruire a trupe- 
lor voastre. Trebuie să încercaţi, de asemenea, să ocupați 
poziția cea mai înaltă, cu scopul de a cădea asupra ina- 
micului cu mai multă violență. Aveti grijă totuși să nu vă 
dispuneți niciodată armata la poalele unui munte sau în- 
tr-un loc vecin cu un munte, căci inamicul îl poate ocupa, 
artileria sa, dispusă pe acea poziție superioară, vă va face 

mult rău și nu veţi avea nici un mijloc săvă apărați împo- 
triva ei. Mai gândiți-vă, atunci când vă dispuneți armata, 
ca soarele sau vântul să nu vă bată în faţă, căci vă vor tul 
bura vizibilitatea prin raze și prin praful ce-l va ridica în 
fața voastră. De altfel, vântul reduce efectul armelor care 
acţionează la distanţă și le atenuează loviturile. În ce pri- 
vește soarele, nu eşte suficient ca acesta să nu vă bată în 
față acum, asta nu trebuie să se întâmple nici peste zi. Dis- 
puneți-vă așadar trupele în așa fel, încât să fie cu spatele 
și să treacă timp cât mai mult până îi vine în față. Este o 
precauție pe care Hanibal a luat-o la Canae și Marius în 
bătălia contra cimbrilor. Dacă și cavaleria vă este inferi- 
oară, plasaţi-vă armata în vii sau în păduri sau în mijlocul 
unor obstacole similare, cum au făcut spaniolii atunci când, 
în dimpurile noastre, i-au bătut pe francezi la Cerignola, 
în regatul Napoli. Schimbând astfel dispozitivul și câmpul 
de luptă, s-a văzut adesea ca soldați care erau învinși să 
devină învingători. Putem aminti aici exemplul cartagine- 
zilor care, bătuți de mai multe ori de Regulus, în final au. 
obtinut victoria, datorită faptului că, la sfatul lacedemoni- 
anului Xantipa, ei au coborât în câmpie, unde superiori- 
tatea cavaleriei lor şi a elefanților i-a derutat pe romani. 
Am remarcat adesea în istorie că cei mai mari gene- 
rali din antichitate, după ce au făcut recunoașterea părții 
tari a armatei inamice, i-au opus partea lor slabă, rămâ- 
nând ca partea tare a propriei armate să o folosească îm- 
potriva părții celei mai slabe a inamicului, iar la declanșa- 
rea acţiunii să recomande părții lor cele mai tari să rezis- 
te numai atacului inamicului, nu să-l și respingă, iar părții 
cele mai slabe să cedeze și să se retragă în ultima linie. 
Ar rezulta de aici două efecte foarte periculoase pentru 
inamic: mai întâi, faptul că partea sa cea mai tare se va 
trezi încercuită, apoi că deși se credea sigur de victorie, 
în foarte rare cazuri se întâmpla ca formația sa să nu fie 
dezorganizată, ceea ce îi grăbea năruirea. Scipion, ducând 
războiul din Spania împotriva lui Hasdrubal, își plasa, de 
regulă, legiunile ce constituiau cele mai buhe trupe în 

centrul armatei sale, dar aflând că Hasdrubal, instr-uit în 
ce privește acest dispozitiv de luptă, voia să-l unite, în mo- 
mentul luptei a modificat întregul dispozitiv și a plasat le- 
giunile pe flancuri, iar în centru — trupele cele mai slabe. 
Când s-a ajuns la contact, el a ordonat centrului să înain- 
teze încet, iar flancurilor să se năpustească răpid asupra 
inamicului. Așadar, în luptă au intrat aripile, iar părțile cen- 
trale au rămas la distanță prea mare pentru a putea intra 
în contact, iar cele mai bune trupe ale lui Scipion, neavând 
„de luptat cu cele mai slabe ale lui Hasdrubal, fapt pentu 
care primul a obținut o victorie deplină. 

Această stratagemă era foarte utilă atunci, dar astăzi 
ar fi funestă din cauza artileriei. Acest interval care se- 
pară părţile centrale ale celor două armate i-ar da artile- 
riei posibilitatea de a trage cu un mare avantaj. Și am zis 
deja cât de temut este acest pericol. Trebuie deci să se re 
nunţe la această st-atagemă și să ne limităm la metoda pe 
care v-am propus-o deja, de a angaja lupta cu întreaga ar- 
mată, făcând să cedeze puțin câte puțin partea cea mai 
slaba. 

Un general care înfruntă un inamic superior și care 
vrea să-l învăluiască fără ca acesta să-și dea seama, își va 
dispune armata pe același front cu armata inamicului, iar 
în momentul când se angajează lupta își va retrage încet 
centrul și își va împinge flancurile, iar inamicul se va trezi 
încercuit fără să-și dea seama. 

Cel care vrea să dea o luptă cu o certitudine aproape 
absolută că nu va fi pus în derută va alege o poziţie care 
să-i ofere, la oarecare distanță, un adăpost cât mai sigur, 
fie în spatele unei mlaștini, fie în munți, fie un oraș forti- 
ficat. Şi aceasta deoarece într-un astfel de caz nu va pu- 
tea fi urmărit de inamic și își va păstra toate mijloacele de 
a-l urmări el pe acesta. Aceasta a fost opțiunea lui Hani- 
balcând norocul a început să-l părăsească și el să se teamă 
de valoarea lui Marcellus. 

Mulţi generali, pentru a stârni dezordinea în rându- 
rile inamicului, au ordonat trupelor lor ușoare să angajeze 


Arta războiului 103 





lupta și să se retragă apoi între rânduri, iar când cele două 
armate ar ajunge Ja contact și învâlmășeala ar deveni ge- 
nerală, să iasă prin flancuri și să atace astfel inamicul, ceea 
ce îi perturbă acestuia armata și îl pune în derută. Când 
ești inferior în cavalerie, în afară de expedientele pe care 
vi le-am prezentat deja, s-ar mai putea plasa în spatele es- 
cadroanelor un batalion de sulițași, și să li se ordone ca 
la jumătatea luptei să deschidă o trecere pentru acest ba- 
talion. Aceastămanevră este o garanție sigură a victoriei. 
Alți generali însă au instruit trupe ușoare să lupte în mi 
locul cavaleriei care ar avea o mare superioritate. 

Dintre toți generalii, cei care au fost cei mai lăudați 
pentru dispozitivul armatei lor din ziua luptei sunt Hani- 
balși Scipion, în lupta de la Zama. Hanibal, a cărui armată 
era compusă din cartaginezi și auxiliari de diferite nați- 
onalități, a plasat în prima linie optzeci de elefanți, apoi 
auxiliarii, care erau urmați de cartaginezi și, îri fine, de 
italieni, în care nu avea încredere. Iată care.au fost mo- 
tivele lui: i-a plasat în față pe auxiliari, pentru că aceștia, 
având în față inamicul și în spate pe cartaginezi, orice 
fugă le-ar fi fost imposibilă și, obligați să se lupte, deve- 
nea necesar să-i respingă pe romani sau cel puțin să-i epu- 
izeze și gândea că apoi trupele sale proaspete și pline de 
elan n-ar mai fi avut grijă privind învingerea unui inamic 
deja obosit. Scipion, conform uzanței, și-a depus hastia- 
rii, principii și triarii în rânduri care să se primească re- 
ciproc unul în altul și să se poată apăra unii pe alţii și a 
stabilit ca în primul corp de luptă să existe intervale mari. 
Dar pentru ca inamicul să nu poată observa, și chiar să 
creadă că rândurile acestuia erau solide, a umplut inter- 
valele cu veliți, recomandându-le să se retragă la apropi- 
erea elefanților î în intervalele obișnuite ale legiunilor și 
să le lase o trecere liberă. În felul acesta era zădărnicită 
întreaga impetuozitate a acestor animale, iar o dată ve- 
niți în contact, victoria este asigurată. 

ZAN. Mă faci să-mi amintesc, votbindu-mi despre aceas- 
tă luptă, că Scipion, pe timpul luptei, nu-i lăsa pe hastiari 

să intre în,rândurile principilor, dar penteu că voia ca a- 
ceștia să lupte, hastiarilor le ordona să se desprindă și să 
se retragă pe flancurile armatei. Aș vrea să-mi explici de 
ce, în această situaţie, el se depărta de uzanța obișnuită? 
FABR. Cu plăcere. Hanibal își plasase întreaga forță 
a armatei sale în linia a doua. Scipion voind să-i opună o 
forță la fel de impozantă, și-a pus la un loc principii și tri- 
arii, care au ocupat astfel intervalele dintre rândurile liniei 
a doua și au luat locurile hastiarilor. Trebuise așadar, să 
desfacă rândurile acestora și să-i trimită pe flancurile arma- 
tei. În rest, observați că această manevră, de a deschide 
prima linie pentru a face loc celei de a doua, nu poate avea 
loc decât dacă ai avantaj. Ea se execută atunci cu ușurință, 
cum a făcut-o Scipion, dar dacă o încerci când ești depă- 
șit și respins, ești iremediabil pierdut. Trebuie deci să re- 
vii în linia a doua. Dar să revenim la subiectul nostru. 
Vechile popoare din Asia foloseau, printre alte arme 
ofensive, care de luptă dotate cu cuțite în părți. Impetuo- 
zitatea lor desfăcea rândurile inamicului, iar cuţitele uci- 
deau tot ce întâlneau în cale. Impotriva acestor care se 
apărau fie prin strângerea rândurilor, fie lăsându-le cale 
liberă, ca elefanților sau prin alte mijloace speciale. Așa 
a fost cel pe care la folosit Sylla impotriva lui Archelaus, 
care avea un mare număr de astfel de care dotate cu cu- 
țite. Sylla, pentru a se proteja, a ordonat ca în spatele pri- 
melor rânduri să se înfigă pari-care, oprind carele, le fă- 
ceau să-și piardă întreaga impetuozitate. Trebuie remar- 
cat că în această situație, Sy[la și-a dispus armata într-un 
mod nou: el i-a plasat pe veliți și cavaleria în spate, iar în 
față — pe soldații cu armament greu, dar lăsând între rân- 
durile lor destule intervale pentru ca ceilalți să poată trece, 
la nevoie, în față. EI a angajat lupta și, cu ajutorul cava- 
leriei sale căreia i-a deschis drum în toiul luptei, a câști- 
gat victoria. 
„Dacă în timpul luptei vrei să provoci tulburări în arma- 
ta inamicului, trebuie să sugerezi un eveniment care să-l 

îngrozească, fie să anunți că sosesc noi întăriri, fie să ima- 
ginezi un artificiu care să-i creeze o aparență în așa fel ca, 
înșelat de falsul respectiv, să fie impresionat și să cedeze 
mai ușor. Este un mijloc pe care l-au folosit consulii Minu- 
cius Rufus și Acilius Gabrion. Sulpicius i-a pus pe servan- 
ţii armatei să încalece pe măgari și pe alte animale inutile 
pentru luptă, i-a așezat astfel, încât:să dea impresia unui 
corp de cavalerie și le-a ordonat să apară pe vârful unei 
coline în momentul când el se află în luptă cu galii, ceea 
ce avea să-i asigurevictoria. Mariusi-a imitat exemplul în 
lupta cu teutonii. 

Dacă atacurile simulate sunt foarte utile în toiul unei 
lupte, se poate obține un avantaj și mai mare din atacu- 
rile adevărate, mai ales dacă se cade prin surprindere în 
spatele sau în flancurile inamicului, dar această formă 
este dificilă, dacă nu este ajutată de natura zonei. Dacă 
ești într-un ținut deschis, îţi va fi imposibil să ascunzi o 
parte a trupelor tale, așa cum cere aproape totdeauna o 
astfel de strategemă. Acest lucru se poate face cu ușurin- 
ță într-un (inut împădurit sau muntos, deci potrivit pentru 
ambuscade. În acest caz, cădeți prin surprindere asupra 
inamicului și puteți conta aproape totdeauna pe succes. 

Uneori este foarte important ca, în toiul luptei, să răs- 
pândești zvonul că generalul inamic a murit sau că o parte 
a trupelor acestuia.ar fi fost învinse. Adesea, acesta este 
un mijloc de a câștiga victoria. Se seamană cu ușurință de 
zordinea în rândurile cavaleriei inamice, șocând-o prin- 
tr-un spectacol sau cu strigăte neașteptate, așa cum a fâ- 
cut Cresus, care a opus cavaleriei inamicului cămile și 
Pyrrhus, care a trimis elefanți contra cavaleriei romani- 
lor și numai înfățișarea pachidermelor i-a derutat pe ro- 
mani. În zilele noastre, turcii i-au învins pe sofii din Persia 
și pe sultanul Siriei numai prin efectul muschetelor, al 
căror zgomot neobișnuit a semănat dezordinea în cava- 
leria acestora și le-a asigurat turcilor victoria. Spaniolii, 
pentru a-l învinge pe Amilcar, au plasat în fruntea armatei 


106 NICCOLO MACHIAVELLI 


lor care trase de boi, pline cu câlți. În momentul contac- 
tului ei le dadeau foc. Boii, pentru a fugi de flacără, s-au 
năpustit spre cartaginezi, semănând deruta în rândurile 
acestora. Mulţi generali tind să întindă capcane inamicu- 
lui, așa cum am mai spus, atunci când terenul este potri- 
vit pentru ambuscade. Dar dacă într-un teren plat și des- 
chis se pot săpa șanțuri ce pot fi acoperite ușor cu pământ 
și mușchi, lăsând între ele intervale, efectul este același. 
În momentul când lupta este arigajată, se retrag i în sigu- 
ranță prin intervale, iar inamicul, hotărât să urmărească 
trupa ce se retrage, cade în aceste șanțuri și este pierdut. 

Dacă pe timpul acțiunii apar niște evenimente de na- 
tură să vă înspăimânte soldații, acestea trebuie ascunse 
cu grijă sau, dacă este posibil, să profite de situație, așa 
cum au făcut Tullus Hostilius și Sylla. Acesta din urmă, 
văzând că în toiul luptei o parte din trupele sale trec de 
partea inamicului, toată armata lui fiind îngrozită de acest 
spectacol, a făcut să se răspândească știrea că respectivii 
au acționat astfel din ordinul lui. Atunci armata, departe 
de a fi tulburată de acest eveniment, a prins și mai mult 
curaj și a câștigat victoria. Același Sylla, dând unor trupe 
misiunea de a face o incursiune în care acestea aveau să 
piară, pentru a preveni spaima în armata sa, a declarat că 
i-a trimis intenționat în mijlocul inamicului, pentru că îi 
bânuia de perfidie. Sertorius, în toiul unei lupte ce o dă- 
dea cu spaniolii, a omorât cu rhâna lui pe unul dintre ai 
săi, care venise să-i anunțe moartea unuia dintre gene- 
ralii lui, numai pentru ca acesta să nu răspândească în ar- 
mată această știre care ar fi putut-o alarma. 

Mai greu este însă să refaci o armată ce a luat-o la 
fugă și să o readuci în luptă. Trebuie remarcat că dacă în- 
treaga armată este în derută și atunci ar fi imposibil să o 
refaci sau dacă numai o parte a ei o ia la fugă și atunci si- 
tuaţia nu este:fără ieșire. Mai mulți generali romani s-au 
repezit în fața fugarilor spre a-și opri armata să intre în de 
rută, făcându-i să-se rușineze de lașitatea lor. Sylla, prin- 
tre alții, văzând o parte a legiunilor lui puse pe fugă de ar- 

mata lui Mithridade, a alergat în fața lor cu sabia scoasă 
strigându-le: „Dacă veţi fi întrebaţi unde l-ați părăsit pe 
generalul vostru să răspundeți: l-am abandonat luptând 
pe câmpiile din Orhomene“. Aailius Regulus, i-a împins 
contra soldaților săi puși pe fugă pe acei soldați care ră- 
măseseră pe poziții și le-a făcut cunoscut că dacă nu re- 
vin în luptă vor fi uciși atât de romani, cât și de inamici. 
Filip, regele Macedoniei, sesizând spaima ce le-o inspi- 
rau sciții trupelor sale, a plasat în spatele armatei sale un 
corp de cavalerie pe care se baza, ordonându-i să-i ucidă 
pe toți fugarii. Și această armată, preferând să moară în 
luptă și nu în fugă, a câștigat victoria. În fine, mai mulți 
generali romani, nu atât pentru a-și împiedica armata să 
fugă, cât spre a-i da ocazia să se remarce prin curaj, luau 
un drapel și, în toiul luptei, îl aruncau în mijlocul forma- 
ției inamicului, promițând o recompensă celui care va 
merge să-l caute. 

Cred că nu sunt în afara subiectului dacă vorbesc aici 
despre urmările luptei; de altfel, am puţine de spus în le- 
gătură 'cu acest subiect ce este demn de atenție și care 
are legătură firească cu discuția noastră. Învingi sau ești 
învins. În primul caz, trebuie să exploatezi victoria cu cea 
mai mare rapiditate, imitându-l pe Cezar, nu pe Hanibal, 
cel care, pentru că s-a oprit la Canae după ce i-a învins pe 
romani, a pierdut astfel ocazia de a ocupa Roma. Cezar, 
din contră, nu avea o clipă de răgaz după victorie și își ur- 
mărea inamicul cu mai multă îndârjire și elan decâtîn mo- 
mentul atacului inițial. În cel deal doilea caz, un general 
trebuie să analizeze dacă nu poate obține vreun avantaj 
din înfrângerea sa, mai ales atunci când îi rămâne o parte 
din armată. Atunci se poate profita de neglijența inamicu- 
lui care, după victorie, cade foarte des într-o încredere 
oarbă, ceea ce permite să fie atacat cu succes. Marcius a 
distrus, astfel, cu succes armatele cartagineze care, după 
moartea celor doi Scipion și deruta ce s-a instalat în ar- 
matele lor, nu au mai avut nici o teamă de resturile lor re- 
unite sub comanda sa. Dar curând armatele cartagineze 

s-au văzut atacate de Marcius și puse. pe fugă, la rândul 
lor. Nimic nu este mai ușor decât să pui în aplicare un plan 
pentru care inamicul nu te crede în stare. Dar se întâm- 
plă ca omul să fie lovit acolo unde se teme cel mai puțin. 

Un general ce nu se poate folosi de o astfel de posibi- 
litate trebuie să mai caute cu mai multă grijă, să facă în așa 
fel, încât pierderile sale să fie cât mai puțin. dăunătoare, 
așa că va încerca să-l lipsească pe inamic de mijloacele de 
a-l urmări sau va semăna cât mai multe obstacole în ca- 
lea lui. Sunt unii care, prevăzând posibilitatea unei înfrân- 
geri, după ce stabilesc un loc de raliere, le ordonă gene- 
ralilor să se retragă spre puncte diferite, pe căi diferite, 
iar inamicul, temându-se să-și divizeze armata, îi va lăsa 
să se retragă în deplină siguranţă, cel puțin pe cea mai 
mare parte a acestora. Alții aruncă în fața inamicului cele 
mai prețioase efecte și bunuri, pentru ca aceasta să în- 
târzie de dragul chilipirului, iar ei să aibă mai mult timp 
pentru a fugi. Titus Dimius a folosit o stratagemă pentru 
a-și ascunde pierderile ce le suferise într-o luptă: după ce 
a luptat până seara, cu mari pierderi dintre ai săi, și-a în- 
gropat cea mai mare parte din morți pe timpul nopții, iar 
inamicul, văzând dimineață câți oameni sunt morți de par- 
tea sa și cât de puțini de partea romanilor a crezut că au 
rămas în inferioritate și au luat-o la fugă. 

Cred că am răspuns în mare parte la întrebarea voas- 
tră. Mai rămâne să vă vorbesc despre formaţia ce ar tre 
bui adoptată de o armată în ziua luptei. Mai mulţi gene- 
rali au conceput un fel de con, crezând că prin acest dis- 
pozitiv vor desface mai ușor armata inamicului. Acestei 
formații în con i s-a opus una în formă de foarfece, pen- 
tru a o prinde în deschiderea ei, a o încercui și lovi din 
toate părţile. În această privinţă, aș vrea să vă recomand 
o regulă generală: să faci de bunăvoie ceea ce inamicul 
vrea să te oblige să faci, pentru că după aceea vei acționa 
în ordine, folosindu-ți avantajele proprii și prevenindu-le 
pe ale inamicului. Dacă însă acţionezi în forță, ești pierdut. 

Nu mă tem ca, în sprijinul acestei reguli, să repet exem- 
plele pe care vi le-am mai dat deja. Inamicul tău a format 
un con cu care să-ți desfacă armata? Dacă mergi spre el 
cu formația desfăcută, i-ai zădărnicit întregul dispozitiv și 
ţi-l vei păstra pe al tău. Hanibal a plasat elefanții în capul 
armatei sale pentru a desface formația lui Scipion. Scipion 
a venit însă spre el cu formaţia desfăcută și și-a asigurat 
victoria, învingându-l pe Hanibal. Hasdrubal și-a pus în 
centrul armatei cele mai bune trupe, pentru a-l.copleși pe 
Scipion, acesta a ordonat centrului său să cedeze în fața 
inamicului și a triumfat astfel asupra lui Hasdrubal, În fine, 
toate aceste dispozitive speciale constituie garanția suc- 
cesului celui care a știut să le prevadă. 

Trebuie să vă vorbesc și despre toate precauțţiile ce 
trebuie luate, în general, înainte de a lua hotărârea în ve- 
derea luptei. Mai întâi, niciodată nu trebuie să angajezi o 
acțiune dacă nu ai cel putin un avantaj asigurat sau dacă 
nu ești forțat de împrejurări. Te afli în avantaj atunci când 
deții o poziție mai favorabilă sau ai trupe mai disciplinate 
sau mai numeroase. Eşti obligat de împrejurări atunci când 
inacunea atrage obligatoriu după sine năruirea, fie că lip- 
sesc banii de soldă și ai a te teme de dezertarea armatei, 
fie că ești forțat de lipsa proviziilor sau de faptul că inami- 
cul așteaptă să primească noi întăriri, din moment în mo- 
ment. În toate aceste cazuri trebuie luptat, chiar cu un de- 
zavantaj vizibil, căci este mai bine săi încerci norocul, care 
îți poate fi totuși favorabil, decât să aștepți din lipsă de ho- 
tărâre, o înfrângere sigură. Un general este la fel de vino- 
vat, așadar, dacă nu a luptat, cât și dacă a lăsat să-i scape, 
oricând, o ocazie de a învinge, fie din ignoranță, fie din la- 
șitate. 

Adesea, chiar inamicul îți oferă avantaje, alteori însă 
le datorezi propriei abilități. S-a întâmplat uneori ca, la tre- 
cerea unui fluviu de către o armată, aceasta să fie pusă în 
derută de un inamic vigilent, care a atacat-o exact când era 
împărțită în două de fluviu. In felul acesta a reușit Cezar 

să nimicească un sfert din armata helveţilor. Dacă inami- 
cul vostru este prea obosit pentru a vă urmări mai mult 
timp cu eficiență, pe când voi sunteți proaspeți și cu un 
moral bun, nu pierdeţi ocazia de a-l ataca. Atunci când ina- 
micul vă provoacă la luptă dis-de-dirnineaţă, evitați, pe cât 
posibil, să ieșiți din tabără, iar când acesta a stat mai mult 
timp sub arme și și-a pierdut, din cauza așteptării, primul 
elan, atunci angaja lupta. Aceasta a fost opțiunea pe care 
a avut-o în Spania Scipion și Metellus, unul contra lui Has- 
drubal, celălalt împotriva lui Sertorius. Dacă inamicul și-a 
redus forțele fie prin împărțirea armatei sale, cum a făcut 
Scipion în Spania, fie prin vreun alt accident, acesta este 
încă un moment potrivit de a-l ataca. 

Majorităţii generalilor prudenți le-a convenit mai mult 
să primească lovitura inamicului, decât să-l atace cu impe- 
tuozitate. Atunci când oameni hotărâți și solizi înfruntă 
cu vigoare această primă furie, ea se sfârșește totdeauna 
în descurajare. Fabius i-a primit în felul acesta pe samniți 
și pe gali și a fost învingător, pe când colegul său, Decius 
și-a pierdut viaţa datorită unui comportament contrar. Alți 
generali, crezând că inamicul ar fi superior, nu începeau 
lupta decât spre seară, pentru a putea să se retragă în caz 
de înfrângere, profitând de întunericul nopții. Și, în fine, 
alții, informati că într-o anumită zi inamicul lor era împie- 
dicat să lupte dint-un motiv de superstiție, au ales tocmai 
acea zi pentru a da bătălia. Așa au atacat Cezar și Vespa- 
sian, primul pe Arioviste în Galia, celălalt pe evrei, în Siria. 

Cel mai util și mai important pentru un general este 
să aibă totdeauna în jurul lui câțiva oameni siguri, deștepți 
și cu o experiență bogată, care îi vor servi drept consiliu 
și-l vor sfătui permanent în ce privește armata sa și cea 
a inamicului. Ei vor examina împreună, cu toată atenţia, 
de partea cui este superioritatea numerică, în ce privește 
armamentul, cavaleria și disciplina, care sunt trupele cele 
mai rezistente la efort, care merită mai multă încredere, 
cavaleria sau infanteria; care este natura terenului pe care 

îl ocupă, dacă este mai mult sau mai puţin favorabil ina- 
micului; care dintre cele două armate primește mai ușor 
proviziile; dacă este avantajos să evite sau să angajeze 
lupta; ce să speri și de ce să te temi în caz că războiul se 
prelungește în timp, căci în acest caz s-a întâmplat ade- 
sea ca soldații să se descurajeze și să dezerteze, obosiţi 
de lucrări și de plictiseală. Ceea ce interesează în mod 
obișnuit este să cunoști pe generalul inamic și anturajul 
său, dacă acesta este temerar sau reținut, timid sau îndrăz- 
neţ și ce încredere se poate acorda auxiliarilor. Dar ceea 
ce trebuie respectat cu cea mai mare grijă este să nu duci 
niciodată la luptă o armată care se îndoiește cât de puțin. 
de victorie. Niciodată nu ești mai sigur de înfrângere de- 
cât atunci când te temi că vei fi învins. În astfel de situații 
trebuie să eviți lupta, să-l imiţi pe Fabius, cel care, alegând 
poziţii întărite, i-a oferit lui Hanibal posibilitatea de a trece 
la atac sau, dacă apreciați că inamicul nu vă va ataca toc- 
mai acolo, părăsiți câmpia și dispersați-vă trupele în. po- 
ziții tari, cu scopul de a-lobosi pe inamicul obligat să ase- 
dieze. 

ZAN. Nu se poate evita altfel lupta decât dispersând 
armata în poziții tari? 

FABR. Cred că v-am spus deja că pe timpul campaniei 
nu poate fi evitată luarea de contact atunci când ai de-a 
face cu un inamic ce vrea lupta cu orice preț, caz în care 
nu ai altă soluție decât să te menții la o distanță de cel pu- 
țin cincizeci de mile, pentru a avea timp să ridici tabăra 
atunci când el înaintează spre tine. Și este de remarcat 
faptul că Fabiusnu a refuzat lupta cu Hanibal, dar nu voia 
să o dea decât în avantajul său, iar Hanibal nu credea că 
poate să-l învingă fiind în pozițiile pe care le alesese. Căci 
pentru a fi sigur de victorie, Fabius ar fi fost obligat fie să 
lupte, fie să o ia la fugă. Filip, regele Macedoniei, tatăl lui 
Perseu, în războiul contra romanilor, și-a instalat tabăra 
pe un munte foarte înalt, cu scopul de a evita lupta. Dar 
romanii l-au atacat chiar pe acel munte și l-au pus în de- 

rută. Vercingetorix, general al galilor, nevoind să anga- 
jeze lupta cu Cezar care, contrar așteptărilor sale, trecuse 
un fluviu ce îi separase până atunci, a decis să se îndepăr- 
teze cu armata sa la mai multe mile. Venețienii din zilele 
noastre trebuia să urmeze acest exemplu și să nu aștepte 
ca armata franceză să treacă râul Adda, atâta timp cât erau 
hotărâți să nu ajungă la confruntare. Ei au pierdut zadar- 
nic timpul, neștiind nici să sesizeze momentul luptei, res- 
pectiv în momentul când armata franceză trecea râul, nici 
să se îndepărteze la timp, așa că francezii au năvălit asu- 
pra lor tocmai în momentul când își ridicau tabăra și i-au 
zdrobit complet. Vă repet, nu poate fi evitată o luptă atunci 
când inamicul o dorește cu orice preț. Și să nu-l pomeniţi 
ca exemplu pe Fabius, căci el nu a evitat lupta mai mult 
decât a făcut-o Hanibal. 

Sunt situații când soldaţii tăi doresc să lupte, dar nu- 
„mărul și poziția inamicului face să te temi de o înfrângere 
și să fii nevoit să-i faci să-și piardă această dorință sau când 
necesitatea și împrejurările te obligă să dai lupta, dar sol- 
dații tăi nu au încredere și sunt puțin dispuși să lupte. În 
prima situație trebuie să-i potolești, în cea de-a doua - să-i 
stimulezi. Pentru a-i potoli, dacă discursurile tale nu sunt 
suficiente, nu aveţi decât să-i sacrificați pe câțiva dintre 
ei în luptă cu inamicul și atunci atât cei aflați în acțiune 
cât și cei care au intrat în luptă vor crede, în sfârșit. Se 
poate imita în mod premeditat ceea ce i s-a întâmplat lui 
Fabius. Armata sa, după cum știți, avea o mare dorință 
să intre în luptă cu Hanibaf șeful cavaleriei împărtășea 
această dorință, dar Fabius considera că nu poate risca 
lupta. In cele din urmă, armata fiind divizată între cei doi 
din cauza acestei neînțelegeri, Fabius a rămas în tabără, 
pe când șeful cavaleriei a angajat lupta, în cursul căreia 
a întâmpinat mari pericole, și ar fi fost pusă în derută dacă 
Fabius nu i-ar fi venit în ajutor. Acest exemplu la făcut să 
simtă, atât el cât și întreaga armată, cât de important este 
să aibă încredere în Fabius. Dacă, din contră, vreţi să-i 

stimulați pe soldați pentru luptă, trebuie să îi întărâtați 
împotriva inamicului, repetând cuvintele jignitoare pe care 
acesta le-a aruncat despre ei, să le sugerați că le-aţi spi- 
onat în secret tabăra și că o parte din armata lui vi s-a vân- 
dut; trebuie să vă instalaţi tabăra în apropierea taberei lui, 
să angajați hărțuieli frecvente. Lucrurile pe care le vezi 
zilnic nu mai inspiră chiar atâta teamă. În fine „provocați 
o mânie puternică și, într-un discurs special pregătit în 
acest scop, reproșați-le lașitatea, asiguraţi-i, pentru a-i face 
să le fie rușine de eu înșiși, că dacă nu vor să vă urmeze, 
veți merge singur împotriva inamicului. Dacă vreţi ca 
soldaţii să se îndârjească în luptă, trebuie să aveţi grijă, 
mai ales, să nu le permiteţi ca la sfârșitul războiului să-și 
trimită prăzile acasă sau să le depună în vreun loc sigur. 
Ei simt astfel că dacă fuga le poate salva viața, nu le sal- 
vează și ceea ce posedă și pentru a-și apăra avutul, ei vor 
lupta cu mai multă hotărâre decât dacă în joc ar fi numai 
viața lor. 

ZAN. Ne-ai spus că soldaţii ar putea fi incitați prin dis- 
cursuri. Ai în vedere că se va vorbi întregii armate sau nu- 
mai ofițerilor? 

FABR. Nu este prea greu să determini un număr mic 
de indivizi să adopte sau să respingă o opinie, căci dacă 
nu ajung cuvintele, se folosește forța și autoritatea. Ade- 
vărata dificultate constă în a distruge o eroare gravă a gân- 
dirii unei mulțimi, eroare gravă pentru interesul public și 
pentru planurile tale. Acest succes nu poate fi obținut de- 
cât printr-un discurs care, dacă se vrea convingător, tre- 
buie auzit de toată lumea. Ar fi trebuit deci ca altădată ge- 
neralii să fi fost oratori, căci dacă nu știau să vorbească 
unei întregi armate, ar fi fost dificil să se spere obținerea 
unor mari succese. Acest talent este însă total pierdut as- 
tăzi. Vedeţi în viaţa lui Alexandru de câte ori a fost obligat 
să-și dojenească întreaga armată. Fără acest avantaj, el nu 
ar fi putut-o conduce niciodată, încărcată fiind cu prăzi 
prețioase, în deșerturile din India și Arabia, cu toate pe- 
ricolele și eforturile. Intervin fără încetare accidente care 

ar duce la pieirea unei armate, dacă generalul ei nu ar avea 
talentul sau obișnuința de a-i vorbi. Prin cuvinte se alungă 
teama, se stimulează curajul, crește îndârjirea, se desco- 
peră vicleniile inamicului, se oferă recompense, se arată 
pericolele și mijloacele de a le evita, se reprimă, se roagă, 
se amenință, se sădește speranţă, se laudă sau se blamea- 
ză, în fine, se folosesc toate mijloacele care stimulează sau 
inhibă pasiunile oamenilor. O republică sau o monarhie 
care vrea deci să formeze o armată și-să-i redea vechea 
strălucire trebuie deci să-și obișnuiască soldaţii să-și as- 
culte generalul, iar pe acesta — să le vorbească soldaților. 

La antici, credinţa și jurământul pe care-l depuneau 
soldații înainte de a pleca în armată erau un mijloc puter- 
nic pentru a-i conduce. La orice greșeală erau amenințați 
nu numai cu pedepse ce le puteau primi din partea oame- 
nilor, ci și cu mânia zeilor. Acest mijloc, consolidat și de 
toate ceremoniile religioase le-a facilitat adesea căpitani- 
lor antici cele mai măreţe fapte și produce și astăzi ace- 
leași efecte acolo unde se păstrează teama și respectul 
față de religie. În felul acesta a procedat Sertorius când 
și-a convins armata că o căprioară i-a promis victoria din 
pârtea zeilor. La fel a procedat Sylla, care vorbea cu o fi- 
gurină pe care o luase din templul lui Apollo. Mai mulți 
generali dădeau asigurări că Zeusle apărea în vis pentru 
a-i determina să lupte. Iar în zilele noastre, Carol al III-lea, 
rege al Franţei, în războiul împotriva englezilor, spunea 
că s-ar supune în tot ce făcea sfaturilor unei fecioare tri- 
mise de Dumnezeu, pe care o numea fecioara Franței și 
care ar fi fost cauza succeselor sale. 

Este util să le inspiri soldaților tăi disprețul față de ina- 
mici. Astfel, Argesilas expunea câțiva perși goi în fața sol- 
daților săi, pentru ca vederea membrelor delicate ale aces- 
tora să-i facă să înțeleagă că astfel de oameni nu erau fă- 
cuți pentru a-i speria pe spartani. Alți generali le insuflau 
soldaților lor nevoia de a se lupta, spunându-le că singura 
lor salvare era victoria. Acesta era cel mai puternic și mai 
sigur mijloc de a-i îndâriji pe soldaţi în luptă. Această în- 

dârjire se datora încrederii lor, atașamentului față de ge 
neral sau dragostei faţă de patrie. Încrederea năștea î în 
ei sentimentul superiorității armelor și a disciplinei lor, a 
victoriilor lor recente, a înaltei aprecieri pe care o aveau 
față de generalul lor. În ce privește dragostea de patrie, 
aceasta era în natura lucrurilor. lar un general se bucura 
de atașamentul lor mai mult pentru talentele sale decât 
pentru orice altă însușire. În rest, pot fi numeroase mo- 
tive pentru a lupta cu îndâriir e, dar cel mai puternic este 
cel care te obligă să lupti sau să mori. 


CARTEA A V-A 


FABRIZIO. V-am spus cum se dispune o armată în ve- 
derea luptei cu o altă armată ce vine asupra ei, ce trebuie 
făcut pentru a o învinge și ce evenimente pot avea loc cu 
această ocazie. Acum a venit timpul să vă învăţ să organi- 
zați o armată care să înfrunte un inamic care nu se vede, 
dar de care vă temeți că ar putea cădea în orice clipă asu- 
pra voastră. Acest pericol este de temut când se trece prin- 
tr-o zonă inamică sau suspectă. 

Armata romană trimitea totdeauna în față câteva es- 
cadroane de cavalerie care să cerceteze drumul. Venea 
apoi aripa dreaptă urmată de furgoanele sale, după care 
veneau două legiuni fiecare având în spate furgoanele sale 
și, în fine, aripa stângă, urmată, de asemenea, de furgoa- 
nele sale. Formaţia de marș era încheiată de restul cava- 
leriei. Dacă se întâmpla ca pe timpul deplasării armata să 
fie atacată din față sau din spate, toate furgoanele se vor 
retrage spre stânga sau spre dreapta sau în direcția ce o 
permite terenul și fiecare soldat eliberat de grija furgoa- 
nelor îl va înfrunta pe inamic. Dacă armata ar fi atacată 
din flanc, furgoanele se vor retrage spre partea mai puțin 
periclitată, în timp ce cealaltă ar rezista efortului inami- 
cului. Acest dispozitiv de marș mi se pare înțelept și demn 
de a fi imitat. Deci eu mi-aș trimite în față cavaleria ușoară 
pentru a cerceta zona, apoi mi-aș pune cele patru brigăzi 
să meargă în coloană, urmată de furgoanele sale. Și cum 
furgoanele sunt de două feluri, unele fiind încărcate cu 

bagajele soldaţilor, iar celelalte cu lucruri ce aparțin ar- 
matei, le-aș împărți în patru convoaie, repartizate pe cele 
patru brigăzi. De asemenea, aș împărți la fel artileria și 
pe toți oamenii lipsiți de apărare, în așa fel încât fiecare 
corp al armatei să aibă o parte egală de griji. 

Dar cum vă veţi afla cel mai frecvent într-un ținut nu 
numai suspect, ci de-a dreptul inamic, încât trebuie să vă 
temeți în orice clipă de un atac, veți fi obligați, pentru pro- 
pria securitate, să modificaţi dispozitivul de marș, în așa 
fel încât țăranii sau armata inamică să vă găsească perma- 
nent în gardă și gata să-i înfruntați. În aceste cazuri, arma- 
tele anticilor mărșăluiau în „batalion pătrat“ Se spunea 
astfel nu pentru că formau un pătrat perfect, ci mai ales 
pentru că puteau lupta cu oricare din cele patru laturi, dis- 
puse la fel, atât pentru marș, cât și pentru luptă. Eu nu 
mă voi îndepărta de această metodă și voi dispune după 
acest model cele două brigăzi din care este formată, de 
regulă, o armată. Dacă vreau să traversez în siguranță ţi- 
nutul inamic și să fiu în stare de apărare indiferent din ce 
parte ar veni atacul, aș dispune armata mea într-un careu 
având două sute doisprezece cați pe fiecare latură interi- 
oară. Mai întâi, aș îndepărta flancurile la două sute doispre- 
zece coți unul de altul: voi plasa cinci batalioane în coloa- 
nă, separate între ele la trei coți, fiecare ocupând patru- 
zeci de coți de teren, ceea ce fac exact două sute doispre- 
zece coți. Intre cele două flancuri, în cap și în coadă, aș 
plasa celelalte zece batalioane, câte cinci de fiecare parte, 
pe care le-aș așeza astfel (vezi Planșa V): patru batalioane 
alături de, capul flancului stâng și patru alături de capul 
flancului“drept, lăsând între ele un interval de trei coți; un 
batalion se va plasa apoi alături de capul flancului stâng, 
iar celălalt care a mai rămas, alături de coada flancului 
drept. Or, cum intervalul dintre flancuri este de două sute 
doisprezece coți și aceste ultime batalioane sunt plasate 
pe lățime și nu pe lungime, neputând ocupa, cu intervale 
cu tot, decât o sutătreizeci și pâtru de coți, rezultă că între 

cele patru batalioane și cel plasat alături de capul flancu- 
lui stâng va rămâne un interval de șaptezeci și opt de coți. 
Un interval identic va rămâne și între batalioanele din coa- 
dă, numai câ va fi în partea dreaptă. În intervalul de șapte- 
zeci și opt de coți din cap îi voi plasa pe veliţi, iar în cel din 
coadă — pe veliții speciali, câte o mie în fiecare dintre in- 
tervale. Și cum intenția mea este ca spațiul gol format în 
mijlocul armatei, având dimensiunile de două sute doi- 
sprezece coți, trebuie ca cinci batalioane din cap și cele 
cinci batalioane.din coadă să nu ia nici o bucată din liniile 
ocupate de flancuri și, de asemenea, ultimul al celor cinci 
batalioane din cap să se alinieze cu capul celor două flan- 
curi, iar capul batalion să se alinieze cu ultimul rând al cozii 
celor două flancuri, ceea ce va forma a fiecare colț al ar- 
matei câte un unghi interior, în care mai poate intra câte 
un batalion. Acolo voi plasa patru batalioane de sulițași 
speciali, iar cele două care îmi rămân vor forma un bata- 
lion în careu în centru, în fruntea căruia va sta generalul 
împreună cu trupa sa de elită. 

Întrucât aceste batalioâne astfel dispuse, mergând 
toate în același sens și nu pot să lupte pe aceeași parte, 
trebuie pregătite pentru luptă toate punctele rămase des- 
coperite. Astfel, toate batalioanele din cap fiind asigurate 
pe toate direcțiile, mai puțin primul rând, trebuie ca, po- 
trivit dispozitivului nostru, să dispunem acolo sulițașii. 
Batalioanele din coadă fiind descoperite numai la nivelul 
ultimului rând, va trebui să dispuneți și acolo de sulițași, 
conform metodei pe care v-am explicat-o. Și cum cele 
cinci batalioane din flancul drept nu au a se teme decât 
de un atac din flancul drept, iar cele din flancul stâng — 
numai de un atac din stânga, pentru că din toate celelalte 
direcţii sunt apărate, va trebui deci ca toți sulițașii aces- 
tor batalioane să fie dispuși pe direcția respectivă, care 
este cea mai amenințată. Când am explicat modul de dis- 
punere în formaţie de luptă a batalioanelor v-am arătat 
cum trebuie plasați decurionii, în astfel de ocazii, în așa 

fel încât în momentul luptei toate componentele batali- 
onului să fie la locul lor obișnuit. 

Voi plasa o parte din artilerie în flancul stâng și cea- 
laltă parte în flancul drept. Cavaleria ușoară va fi trimisă 
în față pentru a cerceta zona, iar cuirasierii vor fi plasați în 
spatele celor două flancuri, la patruzeci de coți. În gene- 
ral, de fiecare dată când organizezi o armată în vederea 
luptei, să nu-ți plasezi niciodată cavaleria decât pe flancuri 
sau în spate. Dacă hotărâști să o plasezi în față, trebuie în- 
depărtată la o astfel de distanță încât ea să poată, în caz 
de înfrângere, să-se disperseze fără a călca infanteria sau 
să stabilești astfel de intervale în batalioane, încât aceasta 
să aibă posibilitatea de a se retrage pe acolo, fără a crea 
dezordine. 

Și să nu credeţi că această lecţie ar fi de mai mică im- 
portanță. Numeroși generali au fost bătuţi pentru faptul 
că nu au prevăzut acest pericol, devenind cauza propriu- 
lui dezastru. În fine, furgoanele și oamenii fără apărare 
vor fi dispuși în spațiul din centrul armatei, în așa fel în- 
cât să nu încurce trecerea din flancul drept spre cel stâng 
sau dinspre cap spre coadă și invers. 

“Ţoate aceste batalioane, fără artilerie și cavalerie ocupă 
pe exterior un teren de două sute optzeci și doi de coți. 
Cum acest careu este compus din două brigăzi, trebuie 
precizat în care parte va fi o brigadă și în care cealaltă. 

“Vă amintiți că fiecare brigadă este denumită cu numărul 
său și este formată din zece batalioane și un comandant 
de brigadă. Așadar prima brigadă va avea în capul arma- 
tei cinci batalioane și cinci batalioane pe flancul stâng. Co- 
mandantul brigăzii va fi plasatîn colțul stâng din cap. Cea 
de-a doua brigadă va avea cinei batalioane în coadă și 
cinci pe flancul drept, iar comandantul va fi în colțul drept 
din coadă și va juca rolul de Tergiductor (care strânge 
coloana). 

Armata voastră astfel dispusă se va mişca și își va Con- 
tinua marșul fără a-modifica acest dispozitiv de luptă. În 

felul acesta nu aveți a vă teme de atacurile dezordonate 
ale localnicilor. În acest caz, generalul trebuie să lase res- 
pingerea acestora în grija cavaleriei ușoare și a câtorva 
companii de veliți. Niciodată o trupă neregulată nu va în- 
drăzni să se apropie la o distanță de o lovitură de sabie 
sau de suliță. O armată bine ordonată trebuie să o loveas- 
că năpraznic; ei vor veni asupra voastră scoțând strigăte 
îngrozitoare, dar nu se vor apropia, la fel ca niște potăi 
care se limitează numai să latre în jurul unui dulău puter- 
nic. Pe când Hanibal venea să-i atace pe romani în Italia, 
el a traversattoată Galia și nu s-a neliniștit.deloc de miș- 
cările dezordonate ale galilor. Când ești în marș, trebuie 
să-ți pregătești bine drumul cu ajutorul geniștilor și al al- 
tor lucrători ce sunt apărâți de către cavaleria ta ușoară 
trimisă în.cercetare. În felul acesta, o armată va parcurge 
zece mile pe zi și îi va rămâne suficient timp pentru lu- 
crul în tabără și pentru a-și prepara hrana, pentru că un 
marș obișnuit este de douăzeci de mile. 

Dacă ești atacat însă de o armată regulată, este im- 
posibil să nu știi din timp, orice armată având o depla- 
sare constantă. Și atunci vei avea timpul necesar pentru 
a forma dispozitivul de luptă aproximativ după sistemul 
pe care l-am prezentat. Ești atacat din față? Vei împinge 
imediat în față artileria care este pe flancuri și cavaleria 
care se află în spate, acestea ocupându-și poziţiile la dis- 
tanța obișnuită. Cei o mie de viliți care sunt în cap își pă- 
răsesc poziţia'se împart în două corpuri de câte 500 de 
oameni și merg să ocupe pozițiile ce le sunt destinate de 
obicei, între calaverie și flancurile armatei. Golul-pe care 
îl lasă aceștia este umplut de către cele.două:corpuri de 
viliți speciali pe .care îi-am dispuși în centrul.„pieței' ar- 
matei. Cei o mie de veliți care erau în coadă. merg să.aco- 
pere flancurile batalioanelor. Ei lasă astfel o trecere pen- 
tru furgoane și însoțitorii armatei, care vor.trece în spate. 
Fiecare fiind la postul său, centrul („piața“) rămâne gol și 
atunci cele cinci batalioane din coadă se duc în față, lângă 

capul formaţiei, în spațiul ce separă cele două flancuri. 
Trei din aceste batalioane se apropie până la patruzeci 
de coţi, păstrând intervale egale între ele, iar celelalte 
două rămân în spate, de asemenea la o distanță de patru- 
zeci de coți față de cei din față. Acest dispozitiv poate fi 
realizat rapid și el este aproape identic cu primul dipozi- 
tiv de luptă pe care l-am explicat. Dacă astfel armata pre- 
zintă un front mai puțin larg, ea este mai bine asigurată 
pe flancuri ceea ce este un avantaj deloc minor. Cum cele 
cinci batalioane care suntîn coadă își-au propriii sulițași 
în ultimele rânduri, așa cum am recomandat, trebuie ca 
aceste batalioane să fie întoarse la stânga împrejur, ca un 
corp solid sau să li se ordone sulițașilor să treacă printre 
rândurile de scutieri și să ajungă în față. Această modali- 
tate este mai scurtă și mai puțin cauzatoare de dezordine 
în formație. Oricare ar fi felul atacului pe care îl veţi avea 
de înfruntat, trebuie să procedați așa cum explicam mai 
sus cu batalioanele din coadă. Dacă inamicul vă atacă din 
spate și dacă toţi se întorc la stânga împrejur, și atunci 
capul formației devine coadă și veți executa toate opera- 
țiile pe care vi le-am arătat. Dacă atacul este din flancul 
drept, trebuie ca toată armata să se întoarcă spre partea 
aceea, care astfel va deveni capul formaţiei pe care îl veți 
acoperi conform regulilor ce vi le-am dat, în așa fel încât 
cavaleria, veliții și artileria să-și ocupe poziţiile ce le sunt 
destinate în cazul schimbării frontului. Trebuie remar- 
cat că în această manevră unii trebuie să mărească pa- 
sul și alții să-l reducă„conform poziției pe care o ocupă. 
Astfel, când armata are de făcut față cu flancul drept, veli- 
ţii din cap, cei mai apropiați de flancul stâng, sunt cei care 
trebuie să se plaseze între flancuri și cavalerie. Ei vor fi 
înlocuiți de cele două batalioane de veliți speciali care 
erau pe poziție. Dar înainte de aceasta trebuie scoase fur- 
goanele, care vor trece prin acest interval și se vor duce 
la flancul stâng, devenind coada formației armatei. Cei- 
lalți veliți care erau în coadă la primul dispozitiv, rămân 

pe loc, cu scopul de a nu lăsa nici o deschidere pe această 
parte și astfel coada formației devine flancul.drept. Toate 
celelalte operații sunt la fel cu cele despre care am vorbit. 

Toate regulile pe le-am emis se aplică și în cazul că 
armata ar fi atacată din flancul stâng. Dacă inamicul vine 
în forță să vă atace din două părţi, acestea trebuie întărite 
cu forţe din celelalte două care nu sunt atacate, trebuie 
să dublaţi rândurile pe cele două direcții și să împărțiți 
între ele cavaleria, artileria și veliții. În fine, dacă sunteți 
atacați din trei sau din patru părți, unul dintre voi sigur 
nu-și cunoaște meseria. Ești prea puțin abil, în acest caz 
dacă te expui să fii atacat în trei sau patru locuri de trupe 
numeroase și bine organizate. Pentru ca inamicul să poată 
aplica în siguranță un astfel de plan, trebuie ca fiecare 
din diviziile lui să fie aproape la fel de tari ca întreaga voas- 
tră armată; și dacă sunteți atât de nebuni pentru a angaja 
lupta în țara unui inamic care are de trei ori mai multe 
forțe decât voi, vinovați de dezastru veţi fi numai voi. Dacă 
nu aveți nimic să vă reproșați și o soartă potrivnică v-a 
grăbit pieirea, atunci veți pieri fără să vă fie rușine, ca Sci- 
pion în Spania și Hasdrubal în Italia. Dar și invers, ina- 
micul ar veni oare să vă atace pe mai multe direcții fără a 
fi foarte superior în forțe? Un astfel de atac nu ar avea alt 
rezultat, decât să-i facă cunoscută nebunia și să vă asigure 
vouă victoria. Aceasta pentru că va fi obligat să-și slăbeas- 
că în așa măsură diviziile, încât vă va fi ușor să o înfrun- 
taţi pe una să o respingeți pe cealaltă și să-l învingeți în 
scurt timp. 

Această metodă de a aranja o armată împotriva unui 
inamic ce nu este deloc în prezență, dar și de ale cărui 
atacuri te temi este de cel mai mare folos. Este impor- 
tant să-i obișnuiești pe soldați să se deplaseze într-un ast- 
fel de dispozitiv, să intre în formație de luptă la jumătatea 
drumului pentru a lupta pe orice parte, conform reguli- 
lor pe care le-am precizat, să revină în primul dispozitiv, 
să ia din nou formația de luptă din coadă sau din flancuri 
și să revină iarăși în formația de marș. 

Aceste exerciții sunt indispensabile dacăvreți să aveți 
o armată disciplinată și pregătită pentru război. Trebuie 
ca generalii și ofițerii să le efectuieze cu asiduitate. Dis- 
ciplina militară-nu este altceva decât arta de a comanda 
și executa cu precizie toate exercițiile. O armată nu este 
cu adevărat disciplinată decât dacă are o obișnuință so- 
lidă în acest sens. Iar o putere ce arvrea să o pună în apli- 
care va fi ferită astfel de orice înfrângere. Acest dispozi- 
tiv în careu despre caretocmai v-am vorbit este puțin cam 
greu de realizat față de alte manevre, dar trebuie însușit 
prin exerciții frecvente. Iar când o armată va fi obișnuită 
cu ele, ea nu va mai întâmpina nici un fel de dificultăți. 

ZAN. Cred, ca și tine, că aceste manevre sunt foarte 
importante și nu găsesc nimic de adăugat sau de retras 
din explicațiile pe care ni le-ai dat în această privință, dar 
am de pus două întrebări: 1. Atunci când, obligat fiind să 
transformi coada sau capul formaţiei în flanc, vei întoarce 
orientarea armatei îţi vei transmite ordinele prin viu grai 
sau cu ajutorul muzicii? 2. Lucrătorii pe care îi trimiți în 
față pentru a pregăti drumul armatei sunt luaţi dintre sol- 
dații batalioanelor sau folosești alți oameni destinați nu- 
mai acestor lucrări? 

FABR. Prima ta întrebare este foarte impertantă. Ade- 
sea, ordinele generalului, prost auzite sau rău interpre- 
tate, au provocat înfrângerea unei armate. Trebuie deci 
ca în luptă comanda să fie clară și precisă. Dacă folosești 
muzica, sunetele ei trebuie să fie atât de distincte, încât 
să nu poată fi. confundate. Dacă însă dai comenzile prin 
viu grai, ai grijă să eviți cuvintele generale, să le folosești 
pe cele care exprimă o idee deosebită, având și grija de a 
nu putea fi interpretate greșit. De multe ori cuvântul „îna- 
poi“ a pus o armată în derută; trebuie spus deci „retrage- 
rea“. Dacă vreți să schimbati frontul în flanc sau în coadă 
să nu ziceți „întoarceți-vă“, ci „la stânga“ sau „la dreapta“, 
„spre coadă“ și „spre cap“. De asemenea, toate celelalte 
comenzi trebuie să fie simple și clare cum ar fi „strângeți 
rândurile“, „atențiune“, „înainte“, „retragerea“ 

În legătură cu geniștii de care ziceai, vreau ca această 
treabă să fie făcută de soldați, aceasta era uzanța la antici. 
În felul acesta, armata mea va avea cu ea mai puțini oa- 
meni fără apărare și mai puține bagaje. Voi lua din fiecare 
batalion oamenii de care o să am nevoie și le voi da toate 
sculele necesare. Armele lor vor fi preluate de rândurile 
cele mai apropiate și le vor relua la apropierea inamicu- 
lui, când vor reveni la formaţie. 

ZAN. Și atunci cine va duce sculele genistice? 

FABR. Carele destinate în acest scop. 

ZAN. Mi-e teamă că nu ai putea să-i faci să sape pe sol- 
dații noștri actuali. 

FABR. Voi răspunde în curând la această observație, 
căci acum vreau să trec la un alt subiect șisă vă vorbesc 
despre proviziile armatei. Mi se pare rezonabil ca, după. 
ce am obosit-o atâta, să-i dăm și ceva de mâncare. Un su- 
veran trebuie să se preocupe ca armata sa să fie cât mai 
ușoară posibil și să o scape astfel de orice încărcătură inu- 
tilă și contrară activității sale operative..Cele mai multe 
necazuri în acest sens le generează nevoia de a-i asigura 
permanent pâine și vin. Anticii nu se ocupau deloc de vin. 
Atunci când le lipsea, își puneau în apă câteva picături de 
oțet pentru a-i da un pic de gust. Așa că oţetul și nu vinul 
se număra printre proviziile indispensabile armatei. Ei 
nu 'coceau pâinea în cuptoare așa cum se face astăzi în 
orașe, ci se aprovizionau cu făină, pe care fiecare soldat 
și-o pregătea în felul său și o garnisea cu slănină și untură 
de pore. Acest amestec îi dădea gust pâinii și menținea vi- 
goarea soldatului. Proviziile armatei se limitau deci la fă- 
ină, oțet, slănină și untură de porc, precum și orz pentru 
cavalerie. Câteva turme de animale mari și mici urmau 
armata. Cum nu era obligată să transporte aceste provizii, 
ea nu crea aproape deloc probleme. O armată mărșăluia 
astfel mai multe zile la rând prin ținuturi pustii și dificile 
fără a suferi de lipsa proviziilor, pentru că ea se hrănea din 
proviziile ce urmau fără grijă armata. 

Nu același lucru se întâmplă cu armatele moderne. 
Întrucât le trebuie permanent vin și pâine asemănătoare 
cu cea care se mănâncă la oraș și din care nu- -și pot face 
anticipat provizii serioase, ele suferă foarte des de lipsa 
proviziilor sau nu-și pot asigura aceste provizii decât cu 
greutăți și cheltuieli uriașe. Eu aș vrea să-mi obișnuiesc 
armata cu modul de viață al anticilor și să nu-i dau decât 
pâinea pe care și-o face singură. În ce privește vinul, eu 
nu aș interzice să se bea și să fie introdus în armată, dar 
nu m-ar preocupa deloc ca să-l am. În ce privește cele- 
lalte provizii, i-aș imita întocmai pe antici. Dacă sunteți 
atenți, vedeți câte dificultăți înlătur prin aceasta, de câte 
griji și necazuri scap o armată și pe generalul său și ce 
facilități le ofer pentru ceea ce fac. 

ZAN. După ce ai învins inamicul într-o luptă regulată 
și i-ai traversat țara este imposibil să nu fi capturat pradă, 
să nu-i fi pus orașele la contribuţie și să fi făcut prizonieri. 
Așvrea să știu cum se conduceau anticii în această privință. 

FABR. Este ușor să vă satisfac. Mi se pare că am men- 
ționat deja într-una din discuțiile noâstre că războaiele noas- 
tre. actuale sărăcesc la fel și pe învins și pe învingător. Căci 
dacă unul își pierde Statul, celălalt își ruinează finanțele 
și resursele. Nu același lucru se întâmpla la antici: răz- 
boiul îl îmbogăţea totdeauna pe învingător. Cauza aces- 
tei diferențe este că astăzi nu se ţine deloc evidența prăzii, 
ca ]a antici, ci este abandonată lăcomiei soldatului. Această 
metodă provoacă două mari rele: primul.este cel despre 
care tocmai v-am vorbit, iar cel de-al doilea este de'a in- 
spira soldatului mai multă dragoste pentru pradă, decât 
pentru respectarea disciplinei. Și s-a văzut deseori cum 
lăcomia unei armate o face să piardă o victorie deja asi- 
gurată. 

Romanii, cât timp armatele lor au fost model pentru 
toate celelalte, au prevenit acest dublu pericol. La ei toată 
prada aparținea statului, care o repartiza după bunul său 
plac. Ei aveau în armatele lor „chestori“, care îndeplineau 

functiile trezorierilor noștri și care erau însărcinați să preia 
toate contribuțiile și toată prada. Consulii puteau ca prin 
acest mijloc să plătească soldele trupei, să-i îngrijească 
pe bolnavi și pe răniți și să subvenționeze toate celelalte 
nevoi ale armatei. Ei aveau și dreptul de a lăsa prada sol- 
daţilor, drept de care au uzat adesea. Dar această conce- 
sie nu ducea la nici un fel de dezordine, căci după intra- 
rea în derută a armatei inamice, toată prada se strângea 
și se împărțea potrivit gradului fiecăruia. Prin această 
metodă soldatul era îndemnat să lupte, nu să jefuiască. 
Legiunile romane îl respingeau pe inamic. fără a-l mai ur- 
mări, pentru a nu-și strica formația, lasând această sarci- 
nă în seama cavaleriei, trupelor ușoare și auxiliarilor. Dar 
dacă prada ar fi fost lăsată celui care ar fi pus primul mâna 
pe ea, ar fi fost imposibil și chiar nedrept ca legiunile să 
fie menținute în formație și astfel s-ar fi expus unor mari 
pericole. În felul acesta Statul se imbogățea și fiecare tri- 
umf al consulilor mărea vistieria publică, care nu era ali- 
mentată decât de tributuri și din prăzi. Romanii mai aveau 
pentru aceasta încă o practică foarte judicioasă. Fiecare 
soldat era obligat să-și depună o treime din soldă la port- 
drapelul cohortei sale, acesta neputând să-i mai dea ceva 
până la sfârșitul războiului. Ei aveau două motive pentru 
a folosi această practică. Mai întâi, ei voiau ca fiecare să-și 
facă un fond din solda sa, pentru că în armată cu cât se 
dau mai mulți bani soldaților, care sunt în majoritate ti- 
neri și nechibzuiți, cu atât ei cheltuie mai mult, fără a fi 
nevoie. Ei erau astfel asiguraţi că soldatul, știind că toată 
averea lui este lângă drapel, acesta va fi vegheat cu mai 
mult zel și îl vor apăra cu mai multă îndârjire. Li se inspira 
astfel spiritul de economie și vitejia. Este un exemplu care 
trebuie urmat, dacă se vrea ca armatei să i se redea ade- 
văratul său spirit. 

ZAN. Cred că este imposibil ca o armată să nu sufere 
unele accidente neplăcute pe timpul marșului, din care 
să nu scape decâtprin abilitatea generalului și curajul sol- 

daților. Dacă pe timpul acestei discuţii îţi vei aminti câteva 
astfel de accidente, ne va face plăcere să ni le relatezi. 

FABR. Cu mare plăcere. Îmi este imposibil să trec sub 
tăcere un astfel de subiect, atât timp cât vreau să vă dau 
noțiuni complete despre arta războiului. Atunci când o 
armată este în marș, un general trebuie, mai presus de 
orice, să se ferească de ambuscadele în caie poate cădea 
în două feluri diferite: poate să cadă singur în ea pe tim- 
pul marșului sau să se lase atras prin viclenia inamicului, 
fără să fi știut să o prevadă. Pentru a preveni primul pe- 
ricol, trebuie să trimiteţi în față garzi care să meargă să 
le descopere. Această precauție este cu atât mai impor- 
tantă, cu cât zona se pretează mai mult la ambuscade, 
cum ar fi zonele împădurite și muntoase, căci totdeau- 
na o pădure sau un deal constituie teatrul unei astfel de 
expediţii. O ambuscadă neprevăzută vă poate pierde, dar 
prevăzută este lipsită de pericol. Uneori păsările și pra- 
ful au făcut ca inamicul să fie descoperit. Năpustindu-se 
spre voi, ei vor ridica nori de praf care vă vor semnala 
venirea lui. Adesea, porumbei sau alte păsări ce zboară 
în stol, învârtindu-se în aer fără a se putea opri într-un loc 
prin care trebuie să treacă inamicul îi permit generalu- 
lui să descopere o ambuscadă și să afle planurile pregă- 
tite pentru el, a trimis trupe în faţă, l-a bătut pe inamic 
și a scăpat de pericolul care îl amenința. 

Referitor la cel de-al doilea pericol, de a fi atras într-o 
ambuscadă prin viclenii ale inamicului, pentru a-l preveni 
trebuie să nu credeți decât cu greu ceea ce vi se pare a 
fi puțin credibil. Dacă, de exemplu, inamicul vă lasă ceva 
pradă, să credeți că sub această momeală se ascunde câr- 
ligul. Dacă superior fiind numeric, el se va retrage în fața 
unei trupe inferioare, dacă, din contră, trimite forțe foarte 
slabe împotriva unor forțe considerabile, dacă oiia brusc 
la fugă, fără motiv, în toate aceste cazuri să vă temeți de 
o capcană și să nu vă închipuiți niciodată că inamicul nu 
ştie ce face. Pentru a vă teme mai puțin de vicleniile lui, 

pentru a preveni mai bine orice pericol, cereți gărzilor 
voastre atât de mult, încât să fie mai slabe decât mai pu- 
țin prevăzătoare în misiunea lor. În acest caz veți avea de 
făcut două lucruri: aveți o teamă normală față de inamic 
și constituiți dispozitivul în consecință, dar în discursuri- 
le voastre și în toate acțiunile aparente exprimați un mare: 
dispreț pentru el. Vă veți feri astfel de orice pericol și veți 
insufla încredere armatei voastre. 

Gândiţi-vă că atunci când mergeţi printr-un ținut ina- 
mic, aveți de întâmpinat mai multe pericole decât într-o 
zi de luptă. Un general trebuie deci ca atunci să-și duble- 
ze precauțiile. Trebuie, mai întâi, să aibă hărți ale între- 
gului ținut pe care-l traversează, care să-i permită să cu- 
noască bine locurile, distanțele, drumurile, munții, fluviile, 
mlaștinile și natura lor. Pentru a-și asigura această cunoaș- 
tere, va avea pe lângă el oameni din diferite categorii, buni 
cunoscători ai situaţiei locale, pe care îi va consulta cu 
grijă atunci când își va confrunta discursurile și când își 
va prelucra informațiile care vor fi mai mult sau mai pu- 
țin conforrhe. El va trimite în față, cu cavaleria ușoară, ofi- 
țeri abili, nu numai pentru a-l descoperi pe inamic, ci și 
pentru a studia ținutul și să vadă dacă acesta seamănă 
cu harta și cu informaţiile pe care le-a obținut. Va trimite 
în față și ghizi, păziți bine de o escortă, promițându-le re- 
compense bogate pentru fidelitate și pedepse aspre pen- 
tru perfidie. Dar mai presus de orice, trebuie ca armata 
să nu cunoască misiunea ce o are de îndeplinit. Nimic nu 
este mai util decât ascunderea planurilor și, în fine, pen- 
tru ca un atac prin surprindere să nu provoace dezordine 
într-o armată, trebuie ca aceasta să fie permanent gata de 
luptă. Ceea ce a fost prevăzut este aproape totdeauna fără 
pericol. 

Mai mulți generali, pentru a evita orice confuzie pe 
timpul marșului, au împărțit furgoanele și le-au trimis lângă 
di-apele. Prin aceasta, dacă este necesară oprirea sau re- 
tragerea, vor fi mai puține probleme. Eu aprob cu tărie 

această metodă. Trebuie avut grijă și ca o parte a arma- 
tei să nu se îndepărteze pe timpul marșului sau ca unii 
să nu meargă prea încet, iar alții prea repede, pentru că 
armata își pierde atunci soliditatea și confuzia pune stă- 
pânire pe formaţie. Așa că se vor plasa ofițeri pe flancuri 
pentru a menține ordinea și uniformitatea pasului, pen- 
tru a-i reține pe cei care grăbesc mersul și a-i face să se 
grăbească pe cei care întârzie. Dar muzica este cel mai 
bun mijloc ce poate fi folosit în acest scop. 

Drumurile vor fi lărgite pentru ca totdeauna cel pu- 
țin un batalion să poată merge de front. 

În fine, trebuie examinate obiceiurile și caracterul ina- 
micului; dacă vrea să vă atace dimineața, la prânz sau 
seara, dacă este mai tare în cavalerie sau în infanterie și 
să-ți pregătești dispozitivul conform acestor informații. 
Dar să trecem la câteva exemple. 

Adesea, dacă sunteţi în inferioritate de forțe și vreți să 
evitați lupta, optând pentru retragere în fața inamicului 
care vă urmărește, ajungeţi pe malul unui fluviu pe care 
nu aveți timp să-l treceţi, așa că inamicul este pe punctul 
să vă ajungă și să vă angajeze în luptă. Aflaţi într-un ase- 
menea pericol, mai mulţi generali au pus să se sape un 
șanț în jurul armatei lor, l-au umplut cu câlți cărora le-au 
pus apoi foc, au.trecut fluviul fără a întâmpina vreun ob- 
stacol din partea inamicului, oprit de flăcările care îi în- 
chideau trecerea. 

ZAN. Mă tem să cred că această flacără ar putea fi un 
spectacol prea dificil, mai ales atunci când îmi amintesc 
că Hannon, general al cartaginezilor a îndesat material 
inflamabil înspre partea din care voia să efectueze retra- 
gerea și că le-a pus foc. Inamicii, întrucât nu credeau că 
trebuie să fie atenți la acea parte, au făcut ca armata lor 
să treacă prin foc ordonând numai ca soldații săi să-și aco- 
pere fețele cu scuturile, pentru a se apăra de flăcări și fum. 

FABR. Observaţia ta este justă, dar trebuie examinată 
diferența dintre acest exemplu și cel pe care l-am citat. 

Acei generali despre care v-am vorbit săpaseră un șanț 
pe care l-au umplut cu câlți, în așa fel încât inamicul să fie 
oprit și prin flacără, și de șanțul respectiv. Hannon, din con- 
tră, s-a mulțumit să aprindă focul, care era și cam subțire, 
„căci fără șanț el nu era suficient pentru a-l opri pe inamic. 
Nu'vă amintiţi că Nabis, regele lacedemonienilor, asediat 
fiind de romani la Sparta, a dat foc unei părți a orașului 
pentru a-i opri pe cei care pătrunseseră deja în el și prin 
acest mijloc nu numai că le-a închis trecerea, dar a reușit 
chiar să-i respingă. 

Dar să revenim la subiectul nostru. Q. Lutatius, ur- 
mărit de cimbri, ajungând în fața unui fluviu, a simulat că 
arvrea să lupte cu inamicul, pentru a avea timp să treacă. 
EI a pus să se contureze tabăra, să se sape șanțuri, să se 
ridice câteva corturi și și-a timis cavaleria cu caii la păs- 
cut pe câmpurile vecine. Cimbrii au crezut că el își va 
face acolo tabăra, așa că s-au oprit și ei pentru a-și ridica 
tabăra și pentru a asigura subzistența, și-au împărțit ar- 
mata în mai multe corpuri. Lutatius a profitat de această 
împrejurare și a trecut fluviul fără ca cimbrii să-l poată îm- 
piedica în vreun fel. Unii generali, neavând poduri pentru 
a traversa un fluviu, i-au schimbat acestuia cursul și l-au 
făcut să treacă parțial prin spatele lor, ușurând astfel tre- 
cerea prin vad. Când fluviile sunt foarte repezi, dacă vreți 
ca infanteria să treacă mai ușor și mai în siguranţă, tre- 
buie plasată o mare parte din cavalerie în “sensul apei, 
pentru a domoli furia apei, iar restul în josul apei, pen- 
tru a-i salva pe infanteriștii care ar fi fost luaţi de apă. Râu- 
rile care nu prezintă vaduri pot fi trecute pe poduri plu- 
titoare sau de altă natură.'Trebuie deci, ca armata să fie 
dotată cu astfel de mijloace care sunt indispensabile. 

Adesea la trecerea unui îluviu, pe malul celălalt în- 
tâlnești inamicul care să te oprească. Într-o asemenea în- 
curcătură, nu cunosc un exemplu mai bun de urmat de- 
cât cel al lui Cezar. EI era împreună cu armata sa în Galia, 
pe malurile unui fluviu, a cărui trecere era împiedicată 

de Vercingetorix, a cărui armată se afla pe celălaltimal. 
EI a tatonat câteva zile, dar de fiecare dată îl avea în față 
pe Vercingetorix. În cele din urmă el și-a stabilit tabăra 
într-un teren împădurit și bun pentru a ascunde trupele. 
EI aluat câte trei cohorte de la fiecare legiune ce era sta- 
ționată acolo și le-a ordonat să construiască un pod la care 
să înceapă imediat să lucreze și apoi să-l fortifice. EI în- 
suși și-a continuat marșul. Vercingetorix, văzând același 
număr de legiuni, nu a crezut că o parte din ele rămăsese 
în urmă și a continuat să-l urmărească pe Cezar. Acesta 
însă, după ce a considerat că lăsase destul timp cohortele 
sale pentru a construi și întări podul, s-a reîntors și, gă- 
sind totul aranjat așa cum ordonase, a trecut fluviul fără 
nici o dificultate. 

ZAN. Există ceva mijloace pentru a descoperi vadu- 
rile? 

FABR. Da, fără îndoială. De fiecare dată când vei ob- 
serva între firul apei și partea mai puțin rapidă a apei un 
fel de încrețituri, vei putea considera că acolo râul este 
mai puțin adânc și oferă o trecere mai ușoară ca oriunde, 
căci acolo apa depune mai mult pietriș. Acest lucru a fost 
verificat de mai multe ori, aproape totdeauna cu succes. 

ZAN. Dacă din întâmplare vadul este atât de adânc în- 
cât caii nu-i pot atinge fundul cu picioarele, ce trebuie fă- 
cut? 

FABR. Se fac atunci un fel de grătare de lemn ce se 
aruncă în apă și pe care se poate trece. Dar să ne con- 
tinuăm discuția. 

Uneori, un general care este angajat între doi munți, 
ne mai având decât două drumuri pentru a-și salva ar- 
mata, vede ambele aceste drumuri ocupate de inamic. 
EI ar face atunci ceea ce a mai făcut deja în circumstanțe 
asemănătoare. Să sape un șanț larg în spatele lui, care să 
fie greu de trecut, să dea impresia că vrea să-l oprească 
pe inamic în acel loc, pentru a putea forța cu toate tru- 
pele trecerea înainte, fără a se teme de a fi atacat din spate. 
Inamicul, păcălit de această aparanță, își va duce forțele 

în față, abandonând partea blocată de șanț. Atunci se mon- 
tează un pod de lemn pregătit în acest scop și trecând ast- 
fel fără nici un obstacol și se va salva astfel din mâinile ina- 
micului. Vinutus, comandând în calitate de consul ar- 
mata romană din Liguria, s-a lăsat închis între doi munți, 
fără nici o posibilitate de a ieși. Pentru a scăpa de acest pe- 
ricol, el a trimis spre trecătoarea păzită de inamic câțiva 
cavaleri numizi auxiliari, prost înarmați și călărind niște 
cai slabi și prăpădiţi. Inamicul, observându-i, a vrut mai 
întâi să-l oprească, dar când a văzut că această trupă mer- 
gea dezordonat și călărea cai proști, nu s-au mai temut 
și și-a retras garda. Numizii, profitând de această negli- 
jență, au dat pinteni cailor, au năvălit peste inamic și au 
trecut fără piedici. Curând după aceea s-au răspândit în 
zonă și prin ravagiile făcute i-au obligat pe ligurieni să lase 
drum liber lui Minutus. 

Adesea, un general asaltat de un mare număr de ina- 
mici și-a concentrat forțele, s-a lăsat încercuit și după ce 
a observat partea slabă a inamicului, l-a atacat cu furie și 
și-a salvat armata, deschizând cu violenţă o trecere. Marc 
Antoniu, retrăgându-se din fața parților, a observat că aceș- 
tia îl atacau totdeauna la inceputul zilei, când el se punea 
în marș și nu mai încetau şă-l hărțuiască pe tot parcursul. 
Atunci a hotărât să nu mai plece decât la prânz. Parții au 
crezut atunci că nu va mai pleca la drum în ziua respec- 
tivă și Antoniu și-a putut face marșul în acea zi fără a mai 
fi der anjat. Același general, pentru a se feri de săgețile par- 
ților, a ordonat armatei sale ca la apropierea acestora să 
pună un genunchi la pământ. Celor din rândul doi le-a or- 
donat să acopere cu scutul lor capetele celor din primul 
rând, cei din rândul trei al celor din rândul doi și așa mai 
departe, așa că armata sa era, se poate spune, acoperită 
cu un fel de acoperiș și la adăpost de săgețile inamicului. 
Aceasta este tot ce aveam să vă spun în legătură cu eve- 
nimentele ce se pot întâmpla unei armate pe timpul mar- 
șului. Dacă nu mai aveți să-mi faceți alte observaţii, voi 
trece la un alt subiect. 





CARTEA A VI-A 


ZANOBI. Pentru că vom schimba subiectul, cred că este 
convenabil ca Battista să intre în rol și eu să ies. Îi vom 
imita astfel pe marii comandanți care, conform concep- 
ției domnului Fabrizio, pun în capul și în spatele armatei 
lor pe cei mai buni soldați, cu scopul de a angaja cu dârze- 
nie lupta și de'a o susține cu aceeași vigoare. Cosimo a în- 
ceput discuția cu mult succes, Batista o va finaliza la fel 
de bine. Luigi și cu mine am susținut-o, între ei, cât am 
putut-o de bine, fiecare dintre noi asumându-și cu plăce- 
re postura ce ne-a fost încredinațată de el și sunt convins 
că Battista nu este omul care să o refuze pe a sa. 

BATTISTA. Până acum am făcut ceea ce ați vrut voi și 
nu vreau să mai schimb nimic. Așadar, domnule Fabrizio, 
binevoiți a continua această discuţie și vă cerem scuze 
de avă fi întrerupt pentru toate aceste complimente. 

FABRIZIO. V-am spus deja că îmi faceți o mare plăcere 
continuând astfel. Intreruperile voastre, departe de a de- 
ranja cursul ideilor mele, nu au făcut decât să le confere 
o nouă forță. Dar să ne reluăm discuţia. Acum este mo- 
mentul să ne cantonăm armata, căci după cum știți, toate 
fiinţele vii doresc odihna și o odihnă care să fie în sigu- 
ranță: fără siguranță, aceasta nu este o adevărată odihnă. 
Aţi fi vrut poate ca eu să-mi cantonez mai întâi armata 
și după aceea să o antrenez pentru marș și în final pen- 
tru ducerea luptei, dar am fost obligaţi să procedăm exact 
invers. Aceasta pentru că, dorind să vă fac să înțelegeți, 

după ce ne-am pus armata în marș, cum ar schimba dis- 
pozitivul de marș în formaţie de luptă, trebuia mai întâi 
să vă explic ce este aceea formaţie de luptă. 

O tabără, pentru a fi cu adevărat sigură, trebuie să fie 
tare și bine situată. Dispunerea în ordine a acesteia de- 
pinde de abilitatea generalului, iar natura sau arta îi con- 
feră tăria. Grecii căutau poziții naturale foarte tari. Ei n-ar 
fi ales un loc de tabără care să nu se sprijine pe o stâncă, 
un cur's de apă, o pădure sau pe o altă asemenea întărire. 
Romanii, din contră, aveau mai multă încredere în artă 
decât în natură, atunci când își alegeau locul în tabără. 
Ei nu și-ar & ales niciodată o poziție care nu le-ar fi per- 
mis să-și desfășoare toate manevrele. În felul acesta, ta- 
băra lor păstra totdeauna aceeași formă, căci nu voiau să 
fie sclavii terenului, ci terenul să fie cel care să-i slujească 
pentru aplicarea metodei lor. Nu la fel se petreceau lucru- 
rile la greci. Orientându-se totdeauna după dispunerea 
terenului, care varia permanent în funcție de diversitatea 
zonelor, ei erau obligați astfel să-și modifice și modalita- 
tea de a-și instala și organiza taberele. Romanii suplineau 
prin artă neajunsurile naturale ale poziției lor. Și cum ei 
sunt cei pe care i-am dat de exemplu până acum, mă voi 
pronunța și de data aceasta în discuţia noastră, pentru a 
urma exemplul lor în ce privește campamentul armatelor. 
Asta nu înseamnă că aș vrea să imit cu servilism, în aceas- 
tă privinţă, toate instituţiile lor. Vreau numai să le preiau 
pe cele care mi se par aplicabile în impul nostru. 

V-am spus deja că armatele consulare erau compuse 
din două legiuni de cetățeni romani, care aveau circa un- 
sprezece mii de infanteriști și șase sute de călăreți și încă 
unsprezece mii de infanteriști ce le erau trimiși de către 
aliații lor, că în aceste armate niciodată soldaţii străini nu 
erau în număr mai mare decât cei romani, chiar dacă acest 
lucru nu era valabil și pentru cavalerie, unde nu era nici 
o teamă ca străinii să-i depășească numeric pe cetățeni 
și, în fine, că în toate luptele romanii erau dispuși pe cen- 

tru, iar străinii — pe flancuri. Era un obicei pe care îl men- 
țineau și în ce privește taberele lor, cum ați putut vedea 
a istoricii lor. De aceea eu nu vă voi dezvolta sistemul de 
campament al romanilor, dar explicându-vă metoda pe 
care v-o propun în această privinţă, vă veți da cu ușurință 
seama de tot ce am împrumutat de la ei. 

Știți că, dorind să mă conformez cu cele două legiuni 
romane, le-am luat ca model pentru armata mea care să 
aibă două brigăzi a câte șase mii de oameni și câte trei sute 
de cavaleriști fiecare. Vă amintiţi numărul de batalioane 
ce intră în compunerea acestor brigăzi, cel al armelorlor 
și diferitele lor denumiri. Nu le-am adăugat alte structuri, 
atunci când v-am explicat dispozitivul de marș și pe cel 
de luptă ale acestei armate, arătându-vă numai că, dacă 
vrem să dublăm forțele, nu avem altceva de făcut, decât 
să dublăm rândurile. Acum, când trebuie să vorbesc de- 
spre cantonament, nu mă voi limita la cele două brigăzi. 
Voi lua o componență numerică ce este convenabilă unei 
armate obișnuite. Astfel; după exemplul romanilor, armata 
mea va fi formată din două brigăzi și din tot atâtea trupe 
auxiliare. Forma taberei noastre va fi mai regulată, fiind 
concepută pentru o armată completă, dar un aseinenea 
număr de oameni nu era deloc necesar pentru celelalte 
operații despre care v-am vorbit deja. 

Este vorba deci de a instala o armată completă de 
douăzeci și patru de:mii de oameni din infanterie și două 
mii din cavalerie, câți au cele patru brigăzi, din care două 
vor fi formate din cetățeni proprii, iar celelalte două, din 
străini. După ce am ales poziţia voi arbora drapelul gene- 
ral și în jurul acestuia voi trasa un careu, ale cărui laturi 
vor fi dispuse la cincizeci de coți față de el și vor fi orien-, 
tate către cele patru puncte cardinale, respectiv Est, Vest, 
Sud și Nord. In acest spațiu va fi instalat cortul generalu- 
lui. Din motive de prudență și pentru a-i imita pe romani, 
voi separa de soldaţi pe toți cei care nu poartă arme sau 
se află în afara serviciului. Voi plasa în partea de Est tota- 

litatea sau cel puțin cea mai mare parte a soldaților, iar pe 
ceilalți la Vest, frontul taberei va fi spre Est, spatele spre 
vest, iar flancurile spre Nord și Sud. 

Pentru a distinge cantonamentele armatei, voi trasa, 
de la drapelul general, o linie dreaptă spre Vest pe șase 
sute optzeci de co; în aceeași direcție voi trasa două alte 
linii paralele cu prima și care vor fi la cincisprezece coți. 
La capătul acestei prime linii va fi poarta de Est și spațiul 
cuprins între celelalte două linii va forma o stradă care 
va duce de la această poartă la cortul generalului, ce va 
avea treizeci de coți lărgime și șase sute lungime, deoa- 
rece cortul generalului va ocupa și el cincizeci din aceas- 
ta. Această stradă se va chema strada Generală. O altă 
stradă va pleca de la poarta de Sud spre cea de Nord. Ea 
va trece prin capătul străzii Generale, trecând pe lângă 
cortul generalului și va avea o mie două sute cincizeci de 
coți, deoarece se va întinde pe toată lungimea taberei, va 
fi largă de treizeci de coţi și se va chema strada Crucii. 
După ce am trasat poziția generalului și cele două străzi, 
trebuie stabilită acum pozitia celor două brigăzi din tru- 
pele proprii. Voi plasa una dintre ele în dreapta străzii Ge- 
nerale și cealaltă în stânga. Traversând strada Crucii, voi 
stabili treizeci și două de cantonamente la stânga străzii 
Generale și treizeci și două la dreapta; dar între a șaispre- 
zecea și a șaptesprezecea așezare voi lăsa un spațiu de 
treizeci de coți care va forma o stradă de trecere între 
toate celelalte cantonamente ale brigăzilor, cum am expli- 
cat vorbind despre distribuirea diverselor cantonamente. 
În aceste două rânduri de cantonamente primele, de fie- 
care parte a străzii Crucii, vor fi destinate comandanți- 
lor de arme, și cele cincisprezece cantonamente care ur- 
mează de fiecare parte, cele ale cuirasierilor. Cura fiecare 
brigadă numără o sută cincizeci, vor fi astfel zece oameni 
la fiecare cantonament. Cantonamentele comandanților 
vor avea patruzeci de coți lărgime și zece lungime. (Amin- 
tiți-vă aici că prin lățime înțeleg spațiul care se întinde de 

la Sud la Nord; prin lungime, acela de la Estla Vest). Ace- 
lea ale cuirasierilor vor avea cincisprezece coți lungime 
și treizeci lățime. În cele cincisprezece cantonamente ur- 
mătoare, care sunt dincolo de strada de Trecere și care 
vor avea aceleași dimensiuni ca cele ale cuirasierilor voi 
plasa cavaleria ușoară care este de asemenea compusă 
din o sută cincizeci de oameni, va da zece cavaleri la fie- 
care cantonament; al șaisprezecelea dintre aceste canto- 
namente va fi ocupat de fiecare parte de comandantul a- 
cestei cavalerii, și va avea aceeași mărime ca și cantona- 
mentul comandantului cuirasierilor. Astfel, cantonamen- 
tele cavaleriei celor două brigăzi vor fi plasate de o parte 
și de alta a străzii Generale și vor servi, de regulă, pen- 
tru trasarea așezărilor infanteriei, cum vă voi explica. 
Tocmai am stabilit așezările celor trei sute de cai de 
fiecare brigadă cu comandanții lor, în treizeci și două de 
așezări, situate pe strada Generală, și începând de la stra- 
da Crucii; și am lăsat, între a șaisprezecea și a șaptespre- 
zecea un spațiu de treizeci de braţe care formează strada 
de Trecere. Acum este vorba de așezarea a douăzeci de 
batalioane care compun cele două brigăzi obișnuite. Lu- 
ând deci două batalioane deodată, le voi așeza în spatele 
celor două părți ale cavaleriei. Cantonamentele lor ca și 
cele ale cavaleriei vor avea cincisprezece brațe lungime 
și treizeci lățime, și se vor apropia de acestea prin spate. 
Fiecare primă așezare de fiecare parte care se întâlnește 
cu strada Crucii va fi ocupată de comandantul unui batali- 
on și plasat astfel pe aceeași linie cu cea a comandantu- 
lui cuirasierilor. Singură această așezare va avea douăzeci 
de coți lățime și zece lungime. În celelalte cincisprezece 
cantonamente care urmează de fiecare parte până la stra- 
da de Trecere, voi plasa de fiecare parte un batalion de in- 
fanterie care, având patru sute cincizeci de oameni, va da 
treizeci de oameni la fiecare cantonament. După ce am 
traversat strada de Trecere voi instala în spatele cavale- 
riei ușoare alte cincisprezece cantonamente de aceeași 
mărime, care vor fi ocupate de fiecare parte de către un 

alt batalion de infanterie. De cele două părți, ultimele două 
cantonamente spre Est vor fi destinate comandanților ce 
lor două batalioane și dispuse pe aceeași linie ca și cele 
ale celor doi comandanți ai cavaleriei ușoare; ele vor avea 
de asemeni zece coți lungime și douăzeci lăţime. Aceste 
prime două rânduri de cantonamente vor fi astfel împăr- 
țite între cavalerie și infanterie și, cum vreau ca această 
cavalerie, precum v-am mai spus-o deja să fie în întregime 
aptă să facă de serviciu și să nu aibă astfel nici un slujitor 
pentru a-i servi și a le pansa caii, voi ordona, după exem- 
plul romanilor, ca batalioanele situate în spatele ei să o 
ajute și să fie la ordinele sale, scutindu-le de toate cele- 
lalte servicii ale taberei. 

În spatele acestor două rânduri de cantonamente voi 
lăsa de fiecare parte un spaţiu de treizeci de coți, ceea 
ce va forma două străzi care se vor chema una prima stra- 
dă din dreapta, cealaltă, prima stradă din stânga. Voi sta- 
bili, în continuare, de fiecare parte un alt dublu rând de 
treizeci și două de cantonamente așezate spate în spate, 
de aceiași mărime ca și primele și despărțite de strada de 
Trecere, între al șaisprezecelea și al șaptesprezecelea can- 
tonament. Acolo voi așeza de fiecare parte patru batalioa- 
ne de infanterie, cu comandanții lor în faţă și în spate, cum 
am mai spus-o. In continuare, voi mai lăsa de fiecare par- 
te un spațiu de treizeci de coți, care va forma două străzi, 
dintre care una se va chema a doua stradă din dreapta, 
și cealaltă a doua stradă din stânga; de aceeași manieră 
voi instala un alt rând dublu de treizeci și două de canto- 
namente, loc unde voi plasa de fiecare parte patru batali- 
oane cu comandanții lor. Trei rânduri de așezări de fiecare 
parte a străzii Generale sunt suficiente atât cavaleriei, cât 
și infanteriei celor două brigăzi obișnuite. 

Cele două brigăzi auxiliare, compuse din același nu- 
măr de oameni, vor fi instalate în același fel ca și cele două 
brigăzi obișnuite, de o parte și de alta a acestora. Voi în- 
cepe deci- prin a instala un rând dublu de cantonammente 
împărțite între cavaleria și infanteria acestor două brigăzi, 

despărțite de ultimul rând al brigăzilor obișnuite de un 
spațiu de treizeci de coţi, pe care îl vom numi, de o parte, 
a treia stradă din dreapta și de cealaltă, a treia stradă din 
stânga. Voi stabili apoi de fiecare parte alte două rânduri 
de cantonamente, separate și ocupațe în același fel, ca și 
celelalte, care vor forma alte două străzi pe care le vom 
numi de asemenea după numărul și partea unde vor fi si- 
tuate. Astfel, toată această armată va fi dispusă pe două- 
sprezece rânduri duble de cantonamente aflate pe trei- 
sprezece străzi, luând în considerare şi strada Generală 
și strada Crucii. În sfârșit, între diversele cantonamente 
și întărituri voi lăsa un spațiu de o sută de coți, ceea ce în- 
sumează, de la cantonamentul generalului până la poarta 
de Est, șase sute optzeci de coți. 

De această parte, ne mai rămân două spații de ocupat; 
unul de la reședința generalului, până la poarta de Sud, 
celălaltpână la poarta de Nord; amândouă însumează, mă- 
surând din centrul cantonamentului generalului, șase sute 
douăzeci și cinci de coți. Dar, dacă scad din acestea 1. cinci- 
zeci de coți pentru spaţiul pe care îl las de fiecare parte a 
cortului generalului; 2. patruzeci și cinci de coţi pentru lo- 
cul pe care îl las de fiecare parte a cantonamentului; 3. trei- 
zeci de coți pentru strada care va despărți în două fiecare 
dintre aceste două spații; 4. cei o sută de coş care rămân 
liberi în jurul întăriturilor îmi va rămâne aici pentru a in- 
stala cantonamente, un spațiu larg de patru sute de coți, 
lung de o sută, ceea ce egalizează lungimea spațiului pe 
care îl ocupă cortul generalului. Tăind aceste două spaţii 
în două pe lungimea lor, voi stabili pe fiecare parte patru- 
zeci de cantonamente lungi de cincizeci de coți și largi de 
douăzeci, rezultând astfel optzeci de cantonamente des- 
tinate comandanților de brigăzi, trezorierilor, comandan- 
tilor de regiment ș şi în fine, tuturor celor angajaţi în arma- 
tă. Voiavea grijă să rămână întotdeauna câteva goale, des- 
tinate străinilor care ar putea vizita armata și voluntarilor 
care ar veni în slujba armatei pentru a-l înconjura pe ge- 
neral. 

În spatele reședinței generalului voi trasa o stradă de 
la Sud la Nord, largă de treizeci de coți, pe care o voi numi 
strada Capului; ea va trece de-a lungul celor optzeci de 
cantonamente despre care tocmai am vorbit, cele care, 
împreună cu reședința generalului, se vor afla astfel pla- 
sate între această stradă și strada Crucii. De la această 
stradă a Capului, și vizavi de reședința generalului voi tra- 
sa o altă stradă spre poarta de Vest, largă de treizeci de coți 
care prin poziţia și lungimea sa va egala strada Generală 
și pe care o voi numi strada Pieței. După ce am trasat a- 
ceste două străzi voi stabili strada Pietei, acolo unde se va 
ține piața. Aceasta va fi în capătul străzii Pieței, vizavi de 
cortul generalului, întâlnind strada Capului și va forma un 
careu de nouăzeci și șase de coți. La dreapta și la stânga 
de această piață vor fi două rânduri de câte opt cantona- 
mente duble care vor avea fiecare doisprezece coți lun- 
gime și treizeci lățime. Piaţa se afla astfel între șaisprezece 
cantonamente duble care însuma treizeci și două, cuprin- 
zând și cele două părți. Acolo voi plasa cavaleria supra-nu- 
merară a brigăzilor auxiliare și dacă ea nu va putea fi ca- 
zată în totalitate acolo, îi voi ceda unele dintre cantona- 
mentele care sunt de o parte și de alta a cartierului gene- 
ral, în principal cele care se găsesc pe partea întăriturilor. 

Acum îmi rămâne să-i cazez pe sulițașii și veliții spe- 
ciali afectaţi brigăzilor, care au fiecare, după cum știți, în 
afară de cele zece batalioane ale lor, o mie de sulițași spe- 
ciali și cinci sute de veliți speciali, ceea ce face, pentru pro- 
priile mele brigăzi, două mii de sulițași și o mie de veliți 
speciali și tot atât pentru brigăzile auxiliare. Mai am deci 
de găzduit șase mii de infanteriști pe care îi voi caza pe 
toți la vest, de-a lungul intăriturilor. Astfel, la capătul străzii 
Capului, pe partea de nord, lăsând spațiul de o sută de coți 
până la întărituri, voi dispune un rând de cinci cantona- 
mente duble care vor ocupa saptezeci de coți în lungime 
și șaizeci în lățime, în așa fel încâtîmpărțind lăţimea în în- 
tregime, fiecare cantonament va avea cincisprezece coți 

în lungime și treizeci în lățime. Și cum vor fi zece canto- 
namente, voi așeza acolo trei sute de oameni, pentru fie- 
caţe locuinţă treizeci de oameni. Lăsând apoi un spațiu. de 
treizeci și unu de coți, voi repartiza de aceeași manieră și 
pe aceleași dimensiuni, un alt rând de cinci cantonamente 
duble și apoi un altul pâna când se vor forma cinci rân- 
duri de cantonamente duble care vor face cincizeci de can- 
ionamente, plasate în linie dreaptă pe partea de Nord, toate 
fiind dispuse la o sută de coți față de întărituri și ocupate 
de o mie cinci sute de oameni din infanterie. Apoi, întor- 
cându-mă pe strada ce duce spre poarta de Apus, voi plasa 
acolo până la această poartă, alte cinci cantonamente du- 
ble, păstrând aceleași dimensiuni, cu diferența că nu vor 
fi de la un rând la altul decât cincisprezece coți. Acolo voi 
caza încă o mie cinci sute de oameni. Astfel, de la poarta 
de Nord la cea de Vest, fixând de-a lungul șanțurilor o sută 
de cantonamente distribuite pe zece rânduri de câte cinei 
cantonamente duble fiecare, îi voi putea apoi ca a pe toți 
sulițașii și veliții speciali ai propriilor brigăzi. De la poarta 
de Vest la cea de Sud voi dispune de aceeași manieră, de-a 
lungul întăriturilor, menţionând permanent cei o sută de 
coți distanță, zece rânduri de câte zece cantonaimente fie- 
care, destinate sulițașilor și veliților speciali ai brigăzilor 
auxiliare; comandanții vor ocupa par tea întăriturilor can- 
tonamentele care li se vor părea cele mai comode. În sfâr- 
șit, voi plasa artileria de-a lungul întăriturilor. 

Tot spaţiul care rămâne liber în partea de vest va fi 
ocupat de suita arrnatei și tot echipamentul taberei. Tre 
buie să știți că, prin termenul de echipament al taberei, an- 
ticii înțelegeau tot ceea ce era necesar arnaatei în afară 
de soldați, ca dulgheri, fierari, potcovari, pietrari, geniști, 
artileriști, chiar dacă aceștia pot fi priviţi ca fiind adevă- 
rați soldați, păstorii cu turmele lor de vaci și de oi necesare 
subzistenţei armatei, în fine, lucrători din orice meserie 
cu furgoanele de muniţie de război și provizii de alirnente 
pentru soldați. Nu voi stabili locuri speciale de cazare și 

dispunere pentru tot echipamentul și oamenii din acest 
domeniu; voi avea numai grijă ca acestea să nu ocupe di- 
feritele străzi pe care le-am trasat și voi ceda, în general, 
tuturor convoaielor militare cele patru spații care sunt for- 
mate între aceste.străzi, unul va fi pentru turme, celălalt 
pentru meseriași, al treilea, pentru hrana soldaţilor, al pa- 
trulea, pentru muniția de război. Străzile care trebuie să 
rămână libere sunt strada Pieței, strada Capului și o altă 
stradă care se va num strada Centrului, care se va întin- 
de de la nord la sud, traversând strada Pieței și va fi, pen- 
tru Vest, ceea ce;strada de Trecere este pentru Est. Mai 
mult, voi duce îni spatele acestor patru spații o stradă care 
se va întinde dea lungul cantonamentelor infanteriștilor 
ȘI sulițașilo: speciali. Toate aceste străzi vor avea treizeci 
de coți lățime: Artileria cum am spus-o deja, va fi plasată 
în porțiunile marcate de lângă întărit“. 

BAT, Mărturisesc că eu mă pricep destul, de puțin la 
război și nu roșesc la această mărturisire, deoarece răz- 
boiul nu este ocupația mea; totuși, dispunerile voastre mi 
se par foarte bine ordonate, dar am două nelămuriri pe 
care îți propun să le explici: aș vrea să știu mai întâi de ce 
acorzi atâta lărgime străzilor și spațiilor care sunt de-jur 
imprejurul cantonamentelor; în fine, și aceasta mă pune 
mai mult în încurcătură, în ce fel trebuie să se așeze în 
spatiile pe care le-ai distribuit în- acest scop?! 

FABR. Acord străzilor treizeci de coți lărgime pentru 
ca un batalion de infanterie-să poată-trece în formație de 
luptă și fiecare batalion, cum trebuie să vă amintiți, ocupă 
douăzeci și cinci până lă treizeci de:coți lărgime. Cât de- 
spre spaţiul care desparte cantonamentele față de întări- 
turi, i-am acordat o sută de coți pentru:ca.batalioanele Și 
artileria să se d desfășoare cu ușurință, să poată să lase să 
treacă prada și, la nevoie, să se retragă în spatele unor noi 
șanțuri și unor:noi întărituri. Este util, de altfel, ca toate 
cantonamentele să fie îndepărtate de întărituri, căci ast- 
fel ele sunt mai puține expuse focului și celorlalte acțiuni 
ale inamicului. 

În privinţa celei de-a doua-nelămuriri, nu pretind să 
fie un singur cort în fiecare spațiu pe care l-am trasat; cei 
care trebuie să se adăpostească aici vor așeza mai multe 
sau mai puţine corturi, după cum le va fi mai comod, cu 
condiția să nu depășească linia care le-a fost trasată. 

Pentru a trasa mai bine aceste spații, trebuie să ai a- 
proape oameni foarte exersaţi și abili, geniști care, îndată 
ce generalul și-a ales poziția, să dispună forma taberei fă- 
când repartizarea, să schițeze străzile, să indice cantona- 
mentele cu frânghii și jaloane, și să execute toate aces- 
te dispoziţii cu o astfel de promptitudine, încât lucrarea 
să fie realizată într-o clipă. Pentru a evita orice confuzie, 
trebuie să ai grijă să orientezi tabăra intotdeauna după 
același plan, pentru ca fiecare să știe pe ce stradă și pe 
ce spațiu trebuie să se găsească locuința. Este un obicei 
care trebuie păstrat în toate vremurile și în toate locurile, 
în așa fel încât tabăra să fie ca o cetate mobilă care, în 
orice loc este transportată, duce cu ea aceleași străzi, ace- 
leași cantonamente și prezintă întotdeauna același aspect. 
Este un avantaj pe care nu-l au deloc cei care căutând po- 
ziții naturale foarte puternice, sunt forțați să supună for- 
ma taberei lor varietăților terenului. Romanii, dimpotrivă, 
se mulțumeau să fortifice tabăra lor prin șanțuri, redute 
și alte întărituri. Fi săpau de jur împrejurul taberei un șanț 
lat în mod obișnuit de șase coți și adânc de trei coți și îl 
măreau. sau îl săpau mai adânc, după cum vroiau să facă 
un popas mai lung sau după cum li se părea inamicul mai 
de temut. În ceea ce mă privește, eu nu aș ridica palisade, 
decât dacă aș vrea să petrec iarna într-o tabără. Eu m-aș 
mulțumi cu șanțuri și redute nu mai puține ca cele ale ro- 
manilor, rezervându-mi posibilitatea de a le acorda o în- 
tindere mai mare, după împrejurări. În plus, voi pune să 
se sape, din cauza artileriei, un șanț în semicerc la fiecare 
unghi al taberei; astfel, aș putea să lovesc din flanc inami- 
cul care ar încerca să atace întăriturile. Trebuie exersată 
mult armata în diversele sale munci din campament, să 

obișnuiești ofițerii să traseze cu promptitudine o tabără, 
și soldaţii să recunoască într-o clipă diferitele lor canto- 
namente. Acesta este un exercițiu care nu presupune nici 
o greutate, cum o voi explica în curând. Acum vreau să 
vă vorbesc despre gărzile taberei, căci fără acest obiect 
important toate lucrările noastre ar deveni inutile. 

BAT. Înainte de a trece la acest subiect, tesrog să-mi 
spui ce precauţii trebuie să luăm când vrem să ne insta- 
lăm tabăra în preajma inamicului. Mi se pare că în acest 
caz nu putem, fără a fi în pericol, să facem toate prepara- 
tivele ce tocmai le-ai recomandat. 

FABR. Niciodată un general nu va campa aproape de 
inamic, decât cu intenția de a angaja o luptă, dacă acesta 
va dori să o accepte. Cu o asemenea hotărâre nu riscă nici 
un pericol extraordinar, căci atunci el menține întotdea- 
una pregătite pentru luptă primele două formaţii de luptă, 
în vreme ce a treia este însărcinată cu instalarea taberei. 
Într-o situaţie asemănătoare, romanii acordau această grijă 
triarilor, în timp ce hastiarii și servanții rămâneu sub arme. 
Triarii, fiind efectiv ultimii care luptau, aveau întotdeauna 
timp, atunci când inamicul se ivea, să lase munca, săia ar- 
mele și să se instaleze la postul lor. După exemplul roma- 
nilor, ați încredința ridicarea taberei batalioanelor care 
sunt, ca și triarii, în ultima linie a armatei voastre. Dar să 
revenim la gărzile taberei. 

Nu-mi amintesc ca anticii să fi plasat pe durata nopții 
la ceva distanță de tabără, gărzi avansate pe care le nu- 
mim astăzi avangarzi. Fără îndoială, ei credeau că acest 
mijloc expunea armata unor erori fatale, aceste gărzi pu- 
tând deseori să se piardă, să fie extrase sau capturate de 
inamic, așa că era prea periculos să se bazeze pe o ast- 
fel de garanţie. Toată forța gărzilor lor era deci în interio- 
rul întăriturilor lor unde se făceau cu o grijă și o ordine 
extraordinară, deoarece orice soldat, căruia i se întâmpla 
să lipsească de la ele, era pedepsit cu moartea. Nu mă voi 
opri să vă explic diferitele lor reguli în această privință, ar 

însemna să vă plictisesc inutil; vă este mai ușor să vă in- 
struiți voi înșivă, dar din întâmplare problema nu vă pre- 
ocupase prea mult până acum. Dar iată, în puține cuvinte, 
ceea ce vreau să stabilesc în armata mea. În fiecare noap- 
te, în zilele obișnuite, voi face să rămână sub arme o tre- 
ime din armată și, din această treime, un sfert va fi întot- 
deauna pregătit și repartizat pe meterezele de apărare și 
în principalele poziții ale taberei, cu gărzile duble în fie- 
care colț. Unii vor rămâne ca santinele, iar ceilalți vor pa- 
trula permanent de la un capăt la altul al taberei. Vom res- 
pecta aceeași ordine și pe timpul zilei, atunci când armata 
va fi aproape de inamic. 

Nuvăvoi vorbi despre parolă, despre necesitatea de a 
o reînnoi în fiecare zi, și de toate celelalte dispoziții ce tre- 
buie date pentru garda taberei. Toate acestea sunt cunos- 
cute de toată lumea, dar este o precauţie foarte importan- 
tă care poate preveni multe pericole atunci când o îndepli- 
nim cu exactitate, și poate aduce mari rele atunci când o 
neglijăm. Trebuie observați cu extremă atenţie cei care pe 
parcursul nopții lipsesc din tabără sau îndrăznesc să pă- 
trundă. Este o preocupare care nu este dificilă, având în 
vedere ordinea pe care am convenit să o stabilim. Căci, 
fiecare așezare fiind ocupată de un număr determinat de 
oameni, vedem cu ușurință dacă se află mai mulți sau mai 
puțini în ea. Cei care sunt absenți fără permisiune trebuie 
pedepsiți ca dezertori, iar străinii trebuie interogați în pri- 
vința situației lor, a profesiunii lor și a altor atribute ale lor. 
Această supraveghere împiedică inamicul să vă înșele ofi- 
țerii și să vă hotărască destinele. Fără această atenție per- 
manentă, Claudius Neron n-ar fi putut niciodată, în pre- 
zenţa lui Hanibal, să se îndepărteze de tabăra sa de la Lu- 
cania și să revină după ce a fost până în Picenurm, fără ca 
Hanibal să fi avut cea mai mică bănuială. 

Dar nu este suficient că aceste reguli sunt utile prin 
ele însele, mai trebuie ca ele să fie executate cu mare exi- 
gență, căci, în nici o altă împrejurare nu avem mai mare 

nevoie de o extremă exactitate ca în armată. Legile stabi- 
lite pentru apărarea unei armate trebuie deci să fie foarte 
riguroase și executate fără milă. Romanii pedepseau cu 
moartea pe oricine lipsea din gardă sau abandona pos- 
tul care îi fusese atribuit pentru luptă, pe oricine lua în se- 
cret vreun bun din tabără, pe oricine se lăuda cu o forță 
pe care nu o săvârșise, lupta fără ordinul generalului său 
sau, de teamă, își arunca armele în prezenţa inamicului. 
Și atunci când, din întâmplare, o cohortă sau o legiune în- 
treagă se făcea vinovată de o asemenea greșeală, cum nu 
o puteau face să piară în întregime, ea trăgea la sorți și fie- 
care al zecelea soldat era ucis. Pedeapsa era astfel aplicată, 
de o asemenea manieră că, dacă nu erau toți nimiciți, cel 
puțin toți aveau să se teamă. 

Cum pretutindeni unde pedepsele sunt foarte dure 
trebuie recompense mari, pentru ca oamenii să aibă un 
motiv egal pentru a se teme și a spera, romanii stabiliseră 
un preț pentru fiecare faptă de vitejie; de exemplu, pen- 
tru acela care, în timpul luptei, salva viața unui concetă- 
țean, care sărea primul într-un oraș asediat sau în tabăra 
inamică, care rănea sau ucidea inamicul sau îl arunca de 
pe cal. Toate aceste acte de curaj erau recunoscute și re- 
compensate de către consuli și lăudate în mod public de 
fiecare cetățean. Soldatul care obținuse daruri militare pen- 
tru oricare dintre aceste fapte de bravură, în afară de glo- 
ria și consideraţia de care se bucura între camarazii săi, 
le expunea, la întoarcerea în țara sa, cu pompă și ritual la 
vederea părinților și prietenilor săi. Trebuie deci să ne 
mirăm de puterea unui popor care pedepsea sau recom- 
pensa cu 0 asemenea exactitate pe cei care, prin faptele 
lor bune sau rele, meritaseră lauda sau blamarea. 

Romanii instituiseră o pedeapsă deosebită pe care nu 
cred că trebuie să o trec sub tăcere. Atunci când cel în: 
cauză era vinovat față de tribun sau de consul, aceștia îl 
atingeau ușor cu o lovitură de baghetă și atunci lui îi era 
permis să fugă, iar soldaților să îl ucidă; fiecare arunca în 


Arta războiului 149 





el cu pietre sau cu săgeți sau îl atacau cu alte arme; ast- 
fel îi era greu să meargă foarte departe și puțini scăpau. 

Dar chiar și aceia nu se puteau întoarce în țara lor fără a 
fi copleșiți de rușine, iar moartea era pentru ei un supli- 
ciu mai puțin greu. Această pedeapsă a romanilor este un 
obicei și la elvețieni, soldații condamnați la moarte sunt 
uciși de camarazii lor, în mod public. Acest iucru este foarte 
înțelept și foarte bine instituit. Cel mai bun mijloc de a îm- 
piedica ca un om să apere un vinovat este acela de a-l în- 
sărcina personal cu pedepsirea vinovatului. Căci intere- 
sul pe care acesta i-l inspiră şi dorința sancționării sale îl 
neliniștește în mod diferit, atunci când pedepsirea aces- 
tuia este încredințată în mâinile sale sau ale altuia. Dacă 
vreți deci ca poporul să nu devină complicele planurilor 
condamnabile ale unui cetățean, faceți ca poporul să fie 
judecătorul său. Manlius Capitolinus poate fi citat în spri- 
jinul acestei idei. Acuzat de către Senat, a fost apărat de 
către popor până când poporul a devenit judecătorul său; 
din momentul în care poporul a fost arbitrul soartei sale, 
acesta la condamnat la moarte. Acest tip de pedeapsă este 
deci foarte potrivit pentru a preveni răzvrătirile și pentru 
a menține executarea justiției. Cum teama de legi sau de 
oameni nu este o frână destul de puternică pentru sol- 

daţi, anticii o îmbinau cu autoritatea zeilor. Îi făceau deci 
pe soldați să jure, în timpul fiecărui ritual al ceremoniilor 
religioase, că vor rămâne fideli disciplinei militare. Ei că- 
utau prin orice mijloc posibil să le fortifice sentimentul re- 
ligios, pentru ca orice soldat care și-ar încălca datoria să 
se teamă nu numai de răzbunarea oamenilor, dar și de fu- 
ria zeilor. 

BAT. Romanii admiteau prezența femeilor în armatele 
lor sau perrniteau ca soldatul să se amuze cu toate aceste 
distracţii care sunt autorizate astazi? 

FABR. Și una și alta erau la romani strict interzise și a- 
ceastă interdicție nu era prea greu de menținut. Aveau 
atâtea exerciții, fie publice ori private care ocupau solda- 
tul în mod permanent, încât nu-i rămânea timp să viseze 

la distracţie sau la dragoste și la toate celelalte amuzarnen- 
te ale soldaților noștri inactivi și nedisciplinați. 

BAT. Aceasta este suficient. Dar spune-mi care era mo- 
dul lor de a ridica tabăra? 

FABR. Trompeta generalului sună de trei ori. La pri- 
mul sunet ridică corturile și se strâng bagajele, la al doi- 
lea se încarcă vitele de povară, la al treilea armată se pune 
în mișcare în ordinea pe care am explicat-o deja, furgoa- 
nele în spatele fiecărui corp de armată și legiunile în cen- 
tru. Astfel veti face să pornească o brigadă auxiliară, apoi 
furgoanele sale speciale și un sfert din echipajele comu- 
ne care s-ar fi aflat într-unul din cele patru spații pe care 
le-am atribuit furgoanelor în tabără. Ar fi potrivit să des- 
tinați fiecărei brigăzi unul dintre aceste cartiere pentru 
ca în momentul ridicării taberei fiecare dintre cei care o 
ocupă să știe ce brigadă trebuie să urmeze; și fiecare bri- 
gadă, urmată de furgoanele sale proprii și de un sfert din 
furgoanele comune, să meargă în ordinea pe care am ex- 
plicat-o vorbind despre armata romană. 

BAT. Romanii aveau alte reguli de așezare a taberei de- 
cât cele despre care tocmai ne-ai vorbit? 

FABR. Vă repet că romanii doreau să mențină perma- 
nent forma taberei lor, toate celelalte posibilități cedau în 
fața acesteia. Dar erau două aspecte pe care nule pierdeau 
niciodată din vedere: căutau întotdeauna un loc sigur, și 
încercau să nu riște niciodață să fie împresurați de către 
inamic sau să li se întâmple să rămână fără apă sau alimen- 
te. Pentru a evita maladiile, ei se îndepărtau de locurile 
mlăștinoase și expuse epidemiilor. Recunoșteau acest pe- 
ricol observând atât calitatea terenului cât și atitudinea 
locuitorilor; când îi vedeau cu o culoare nesănătoasă, as- 
matici sau atinși de vreo boală, își duceau tabăra în altă 
parte. Pentru a nu vă expune riscului de a fi împresurați, 
trebuie să examinați de ce parte și în ce loc sunt prietenii 
sau dușmanii voștri și să judecați de ce aveți a vă teme. Un 
general trebuie deci să cunoască perfect toate așezările 

unei țări, și să aibă în preajma sa oamenii care săfiela fel 
de instruiți. 

Evitaţi maladiile și foametea supunând armata unui 
regim regulat. Dacă vreți să menţineţi sănătatea soldaţi- 
lor voștri, îi veți forța să se culce întotdeauna sub cort, veți 
alege pentru a campa, locuri care le oferă umbră și le fur- 
nizează lemne pentru prepararea mâncării lor. Nu îi veți 
lăsa să meargă când este căldură mare, veți avea grijă ca 
pe timp de vară să campați inainte de zorii zilei. Pe timp 
de iarnă, să nu se pună în mișcare când sunt ghețuri și ză- 
pezi decât atunci când vor avea mijloacele de a face foc 
pentru a se încălzi, să fie întotdeauna bine îmbrăcați și 
să nu bea niciodată din ape contaminate. Să aveți întot- 
deauna în apropierea voastră medici pentru a-i îngriji pe 
cei care se îmbolnăvesc, căci nu este nimic de sperat de 
la un general care are de luptat și cu maladiile și cu ina- 
micul. Dar cea mai bună metodă de a întreține sănătatea 
soldaților, sunt exerciţiile; de asemenea, și anticii își exer- 
sau armatele în fiecare zi. Observaţi deci care este răs- 
plata acestor exerciţii, în tabără ele vă redau sănătatea, 
și în luptă victoria. 

Pentru a preveni foametea, nu este suficient să îm- 
piedici inamicul să vă lipsească de animale, mai trebuie 
să faceţi provizii abundente în tabără și să împiedicaţi ri- 
sipa. Să aveţi deci întotdeauna în urma armatei voastre 
alimente pentru o lună, să fie obligaţi aliații voștri să vă 
aducă în fiecare zi alimente, instalați depozite într-unul 
din locurile voastre fortificate și distribuiți proviziile voas- 
tre cu o asemenea economie, încât fiecare soldat să nu 
aibă decât o parte rezonabilă din acestea. Această parte a 
administraţiei militare trebuie să fie obiectul întregii voas- 
tre atenţii căci, cu timpul, în război, le putem învinge pe 
toate, dar foamea singură cu timpul, ne poate înfrânge pe 
noi. Niciodată un inamic care vă poate învinge prin foa- 
mete nu va încerca să vă învingă prin sabie; dacă atunci, 
victoria sa nu este atât de onorabilă, ea este mai sigură 

și asigurată. Este un pericol inevitabil pentru orice armată 
care nu este ghidată de spiritul de dreptate și care-și con- 
sumă merindele fără măsură și după bunul său plac. Fur- 
tul împiedică sosirea proviziilor lor, iar risipa le face să 
fie inutile. Anticii doreau ca fiecare soldat să consume de- 
odată și în același timp întreaga porție care îi era atribu- 
ită, deoarece armata nu mânca decât atunci când gene- 
ralul își lua masa. Știm destule despre ce se întâmplă în 
această privință în armatele moderne, departe de a oferi 
precum anticii exemple de modestie și sobrietate, ele sunt 
dimpotrivă școlile desfrâu și de beție. 

BAT. Când ai început să ne vorbeșii de camparment, 
ne-ai spus că vroiai să nu operezi ca până acum, cu două 
brigăzi, ci cu patru, pentru a ne învăţa să instalăm tabăra 
pentu o armată completă. În această privință am a-ţi pune 
două întrebări: cum aș putea trata tabăra mea pentru niște 
trupe mai mult sau mai puțin numeroase? În fine, la ce nu- 
măr crezi că trebuie să ajungă o armată pentru a lupta cu 
orice fel de inamic? 

FABR. Vă răspund la prima întrebare. Dacă armata este 
mai mult sau mai puțin puternică de patru sau șase mii 
de oameni, adăugăm sau scădem proporțional din rându- 
rile localnicilor, și această proporție crescătoare sau des- 
crescătoare poate merge astfel la infinit. Cu toate aces- 
tea, atunci când roimanii își reuneau cele două armate con- 
sulare ale lor, ei formau două tabere care se uneau spate 
în spate. Cât despre a doua întrebare, vă subliniez faptul 
că armata romană compusă în vremuri obișnuite din apro- 
ximativ douăzeci și patru de mii de oameni, numărul său 
nu era niciodată ridicat, în vremea celor mai mari peri- 
cole pentru republică, peste cincizeci de mii de oameni. 
Romanii au trinais o arnhată de acest tip în întâmpinarea 
a două sute de mii de gali care au atacat Italia după pri- 
mul război punic; și lui Hanibal nu i-au dat forțe mai nu- 
meroase. Trebuie remarcat faptul că romanii și grecii nu 
au dus război decât cu armate puțin considerabile, dar 

care aveau de partea lor arta și disciplina; popoarele din 
Orient și din Occident dimpotrivă, au dus război cu ar- 
mate numeroase. Mobilul occidentalilor era impetuozita- 
tea lor naturală, cel al orientalilor, profunda lor supunere 
față de monarhul lor. Aceste două mobiluri nu existau sub 
nici o formă nici în Grecia, nici în Italia, a trebuit să se 
recurgă la disciplină, a cărei putere este în asemenea mă- 
sură invincibilă, încât datorită ei un număr mic a putut în- 
frânge furia și înverșunarea unei imense mulțimi. Cum 
dorim să-i imităm pe greci și pe romani, armata noastră 
nu va avea peste cincizeci de mii de oameni, dacă nici mă 
car nu este avantajos de a mări acestnumăr, deoarece mul- 
țimea nu aduce decât confuzie și distruge toate avanta- 
jele disciplinei și exerciţiilor; și Pyrrhus avea obiceiul de 
a spune că, având cincisprezece mii de oameni se angaja 
să cucerească lumea. Dar să treceim la o altă întrebare. 

Am făcut ca armata noastră să câștige o bătălie și am 
vorbit despre diversele accidente care pot surveni în tim- 
pul luptei; în continuare, am pus-o în mișcare și am prevă- 
zut toate pericolele pe care ea le poate întâlni în drumul 
său; în fine, am instalat-o într-o tabără unde ne vom odihni 
puțin după atâtea osteneli și vom vorbi despre mijloacele 
necesare pentru a termina războiul: într-adevăr, acolo este 
momentul și locul pentru astfel de discuții, dacă avem a ne 
teme de orașe suspecte sau inamici și suntem în situația 
de a ne asigura față de unele și de a-i ataca pe ceilalți. Tre- 
buie să vă vorbesc despre aceste diverse lucruri și să de- 
pășim toate aceste dificultăți cu aceeași glorie cu care am 
luptat până acum. Ne voim ocupa deci de situaţii particu- 
lare. 

Dacă mai multe popoare decid operațiuni funeste lor 
înșile și utile pentru voi, ca aceea de a ucide o parte din 
concetățenii lor sau de a dărâma fortificațiile orașelor lor, 
trebuie să-i înșelați în așa fel asupra proiectelor voastre, 
încât nici unul dintre ei să nu se gândească că sunteți inte- 
resați de el și că, neglijând să se apere unii și alții, în mod 

succesiv ei vor fi cu toții zdrobiți, sau trebuie să le impu- 
neți tuturor în aceeași zi condițiile voastre. Fiecare crezân- 
du-se singurul atacat nu se va gândi decât să se supună 
și nu să reziste și cu toții vor fi astfel supuși fără a rezulta 
din aceasta vreo tulburare. Dacă suspectați fidelitatea vre- 
unui popor și doriți să vă asiguraţi atacându-l pe neaștep- 
tate, cel mai sigur mijloc de a vă apăra destinele este de 
a comunica acestui popor un alt plan pentru care cereți 
ajutorul său și de a părea că vă ocupați de cu totul alt lu- 
cru decât acela care îl privește; atunci, negândindu-se că 
doriți să-l atacați, el nu se va apăra și veți putea fără efort 
să vă duceți la bun sfârșit planurile. 

Când bănuiți că în armată voastră există un trădător 
care avertizează inamicul asupra planurilor voastre, tre- 
buie să profitați de pe urma perfidiei sale, să-i dezvăluiți 
un plan la care sunteți departe de a vă gândi și să i-l ascun- 
deți pe cel la care meditați; simulați temeri asupra unui 
oarecare proiect care nu vă provoacă nici o neliniște și di- 
simulați adevăratele voastre temeri, prin aceasta inami- 
cul, crezând că v-a înțeles gândurile, se va deda unei ac- 
țiuni dinainte prevăzută și va cădea astfel în cursa pe care 
i-o veți întinde. 

Dacă doriţi, precum a făcut Claudius Neron, să vă di- 
minuați armata pentru a da ajutor unui aliat fără ca'inami- 
cul să realizeze aceasta, să menţineţi aceleași rânduri și 
aceleași drapele, în sfârșit, să nu schimbaţi cu nimic nu- 
mărul gărzilor și al salvelor. Dacă doriți dimpotrivă, să as- 
cundeți inamicului că ați primit noi trupe, vă veţi feri să 
măriți întinderea taberei voastre. Observăm că, pentru 
aceste diverse stratageme, obiceiul secretului este de cea 
mai mare importanță. Astfel Metellus, ducând război în 
Spania, a răspuns unei persoane care îl întreba ce va face 
a doua zi: „Dacă cămașa mea ar ști despre aceasta, aș ar- 
de-o pe loc.“ Un om din armata lui Crassus la întrebat când 
va trezi tabăra. „Credeţi deci că sunteți singurul, îi spuse, 
care nu veți auzi trompeta?“ 

Penteu a pătrunde secretele inamicului și a cunoaște 
dispozitivul său, câțiva generali i-au trimis ambasadori în- 
soțiți de ofițeri abili, deghizați în valeți, care folosind aceas- 
tă ocazie pentru a examina armata sa, de a putea vedea 
partea forte și cea slabă, au oferit mijloacele pentru a-l în- 
vinge; alții au exilat unul dintre confidenții lor care, refu- 
giindu-se la inamic, a putut descoperi și transmite toate pla- 
nurile sale; prizonierii de asemenea, servesc la a face cu- 
noscute planurile inamicului. Marius în războiul împotri- 
va cimbrilor, dorind să se asigure de fidelitatea galilor ci- 
salpini, aliați ai poporului roman, le-a trirnis scrisori unele 
sigilate și altele deschise; în acestea din urmă le recoman- 
da să nu le deschidă pe celelalte decât într-o perioadă de- 
terminată, dar, cerându-le pe acestea înainte de această 
perioadă, a văzut că ele fuseseră desigilate și că nu putea 
conta pe ei. 

Alți generali, în loc de a merge înaintea inamicului 
care venea să îi atace, au dus războiul în țara lor, pentru 
a-l forța să se liniștească, pentru a înceta distrugerile. A- 
ceastă metodă a reușit deseori. Prin aceasta, soldatul se 
obișnuiește cu victoria, dobândește încredere și pradă, în 
vreme ce inamicul, imaginându-și că soarta îi este împo- 
trivă, începe să-și piardă curajul. Această diversiune este 
foarte utilă, dar ea nu poate avea lor decât atunci când 
țara voastră este mai puternică decât cea pe-care o ata- 
cați, altfel ea vă va pierde. Deseori pentru un general ase- 
diat în tabăra sa, salvarea s-a datorat hotărârii pe care a 
luat-o de a începe negocieri și de a asigura un armistițiu 
de câteva zile, atunci supravegherea de către adversarul 
său s-a domolit și profitând de această neglijență, a putut 
astfel să-și salveze armata. Prin această metodă, Silo s-a 
salvat de două ori foarte bine și Hasdrubal s-a sustras în 
Spania, planurilor lui Claudius Neron care îl asediase, În- 
tr-o situație asemănătoare puteți face și o mișcare care 
să țină inamicul în suspans, fie atacându-l cu o parte din 
forțele voastre, astfel încât, atrăgându-i atenția pe această 
parte, să aveți timpul necesar pentru a vă salva armata, 

fie făcând să apară un eveniment neprevăzut a cărui nou- 
tate să-l țină în incertitudine și încurcătură. Este hotărâ- 
rea pe care a luat-o Hanibal care, fiind însărcinat de Fa- 
bius, a legat fascine la coarnele mai multor tuu-me de vaci, 
acest spectacol neașteptat i-a atras lui Fabius întreaga a- 
tenție și nu se gândi să-i închidă toate trecerile lui Hani- 
bal. 

Un general trebuie, mai presus de toate, să caute să 
divizeze forțele pe care trebuie să le combată, fie făcân- 
du-i să pară suspecți generalului inamic pe acei oameni în 
care se încrede mai mult, fie dându-i un motiv oarecare 
să-și despartă trupele și astfel sa-și slăbească armata. In 
primul caz va menaja interesele unor prieteni ai adversa- 
rului său, va face să le fie respectate pe durata războiu- 
lui, posesiunile și le va trimite înapoi fără a cere rascum- 
părare copiii și prietenii lor prizonieri. Hanibal punând să 
se ardă toate câmpiile din jurul Romei nu a căutat decât 
posesiunile lui Fabius Coriolan. Ajuns cu armata sa la por- 
țile Romei, a respectat bunurile nobililor și a pus să se ardă 
și să se jefuiască bunurile poporului. Metelus, în războiul 
său împotriva lui lugurta, îi îndemna pe toți ambasadorii 
pe care acesta îi trimitea să-și predea stăpânul în mâinile 
sale și în scrisorile pe care le scria acestora nu le vorbea 
decât despre acest plan. Prin această metodă, toţi consi- 
lierii lui lugurta i-au devenit suspecți prințului și. acesta 
i-a făcut pe toți succesiv, să piară. Hanibal refugiindu-se 
la antiohi, ambasadorii romani au avut cu el discuții atât 
de apropiate în aparenţă, astfel încât Antiohos a fost în- 
grijorat și Hanibal nu a mai avut deloc parte de încrede- 
rea sa. 

Cea mai bună metodă de a diviza forțele inamicului 
este de a-i ataca țara; va fi forțat să meargă să o apere și 
să abandoneze astfel scena războiului. Este hotărârea pe 
care a luat-o Fabius, care avea a susține forțele reunite 
ale galilor, etruscilor, ombrienilor și samniţilor. Titus Di- 
mius, aflându-se în prezența unui inamic superior în forțe, 

aștepta o legiune căreia acesta din urmă dorea să-i închi- 
dă trecerea; Dimius, pentru a împiedica acest plan, a răs- 
pândit zvonul în toată armata sa că a doua zi se va angaja 
în luptă și a făcut în așa fel, încât unii dintre prizonierii săi 
să aibă ocazia să scape. Răspândind aceștia vestea în ta- 
băra lor, inamicul, pentru a nu-și diminua forțele, a renun- 
țat la acel plan de a ataca legiunea care a sosit fără piedică 
în tabăra lui Dimnius. Aici era vorba, nu de a slăbi forțele 
adversarului său, ci de a le multiplica pe ale sale. 

Mai mulți generali au lăsat intenționat inamicul să pă- 
rundă în țara lor și să pună stăpânire pe câteva locuri con- 
solidate, pentru ca; fiind obligat să pună garnizoane în a- 
ceste orașe și de a-i slăbi astfel forțele, să-l poată ataca și 
învinge mai ușor. Alţi generali, gândindu-se să ocupe o 
provincie, au știut să înșele cum că se gândeau la alta și 
năpustindu-se subit asupra aceleia unde erau așteptați cel 
mai puțin, au cucerit-o înainte de a fi pregătiți să o salve- 
ze, deoarece inamicul, neștiind dacă nu aveți cumva în in- 
tenţia de a reveni asupra locului pe care l-ați amenințat 
prima dată se vede obligat, neputând să-l abandoneze de 
tot pe acesta și să-l salveze pe celălalt și astfel nu poate să 
apere bine nici unul, nici altul. 

Un punct foarte important pentru un general este a- 
cela de a ști să înăbușe abil o tulburare sau o răzvrătire 
care s-ar declanșa printre trupele sale. În acest scop, tre- 
buie pedepsiți șefii vinovaţilor, dar cu o asemenea promp- 
titudine, încât suferința să cadă asupra capetelor lor îna- 
inte ca aceștia să aibă timp să se mai îndoiască. Dacă sunt 
departe de voi, veți convoca la voi nu numai vinovații, ci 
întreg corpul, pentru ca, neavând motiv să creadă că in- 
tenția este de a-i pedepsi să nu caute să scape și să vină, 
dimpotrivă, ei înșiși să se prezinte la pedeapsă. Dacă gre- 
șeala a fost săvârșită sub ochii voștri, trebuie să vă încon- 
jurați cu cei care sunt inocenți și, cu ajutorul lor, să-i pe- 
depsiți pe cei vinovaţi. Dacă un sentiment de discordie a 
crescut între trupele voastre, trimiteți-le la primejdie, frica 
comună îi va ţine reuniți. 

În plus, veritabila legătură a unei armate este conside- 
raţia de care se bucură generalul, care nu se datorează 
niciodată decât aptitudinilor sale și care ar spera degea- 
ba ca venind prin naștere sau datorită autorităţii sale. Pri- 
ma datorie a unui general este de a asigura deopotrivă sol- 
da și sancțiunile armatei sale, deoarece, fără soldă, degea- 
ba ar vrea să pedepsească. Într-adevăr, cum să împiedici 
un soldat să fure atunci când nu este plătit și nu are decât 
acest mijloc de existență? Dar, având grijă ca solda să nu 
lipsească niciodată armatei, nemenținând severitatea pe 
depselor, soldatul devine insolent și pierde orice respect 
pentru generalul său; acesta nu are altă modalitate de men- 
ținere a autorității sale și de aici se nasc uri și răzvrătiri 
care reprezintă ruinarea unei armate. 

Generalii antici aveau de învins o greutate care nu mai 
există pentru generalii moderni; aceea de a interpreta pre- 
ziceriile sinistre. Dacă o săgeată cădea asupra anmatei, dacă 
avea loc o eclipsă de lună sau de soare sau un cutremur 
de pământ, dacă generalul cădea atunci când urca sau co- 
bora de pe cal, toate aceste accidente erau interpretate 
în mod defavorabil de către soldați și din toate acestea re- 
simțeau atâta groază încât, dacă în acel moment ar fi fost 
conduși în luptă, trebuia să ne așteptăm la o înfrângere. 
Generalii trebuiau atunci să explice aceste accidente drept 
cauze naturale sau să le interpreteze în beneficiul lor. Ce- 
zar, căzând în momentul în care debarca în Africa, a stri- 
gat: Africa, te am la mână! Alții au ajuns să explice solda- 
ților lor cauzele eclipselor de lună sau ale cutremurelor de 
pământ. Situaţii asemănătoare nu se mai întâlnesc în zilele 
noastre, fie pentru că soldații sunt mai puțin superstițioși, 
fie pentru că religia noastră înlătură din sufletul nostru 
astfel de temeri; dar, dacă ar surveni, întâmplător vreun 
eveniment de această natură, trebuie atunci să se con- 
ducă după raționamentul generalilor antici. 

Dacă inamicul de disperare, din cauza foamei sau o 
altă necesitate asemănătoare sau un orbit de furie, vine 

asupra voastră să lupte, rămâneți în tabăra voastră și în- 
târziați lupta cât puteți de mult; este hotărârea pe care au 
luat-o lacedemonienii împotriva mesenienilor și Cezar îm- 
potriva lui Afranius și Petreius. 

Consulul Fulvius, ducând razboi împotriva cimbrilor 
și angajând, mai multe zile, ciocniri de trupe, a observat 
că întotdeauna inamicul ieșea din tabăra sa pentu a-l ur- 
mări; în consecință, a întins o cursă în spatele taberei cim- 
brilor. A ordonat atacul cavaleriei sale care a fost încă o 
dată urmărită de inamic și atunci cei care formau capcana 
s-au năpustit asupra taberei inamicului și au supus-o ja- 
fului. 

Două armate aflate față în față, unul dintre generali a 
trimis deseori armata să-și distrugă propria ţară, dându-le 
unora dintre trupele sale steaguri asemănătoare celor ale 
inamicului; acesta, înșelat de aparențe, a venit să-și ajute 
trupele și să împartă prada; și astfel, instalându-se dezor- 
dinea în rândurile acestora, a fost ușor de învins: este o 
stratagemă care a reușit deseori, și mai ales lui Alexan- 
dru, rege al Epirului, în războiul împotriva ilirilor și a lui 
Lepten de Siracuza înnpotriva cartaginezilor. 

Alți generali, afișând o falsă frică, și-au abandonat ta- 
băra plină de bunătăți și vinuri, lăsându-i astfel inamicului 
posibilitatea de a bea și de a mânca fără măsură; și atunci 
când acesta s-a hrănit exagerat, s-au păpustit asupra lui și 
au săvârșit un mare măcel. Tarmiris l-a atacat în acest fel 
pe Cirus și Grahus a atacat popoarele Spaniei. În sfârșit, 
unii dintre ei și-au otrăvit alimentele pentru a fi mai siguri 
de victorie. 

V-am arătat deja că eu nu am remarcat ca anticii să 
fi ținut pe timpul nopții, în afara taberei, gărzi pentru ob- 
servație; cred că motivul lor era acela de a preveni toate 
pericolele care ar putea decurge din aceasta. Într-adevăr, 
deseori, chiar în timpul zilei, gărzi dispuse înainte pentru 
a supraveghea inamicul au cauzat ruinarea unei armate, 
deoarece, dacă întâmplător au căzut în mâinile inamicu- 


160 NICCOLO MACHIAVELLI 





lui, i-a obligat să facă semnalul convenit pentru a chema 
trupele lor care, imediat ajunse acolo, au fost prinse și ma- 
sacrate. 

Deseori este important să induci în eroare inamicul 
schimbându-vă obiceiurile, deoarece atunci va pierde con- 
formându-se acelora pe care le adoptați. Astfel, un gene- 
ral care avea obiceiul să anunţe sosirea inamicului, noap- 
tea prin focuri și ziua prin fum, a făcut neîncetat mult foc 
și fum, pe care le-a oprit la sosirea inamicului; acesta îna- 
intând fără să observe semnalul prezenței sale, a crezut 
că nu a fost descoperit și, cu această credință, înaintând 
fără nici o precauție, a fost derutat cu ușurință. Memnou 
din Rodos, vrând să abandoneze inamicului un loc forti- 
ficat, i-a trimis un fals dezertor care l-a asigurat că armata 
lui Memnou s-a revoltat și în mare parte se înnprăștia în 
dezordine; iar acesta, pentru a confirma această informa- 
ție, provoacă intenționat câteva tulburări în tabăra pro- 
prie, iar inamicul înaintă încrezător pentru a-l ataca și a 
fost complet distrus. 

Nu trebuie niciodată să-ți împingi inamicul la dispe- 
rare, este o regulă pe care o practica Cezar în fiecare bă- 
tălie împotriva vechilor germani: dându-și seama că nece- 
sitatea de a învinge le dădea noi forțe, le deschidea o tre- 
cere și prefera să se ostenească să-i urmărească decât să-i 
învingă riscând pe câmpul de luptă. Luculus, remarcând 
că unii dintre cavalerii macedoneni treceau de partea ina- 
micului, deodată a strigat atacul, și a ordonat în plus arma- 
tei să-i urmeze; inamicul a crezut atunci că Luculus vroia 
să se angajeze în luptă și s-a năpustit cu o asemenea im- 
petuozitate asupra cavalerilor macedoneni, încât aceștia 
au fost obligaţi să se apere și, în loc de a dezerta, au lup- 
tat în forță. 

Mai este foarte important să vă asiguraţi, înainte sau 
după victorie, de orașul a cărui fidelitate este suspectă. 
În această privință, putem imita unele dintre exemplele 
următoare. Pompei, neavând încredere în fidelitatea lo- 
cuitorilor din Catania, i-a rugat să primească în casele lor 

câțiva bolnavi din armata sa și le-a trimis, deghizați, pe 
unii dintre soldații săi cei mai tenace care au ocupat ora- 
șul. Publius Valerius, având bănuieli asemănătoare în pri- 
vința locuitorilor din Epidaur, i-a chemat la o ceremonie 
religioasă care avea loc într-un templu din afara zidurilor 
orașului și atunci când tot poporul a ieșit, nu a mai lăsat 
să intre decât pe aceia de care nu aveau de ce să se tea- 
mă. Alexandru cel Mare, pregătindu-se să plece în Asia, 
vrând să se asigure de Tracia, i-a luat cu el pe toți prin- 
cipii țării, cărora le-a oferit funcții în armata sa și i-a înlo- 
cuit cu oameni fără importanță mare. Astfel, el le-a men- 
ținut fidelitatea în slujba față de el, oferindu-le un trata- 
ment considerabil și și-a menţinut poporul supus, înde- 
părtându-i de el pe toți cei care ar fi putut să-l îndemne 
la revoltă. 

In plus, cel mai bun mijloc de a câștiga încrederea pa:- 
poarelor este acela de a le oferi exemple de justiție și de 
moderație. Astfel Scipion, aflându-se în Spania, a redat ta- 
tălui și soțului său o tânără fată extrem de frumoasă și a 
reușit prin aceasta, mai mult decât cu ajutorul armelor, 
să cucerească inimile spaniolilor. Cezar, plătind pădurea 
pe care o tăiase în Galia pentru a face o palisadă de jur 
împrejurul armatei sale, a dobândit reputaţia unui justi- 
țiar care i-a ușurat cucerirea țării. Mi se pare că nu mai 
am nimic de adăugat diverselor considerații pe care toc- 
mai le-am expus și că am epuizat tot ce este de spus asu- 
pra diferitelor circumstanţe în care se poate găsi o ar- 
mată. Îmi rămâne să vă vorbesc despre maniera în care 
atacați și apărați locurile fortificate; dacă nu vă plictisesc 
prea tare, aș dezvolta cu plăcere această ultimă parte a 
artei războiului. 

Bar. Bunătatea ta este așa de mare, încât ne îndepli- 
nești tuturor dorințele fără a ne lăsa teama de a fi indis- 
creți, deoarece ne oferi generos ceea ce nu am îndrăz- 
nit să-ți cerem. Trebuie să-ţi spun doar că nu poți să faci 
o plăcere și un serviciu mai mare decât acela de a conti- 
nua această discuție. Dar, înainte de a trece la o altă pro- 

blemă, te rog să-mi lămuresști o îndoială. Mai bine conti- 
nuăm războiul pe timpul iernii, cum se procedează astăzi, 
sau purtăm război numai pe timpul verii, adăpostindu-ne, 
după exemplul anticilor, în tabere de iarnă. 

FABR. Fără observația voastră înțeleaptă, uitam o con- 
siderație importantă care merită să fie examinată. Vă spun 
că anticii făceau totul cu mai multă înțelepciune și mai 
bine decât noi; și dacă uneori rătăcim în celelalte sfere 
ale vieții, în domeniul războiului rătăcim întotdeauna com- 
plet. Nimic mai periculos și mai prudent decât a duce răz- 
boi pe timpul iernii și mult mai periculos pentru agresor 
decât pe cel care așteaptă atacul. lată din ce cauză. To- 
tala preocupare pe care o oferim disciplinei militare are 
drept scop ordonarea unei armate pentru a se război cu 
inamicul. Acesta este principalul obiectiv al unui general, 
deoarece de rezultatul unei lupte depinde succesul răz- 
boiului. Cel care știe deci, cel mai bine să ordoneze ar- 
mata sa și să o mențină cea mai disciplinată are cele mai 
multe avantaje în ziua luptei și cele mai mari speranțe de 
a învinge; pe de o parte, nu există mai mare obstacol în fața 
succesului ca terenurile denivelate sau vremea ploioasă 
sau înghețul, deoarece terenurile denivelate nu vă permit 
să vă desfășurați rândurile după regulile tacticii militare 
și pentru că nu puteți pe vreme rece și umedă să vă reu- 
niți trupele și să vă confruntați în masă cu inamicul; pen- 
tru că sunteţi obligați, dimpotrivă, să vă așezați în dezor- 
dine, la mari distanțe și să vă ghidaţi după orașele, cas- 
tele și după fermele unde cantonați, face inutil efortul pe 
care l-ați depus în exersarea armatei voastre. Nu fiți sur- 
prinși, de altfel, că, în prezent, ducem război pe timpul ier- 
nii, cum nu există nici o disciplină în armatele noastre, 
nu se cunoaște pericolul de a nu ține reunite toate corpu- 
rile armatei și nu ne îngrijorăm atunci când sunt negli- 
jate exerciţiile și o disciplină despre care nu avem nici o 
singură idee. Ar trebui totuși să ne gândim la ce riscuri 
ne expunem purtând război pe timpul iernii și să ne arnin- 
tim că în anul 1503, numai iarna și nu spaniolii a fost cea 


Arta războiului 163 





care i-a nimicit pe francezi, pe Garigliano. Şi într-un răz- 
boi de acest fel, precum v-am spus, agresorul are cele mai 
multe dezavantaje și îndură cele mai multe neajunsuri din 
cauzavremii atunci când a purtat războiul în țara inamică. 
Dacă vrea să ţină trupele reunite, trebuie să suporte toate 
rigorile frigului și ale ploilor excesive; sau, dacă se teme de 
aceste inconveniente, va fi forțat să despartă diferitele cor- 
puri ale armatei sale. Dar, cum acela care-l așteaptă poate 
să-și aleagă în voie poziția, poate să reunească alte trupe 
odihnite într-o clipă și să se năpustească pe neașteptate 
asupra unui corp izolat, nu va avea nici un mijloc de re- 
zistenţă unui astfel de atac. Asemănătoare a fost cauza în- 
frângerii francezilor, și asemănătoare va fi soarta tuturor 
celor care vor ataca pe timpul iernii un inamic care nu va 
duce lipsă de abilitate. Deci cel care nu vrea să tragă fo- 
loase de pe urma forțelor, a disciplinei, a manevrelor și 
a curajului unei armate să ducă război pe timpul iernii. 
Dimpotrivă, cum romanii vroiau ca toate aceste avantaje 
pentru care depuneau atâtea eforturi pentru a le dobândi, 
să nu le fie cu totul inutile, ei evitau răzBoiul pe timp de 
iarnă, ca și războiul pe munți sau orice alt război care nu 
le-ar fi permis să-și expună aptitudinile militare și întrea- 
ga lor valoare. Nu mai am nimic de adăugat în legătură cu 
aceasta și vă voi povesti despre atacul și apărarea locuri- 
lor fortificate, a posturilor militare, și vă voi dezvolta sis- 
temul meu de fortificare. 


CARTEA A VII-A 


FABRIZIO. Ştiţi că orașele și fortărețele datorează forța 
lor naturii și artei. Ele datorează forța lor naturii când sunt 
înconjurate de un fluviu sau o mlaștină, precum Ferrara 
și Montana sau când sunt construite pe o stâncă sau un 
munte foarte abrupt, precum Monaco și San Leo. Deoa- 
rece orașele construite pe munții ușor accesibile sunt cele 
mai lipsite de rezistență, din cauza minelor și a artileriei. 
De asemenea în prezent cel mai des preferăm să constru- 
im așezările fortificate pe câmpii și să ne încredem în re- 
sursele artei. 

Prima preocupare a unui genist este aceea de a con- 
strui zidurile după o linie frântă, adică multiplicând unghiu- 
rile proeminente și unghiurile interioare. Datorită aces- 
tui mijloc, îndepărtăm inamicul care poate fi atacat prin 
flanc, ca și în față. Dacă zidurile sunt prea ridicate, sunt 
mai mult expuse focurilor de artilerie; dacă sunt prea joase, 
sunt mai ușor escaladate. Dacă săpaţi tranșee în fața zi- 
durilor pentru a face escaladarea mai dificilă, inamicul va 
încerca să le acopere, lucru care necesită puțin timp cu o 
armată mare și va pune curând stăpânire pe zidurile voas- 
tre. Cred deci că, pentru a preveni aceste două inconve- 
niente, trebuie, dacă nu mă înșel, să construiți ziduri de 
o anumită înălțime și să săpaţi tranșee în spatele acestor 
ziduri, și nu în afară; iată, acesta îrni pare cel mai bun sis- 
tem de fortificare, deoarece vă asigură totodată față de ar- 
tilerie și de escaladare și îi suprimă inamicului mijloacele 

de acoperire a tranșeelor. Deci veți ridica zidurile la o înăl- 
țime convenabilă, nedându-le mai puțin de trei coți gro- 
sime, ca să nu fie ușor de dărâmat; veți fixa turnuri înde- 
părtate unele de altele la câte două sute de coți. Frontul 
trebuie să aibă cel puţin treizeci de coți lățime și doispre- 
zece adâncime. Veţi arunca tot pământul de partea orașu- 
lui, susținându-l cu ajutorul unui zid care se va ridica de la 
buza fortului deasupra acestei halde până la înălțimea unui 
om, ceea ce va mări cu atât mai mult adâncimea șanțului. 
La buza șanțului veți construi forturi, îndepărtate unul de 
altul la câte două sute de coți, și le veți înțesa cu artilerie 
pentru a opri pe oricine ar încerca să coboare în ele. 

Veţi plasa această artilerie în spatele valului șanțului, 
deoarece primul zid din faţă fiind destul de înalt, nu per- 
mite decât manevrarea armelor de calibru mic. Dacă ina- 
micul vrea să încerce să-l escaladeze, înălțimea acestui 
prim zid constituie pentru el un obstacol dificil de trecut; 
dar dacă întâi își folosește artileria, cum rezultatul mane- 
vrelor este întotdeauna acela de a face să cadă zidul din 
partea atacului, ruinele, negăsind goluri care să le primeas- 
că, nu fac decât să mărească adâncimea prăpastiei care 
este făcută în spate; și atunci, îi este foarte dificil inami- 
cului să înainteze, fiind oprit de aceste ruine, de șanț și de 
artilerie, care îl bate în siguranță, din spatele valului șan- 
țului. Nu are altă soluție de adoptat decât să o acopere; dar, 
câte greutăți presupune aceasta! Inainte de toate, am cerut 
să fie lată și adâncă; zidul fiind construit, cum am spus, 
în unghiuri proeminente și interioare, nu permite cu ușu- 
rință apropierea, în sfârșit, nu putem decât cu mare greu- 
tate să ne cățărăm pe aceste ruine. Susțin deci că, astfel 
realizate, fortificațiile fac un oraș aproape inexpugnabil. 

BATTISTA. Dacă, în afară de șanțul care este în spatele 
zidului, am săpa încă unul, în afară, orașul n-ar fi mai pu- 
ternic? 

FABR. Fără îndoială. Dar nu mă gândesc decât în ipo- 
teza în care nu vrem să facem decât un șanț și aturici spun 

că este mai avantajos să o săpăm în interiorul orașului și 
nu în afară. 

BAT. Preferi șanțurile pline cu apă sau cele fără apă? 

FABR. Opiniile sunt împărțite în această privință. Șan- 
țurile pline cu apă vă protejează de mină, însă celelalte 
sunt mai dificil de acoperit. Pentru mine, după cele discu- 
tate, le voi lăsa fără apă; sunt mai sigure. Deseori am văzut 
șanțurile înghețate pe timpul iernii, și ușurând cucerirea 
unui oraș; este ceea ce s-a întâmplat la Mirandola, când a 
fost asediată de papa lulius. În plus, aș pune să se sape 
şanţuri de o asemenea adâncime, încât inamicul care ar 
vrea să înairiteze mai mult, cu siguranţă ar fi oprit de că- 
tre apă. 

Zidurile și șanțurile fortărețelor mele ar fi construite 
după același sistem și ar oferi aceleași obstacole atacato- 
rilor. Și aici, trebuie să dau un sfat: 1. acelora care sunt în- 
sărcinați cu apărarea unui oraș, să nu ridice niciodată bas- 
tioane detașate de ziduri; 2. acelora care construiesc o 
fortăreață, să nu așeze în incinta ei fortificaţii care servesc 
drept loc de retragere trupelor care au fost respinse de 
pe primele întărituri. lată rațiunea primului meu sfat: tre- 
buie întotdeauna să se evite debutarea cu un succes ne- 
norocos, deoarece atunci veţi inspira neîncredere în pri- 
vința tuturor celorlalte dispoziţii și îi veți face să se teamă 
pe toți cei care vi s-au alăturat. Nu vă veți putea feri de a- 
ceastă nenorocire făcând bastioane în afara zidurilor. Cum 
ele vor fi expuse constant furiei artileriei și în prezent ast- 
fel de fortificații nu se pot apăra mult timp, veți sfârși prin 
ale pierde și astfelvă veți asigura pieirea. Atunci când ge- 
novezii s-au revoltat împotriva regelui Franței, Ludovic al 
XII-lea, au construit câteva bastioane pe colinele care îi 
înconjurau și cucerirea acestor bastioane, care au fost câș- 
tigate în câteva zile, a dus la pierderea orașului însuși. 

Cât despre a doua mea propunere, susțin că nu există 
pericol mai mare pentru o fortăreață ca acela de a avea for- 
tificații de rezervă unde trupele să se poată retrage în caz 


Arta războiului 167 


de eșec; deoarece, atunci când soldatul știe că are retra- 
gerea asigurată când va abandona prima poziție, efectiv 
o abandonează și provoacă astfel distrugerea întregii for- 
tărețe. Un astfel de exemplu foarte recent avem în cuce- 
rirea fortăreței Forli, apărată de contesa Ecaterina împo- 
triva lui Cezar Borgia, fiul papei Alexandru al II-lea, care 
venise să o atace cu armata regelui Franţei. Această for- 
tăreață era plină de fortificaţii unde se putea găsi în mod 
succesiv un loc de retragere. În primul rând, citadela era 
despărțită de fortăreață printr-un șanț care se trecea pe 
un pod mobil. Borgia, înfrângând unul din aceste cartiere 
cu artileria sa, a distrus o parte din zidul pe care M. de 
Casal, comandant de Forli, nu se gândise deloc să îl apere. 
A crezut că poate abandona această spărtură ca să se re 
tragă în celelalte cartiere. Dar Borgia, o dată stăpân pe o 
parte din fortăreață, a devenit curând stăpânul întregii for- 
tărețe, pentru că a pus stăpânire pe podurile care despăr- 
țeau diferitele cartiere. Astfel a fost cucerit acest loc care 
se crezuse până atunci inexpugnabil și a cărui pieire a fost 
cauzată de cele două greșeli principale ale genistului care 
l-a construit. 1. Multiplicase prea mult fortificațiile, 2. Nu 
lăsase fiecare cartier să controleze propriile sale poduri. 
Aceste defecte de construcție și slaba abilitate a coman- 
dantului au făcut astfel inutilă mărinimia contesei care a 
avut curajul de a rezista unei armate pe care nici regele de 
Napoli, nici ducele de Milano nu au îndrăznit să o atace. 
Dar, chiar dacă eforturile sale nu au avut rezultatul pe care 
avea dreptul să-l aștepte, nu a obținut mai puțin din toată 
gloria pe care o merita curajul său; lucru care a fost ates- 
tat în ultimul timp, prin marele niuumăr de versuri compuse 
spre lauda sa. 

Deci, dacă aș avea de construit o fortăreață, aș încon- 
jura-o de ziduri solide și de t-asee adânci, după regulile 
pe care le-am fixat deja și, în interior, nu aș ridica alte con- 
strucții decât mici case modeste și puțin ridicate, astfel dis- 
puse încât, din centrul locului, să putem descoperi toate 

părțile fortificațiilor. Astfel, comandantul ar vedea cu ușu- 
rință în ce punct trebuie să trimită întăriri, iar fiecare ar 
simţi că salvarea fortăreței depinde de apărarea șanțu- 
lui și a întăriturii. Dacă m-aș hotări să construiesc forti- 
ficații în interior, aș dispune podurile mobile în așa fel, în- 
cât fiecare cartier să fie stăpân pe ale sale și aș avea grijă, 
în acest scop, ca podul să cadă pe piloni ridicați în mijlo- 
cul șanțului. 

BAT. Ai spus că locurile mici nu se pot apăra deloc în 
prezent; mi se pare, dimpotrivă, că am auzit spunându-se 
că fortificatiile cu cât sunt mai strânse, cu atât oferă mai 
multă rezistență. 

FABR. Nu m-aţi înțeles bine; deoarece este imposibil 
ca astăzi să numim un loc fortificat orice loc în care tru- 
pele care îl apără nu se pot retrage î în spatele unor noi șan- 
țuri și al unor noi ziduri de apărare. Într-adevăr, violența 
artileriei este, în prezent cea care face să se cadă într:0o 
eroare funestă, aceea de a se întemeia salvarea pe tăria 
unui singur zid și a unei singure întărituri; și, cum basti- 
oanele (doar dacă nu depășesc mărimea obișnuită și a- 
tunci vor fi poziţii fortificate și adevărate castele care nu 
pot oferi niciodată această a doua apărare despre care 
tocmai v-am vorbit, sunt în câteva zile înlăturate de ina- 
mic. Este deci prudent să se renunțe la aceste bastioane 
și să ne limităm la fortificarea intrării în locurile fortifi- 
cate, să protejăm porțile prin fortificații în semilună, ast- 
fel încât să nu se poată intra ori ieși în linie dreaptă, și în 
sfârșit, să facem între semilună și poartă un șanț și un pod 
mobil. Fortificăm și porțile orașelor cu gar duri mobile de 
fier care, atunci când garnizoana a ieșit și a fost respinsă 
de inamic, împiedică ca acesta să intre o dată cu ea în oraș. 
Gardurile mobile de fier, pe care anticii le numeau cata- 
racte, coborându-se, închid trecerea asediatorilor și ast- 
fel salvează asediații, deoarece atunci poarta și podul mo- 
bil nu sunt de nici un ajutor, deoarece ambele sunt ocu- 
pate de mulțime. 

BAT. Am văzut astfel de garduri mobile de fier în Ger- 
mania, făcute din grinzi în formă de grilă; ale noastre sunt, 
dimpotrivă, construite din table groase împreunate. Aș 
vrea să știu de unde provine această diferență și care din- 
tre aceste două metode este mai sigură. 

FABR. Vă repet că pretutindeni în prezent, instituțiile 
militare, comparativ cu cele antice, sunt defectuoase; dar 
că este o știință total pierdută în Italia și că, dacă avem ceva 
păstrat, îl datorăm în întregime ultramontanilor. Cunoaș- 
teți și prietenii voștri își pot aminti care era starea de in- 
capacitate a așezărilor noastre fortificate, înainte de inva- 
zia lui Carol al VIII-lea în Italia, în anul 1494. Crenelurile 
nu aveau mai mult de jumătate de cot grosime; ambrazu- 
rile pentru ţevile armelor și pentru foc erau foarte strâm- 
te la capătul care se deschide în exterior și foarte largi în 
interior; în fine, era o mulțime de alte defecţe de construc- 
ție pe care ar fi plictisitor să le detaliez aici. Într-adevăr, ni- 
mic mai ușor ca a face să dispară niste creneluri atât de 
subțiri și a deschide niște ambrazuri astfel construite. În 
prezent, am învățat de la francezi să facem crenelul larg 
și solid; ambrazurile pentru arme mai întâi largi în inte- 
rior, strânse la jumătatea zidului, și lărgindu-se apoi din 
nou la exterior; și artileria nu mai poate la fel de ușor să 
doboare obiectivele montate. Francezii au de altfel mai 
multe obiceiuri care, neaflându-se deloc sub privirea ita- 
lienilor noștri, nu le-au atras niciodată atenția. Astfel este 
acest tip de gard mobil de fier, făcut în formă de grilă, care 
este mult superior celui avut de noi. Într-adevăr, atunci 
când o poartă este închisă de un gard mobil dintr-o sin- 
gură piesă ca cel de la noi, lăsându-l să cadă, nu mai pu- 
tem ataca inamicul, care îl poate dărâma în siguranță cu 
ajutorul toporului sau al focului. Însă, atunci când gardul 
mobil din fier este în formă de grilă putem, din momen- 
tul în care este lăsat în jos, să-l apărăm printre grinzi, cu 
sulița, arbaleta și alte arme. 

BAT. Am remarcat un alt obicei ultramontan în Italia, 
acela de a curba spre butuc spițele rotilor afetelor de tun. 

Aș vrea să știm de unde provine acest obicei; mi se pare 
că spițele ar fi mai puternice drepte fiind, ca cele ale roți- 
lor noastre obișnuite. 

FABR. Să nu credeți niciodată că lucrurile neobișnuite 
sunt făcute fără vreun scop anume și ar fi o greșeală să 
credeți că francezii au vrut prin aceasta să dea doar mai 
multă frumusețe roților lor, deoarece nu ne îngrijim de 
frumusețe când este vorba de soliditate; într-adevăr, aceste 
roți sunt mai solide și mai sigure și iată rațiunea acestui 
lucru neobișnuit. Când afetul este încărcat sau suportă în- 
cărcătura în aceeași măsură pe ambele părți sau se încli- 
nă pe o parte sau pe alta, dacă suportă în aceeași măsură, 
fiecare roată, susținând aceeași greutate, nu este încăr- 
cată excesiv; dacă se întâmplă să se încline, toată greu- 
tatea afetului cade pe o roată și dacă spițele acesteia sunt 
drepte, ele se pot rupe cu ușurință; efectiv, ele se înclină 
o dată cu roata și nu mai pot suporta greutatea pe verti- 
cală. Astfel, numai atunci când carul suportă în egală mă- 
sură greutatea și când ele sunt mai puţin încărcate, aces- 
te spiţe sunt mai rezistente; și sunt cele mai slabe atunci 
când afetul fiind înclinat, sunt încărcate excesiv. Pentru spi- 
țele cuu-bate ale afetelor franceze este total opusul. Atunci 
când afetele se întâmplă să se încline și să se sprijine pe 
una din roți, aceste spiţe, de obicei curbate, devin atunci 
drepte și suportă toată greutatea pe verticală; și atunci când 
afetul este pus în mișcare și ele sunt curbate, ele nu su- 
portă decâtjumnătate din greutate. Dar să revenim la ora- 
șele și fortărețele noastre. 

Pentru a putea, în timpul unui asediu, să asigure mai 
bine ieșirile și retragerile trupelor lor, francezii, în afară 
de mijloacele despre care am vorbit deja, au inventat un 
alt tip de fortificație, un exemplu al acestui tip de fortifi- 
cație nu am văzut încă în Italia. La capătul podului mobil 
se ridică doi piloni, pe fiecare dintre ei fiind pusă o grindă, 
a cărei jumătate se află pe pod, iar cealaltă jumătate în a- 
fară. Aceste două grinzi mai mari, în afara podului, se îm- 
preunează prin două mici grinzi dispuse în formă de grilă 

și, la capetele părții aflate în interiorul podului, se ata- 
șează un lanț. Când vor să închidă podul în afară, lasă 
în voie lanţurile, și astfel lasă să coboare toată partea de 
zăbrele a grinzilor care închide astfel podul; când vor să-l 
deschidă, trag lanţurile și grinzile se ridică; dar deschiză- 
tura poate fi de proporţiile unui infanterist şi nu ale unui 
cavalerist sau chiar ale unui cavalerist și poate imediat să 
se închidă, deoarece aceste grinzi se ridică și se coboară 
ca niște viziere de creneluri. Această poartă este mai si- 
gură decât gardul mobil de fier, deoarece este dificil ca 
inamicul să poată intra, pentru că această poartă nu cade 
în linie dreaptă precum gardul de fier pe care îl putem 
susține cu ușurință. 

Acestea suntregulile pe caretrebuie să le urmeze cei 
care vor să construiască locuri fortificate. În plus, trebuie 
să interzică construirea sau plantarea pe cel puţin o milă 
pornind de la fortificații, în așa fel încât tot acest teren să 
ofere o suprafață plană unde să nu existe arbori mari, nici 
tufișuri, nici vreo ridicătură de pământ, nici vreo casă care 
să poată reduce orizontul de vedere și să ascundă inami- 
cul care se pregătește să asedieze orașul; remarcați aici 
că un loc nu este niciodată mai slab fortificat ca atunci când 
șanțurile sale sunt în afara fortificațiilor, cu cotă mai ridi- 
cată decât restul terenului. Deoarece această cotă servește 
atunci drept zid de apărare asediatorilor, nu împiedică cu 
nimic atacurile sale, pentru că se pot face cu ușurință des- 
chideri în acest zid pentru artilerie. 

Este inutil să vă recomand, în plus față de diversele dis- 
poziții despre care tocmai am vorbit, să vă faceți mari pro- 
vizii de muniție de război și de alimente. Sunt precauții a 
căror importanță toată lumea o cunoaște, pentru că fără 
ele, toate celelalte devin inutile. În această privință, există 
două lucruri principale care nu trebuie pierdute din ve- 
dere. Mai întâi, trebuie să vă aprovizionaţi în mod abun- 
dent și apoi să suprimați orice mijloc prin care inamicul 
ar putea folosi produsele țării voastre. Trebuie deci să omo- 
răți toate vitele, să distrugeți furajele și grâul pe care nu-l 
puteți strânge. 

Comandantul unui oraș asediat trebuie să aibă grijă 
ca nimic să nu se facă cu zgomot și în dezordine, ci ca fie- 
care să știe bine, în orice situație, ce are de făcut. Pentru 
aceasta trebuie ca femeile, bătrânii, copiii și toți oamenii 
care nu îndeplinesc o funcție să stea în casă și să permită 
tuturor oamenilor tineri în stare de a lua armele să își vadă 
în liniște de treburile lor. Aceștia își vor împărți locurile 
pentru apărarea orașului; unii vor fi așezați să apere zidu- 
rile și portile, alții la principalele posturi din interior, pen- 
tru a opri tulburările care ar putea surveni. În sfârșit, alții 
nu vor avea nici un post anume, dar vor fi pregătiți să în- 
tărească forțele acelora care vor fi amenințați. Cu aseme- 
nea dispoziții este dificil să apară în oraș mișcări care pro- 
pagă dezordinea. 

În privința atacului și a apărării locurilor, nu trebuie să 
uităm că nimic nu dă mai multă speranță dorinţei de stă- 
pânire ca faptul de a ști că locuitorii nu și-au văzut nicio- 
dată inamicul; deoarece, deseori în această situație, spai- 
ma singură îi face să deschidă porțile fără a fi măcar ata- 
cați. Când asediem un astfel de oraș, trebuie, prin cele mai 
teribile demonstrații, să încercăm să înspăimântăm toate 
sufletele. Pe de altă parte, comandantul acestui oraș tre- 
buie să așeze în diferitele posturi atacate de inamic oa- 
meni curajoși pe care numai armele și nu un zvon fals, îi 
pot intimida. Dacă, într-adevăr, primul atac este fără suc- 
ces, cei asediați își vor intensifica curajul și atunci inami- 
cul are nevoie de toate talentele și reputația sa pentru a-i 
învinge. 

Instrumentele militare folosite de antici pentru apă- 
rarea orașului erau balistele, mașinile de aruncat proiec- 
tile, mașinile aruncătoare de săgeți, prăștiile etc. Instru- 
mentele de atac nu erau nai puțin numeroase precum ber- 
becii, turnurile de asediu, coase, plăci de asalt, carapace 
etc. În prezent nu se mai folosește decât artileria, care ser- 
vește la apărare și la atac și asupra căreia nu vom intra în 
nici un detaliu. 

Revin deci, la discuția mea și vă voi povesti despre mij- 
loacele specifice de atac. Dublul scop al celor asediați este 
de a se feri, de a fi supuși prin foame sau învinși prin forță. 
În ceea ce privește foamea, am precizat că trebuie să se 
aprovizioneze abundent cu alimente înainte de începu- 
tul asediului. Dar când se întâmplă ca alimentele să lip- 
sească din cauza duratei lungi a stării de asediu, trebuie 
să recurgeți la un mijloc neobișnuit pentru a le obține de 
la prieteniivoștri din afară, care suntpreocupați să vă sal- 
vaţi. Acest mijloc este mai accesibil atunci când orașul este 
traversat de un fluviu. În acest mod, Casilinum fiind ase- 
diat de către Hanibal, romanii, neputând salva altfel aceas- 
tă fortăreață, au aruncat în Vulturno care traversa fortă- 
reața, o mare cantitate de nuci care urmară cursul aces- 
tui râu, fără ca Hanibal să le poată opri și îi hrăni astfel 
câtva timp pe cei asediați. Deseori cei asediați, pentru a 
dovedi inamicului că nu le lipseau grânele și a nu mai spe 
ra că-i va învinge din cauza foamei, au aruncat pâine pe 
deasupra zidurilor sau au dat unei vaci să mănânce grâne, 
pe care apoi au lăsat-o să fie prinsă, astfel încât inamicul 
întâmplându-se să o omoare și văzând-o plină de grâu, a 
presupus abundența alimentelor pe care însă cei asediați 
nu le aveau. 

Pe de altă parte, generali iluștri au folosit diverse me- 
tode pentru a epuiza alimentele inamicului. Fabius i-a lă- 
sat pe locuitorii Companiei să semene, ca să aibă măcar 
grânele pe care le-au semănat. Denis, instalându-și tabă- 
ra în fața Regimentului, s-a prefăcut că negociază cu ei și 
îi determină să-i furnizeze alimente pe parcursul tratati- 
velor. Atunci când acesta le-a epuizat pe toate, i-a asediat 
din nou și a sfârșit prin a-i înfometa. Alexandru cel Mare, 
dorind să asedieze Locado, a început prin a ataca toate 
fortărețele din imediata apropiere și a lăsat toate garni- 
zoanele să se refugieze la Locado, care s-a trezit curând 
lipsită de alimente din cauza acestui surplus de locuitori. 

Cât despre atacurile cu forțe mari, am spus deja că 
trebuie mai ales să vă apărați de primul asalt; prin acest 

mijloc Romanii puneau stăpânire pe multe locuri fortifi- 
cate, atacându-le în același timp din toate părțile; ei numeau 
acest gen de atac aggredi urbem corona. Scipion a pus 
stăpânire pe Cartagina, în Spania, în acest mod. Când re- 
ușim să rezistăm acestui prim șoc, nu trebuie să ne mai 
temem deloc la celelalte asalturi. Dacă, din întâmplare, 
inamicul, forțând zidurile, a pătruns în interiorul orașu- 
lui, locuitorii nu sunt încă fără apărare, dacă nu cumva se 
predau ei înșiși; deoarece am văzut deseori o armată care 
a pătruns în interiorul orașului, fiind respinsă curând cu 
mai mare pierdere între ai săi. Singura soluție rămasă ce- 
lor asediați într-o astfel de situație este aceea de a rămâ- 
ne în posturile stabilite și de a lovi inamicul de la înălți- 
mea turnurilor și a caselor. Pentru asediatori există două 
modalități de a se apăra de un asemenea pericol: una este 
de a deschide porţile orașului, astfel încât locuitorii să se 
poată retrage fără teamă; cealaltă este de a declara că nu 
vor fi hărțuiți decât cei care vor avea armele în mână și 
că vor fi iertați toți locuitorii care vor veni să se supună. 
Acest expedient a fost de mare ajutor în cucerirea unui 
mare număr de locuri. 

Un alt mijloc pentru a pune stăpânire fără efort pe un 
loc fortificat, este de a ataca pe neașteptate. Pentru a avea 
acest rezultat, vă veți îndepărta la o anumită distanță de 
acest loc; locuitorii vor crede astfel că nu-i puteți observa 
sau că nu veți putea întreprinde nimic fără ca ei să fie in- 
formați înainte, din cauza distanței dintre locuri; și dacă 
atunci veți veni să-i atacați în secret și cu multe precautții, 
veți putea aproape întotdeauna conta pe un succes asigu- 
rat. Nu-mi place deloc să analizez evenirnentele din timpul 
meu; a vorbi despre mine sau despre ai mei ar fi un su- 
biect dificil; a vorbi despre alții ar însemna să mă expun 
erorilor. Cu toate acestea, nu pot aici să trec sub tăcere 
exemplul lui Cezar Borgia, numit ducele de Valentinois, 
care, aflându-se cu armata la Nocera, s-a prefăcut că mer- 
ge să-lpedepsească pe Camerino; și s-a întors brusc spre 

statul Urbin cucerindu-l într-o singură zi, fără nici o gre- 
utate, ceea ce un alt general n-ar fi putut să facă niciodată 
fără a avea mult timp la dispoziție și a face cheltuieli. 
Cei asediați trebuie mai ales să se ferească de piedi- 
cile și vicleniile inamicului: dacă văd că asediatorii fac în 
mod constant un anumit lucru, să devină neîncrezători, 
și să se gândească că li se întinde o cursă care le poate 
fi fatală. Domitius Calvinus, când asedia un loc fortificat, 
obișnuia să facă în fiecare zi turul zidurilor cu o parte din 
armata sa; locuitorii au crezut până la urmă că nu era vor- 
ba decât de un exercițiu militar, nu au mai supravegheat 
cu aceeași vigilență și de îndată Domitius a atacat locul 
și l-a cucerit. Câţiva generali, informaţi că trebuiau să so- 
sească întăriri pentru cei asediați, și-au îmbrăcat soldații 
în uniforma inamicilor, iar aceștia, primiți în oraș datorită 
acestei deghizări, au cucerit fără greutate orașul. Cimou 
din Atena, dând foc, în timpul nopții, unui templu așezat 
în afara zidurilor unui oraș pe care îl asedia, locuitorii au 
alergat să stingă focul și i-au predat astfel orașul. În fine, 
alți generali au ucis niște oameni provenind dintr-un loc 
asediat care strângeau furajul, și-au îmbrăcat o parte dip- 
tre soldați în hainele acestora, astfel, au putut, datorită a- 
cestei viclenii, să le deschidă porțile celorlalți. 
Generalii antici au folosit diverse mijloace pentru a în- 
depărta garnizoanele de orașele pe care vroiau să le ase- 
dieze. Scipion, aflându-se în Africa și dorind să pună stă- 
pânire pe câteva locuri fortificate păzite de Cartaginezi, 
s-a prefăcut de mai multe ori că vrea să le atace și că apoi 
se îndepărtează de teamă că nu va reuși. Hanibal, înșelat 
de aceste aparențe, a retras toate garnizoanele din locurile 
lor, pentru a i se opune cu mai multe forțe și a-l învinge cu 
mai mare ușurință; dar Scipion, informat de această gre- 
şeală, l-a trimis de îndată pe Massinissa pentru a pune stă- 
pânire pe locurile abandonate. Pirus, atacând capitala Ili- 
riei, apărată de o garnizoană numeroasă, a disimulat dez- 
nădejdea că nu o poate supune și s-a îndreptat împotriva 

altor orașe; capitala, pentru ale trimite întăriri, a slăbit gar- 
nizoana sa și astfel, i-a oferit lui Pirus mijloacele necesare 
pentru a pune stăpânire pe ea. 

Pentru a pune stăpânire pe un oraș, deseori s-au otră- 
vit apele și s-a deviat cursul unui râu, dar acesta este un 
mijloc care rareori a reușit. Uneori, cei asediați au fost 
determinaţi să se predea anunțând o nouă victorie sau 
că sosesc noi întăriri împotriva lor. Generalii antici au re- 
curs deseori la trădare și au căutat să corupă pe unii lo- 
cuitori. În această privință, fiecare a folosit metode dife- 
rite. Deseori un fals dezertor a câștigat încrederea celor 
asediați și o influență de care s-a folosit în interesul gene- 
ralului care îl trimisese. El poate face cunoscută dispu- 
nerea diferitelor gărzi și să ofere modalitatea necesară pen- 
tru a pune stăpânire pe oraș cu mai multă ușurință; sau 
sub diverse pretexte, bloca poarta cu un car sau cu niște 
grinzi și facilita prin aceasta, intrarea inamicului. Hanibal 
a determinat un locuitor să-i predea fortăreața romanilor. 
Acesta ieșind noaptea ca pentru a merge la vânătoare, sub 
pretextul că în timpul zilei se temea de inamic. și, revenind 
în oraș, a introdus în echipajul său de vânătoare câțiva sol- 
dați care au ucis garnizoana și au deschis porțile cartagi- 
nezilor. 

Trebuie să încercaţi să-i atrageți pe cei asediați de- 
parte de întăriturile lor disimulând faptul că fugiți din fața 
lor atunci când ei inițiază misiunile de luptă. Într-un ast- 
fel de caz, mai mulți generali, între care Hanibal, au re- 
nunțat chiar la tabăra lor, pentru a putea opri retragerea 
celor asediați și a pune stăpânire pe orașul lor. Încă o vi- 
clenie excelentă este aceea de a disimula ridicarea ase- 
diului: în acest mod, atenianul Formion, după ce a devas- 
tat țara lui Calcis, a primit ambasadorii acesteia, le-a fă- 
cut cele mai frumoase promisiuni, a inspirat cea mai mare 
siguranță locuitorilor acesteia și,-profitând de această în- 
credere oarbă, a sfârșit prin a deveni stăpânul orașului lor. 

Cei aflați sub asediu trebuie să vegheze cu grijă asu- 
pra oamenilor suspecți care sunt printre ei, dar de multe 

ori ne putem asigura mai bine prin binefaceri decât prin 
pedepsiri. Marcelus știa că Lucius Brancius, din orașul 
Nola, era influențat de o sensibilitate pentru Hanibal; dar 
I-a tratat cu atâta bunătate și generozitate încât, schim- 
bând cursul planurilor sale secrete, îl transformă în cel 
mai bun prieten al romanilor. 

„Mai degrabă atunci când inamicul se îndepărtează, 
decât atunci când acesta este aproape trebuie să fii mai 
bine pregătit să aperi orașul, posturile pe care le crezi mai 
sigure trebuie supravegheate mai mult; deoarece un mare 
număr de orașe au fost surprinse dinspre partea în care 
inamicul era cel mai puțin așteptat. Surprizele de acest gen 
au două cauze: fie că cei asediați au crezut inaccesibil pos- 
tul care a fost atacat, fie că inamicul, simulând un fals atac 
pe o parte, s-a îndreptat în liniște în cealaltă parte. Deci 
cei asediați trebuie să-și folosească toate mijloacele pen- 
tru a preveni aceste două pericole, să menţină tot timpul 
și mai ales noaptea gărzi întărite pe ziduri și să folosească 
nu numai oameni, dar chiar și câini feroce și activi care să 
poată simți de departe inamicul și să-i anunţe venirea prin 
lătrături. Nu numai câinii, dar și gâștele au salvat uneori 
orașele, cum s-a întâmplat în Roma, când galii asediau Ca- 
pitoliul. Pe perioada asediului Atenei de către lacedemo- 
nieni, Alcibiade, pentru a se asigura de vigilența gărzilor, 
a ordonat, amenințând cu pedepse severe, ca de fiecare 
dată când va ridica o făclie pe parcursul nopții, gărzile să 
ridice de asemenea una. Iphicrates a ucis o santinelă ador- 
mită, spunând „că o lăsa precum o găsise“ 

Cei aflați sub asediu folosesc diverse modalități pen- 
tru a reuși să le parvină prietenilor lor informații; pentru 
a nu încredința secretele lor mesagerilor, ei le scriu cifrat, 
și le ascund în diferite moduri. Cifrele sunt convenite în- 
tre corespondenți; iată cum le putem ascunde. Vom ascun- 
de scrisoarea fie în teaca sabiei, fie în aluatul pe care îl 
vom coace ca pâine pentru a o da purtătorului, fie în păr- 
țile cele mai intime ale corpului uman, fie în cureaua câi- 
nelui care îl va însoți pe mesager. De asemenea, putem 

scrie într-o scrisoare lucruri nesemnificative și să scriem 
în spațiile dintre rânduri cu anumite substanțe care, atunci 
când înmuierm sau încălzim hârtia, fac posibilă apariţia vi- 
zibilă a literelor. Este o invenție care a dat în zilele noas- 
tre cele mai bune rezultate. Când se dorea transmiterea 
unor secrete prietenilor săi, retrași într-un loc fortificat și 
nedorind a folosi nici un intermediar, se lipea pe poarta 
bisericilor scrisori de excomunicare scrise într-o formă 
obișnuită și intercalată precum tocmai am vorbit; iar cei că- 
rora le erau adresate le recunoșteau după un anumit semn 
convenit, le dezlipeau și le citeau în siguranță. Această mo- 
dalitate este cea mai sigură și este fără risc, deoarece cel 
care îl transmite poate fi primul înșelat. 

Există o mulțime de alte expediente de același gen, 
pe care fiecare le poate găsi singur. De altfel, este mult 
mai ușor să scrii unor oameni aflați sub asediu decât le 
este celor asediați scriind celor de afară. Efectiv, nu au alte 
mijloace de a trimite scrisorile lor decât cu ajutorul falși- 
lor dezertori; dar această modalitate este îndoielnică și 
foarte periculoasă, mai ales când inamicul este vigilent și 
suspicios. Dimpotrivă, cei care scriu din afară pot, sub di- 
verse pretexte, să introducă mesajul lor în tabăra asedia- 
torilor și acolo vor avea mai multe ocazii favorabile de a 
pătrunde în oraș. 

Acum vă voi întreține despre sistemul actual al atacu- 
lui locurilor fortificate. Sunteţi atacat într-un oraș care nu 
are deloc șanțuri în spatele zidurilor? Așa cum v-am reco- 
mandat, trebuie pentru a împiedica inamicul să pătrundă 
prin spărturile făcute în ziduri, deoarece este imposibil 
să vă opuneți acestui rezultat al artileriei, trebuie, spun 
eu, chiar de la începutul atacului să săpați în spatele zi- 
dului lovit de artilerie un șanț lat de cel puțin treizeci de 
coți și să aruncați tot pământul din tranșee pe partea ora- 
șului, ceea ce va forma o întăritură și va mări adâncimea 
șanțului. Va trebui să întreprindeți această lucrare în timp, 
pentcu ca la prima spărtură a zidului să fi săpat deja cinci 
sau șase coți. Este important, în timp ce săpați acest șanț, 

să-l închideţi de fiecare parte cu o redută; când primul zid 
rezistă suficient timp pentru a vă permite să faceţi acest 
șanț și aceste redute, acolo unde s-a produs spărtura va 
deveni paitea cea mai întărită din oraș, pentru că această 
întăritură pe care tocmai ați construit-o ține locul șanțu- 
rilor interioare pe care le-am recomandat; dacă, dimpo- 
trivă, zidul este slab fortificat și nu vă lasă să vă terminați 
lucrarea, trebuie atunci să vă arătați toate aptitudinile și 
să opuneți inamicului toate trupele și forțele voastre. Acest 
mod de a construi o nouă întăritură a fost practicat de că- 
tre pizani, când ați mers să le asediați orașul. Ei nu au în- 
tâmpinat mari greutăți, pentru că zidurile lor, fiind foarte 
solide, le-a dat timp și au lucrat pe un pământ argilos, te- 
nace și foarte convenabil pentru a săpa întărituri; dar, fără 
aceste două avantaje, erau pierduţi. Este o precauție utilă 
să efectuezi înainte această lucrare și să sapi șanțuri în in- 
teriorul orașului, în jurul întăriturilor, după metoda pe care 
am explicat-o, deoarece în acel moment putem aștepta ina- 
micul în liniște și în deplină siguranță. 

Anticii puneau deseori stăpânire pe orașe cu ajutorul 
tunelurilor subterane. Ei săpau în secret căi subterane pe 
care le duceau până în oraș și care le deschidea intrarea; 
astfel romanii au pus stăpânire pe Veies; sau minau zidu- 
rile și le transformau în ruine. Această ultimă metodă a 
devenit un obicei frecvent în prezent. Atunci când, o dată 
mina umplută cu pulbere, dându-i-se foc, nu numai că zi- 
dul se prăbușește, dar și munții se crapă și toate fortifi- 
cațiile se dărâmă din toate părţile. Mijlocul de prevenire 
al acestui pericol este de a vă construi orașul pe câmpie 
și de a săpa șanțuri care înconjură locul de o asemenea 
adâncime, încât dușmanul să nu poată săpa mai adânc 
fără a da de apă, singurul obstacol pe care îl putem pune 
în fața acestor mine. Dacă apărați un oraș construit pe 
înălțimi, cel mai bun mijloc de a vă proteja de inamic este 
de a căuta să-l respingeți, săpând în oraș un număr mare 
de fântâni foarte adânci. Puteți de asemenea pune și voi 

mine, când știți cu precizie locul minat de inamic. Această 
metodă este excelentă, dar este dificil să descoperi minele 
atunci când ești atacat de un inamic căruia nu-i lipsește 
abilitatea. 

Cei asediați trebuie să aibe grijă, mai ales, să nu se lase 
surprinși în timpul acordat odihnei, ca și după un asalt, la 
ridicarea gărzilor, adică dimineața la revărsatul zorilor, și 
seara și în special în timpul meselor. La astfel de ore au 
fost cucerite cele mai multe orașe și atunci cei asediați 
au distrus deseori armata asediatorilor. Deci trebuie să 
fie păziți din toate părțile și să mențină cea mai mare parte 
a trupelor sale întotdeauna înarmată. De altfel, trebuie să 
subliniez aici că, ceea ce face cu adevărat mai dificilă apă- 
rarea unui oraș sau a unei tabere, este situația în care cei 
asediați sunt nevoiți întotdeauna să mențină trupele lor 
divizate; inamicul putând efectiv să-și reunească trupele 
pentru a ataca o singură poziție când dorește el, cei aflați 
sub asediu trebuie să facă permanent de gardă pe toate 
părțile. Astfel inamicul poate ataca cu toate forțele, în vre 
me ce aceștia nu se apără niciodată decât cu o parte din- 
tre ai lor. 

De altfel, cei asediați pot fi învinși fără vreun ajutor și 
asediatorii nu riscă decât de a fi respinși. De asemenea, 
am văzut deseori generali asediați într-un oraș sau într-o 
tabără, ieșind cu toată armata, chiar dacă inferioară în forțe, 
pentru a lupta și învinge inamicul. Este hotărârea pe care 
a luat-o Marcellus la Nola și Cezar în Galia. Acesta, fiind 
atacat în tabăra sa de o imensă mulțime de gali, a simțit 
că, rămânând în întărituri, ar fi forțat să-și separe forțele și 
nu ar fi putut ataca inamicul cu entuziasm și nu ar fi putut 
să se apere cu succes. A îndepărtat deci o parte in tabără 
și s-a năpustit cu toate forțele sale asupra lui, a respins ina- 
micul cu atâta impetuozitate și îndrăzneală, încât l-a dis- 
trus și a repurtat o victorie deplină. 

Fermitatea și răbdarea celor asediați provoacă uneori 
disperare și teamă în sufletul asediatorilor. Atunci când 

Pompei se confrunta cu Cezar, în Tesalia, armata aces- 
tuia suferea în special de foame; i s-a adus o pâtne dintre 
cele cu care armata se hrănea. Când a văzut că era făcută 
din iarbă, a interzis să li se arate soldaților pâinea, de tea- 
mă să nu se îngrozească, văzând ce dușmani aveau de în- 
fruntat. Nimic nu-i onora mai mult pe romani, pe timpul 
războiului împotriva lui Hanibal, ca perseverenţa lor de 
neclintit. In orice stare critică ar fi fost poziția lor, de ori- 
câte nenorociri ar fi fost împovărați, niciodată ei nu au ce- 
rut pacea, niciodată nu au dat nici cel mai mic semn de 
frică. Chiar și atunci când Hanibal era la porile Romei, 
câmpul unde își instala tabăra s-a vândut mai scump de- 
cât prețul cu care ar fi fost cumpărat în vremuri obișnu- 
ite. Perseverența lor era atât de puternică încât, asediind 
Capone chiar în același timp cu asedierea Romei de către 
Hanibal, nu au vrut să ridice asediul asupra Capone pen- 
tru a merge să-și apere propriile cămine. 

Tratând pe larg cu voi arta militară, știu că aim putut 
intca în detaliile pe care le puteați ști și voi la fel de bine 
ca mine. Totuși nu am crezut că trebuie să le trec sub tă- 
cere, pentru că ele sunt utile pentru a face cunoscute toate 
avantajele instituțiilor pe care vi le-am propus. De altfel, 
poate nu vor fi inutile acelora care nu au avut aceleași po- 
sibilități de a se instrui ca voi. Nu-mi mai rămâne, cred, 
decât să vă prezint câteva maxime generale pe care este 
util să le aprofundați. 

1. “Toate cele ce îi sunt utile dușmanului vouă vă face 
rău. 

2. Cel care depune cele mai mari eforturi pentru a cu- 
noaște planurile dușmanului și pentru a-și antrena frec- 
vent armata va avea de riscat cel mai puțin și va fi cel mai 
îndreptățit să spere victoria. 

3. Nu vă duceți niciodată în luptă soldații decât după 
ce i-ai încurajat, după ce i-ați antrenat și v-aţi asigurat că 
sunt încrezători; în sfârșit, nu vă angajaţi în nici o acțiune 
decât atunci când ei au speranța că vor câștiga. 

4. Este mai bine săvă învingeți dușmanul prin foame 
decât cu ajutorul armelor; succesul luptei armate depinde 
mult mai des de noroc decât de curaj. 

5. Cele mai bune hotărâri sunt cele pe carele ascun- 
dem dușmanului, până în momentul executării lor. 

6. Unul dintre marile avantaje în război este acela de 
a cunoaște momentul potrivit și de a ști să-l folosești. 

7. Natura creează putini oameni curajoși; îi datorăm 
cel mai des educaţiei și exerciţiului. 

8. În război disciplina contează mai mult decât impe- 
tuozitatea. 

9. Atunci când dușmanul pierde unii dintre partizanii 
săi și trece de partea voastră este o mare cucerire, dacă vă 
rămân fideli. Un om care dezertează, slăbește mult mai 
mult o armată decât o face un om ucis, chiar dacă acest 
nume de dezertor îl face să pară suspect atât noilor săi 
amici cât și celor pe care i-a părăsit. 

10. Când dispuneţi o armată în poziţia de luptă, este 
mai bine să rezervi întăriri în spatele primei linii, decât 
să-ți risipești soldații pentru a-ți extinde frontul. 

11. Este dificil să-l învingi pe acela care îți cunoaște 
bine forțele și pe cele ale dușimanului. 

12. În război, curajul prețuiește mai mult decât mulți- 
mea; dar ceea ce prețuiește mai mult, sunt posturile avan- 
tajoase. 

13. Lucrurile noi și neprevăzute îngrozesc o armată; 
dar, cu timpul, și obișnuindu-se, ea încetează să se mai 
teamă de ele: trebuie deci atunci când ai un dușman mai 
nou, să vă obișnuiți trupele cu el prin ușoare ciocniri de 
trupe înainte de a se angaja într-o acțiune generală. 

14. A urmări în dezordine un dușman în derută este 
a dori să vă transformați victoria într-o înfrângere. 

15. Un general care nu face mari provizii de alimente 
va fi învins fără a se recurge la violență. 

16. Trebuie să vă alegeți câmpul de bătălie după cum 
aveți încredere mai multă în cavalerie sau în infanterie. 

17. Vreţi să vedeţi dacă estevreun spion în tabără? Or- 
donați fiecărui soldat să se retragă în cantonamentul său. 

18. Schimbă imediat planurile când observi că dușma- 
nul a pătruns în tabăra ta. 

19. Vorbiţi cu mai mulți oameni despre hotărârea pe 
care trebuie să o luaţi; nu încredințați decât puținilor pri- 
eteni hotărârea pe care aţi luat-o. 

20. În vreme de pace, teama și pedeapsa să fie mobi- 
lul soldatului; în vreme de război, speranța și recompen- 
sele să le fie mobilul. 

21. Niciodată un bun general nu riscă o bătălie, dacă 
necesitatea nu îl obligă sau nu este ocazia potrivită. 

22. Dușmanul să nu vă știe niciodată dispozitivul în 
ziua luptei; dar oricare ar fi ele, prima linie să se poată in- 
tercala întotdeauna în a doua și a treia. 

23. In timpul luptei, dacă nu vreţi să aruncați armata 
voastră în dezordine, nu daţi niciodată un batalion o altă 
funcție decât aceea care i-a fost la început destinată. 

24. Împotriva accidentelor neprevăzute, remediul este 
anevoios, împotriva accidentelor prevăzute, este ușor. 

25. Soldaţii, armele, banii, pâinea; iată vigoarea războ- 
iului; din aceste patru obiecte, primele două sunt cele mai 
necesare, deoarece cu soldații și armele găsim pâinea și 
banii, în timp ce cu banii și pâinea nu găsim nici armele 
nici soldații. 

26. Bogatul dezarmat este o recompensă a soldatului 
sărac. 

27. Obișnuiţi-vă soldații să.deteste o mâncare delicată 
și bogată. 

Iată, în general, ceea ce am crezut important să vă ex- 
pun despre arta războiului. Aș fi putut să dezvolt mult mai 
mult subiectele și să vă explic despre organizarea diferi- 
telor corpuri de trupe la antici, despre îmbrăcămintea și 
exerciţiile lor, dar aceste detalii nu mi s-au părut necesare, 
pentru că ați putut să vă instruiți voi înșivă și pentru că 
de altfel, intenţia mea nu este de a face un tratat de artă 

militară a anticilor, ci de a prezenta numai mijloacele pen- 
tru a crea o armată mai bună și mai sigură decât armatele 
noastre actuale. Nu am vrut deci să vorbesc despre insti- 
tuţiile antice decât în măsura în care ele ar servi la expli- 
carea acelora pe care le propun. 

Aţi fi dorit poate să vă fi explicat puțin mai mult de- 
spre cavalerie și să vă fi vorbit despre războiul maritim, 
deoarece puterea militară cuprinde în general, atât arma- 
ta de mare cât și cea de uscat; cavaleria ca și infanteria. Nu 
v-am vorbit despre războiul maritim pentru că nu cunosc 
nimic despre el. Las această grijă în seama genovezilor și 
avenețienilor care, prin permanenta lor preocupare de a-şi 
amplifica puterea navală, au știut să facă atâtea lucruri im- 
portante. Cât privește cavaleria, mă limitez la ceea ce v-am 
spus deja, pentru că această parte din trupele noastre este 
mai putin defectuoasă decât restul. De altfel, cu o bună in- 
fanterie, care reprezintă vigoarea unei armate, aproape în- 
totdeauna în mod necesar avem o cavalerie bună. Voi re- 
comanda numai suveranului care vrea să creeze o armată 
două mijloace convenabile pentru a multiplica caii în sta- 
tele lor: să răspândească în țară cai de rasă bună și să sti- 
muleze cetățenii să facă comerț cu mânji cum se face cu 
viței și catâri și pentru ca aceștia să-și găsească cumpără- 
torii, trebuie ordonat ca nimeni să nu aibă un catâr fără a 
avea un cal și ca, în sfârșit, să nu putem purta mătăsuri fără 
a avea cai. Aflu că un regulament asemănător a fost stabi- 
lit de un prinţ din secolul nostru și că în puțin timp a for- 
mat prin acest mijloc o excelentă cavalerie în statele sale. 
Cât despre celelalte regulamente ale cavaleriei, vă trimit 
la ce v-am spus deja în această privință și la ceea ce se 
practică în prezent printre noi. 

Veţi dori poate să vă vorbesc, de asemenea, despre ca- 
lităţile necesare unui mare general. O pot face în câteva 
cuvinte. Aș vrea ca generalul meu să fie instruit temeinic 
despre tot ceea ce a făcut astăzi obiectul discuţiei noas- 
tre și aceasta încă nu m-ar împăca, dacă nu este în stare 

de a găsi el însuși toate regulile de care are nevoie. Fără 
spirit de invenţie, nimeni nu a excelat vreodată în nimic; 
și dacă acest spirit conduce la glorie și considerație în toate 
celelalte arte, războiul îi conferă cea mai mare glorie. Cele 
mai mici invenții de acest gen sunt celebre în istorie. Ast- 
fel l-am lăudat pe Alexandru cel Mare atunci când, vrând 
să-și instaleze tabăra fără știrea dușmanului, a anunțat ple- 
carea armatei lovind cu o lance într-un coifîn loc de a pune 
să sune trompeta. Altă dată, în momentul angajării luptei, 
o ordonat soldaţilor săi să se așeze pe genunchiul stâng 
în fața dușmanului, pentru a susține mai în siguranță pri- 
mul său efort. Dar e timpul să sfârșim și să revenim în 
punctul de unde plecasem; voi evita astfel pedeapsa care 
se impune la noi acelora care părăsesc țara fără a mai re- 
veni. Îmi spuneați, Cosimo și trebuie să vă amintiți fără 
îndoială că nu concepeați cum eu, atât de mare admira- 
tor al anticilor și blamându-i atât de virulent pe cei ce nu 
îi iau drept modele în lucrurile importante ale vieții, nu în- 
cercasem să-i imit în tot ceea ce privește arta războiului 
care întotdeauna a fost principala mea preocupare. V-am 
răspuns că orice om care meditează asupra unui plan tre- 
buie să se pregătească dinainte pentru a fi în stare să-l exe- 
cute, dacă va găsi ocazia convenabilă. Tocmai v-am vor- 
bit detaliat despre arta militară, de voi depinde acurn să 
hotărâți dacă sunt capabil sau nu de a readuce-o armată 
la instituțiile antice; puteți judeca, mi se pare, cât timp am 
dedicat acestui unic obiect al meditațiilor mele și cât aș 
fi de bucuros să le putem pune în execuție. Vă este ușor 
să vedeți dacă am mijloacele necesare și ocazia. Dar pen- 
tru a nu vă lăsa cu vreo îndoială și pentru marea mea jus- 
tificare vă voi expune care sunt aceste ocazii; astfel mă 
voi achita de promisiune, arătându-vă mijloacele și obsta- 
colele unei asemenea revoluții. 

Dintre toate instituțiile umane, cele mai ușor de rea- 
dus la regulile anticilor sunt instituțiile militare; dâr aceas- 
tă revoluție nu este fără efort decât pentru un prinț ale că- 
rui state pot pune pe picioare cincisprezece până la două- 

zeci de mii de oameni tineri; căci nimic nu este mai dificil 
pentru cei care sunt privați de un asemenea avantaj. Și pen- 
tru a mă face mai bine înțeles, trebuie mai întâi să reamin- 
tesc că generalii ajung la celebritate prin două mijloace di- 
ferite. Unii au realizat lucruri semnificative cu trupe foarte 
bine reglate și foarte disciplinate. Astfel sunt cei mai mulți 
dintre generalii romani și toți generalii care nu au avutaltă 
hotărâre de luat decât aceea de a menţine ordinea, disci- 
plina și de a guverna armata cu înțelepciune. Ceilalţi nu au 
avut de învins numai dușmanul, dar, înainte de a se încu- 
meta în luptă, au trebuit să formeze armata, să o antreneze 
și să o disciplineze; și merită fără îndoială, mai multă glo- 
rie decât cei care au întreprins mari acțiuni cu armate deja 
formate. Printre generalii care au învins astfel de obsta- 
cole, îi putem cita pe Pelopias și Epaminondas, Tullus Hos- 
tilius, Filip, regele Macedoniei, tatăl lui Alexandru, Cyrus, 
rege al Perșilor și în fine, Sempronius Gracchus. Oricare 
ar fi fost talentele și abilitatea lor, niciodată nu ar fi putut 
obține cel mai mic succes într-o țară străină, populată de 
oameni corupți în cel mai înalt grad și dușmani ai orică- 
rui sentiment de onoare și supunere. 

Deci nu este suficient astăzi, în Italia, să știi a coman- 
da o armată deja formată, trebuie să fii în stare de.a o crea 
înainte de a o conduce. Dar acest succes nu este posibil 
decât suveranilor care au un stat extins și supuși nume- 
roși și nu asemeni mie care nu am condus niciodată o ar- 
mată și care să nu pot niciodată să am sub ordinele mele 
decât soldați supuși unei puteri străine și independente 
de voința mea. Și vă las să vă gândiţi dacă printre aseme- 
nea oameni putem introduce o disciplină asemănătoare 
celei pe care v-am propus-o. Unde sunt soldații care ar 
consimți astăzi să poarte alte arme decât armele lor obiș- 
nuite și, în afară de arme, alimente pentru două sau trei 
zile şi instrumente de geniști? Unde sunt cei care ar mâ- 
nui hârlețul și ar rămâne în fiecare zi două sau trei ore sub 
arme, ocupați cu toate exerciţiile care trebuie să-i facă în 

stare de a susține atacul dușmanului? Cine ar putea să-i 
dezobișnuiască de destrăbălările, distracțiile, blasfemiile 
și insolența lor? Cine ar putea să îi supună unei astfel de 
discipline și să facă să se nască în ei un asemenea senti- 
ment de respect și supunere, încât un arbore încărcat cu 
fructe ar fi păstrat intact în mijlocul taberei, așa cum am 
văzut de mai multe ori în armatele antice? Cum voi reuși 
să mă fac respectat, iubit sau temut, atunci când, după răz- 
boi, ei nu trebuie să aibă nici cea mai mică legătură cu 
mine? De ce i-aș putea face să le fie rușine, când s-au năs- 
cut și au crescut fără nici o idee de onoare? De ce m-ar 
respecta, pentru că nu mă cunosc deloc? Pe ce Dumnezeu 
sau pe ce sfânt i-aș putea eu face să jure? Pe cei pe care 
îi adoră sau pe cei pe care îi hulește? Nu știu dacă există 
vreunii pe care îi adoră, dar știu bine că îi hulește pe toți. 
Curnvreţi să contez pe promisiunile în care au invocat măr- 
turia unor ființe pe care le disprețuiesc? Și atunci când îl 
disprețuiesc pe Dumnezeu însuși, vor respecta ei oame- 
nii? La care instituții salvatoare puteți deci spera într-o ase- 
menea stare de lucruri? Îmi veţi arăta poate că elveţienii 
și spaniolii sunt totuși niște trupe bune; vă mărturisesc că 
preţuiesc mult mai mult, fără nici o comparație, decât ita- 
lienii; dar dacă ați urmărit această discuţie și aţi reflectat 
asupra sistemului militar al celor două popoare, veți vedea 
că au încă multe de făcut pentru a ajunge la perfecțiunea 
anticilor. Elveţienii sunt în mod natural niște trupe bune, 
din motivul pe care vi l-am spus la începutul discuţiei noas- 
tre. Cât despre spanioli, au fost formaţi din necesitate; pur- 
tând război într-o țară străină și forțați să învingă sau să 
moară, necrezând că au vreo posibilitate de retragere, au 
trebuit să-și arate întreaga lor valoare. Dar superioritatea 
acestor două popoare este foarte departe de perfecțiune, 
deoarece ele nu sunt de urmat decât pentru că s-au obiș- 
nuit să aștepte dușmanul cu sabia și sulița. Și nu există ni- 
meni care să aibă posibilitatea de a le spune ce le lipsește 
și mai puțin, acela care nu le cunoaște. Dar să revenirn la 

italienii care, guvernaţi de prinți neinspirați, nu au știut să-și 
însușească nici o instituţie militară bună și nefiind deloc, 
precum spaniolii, presați de necesitate, nu au putut să se 
formeze ei înșiși și astfel au rămas rușinea națiunilor. 

De altminteri, nu popoarele Italiei trebuie acuzate aici, 
ci numai suveranii lor care, de altfel, au fost aspru pedep- 
siți și au suferit pedeapsa meritată pentru ignoranța lor, 
pierzându-și în mod dezonorant statele fără a fi dovedit 
cel mai mic semn de virtute. Vreți să vă asiguraţi de ade- 
vărul a tot ceea ce avansez eu aici? Revedeţi în mintea voas- 
tră toate războaiele care au avut loc în Italia, de la invazia 
lui Carol al VIII-lea până în zilele noastre. În mod obiș- 
nuit războaiele fac popoarele mai curajoase și mai demne 
de urmat; dar la noi, cu cât războiul a fost mai plin de acţi- 
une și mai sângeros, cu atât a fost mai urât de trupele și 
de generalii noștri. Care este cauza acestor dezastre? Fap- 
tul că instituţiile noastre militare erau și sunt încă detesta- 
bile și nimeni nu a știut să le însușească pe cele instituite 
recent la alte popoare. Niciodată nu vom reda vreun luciu 
armatelor italiene decât prin mijloacele pe care le-am pro- 
pus și prin voința principalilor suverani din Italia; deoare- 
ce pențru a'stabili o asemenea disciplină, trebuie să ai oa- 
meni simpli, obișnuiți și supuși legilor voastre și nicide- 
cum desfrânați, vagabonzi și străini. Niciodată un sculp- 
tor bun nu va încerca să facă o statuie frumoasă după o 
schiță proastă, îi trebuie o marmură brută. 

Suveranii noștri lin Italia, înainte de a fi resimtit efec- 
tele războaielor ultramontane, își imaginau că îi era sufi- 
cient unui prinț să știe să scrie o scrisoare frumoasă, să 
construiască un răspuns artificial, să arate în discursurile 
sale subtilitate și profunzime și să știe să pregătească cu 
subtilitate o acțiune perfidă; acoperiți de aur și pietre pre 
țioase vroiau să întreacă toți muritorii prin bogăţia mesei 
lor și luxul patului lor. Inconjurați de desfrânați, în mijlo- 
cul unei rușinoase trândăvii, guvernându-și supușii cu or- 
goliu și avariţie, nu acordau decât preferențial gradele din 

armată, disprețuind orice persoană care ar fi îndrăznit să 
le dea un sfat salvator și pretindeau ca cele mai nesemni- 
ficative cuvinte rostite de ei să fie privite ca niște oracole. 
Nu observau, nenorociții, că nu făceau altceva decât să se 
pregătească a deveni prada primului agresor. De aici au 
venit, în 1494, loviturile bruște, fugile precipitate și cele 
mai ciudate înfrângeri. 

Așa se face că cele trei mari state ale Italiei au fost de 
mai multe ori tulburate și lăsate pradă jafului. Dar ceea ce 
este mai deplorabil, este faptul că prinții actuali trăiesc în 
aceeași dezordine și persistă în aceleași erori. Nu le dă 
prin minte că, la antici, orice prinț avid să-și mențină auto- 
ritatea, practica cu obstinație toate regulile pe care tocmai 
le-am prescris și se arăta în mod constant preocupat să-și 
întărească trupul împotriva oboselilor și să-și foriifice su- 
fletul împotriva pericolelor. Alexandru, Cezar și toți marii 
oameni ai acelor vremuri luptau întotdeauna în primele 
rânduri, mergeau pe jos, încărcați cu armele lor și nu-și 
abandonau imperiul decât o dată cu viața, dorind să tră- 
iască și, de asemenea, să moară cu onoare. Puteam, poate, 
dezaproba la unii dintre ei o prea mare dorință de a do- 
mina, dar niciodată nu le-am reproșat nici o moliciune, ni- 
mic din ceea ce enervează și degradează umanitatea. Dacă 
prinții noștri puteau să se instruiască și să înțeleagă ast- 
fel de exemple, ar avea, fără nici o îndoială, un alt mod de 
a trăi și ar schimba cu siguranță și soarta statelor lor. 

V-aţi plâns de miliția voastră la începutul acestei dis- 
cuții; dacă ea a fost organizată după regulile pe care le-am 
prescris, și nu ați putut fi deloc mulțumit de aceasta, aveți 
dreptate să vă plângeți, dar dacă am urmărit în această 
privință un sistem cu totul diferit de ce am propus eu, chiar 
miliția voastră are dreptul de a se plânge de voi care nu 
aveți decât o schiță de plan și nu un plan perfect. Veneţi- 
enii și ducele de Ferrara au începutaceastă reformă și nu 
au continuat-o, dar nu trebuie decât să-i acuzăm pe ei și nu 
armata lor. De altfel, susțin că acela dintre suverani, care 

își va însuși primul sistemul pe care îl propun, va face in- 
contestabil legea în Italia. Legea o va face prin puterea sa, 
ca cea a macedonenilor sub regele Filip. Acest rege a în- 
vățat de la Epaminondas să pregătească și să disciplineze 
o armată; și în vreme ce restul Greciei lâncezea în trândă- 
vie, ocupat numai cu ascultatul recitalurilor de comedii, 
a devenit atât de puternic, graţie instituțiilor sale militare, 
încât a fost în stare să subjuge toată Grecia și să lase fiu- 
lui său mijloacele necesare pentru a cuceri lumea. Oni- 
cine disprețuiește asemenea instituţii este deci indiferent 
față de autoritatea sa, dacă este monarh, față de autorita- 
tea țării sale, dacă este cetățean. 

În ceea ce mă privește, deplâng destinul care avea 
să-mi refuze cunoașterea acestor importante maxime sau 
să-mi ofere mijloacele pentru a le practica. Deoarece în 
vreme ce, iată-mă, ajuns la bătrâneţe, pot spera de a avea 
vreodată posibilitatea de a infăptui această mare acțiune? 
Am vrut deci să vă împărtășesc toate reflecțiile mele, vouă 
care sunteți tineri și de rang înalt și care, dacă vi se par de 
vreun folos, veți putea într-o zi, în vremuri mai fericite, să 
profitaţi de privilegiul suveranilor voștri pentru a le reco- 
manda această reformă indispensabilă și a ajuta la pune- 
rea în execuție a acesteia. Dificultățile să nu vă inspire nici 
teamă, nici descurajare; țara noastră pare a fi destinată să 
facă să renască antichitatea, cun au dovedit-o poeții, sculp- 
torii și pictorii noștri. Nu-mi pot crea asemenea speranțe 
pentru mine, fiind deja spre sfârșitul zilelor; dar dacă soar- 
ta mi-ar fi dăruit un stat destul de puternic pentru a realiza 
acest plan, cred că în foarte puțin timp aș fi arătat lumii răs- 
plata instituţiilor anticilor; și, cu siguranță, aș fi ridicat sta- 
tele mele la un înalt grad de splendoare sau cel puțin aș fi 
sucombat în mod glorios. 


